Soborul prea curatei Fecioare Maria, Născătoarea de Dumnezeu 
(26 decembrie) 


În a doua zi după Naşterea Domnului, Biserica ortodoxă o prea măreşte şi îi 
mulţumeşte Preasfintei Născătoare de Dumnezeu, cea care L-a născut cu trup pe 
Domnul, Dumnezeul şi Mântuitorul nostru lisus Hristos. Praznicul acesta se 
numeşte Sobor [sau Sinaxă], deoarece în această zi toţi credincioşii se strâng să 
o prea mărească pe aceea care este Preasfânta Născătoare de Dumnezeu şi să 
prăznuiască cu evlavie şi de obşte această sfântă sărbătoare în cinstea ei. 

lisus în noi şi catastrofa avorturilor: “Ori supravieţuim urmând lui Hristos, 
ori suntem nişte lrozi blestemaţi care ucidem şi sufletele noastre, şi pruncii 
cei nevinovaţi” 

Părintele Ciprian Negreanu - Predică în a doua zi de Crăciun (2016) 
Pr. Nicolae Tănase - Să fim fericiţi de Naşterea Domnului 

Poţi să faci oricâtă milostenie, dacă nu te rogi - degeaba 

Oamenii care postesc se văd 

Creştinul, în loc să asculte, are mereu ceva de zis 

Fericire cu înşelătorie 

Acum se posteşte după reguli proprii, nu după rânduială 

Fără biserică, post şi Spovedanie, suntem plini de mândrie 

Când începi să asculţi, diavolul devine mai atent cu tine 

Sfântul Nicodim de la Tismana şi puterea rugăciunii 

Să fim cu luare aminte la... hoţie 
“Şi astăzi există mulţi irozi. Fiecare dintre noi poate deveni un lrod pentru 
semenul lui sau faţă de propria sa nevinovăție... Prea mult rănim şi prea 
mult ucidem” 
Pr. dr. Dumitru Măcăilă: Predică la ziua a doua de Crăciun - Soborul 
Născătoarei de Dumnezeu (2011) 

Pr. dr. Dumitru Măcăilă: Predică la ziua a doua de Crăciun - Soborul 

Născătoarei de Dumnezeu (2012) 
lrod şi antihrist. Puterea absolută care ucide, impunerea prin forţă a răului 
şi scăparea din mâinile satanei: “Salvarea de antihrist nu vine pe orizontală” 


Părintele Stelian Costea despre Nașterea Domnului, “Soarele dreptăţii şi 
răsăritul mântuirii noastre” şi despre Maica Domnului, “cel mai frumos 
zâmbet al creaţiei lui Dumnezeu, surâsul care pe toţi ne împodobeşte”. Care 

“Scoală-te, ia Pruncul și pe Mama Lui și fugi!” - Părintele Dumitru Cobzaru 
ne arată cum se poate împlini această Evanghelie şi în vremurile noastre. Și 
despre “Slăbiciunea ” lui Dumnezeu și puterea Maicii Domnului 

Pr. dr. Dorin Octavian Picioruș - Soborul Maicii Domnului 

IPS Sebastian, episcop al Slatinei şi Romanaţilor - Hristos Se naşte! ......... 212 
Predica mitropolitului Neofit de Morfou cheamă la curățirea inimilor prin 
pocăință: “Problema nu sunt ceilalţi, problema suntem noi, pentru că ne-a 
slăbit credinţa, dragostea dintre noi şi către Hristos...Toţi vom fi smeriţi, şi 
laicii şi clericii, şi politicienii, şi oamenii simpli. Pentru că trebuie să se 
întâmple planul lui Dumnezeu şi nu al oamenilor” 

Soborul Maicii Domnului, alinătoarea durerilor, 

hrănitoarea noastră 

Ţie, Măicuţă dulce a inimilor noastre ... “Tu eşti lumina cea sfântă, Precistă 
blagoslovită... Tu eşti izvor de viaţă, Adăpi bine cu dulceaţă” 

Minunea Naşterii Domnului 





Soborul Maicii Domnului 
Icoane 





Evanghelia şi Apostolul zilei 


Ev. Matei 2,13-23 


13. După plecarea magilor, iată îngerul Domnului se arată în vis lui Iosif, 
zicând: Scoală-te, ia Pruncul şi pe mama Lui şi fugi în Egipt şi Stai acolo până 
ce-ţi voi spune, fiindcă Irod are să caute Pruncul ca să-L ucidă. 

14. Și sculându-se, a luat, noaptea, Pruncul şi pe mama Lui şi a plecat în 
Egipt. 

15. Şi au stat acolo până la moartea lui Irod, ca să se împlinească cuvântul 
spus de Domnul, prin proorocul: "Din Egipt am chemat pe Fiul Meu”. 





16. Iar când Irod a văzut că a fost amăgit de magi, s-a mâniat foarte şi tri- 
miţând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 

17. Atunci S-a împlinit ceea ce se spusese prin leremia, proorocul: 

18. "Glas în Rama s-a auzit, plângere şi tânguire multă; Rahela îşi plânge co- 
piii şi nu voieşte să fie mângâiată pentru că nu sunt”. 

19. După moartea lui Irod, iată că îngerul Domnului s-a arătat în vis lui losif 
în Egipt, 

20, Şi i-a zis: Scoală-te, ia Pruncul şi pe mama Lui şi mergi în pământul lui 
Israel, căci au murit cei ce căutau să ia sufletul Pruncului. 

21. Iosif, sculându-se, a luat Pruncul şi pe mama Lui şi a venit în pământul 
lui Israel. 

22. Și auzind că domneşte Arhelau în Iudeea, în locul lui Irod, tatăl său, s-a 
temut să meargă acolo şi luând poruncă, în vis, s-a dus în părțile Galileii. 

23. Și venind a locuit în oraşul numit Nazaret, ca să se împlinească ceea ce s-a 
spus prin prooroci, că Nazarinean Se va chema. 


Apostol 


Fraţilor 

11.Pentru că şi Cel ce sfinţeşte şi cei ce se sfinţesc, dintr-Unul sunt toţi; de 
aceea nu se ruşinează Să-i numească pe ei fraţi, 

I2.Zicând: "Spune-voi fraţilor mei numele Tău. În mijlocul Bisericii Te voi 
lăuda”. 

13.Şi iarăşi: "Eu voi fi încrezător în EI” şi iarăşi: "lată Eu şi pruncii pe care 
Mi i-a dat Dumnezeu". 

14.Deci, de vreme ce pruncii S-au făcut părtaşi sângelui şi trupului, în acelaşi 
fel şi EI S-a împărtăşit de acestea, ca să surpe prin moartea Sa pe cel ce are 
Stăpânirea morţii, adică pe diavolul, 

15.,Şi să izbăvească pe acei pe care frica morții îi ţinea în robie toată viaţa. 





16.Căci, într-adevăr, nu a luat firea îngerilor, ci sămânţa lui Avraam a luat. 

17. Pentru aceea, dator era întru toate să Se asemene fraţilor, ca să fie milostiv 
şi credincios arhiereu în cele către Dumnezeu, pentru curățirea păcatelor 
poporului. 

18.Căci prin ceea ce a pătimit, fiind EI însuşi ispitit, poate şi celor ce se 
ispitesc să le ajute. 





In această lună (decembrie), ziua a douăzeci şi şasea - Soborul Preasfintei 
Stăpânei noastre de Dumnezeu Născătoarei şi pururea Fecioarei Maria 
(Minei) 


La Vecernie 


Slujba lui se pune la, Pavecerniţă în altă zi când va voi cel mai mare. Seara la 
Vecernie, Catismă nu citim, fără numai de se va întâmpla Sâmbătă seara. La 
Doamne strigat-am..., Stihirile pe 6. 


Stihirile prăznuirii, glasul al 2-lea: 


Veniţi să ne bucurăm de Domnul, această taină de acum spunând, peretele cel 
din mijloc al zidului s-a stricat; sabia cea de foc dă dosul, şi Heruvimul se 
depărtează de la pomul vieţii, şi cu desfătării Raiului mă împărtăşesc; din care 
am fost lepădat pentru neascultare. Că Chipul cel neschimbat al Tatălui, Chipul 
Fiinţei Lui celei de-a pururea, chipul robului primeşte, ieşind din Maică ce nu 
ştie de nuntă, nesuferind schimbare; că ceea ce a fost a rămas, Dumnezeu fiind 
adevărat; şi ceea ce n-a fost a luat, Om făcându-Se pentru iubirea de oameni. 
Acestuia să strigăm: Cela ce Te-ai născut din Fecioară, Dumnezeule miluieşte- 
ne pe noi. (de două ori) 


Domnul lisus născându-Se din curata Fecioară, s-au luminat toate; că păstorii 
zicând cu fluierele, şi magii închinându-se, îngerii cântând Irod s-a tulburat; că 
Dumnezeu cu trup S-a arătat, Mântuitorul sufletelor noastre. (de două ori) 


Împărăţia Ta, Hristoase Dumnezeule împărăţia tuturor veacurilor, şi stăpânirea 
Ta întru tot neamul şi neamul; Cel ce Te-ai întrupat din Duhul Sfânt, şi din 
pururea Fecioara Maria Te-ai făcut Om. Lumină ne-a strălucit nouă Hristoase 
Dumnezeule venirea Ta; Lumina cea din Lumină, strălucirea Tatălui; toată făp- 





tura ai luminat, toată suflarea Te laudă pe Tine, Chipul slavei Tatălui. Cela ce 
eşti şi mai-nainte ai fost, şi ai strălucit din Fecioară, Dumnezeule miluieşte-ne 
pe noi. 


Ce vom aduce ţie Hristoase ? Că Te-ai arătat pe pământ ca un om pentru noi; că 
fiecare din făpturile cele făcute de Tine, aduce Ție mulţumire. Îngerii lauda, 
cerurile steaua, magii daruri, păstorii minunea, pământul peştera, pustiul ieslea; 
iar noi pe Maica Fecioara. Dumnezeule, cela ce eşti mai-nainte de veci, milu- 
ieşte-ne pe noi. 


Slavă..., Și acum..., glas al 6-lea 


Slavă întru cei de sus lui Dumnezeu, şi pe pământ pace; că astăzi primeşte 
Vitleemul, pe Cel ce şade pururea împreună cu Tatăl; astăzi îngerii Sslăvesc pe 
Pruncul, Cel ce S-a născut, cu dumnezeiască cuviinţă. Slavă întru cei de sus 
lui Dumnezeu, şi pe pământ pace, întru oameni bunăvoire. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, Iisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul glasul al 7-lea: Cine este Dumnezeu mare ca Dumnezeul nostru ? 
Tu eşti Dumnezeu care faci minuni. 


Stih: Cunoscută ai făcut întru noroade puterea Ta. 


Cine este Dumnezeu mare ca Dumnezeul nostru? Tu eşti Dumnezeu care faci 
minuni. 


Stih: Şi am zis, acum am priceput: Aceasta este schimbarea dreptei Celui Prea- 
înalt. 


Cine este Dumnezeu mare ca Dumnezeul nostru? Tu eşti Dumnezeu care faci 
minuni. 


Stih: Adusu-mi-am aminte de lucrurile Domnului. 


Cine este Dumnezeu mare ca Dumnezeul nostru? Tu eşti Dumnezeu care faci 
minuni. 





Citeţul: Cine este Dumnezeu mare ca Dumnezeul nostru? Şi cântă strana întâia: 
Tu ești Dumnezeu care faci minuni. 


Vezi: De este Sâmbătă seara, cântăm Prochimenul: Domnul s-a împărăţit... cu 
Stihurile lui, iar Prochimenul cel mare: Cine este Dumnezeu mare... cu Stihurile 
lui, se cântă atunci la Vecernia praznicului; iar Prochimenul zilei se lasă. După 
aceasta Ectenia. 


La Stihoavnă 
Stihirile glasul al 8-lea ale lui loan monahul, singur glasul: 


Prea slăvită taină se săvârşeşte astăzi; firea se înnoieşte şi Dumnezeu, Om se 
face; ce a fost a rămas, şi ce nu a fosta luat; nici amestecare răbdând, nici 
despărțire. 


Stih: Zis-a Domnul Domnului meu, şezi de-a dreapta Mea, până ce voi pune pe 
vrăjmaşii Tăi aşternut picioarelor Tale. 


Doamne în Vitleem ai venit, în peşteră Te-ai sălăşluit; Cela ce ai Cerul scaun, în 
iesle Te-ai pus; pe care Te înconjură oştile îngereşti, împreună cu păstorii Te-ai 
smerit; ca să mântuieşti neamul nostru, ca un Milostiv, slavă Ţie ! 


Stih: Din pântece mai-nainte de luceafăr Te-am născut. 


Cum voi spune această taină mare? Cel fără de trup Se întrupează, Cuvântul se 
îngroaşă, Cel nevăzut Se vede, şi Cel nepipăit Se pipăie, şi Cel fără început Se 
începe; Fiul lui Dumnezeu, Fiu omului Se face; lisus Hristos, ieri şi astăzi, Ace- 
sta şi în veci. 


Slavă..., Și acum... glasul acelaşi 


La Vitleem împreună au alergat păstorii, vestind pe Păstorul cel adevărat, care 
şade pe Heruvimi, şi S-a culcat în iesle, chip de prunc pentru noi luând, Doamne 
slavă Ţie. 


Troparul praznicului: Naşterea Ta Hristoase Dumnezeul nostru, răsărit-a lumii 
Lumina cunoştinţei că întru dânsa cei ce slujeau stelelor, de la stea s-au învăţat, 
să se închine Ție, Soarelui dreptăţii, şi să Te cunoască pe Tine Răsăritul cel de 
sus, Doamne slavă Ție. 


Cade-se a şti: Că de la praznicul Naşterii lui Hristos, şi până la dumnezeiasca 
Arătare, Pavecerniţa mică se cântă fără Canonul Născătoarei de Dumnezeu. La 





Pavecerniţă, spre 26, după Sfinte Dumnezeule..., şi după Tatăl nostru..., zicem 
Condacul soborului Născătoarei de Dumnezeu: Cela ce mai-nainte de luceafăr... 
La Miezonoptică citim obişnuita Catismă. După întâiul Sfinte Dumnezeule..., în 
loc de, lată Mirele vine... zicem Troparul praznicului, Naşterea Ta, Hristoase 
Dumnezeul nostru... După al doilea, Sfinte Dumnezeule... zicem Condacul 
Născătoarei de Dumnezeu; Cela ce mai-nainte de luceafăr... Apoi Doamne 
miluieşte..., de 12 ori şi otpustul. lar rugăciunea: Pomeneşte Doamne... nu o 
zicem. 


La Utrenie 
La Dumnezeu este Domnul..., Troparul praznicului, de trei ori. 
După întâia Catismă, Sedealna glas 1: 


Podobie: Piatra fiind pecetluită de iudei şi ostaşii străjuind prea curat trupul 
Tău, înviat-ai a treia zi, Mântuitorule, dăruind lumii viaţă pentru aceasta, pute- 
rile cerurilor strigau ie, Dătătorule de viaţă: Slavă învierii Tale, Hristoase; 
slavă împărăției Tale; slavă rânduielii Tale, Unule, lubitorule de oameni. 


lisus născându-Se în Vitleemul ludei, s-a luminat făptura cunoscând pe Ziditorul 
său, şi cetele îngerilor s-au minunat, văzând pe Stăpânul pe pământ, că a luat 
chip de rob şi de Tatăl nu S-a despărțit întru nimica. Slavă întrupării Tale, 
Doamne; slavă naşterii Tale celei de pe pământ; slavă Ţie Celui ce ai binevoit a 
mântui neamul nostru. 


Slavă..., Şi acum..., tot aceasta 


După a doua Catismă, Sedealna glas al 4-lea: 


Podobie: Spăimântatu-s-a Iosif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Ce te minunezi Marie, ce te spăimântezi de lucrul ce este întru tine? Că pe Fiul 
cel fără de ani, sub ani L-am născut zice, zămislirea Celui ce S-a născut nedu- 
merindu-o, fără bărbat sunt, şi cum voi naşte fiu? Naştere fără sămânță cine a 
văzut? Dar unde vrea Dumnezeu, se biruieşte rânduiala firii, precum scrie. 
Hristos s-a născut din Fecioară, în Vitleemul ludeei. 


Slavă..., Şi acum..., tot aceasta 





Canoanele - ale praznicului amândouă, ca şi în ziua de praznic. Irmoasele amân- 
duror Canoanelor, de câte două ori, şi Troparele pe 12. Catavasie, Irmoasele 
amândurora Canoanelor. După a 3-a Cântare, Condacul şi Icosul şi Ipacoi al 
Praznicului. 


După a 6-a Cântare, Condac glas al 6-lea: Cela ce mai-nainte de luceafăr din 
Tatăl fără mamă S-a născut, astăzi pe pământ fără tată S-a întrupat din tine. 
Pentru aceasta steaua binevesteşte magilor, şi îngerii cu păstorii laudă naşterea 
ta, cea mai presus de fire, ceea ce eşti plină de dar. 


Icos:Ceea ce ai odrăslit Strugurul cel nelucrat, viţa cea de taină, ca o ramură în 
braţe L-ai purtat, şi ai zis: Tu eşti rodul meu, Tu ești viaţa mea, de când am 
cunoscut că sunt ceea ce am fost sunt. Tu eşti Dumnezeul meu; că pecetea 
fecioriei mele văzându-o nestricată, neschimbat Te vestesc pe Tine Cuvântul, cel 
ce Te-ai făcut trup; nu ştiu de sămânță, ştiu-Te pe Tine pierzătorul stricăciunii,; 
că Tu ieşind din mine sunt curată, şi precum ai aflat pântecele meu, aşa l-ai lăsat. 
Pentru aceasta dănţuieşte împreună toată făptura, strigând către mine: Bucură-te, 
ceea ce eşti plină de dar. 


Sinaxar 


Intru această lună, ziua a douăzeci şi șasea, soborul Preasfintei Născătoarei 


de Dumnezeu. 


Stih: Naştere fără prihană, ce n-a cunoscut bărbat, 
Cu daruri fără prihană cinstesc prea arătat. 

Cânt cântare în prea curata zi a lunii de astăzi. 
Pentru fugirea Născătoarei de Dumnezeu la Egipt. 


După ce a poruncit Irod să se ucidă toţi pruncii Vitleemului, îngerul Domnului s- 
a arătat în vis lui losif. Şi 1-a zis: Scoală-te, ia pruncul şi pe Maica sa, şi fugi la 
Egipt. Deci a fugit la Egipt Născătoarea de Dumnezeu cu pruncul şi cu Iosif, 
pentru aceste două pricini: Una să se plinească proorocirea proorocului care a 
zis: Din Egipt am chemat pe Fiul meu, alta ca să se astupe gurile ereticilor: că de 
n-ar fi fugit, ci ar fi rămas pruncul să-l fi ucis, s-ar fi împiedicat mântuirea 
oamenilor; iar de nu s-ar fi ucis de sabie sau de altă moarte, ca să se plinească 
rânduiala, ar fi putut socoti cei mulţi că s-a făcut cu nălucire, şi n-a purtat cu 
adevărat trup omenesc. A fugit în Egipt, şi pentru ca să zdrobească idolii ce erau 
acolo, şi să mântuiască şi toată lumea, la vremea mântuitoarei răstigniri și a 
Invierii. 


Tot în această zi, pomenirea punerii cinstitei haine în sfânta raclă, a Prea- 
sfintei Născătoarei de Dumnezeu, în Vlaherne. 





Stih: Cutremură-te Egipte, că este Dumnezeu, ascultă. 
Că acesta ce vine către tine şi care mai-nainte te-a bătut, cugetă. 


Tot în această zi, pomenirea celui întru Sfinţi părintelui nostru Eftimie episco- 
pul Sardelor, mărturisitorul. 


Stih: De trei ori fericite stând înaintea lui Hristos, Eftimie. 
Te afli plin de nesfârşita bucurie. 


Acesta a fost pe vremea împărăției lui Constantin şi Irinei, şi întâi a strălucit ca o 
stea luminoasă, la viaţa călugărească, deci dacă s-a făcut arhiereu, a surpat cu 
putere pe eretici la soborul al doilea ce s-a făcut la Niceea. Drept aceea împărații 
văzându-l, întru acest chip, l-au trimis în multe şi de obşte solii, şi când stătu 
Nichifor împărat, se trimise sfântul împreună şi cu alți episcopi pravoslavnici la 
Patalarea despre apus pentru oarecare fecioară, ce o călugărise. 


Deci de atunci până ce s-a făcut mărturisitor, nu s-a mai aflat în Mitropolia sa, 
trecând douăzeci şi nouă de ani. Deci schimbându-se împărăţiile, şi apucând 
împărăția Leon cel cu numele de fiară, trimise de aduse pe sfântul de la izgonire, 
şi-l întrebă, au închină-se icoanelor? lar sfântul purtându-se cu obişnuita sa 
îndrăznire, şi gură slobodă, şi anatematisindu-l, se mânie tiranul şi-l trimise 
iarăşi cu urgie la Ason. 


Deci ucigându-se vrăjmaşul Leon de cel ce se puse după dânsul împărat, fu 
chemat fericitul acesta de la Ason, şi se sili ca să nu dea cinste şi închinăciune 
sfintelor icoane, iar el înfruntând şi pe acesta cu cuvinte, şi strigând de faţă: Cine 
nu se va închina Domnului nostru lisus Hristos, cuprins cu scrisoarea în icoană, 
să fie anatema, pentru aceea fu bătut şi izgonit la Acrita, şi închis într-o întu- 
necoasă temniţă, de aceea întins de patru inşi şi ucis multă vreme cu vine de bou 
crude, deci sfântul umflându-se foarte de nesuferite răni, a trăit numai opt zile 
după chinuire, şi strălucind mai mult decât soarele, şi-a dat sufletul în mâna lui 
Dumnezeu. 


Tot în această zi, pomenirea prea cuviosului părintelui nostru Constantin cel 
din iudei. 


Stih: Dumnezeiescul Constantin, şi după moarte înfloreşte. 
Trandafir, ca din spini din iudei odrăsleşte. 


Acest sfânt era de la Sinada având părinţi evrei. Deci foarte tânăr fiind urmă 
maici-si. Şi văzând un creştin, că după ce a căscat, şi-au închipuit peste gură 
semnul cinstitei cruci, de atunci şi el făcu asemenea urmând creștinului, încă nu 
numai acestea; ci şi celelalte fapte creştineşti, le făcea şi el cu fierbinte credinţă. 





Pentru aceasta i-a strălucit faţa sa, cu dumnezeiasca strălucire, şi s-a învăţat de la 
Dumnezeu, dogmele creştineşti petrecând fără de hrană câteva zile. 


La sfântul acesta, a sărit odată o tânără jidovă cu chip curvesc. lar sfântul făcând 
chipul cinstitei cruci, o a arătat pe ea moartă, şi iar o a înviat. 


Acesta povăţuindu-se de un dumnezeiesc nor, s-a dus la o mânăstire numită 
Fuvution întru care se află bărbaţi şi vestiți, având viaţă sihăstrească, a căror 
bunătăţi strălucea. Şi povestind egumenului mânăstirii cele pentru el, a poruncit 
egumenul să aducă o Cruce, apoi a poruncit lui ca să 1 se închine şi să o sărute. 


Și când fericitul acesta sărută partea cea de jos a Crucii, cu frică şi cu evlavie, 
atunci o minune ! Toată Crucea s-a rezemat pe cuviosul său cap, şi a tipărit pe el 
chipul Crucii, care a şi rămas neştearsă pe capul său până la moartea sa, apoi 
luând Sfântul Botez s-a numit Constantin. 


Atuncea a urmat un lucru ca acesta vrednic de minune: Căci pe piatra aceea pe 
care a stătut picioarele sale, când a ieşit din sfânta Colimvitră, s-a tipărit cu prea 
slăvire urmele picioarelor sale. 


După acestea a intrat întru atâtea lupte duhovniceşti, încât se întrecea să covâr- 
şească pe toți monahii mânăstirii întru aspra viaţă şi sihăstrie. Şi lucra meş- 
teşugul Sfântului apostol Pavel. Adică cosea piei, şi făcea corturi. Când făcea 
rugăciune locul pe care sta se umplea de miros. Când mergea la biserică de sine 
se deschidea la el uşile bisericii. Şi din multă curăţenie ce avea, vedea gânditor 
ascunse cugetele fraţilor. 


Apoi ieşind de acolo s-a dus la muntele Olimpului şi de acolo la Mira Lichiei, şi 
mai pe urmă la Cipru, şi de la Cipru s-a dus la Atalia şi acolo a trecut un râu cu 
picioarele sale, atât de adânc şi de mare, încât trebuia caic ca să-l treacă. 


Și după ce a umblat multe alte locuri, s-a întors iarăşi la Olimp, şi acolo a 
petrecut patruzeci de zile nu flămând numai, ci şi băgat într-o groapă până la 
mijloc. 


După acestea fără să voiască a primit hirotonie de Preot, apoi s-a dus la Atroa. 
Ținând pururea aceleaşi lupte ale pustniciei. 


lar mai-nainte de opt ani, a cunoscut adormirea sa, şi aşa după sfârşitul acelora 
s-a mutat către Domnul, arătând mai-nainte prea curat lucrurile sale. 


Tot în această zi, pomenirea prea cuviosului părintelui nostru Evarest. 





Stih: Sârguitu-s-a Evarest cu fapte şi cuvinte. 
Până la sfârşit a bine plăcea ţie Cuvinte. 


Acesta era pe vremea lui Leon Armeanul luptătorul de icoane, trăgându-se din 
eparhia Galatiei, şi părinți vestiți având. lar după ce luptătorul Leon s-a omorât 
prin sabie, a luat împărăția Mihail, numitul cepeleagul, şi fiindcă şi acesta era 
prea urât, şi asemenea la obiceiuri cu Leon, pentru aceasta a luat şi acesta căzuta 
răsplătire. lar după ce a ajuns sfântul la legiuita vârstă, a fost dat la învăţătura 
Sfintelor Scripturi, şi din acestea învăţându-se, se făcea tuturor toate cele bune. 
Adică părinţilor sâi era supus, prietenilor şi megieşilor dulce, la străini şi la cei 
de loc nemândru. Pe scurt arăta cu faptele adevărată numirea sa, bineplăcută 
tuturor făcându-se. 


Deci fiindcă s-a rănit cuviosul de dragostea vieţii monahiceşti, pentru aceasta s-a 
dus împreună cu tatăl său la Constantinopol, şi au fost găzduiţi la un cetăţean de 
acolo Brienie cu numele, rudă fiindu-le. Şi care în urmă s-a cinstit cu cinul de 
patriciu. 


lar trecând puţine zile a urmat o mare nevoie; pentru care a fost trimis sol la 
bulgari, pomenitul patriciu de împărăteasa Teodora, soția lui Teofil iconomahul. 
Deci acolo ducându-se, a luat împreună şi pe ruda sa acesta Evarest, şi după ce 
au ajuns amândoi la locul numit Scopel, şi s-a odihnit puţin de osteneala 
drumului, atunci fericitul Evarest, după oarecare dumnezeiască iconomie, a 
întâlnit un bătrân monah şi de la acela după dorinţa sa tunzându-şi perii capului, 
cu osârdie şi-a supus grumazul sub jugul cel mântuitor al lui Hristos, adică s-a 
făcut monah. 


Aflând încă şi o carte a Sfântului Efrem Sirul, şi citindu-o s-a umilit, şi se silea 
ca prin fapte să se facă împlinitor învățăturilor acelei cărți. lar bătrânul văzând 
râvna fierbinte a tânărului către fapta bună, l-a întovărăşit pe el cu blagoslovenii 
ŞI cu scrisori de recomandare, şi aşa l-a trimis pe el la mânăstirea lui Studit. 


Deci primit fiind cuviosul de Părinţii de acolo, a intrat în nevoinţa duhov- 
nicească, alegând pe un frate covârşitor celorlalți după fapta bună pe care îl avea 
bătrân, şi părtaşi tuturor întâmplărilor vieţii sale; şi atâta postire şi înfrânare 
avea, încât mânca numai odată în săptămână puţină pâine ce era făcută din făină 
de orz, şi de tărâţe şi de zeamă de ierburi. lar mijlocul şi gâtul său le avea legate 
cu două cercuri de fier, prea grele, care se strângeau unul către altul, alte două 
lanţuri petrecute pe umeri şi pieptul său. 


Deci aşa cu plăcere de Dumnezeu vieţuind, şi anul al şaptezeci şi nouălea al 
vieţii sale săvârşind, şi-a dat duhul său la Dumnezeu. lar cinstitul său trup s-a 
îngropat în mânăstirea ce se zice a lui Cocorovie. 





Tot în această zi, pomenirea noului sfinţit mucenic Constantie rusul, care s-a 
nevoit în Constantinopol la anul o mie şapte sute patruzeci şi trei. 


Stih: "Tu, Constantie pe vrăjmașul care te-a biruit de demult, 
II biruieşti şi primeşti răsplătire în sfârşit. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


La Cântarea a 9-a - Ceea ce eşti mai cinstită... nu cântăm; ci cântăm Pripelile, ca 
la însăşi praznicul Naşterii. 


Luminânda, însăşi podobie: Cercetatu-ne-a pe noi de sus Mântuitorul nostru, 
Răsăritul răsăriturilor, şi cei dintru întuneric şi din umbră, am aflat adevărul; că 
din Fecioară, S-a născut Domnul. (de trei ori) 


La Laude 
Stihirile praznicului pe 4 glas al 4, singur glasul; ale lui Andrei lerusalimiteanul: 


Veseliţi-vă drepţilor, ceruri bucuraţi-vă, săltaţi munţi, Hristos născându-Se, Fe- 
cioara şade asemănându-se Heruvimilor, purtând în braţe pe Dumnezeu Cuvân- 
tul întrupat; păstorii slăvesc pe Cel născut, magii aduc Stăpânului daruri; îngerii 
cântând, zic: Cela ce eşti neajuns, Doamne slavă Ție! 


De Dumnezeu Născătoare Fecioară, ceea ce ai născut pe Mântuitorul, pierdut-ai 
blestemul cel dintâi al Evei; că Maică ai fost bunei voințe a Tatălui, purtând în 
braţe pe Dumnezeu Cuvântul întrupat. Taina nu suferă ispitire, numai cu cre- 
dinţă toţi o slăvim, strigând cu tine şi zicând: Negrăite Doamne, slavă Ție! 


Veniţi să lăudăm pe Maica Mântuitorului, care după naştere iarăşi s-a arătat 
Fecioară. Bucură-te, cetate însufleţită a Împăratului şi Dumnezeu întru care 
Hristos sălăşluindu-Se, mântuire a lucrat. Cu Gavriil să lăudăm, cu păstorii să 
slăvim, strigând: De Dumnezeu Născătoare, roagă-te Celui ce S-a întrupat din 
tine, să ne mântuiască pe noi. 


Tatăl a binevoit, Cuvântul trup S-a făcut, şi Fecioara a născut pe Dumnezeu 
întrupat. Steaua vesteşte, magii se închină, păstorii se minunează, şi făptura se 
bucură. 


Slavă..., glas al 6-lea 


Astăzi firea cea nevăzută din Fecioară cu oamenii se împreună. Astăzi Fiinţa cea 
nemăsurată, în Vitleem cu scutece Se înfaşă. Astăzi Dumnezeu prin stea pe magi 





la închinăciune îi aduce, mai-nainte vestind a Sa îngropare cea de trei zile, adică 
prin aur şi smirnă şi tămâie; căruia cântăm: Cela ce Te-ai întrupat din Fecioară, 
Hristoase Dumnezeule mântuieşte sufletele noastre. 


Şi acum..., glas al 2-lea 


Astăzi Hristos în Vitleem, Se naşte din Fecioară, astăzi Cel fără început Se în- 
cepe, şi Cuvântul se întrupează. Puterile cerurilor se bucură, şi pământul cu 
oamenii se veselesc; magii aduc daruri, păstorii minunea vestesc, lar noi neîn- 
cetat strigăm: Slavă întru cei de sus lui Dumnezeu, şi pe pământ pace, între 
oameni bunăvoire. 


Slavoslovia cea mare. Ecteniile şi Otpustul. La Ceasuri, Troparul praznicului şi 
Condacul Născătoare de Dumnezeu. 


Cela ce mai-nainte de luceafăr din Tatăl fără mamă S-a născut, astăzi pe pământ 
fără tată S-a întrupat din tine. Pentru aceasta steaua binevesteşte magilor, şi 
îngerii cu păstorii laudă naşterea ta, cea mai presus de fire, ceea ce eşti plină de 
dar. 


La Liturghie 
Fericirile din Canonul praznicului, Cântarea a 3-a şi a 6-a. După Vohod: Mân- 


tuieşte-ne pe noi Fiul lui Dumnezeu, cela ce 'Te-ai născut din Fecioară; pe cei ce 
cântăm Ție, Aliluia. 


Aşa cântăm până la odovania praznicului. Apoi Troparul praznicului, Slavă..., Şi 
acum..., Condacul: Cel ce mai-nainte de luceafăr... Apostolul: Fraților, cela ce 
sfințeşte...Evanghelia de la Matei: Şi dacă s-au dus magii...Chinonicul praz- 
nicului : Mântuire a trimis Domnul norodului Său. 


Cade-se a şti: Că de se va întâmpla praznicul Naşterii lui Hristos Duminică, 
atunci nu săvârşim pomenirea Sfinţilor Părinţi în Duminica cea viitoare; pentru 
că ia început luna lui ianuarie, şi praznicul acesta este odovăit. Ci săvârşim 
aceasta Duminica în 26 decembrie, Luni, a doua zi după praznic, şi cântam 
slujba aşa: 


La Vecernie 
La Doamne strigat-am..., Stihurile pe 6, ale praznicului 3, glasul al 2-lea, şi ale 


sfinților 3. Pe Părintele Domnului... Slavă..., a sfinţilor, glas al 6 Pomenirea 
săvârşim... ŞI acum..., a praznicului, glas aceiaşi: Slavă întru cei de sus... Vohod, 





Prochimenul cel mare: Cine este Dumnezeu mare ca Dumnezeul nostru... cu 
Stihurile lui. 


La Stihoavnă, trei Stihiri ale praznicului, cu Stihurile lor. Slavă... Pomenirea 
Arhiereilor... Şi acum..., a praznicului: La Vitleem au alergat păstorii... După, 
Acum slobozește... Troparul sfinților, Slavă..., Şi acum..., al praznicului. 


La Pavecerniţă după Sfinte Dumnezeule..., Condacul Părinților: De veselie 
astăzi... Slavă..., Şi acum..., a Născătoarei de Dumnezeu: Cela ce mai-nainte de 
luceafăr... 


La Utrenie 


La Dumnezeu este Domnul.., Troparul praznicului, de două ori. Slavă... al 
sfinților, Şi acum..., al praznicului. După întâia şi a doua Catismă, Catismele 
praznicului. Canoanele, ale praznicului cel dintâi cu Irmosul pe 6, al doilea 
canon pe 4, şi al sfinților pe 4. Catavasie, Irmoasele amândurora Canoanelor. 
După a 3-a Cântare, Condacul, şi Icosul Născătoarei de Dumnezeu, şi Sedealna 
Sfinților, cea de Duminică după Naştere: Slavă..., Şi acum..., a praznicului. 
După a 6-a Cântare, Condacul Sfinţilor, şi Icosul. La a 9-a Cântare, Ceea ce ești 
mai cinstită..., nu cântăm, ci cântăm pripelile praznicului. Luminânda sfinţilor, 
de două ori. Slavă..., Şi acum..., a praznicului. La Laude, Stihirile praznicului pe 
4, Slavă... a Sfinţilor, glasul al 8, Sângele, focul şi fumegare... Şi acum... a 
praznicului: Astăzi Hristos în Vitleem se naşte... Slavoslovia cea mare; apoi 
Troparul Sfinților, Slavă..., Şi acum..., al praznicului: Ecteniile şi Otpustul. La 
ceasuri, Troparul praznicului, Slavă... al sfinților, Şi acum..., al Născătoarei, 
Ceasului. După Tatăl nostru..., Condacul Născătoarei de Dumnezeu: Cela ce mai 
nainte de luceafăr... şi al Sfinților, le zicem schimbându-le. 


La Liturghie 


Fericirile din Canoanele praznicului: Cântarea a 3-a, pe 4, şi din al Sfinților, 
Cântarea a 6-a, pe 4. După Vohod Troparul praznicului şi al Sfinţilor. Slavă..., 
Condacul Sfinţilor, Şi acum..., al Născătoarei de Dumnezeu, Apostol către 
Evrei, şi altul către Galateni. Evanghelie, una a Născătoarei de Dumnezeu, şi a 
Sfinţilor de la Matei. Chinonicul: Mântuire a trimis Domnul... şi Bucuraţi-vă 
drepții întru Domnul... 





Acatistul Naşterii Domnului nostru lisus Hristos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 





Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 





Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Tu, Doamne, ai ales dintre toate neamurile o prea curată Fecioară şi din ea s-a 
născut cu trupul Fiul Tău, Hristos Dumnezeul nostru, pentru care noi, robii Tăi, 
Îţi aducem, Stăpâne, cântare de mulţumire. Tu însă, având nespusă milostivire, 
izbăveşte-ne din toate necazurile, pe noi cei care cântăm: Iisuse, Fiul lui Dum- 
nezeu, cel ce Te-ai întrupat pentru noi, Slavă Ţie. 


Icosul 1 

Mulţime de îngeri s-a adunat să vadă Naşterea cea negrăită şi văzând pe Zidi- 
torul lor culcat în iesle ca un prunc, s-au mirat şi cu frică mare s-au închinat 
Celui Născut şi celei ce L-a născut, cântând: 

Slavă Ţic, Fiul lui Dumnezeu, cel ce 'Te-ai născut din Tatăl mai înainte de veci. 
Slavă ie, cel ce toate le-ai făcut împreună cu Tatăl şi cu Duhul; 

Slavă ie, cel ce ai venit să mântuieşti pe cei pierduţi; 

Slavă ie, că ai luat chip de rob; 

Slavă Ţic, Povăţuitorul celor rătăciţi; 

Slavă Ție, Mântuitorul celor ce pier; 

Slavă Ţie, Cel ce ai dărâmat peretele vrajbei; 

Slavă ie, că iarăşi ai deschis raiul cel închis prin neascultare; 

Slavă ie, că ai iubit, în chip negrăit neamul omenesc; 

Slavă ie, că ai prefăcut în Cer peştera de pe pământ; 

Slavă ie, că ai făcut pe Fecioara care Te-a născut, Prestol de heruvimi; 

Iisuse Fiul lui Dumnezeu, cel ce Te-ai întrupat pentru noi, Slavă Ţie. 


Condacul al 2-lea 

Văzând Îngerii cei netrupeşti pe Stăpânul lor luând trup din prea curata Fecioară, 
s-au spăimântat şi au zis: preaslăvită şi nepătrunsă este pentru noi această Taină 
şi cu frică au cântat: Aliluia! 


Icosul al 2-lea 





Toată făptura cea înţelegătoare s-a spăimântat şi mulțumind cântă taina Naşterii 
Tale, Stăpâne, iar puterile cereşti se bucură, glăsuind: Slavă intru cei de sus, lui 
Dumnezeu, şi pământul cu oamenii se bucură, iar noi cântăm neîncetat: 

Slavă Ţic, cel ce eşti slăvit intru cele de sus ca Dumnezeu; 

Slavă Ție, cel ce ai făcut pace pe pământ; 

Slavă ie, cel ce ne-ai împăcat cu Tatăl; 

Slavă Ție, cel ce Te-ai arătat nouă pe pământ; 

Slavă ie, cel ce 'Te-ai întrupat negrăit din fecioară; 

Slavă Ţie, cel ce ai strălucit ca o stea; 

Slavă Ţie, că prin aceasta pe magi i-ai chemat la închinare; 

Slavă ie, cel ce ai primit darurile lor cu milostivire; 

Slavă ie, cel ce ai învăţat toată făptura să slujească Ţic; 

Slavă ie, cel ce ne-ai înţelepţit pe noi să-Ţi cântăm Ţic; 

Slavă ie, cel ce ne-ai unit pe noi cu Tine; 

Slavă ie, cel ce ne-ai mântuit pe noi; 

Iisuse, Fiul lui Dumnezeu, cel ce Te-ai întrupat pentru noi, slavă Ţie. 


Condacul al 3-lea 

Puternic intru tărie, Dumnezeu al păcii şi Tată al bunătăţilor ai venit pe pământ 
să mântuieşti lumea ce pierea în necazuri. Acum, Tu Te naşti la Betleem, ca un 
prunc, din Fecioară care s-a arată Maică şi Mijlocitoare a mântuirii tuturor celor 
ce slăvesc întruparea Ta cu cântarea:Ailuia/ 


Icosul al 3-lea 

Având pe Maica Ta cea prea curată rugătoare neîncetată, veselindu-ne, cântăm 
Taina întrupării Tale, Stăpâne, şi Naşterea din Fecioară bineplăcută lui Dumne- 
zeu, grăind: 

Slavă ie, Fiul lui Dumnezeu, cel ce Te-ai întrupat pentru noi; 

Slavă Ție, cel ce Te-ai născut în chip negrăit din Fecioară; 

Slavă Ţic, cel ce ne-ai arătat nouă adâncul iubirii Tale de oameni; 

Slavă Ție, cel ce ne-ai iubit pe noi în chip nespus; 

Slavă ie, cel ce ai căutat oaia cea pierdută; 

Slavă Ție, cel ce Te-ai bucurat cu îngerii de găsirea ei; 

Slavă ie, cel ce ai pus-o pe umerii Tăi; 

Slavă Ţic, cel ce ai dus-o la Tatăl, 

Slavă Ție, cel ce ai făcut cu oamenii şi cu îngerii o singură turmă; 

Slavă ie, cel ce ne-ai arătat nouă mare şi negrăită milă; 

Slavă ie, cel ce ne-ai iubit pe noi mai mult decât toată zidirea; 

Iisuse, Fiul lui Dumnezeu, cel ce Te-ai întrupat pentru noi, slavă Ţie. 


Condacul al 4-lea 
Furtună de gânduri îndoite având mai înainte neprihănitul losif, acum, înlăuntrul 
peşterii dumnezeieşti, vede cele prea slăvite. Văzând insă că un om se naşte din 





Fecioară, a înţeles din lucrare că este Dumnezeu adevărat şi de aceea s-a închi- 
nat, cântând: Aliluia! 


Icosul al 4-lea 

Auzind păstorii pe Îngerul ce le-a vestit că s-a născut Mântuitorul lumii în 
cetatea lui David, au alergat în grabă şi L-au văzut pe Acesta în iesle ca un miel 
nevinovat, din pântecele Fecioarei născut, în iesle culcat şi au slujit cu bună- 
cuviinţă celei ce a născut şi în faţa lui Iosif cu frică au stat, povestind cele spuse 
lor şi închinându-se Celui Născut au zis: 

Slavă Ţie, Mielul lui Dumnezeu şi Mântuitorul lumii; 

Slavă Ție, Fiul lui Dumnezeu, cel ce ne-ai arătat nouă minuni negrăite; 

Slavă ie, cel ce ne-ai învrednicit pe noi să ascultăm cântare îngerească; 

Slavă ie, cel ce ne-ai învăţat să Te slăvim împreună cu îngerii; 

Slavă ie, cel ce ai înţelepțit pe îngeri şi pe oameni să-Ți cânte Ţic; 

Slavă Ție, cel ce ai făcut bucurie pe pământ şi în ceruri; 

Slavă Ţie, că pentru Tine se bucură cele cereşti cu cele pământeşti; 

Slavă ie, că prin Tine se unesc cele pământeşti cu cele cereşti; 

Slavă ie, cel ce ai arătat neputincioasă puterea diavolului; 

Slavă Ţic, cel ce ne-ai izbăvit de chinurile aceluia; 

Slavă Ție, bucuria negrăită a celor ce cred în Tine; 

Slavă Ţie, dulceaţa nespusă a celor ce Te iubesc pe Tine; 

Iisuse, Fiul lui Dumnezeu, cel ce Te-ai întrupat pentru noi, slavă Ţie. 


Condacul al 5-lea 

Steaua cea mult strălucitoare vestind Naşterea lui Hristos, a fost văzută de magii 
cei iubitori de stele şi, conducându-se după ea, au ajuns la Cel Neajuns, L-au 
văzut pe Cel Nevăzut şi, bucurându-se, l-au cântat: Aliluia! 


Icosul al 5-lea 

Văzând împărații caldeeni în mâinile Fecioarei pe Împăratul împăraţilor, ce 
stătea ca pe un tron de Heruvimi şi socotind a fi Stăpânul, chiar dacă a primit 
chip de rob, s-au grăbit a-l aduce daruri: aur, precum unui Împărat a toate; 
tămâie, precum lui Dumnezeu; smirnă, precum unui muritor şi, închinându-se, I- 
au cântat: 

Slavă Ţic, cel ce ai răsărit tuturor, lumină; 

Slavă ie, cel ce prin stea ne-ai chemat să ne închinăm ie; 

Slavă Ţic, cel ce ai mustrat mânia de fiară a lui lrod; 

Slavă Ţic, cel ce ai arătat la vedere uneltirea lui zadarnică; 

Slavă Ţic, cel ce ne-ai izbăvit de înşelăciunea acestuia; 

Slavă ie, cel ce ne-ai învăţat să ne închinăm Ție, Soarele dreptăţii; 

Slavă Ţie, cel ce ai luminat toate cu lumina cunoștinței; 

Slavă ie, cel ce prin Naşterea Ta ai lepădat închinarea la idoli; 

Slavă Ție, cel ce ai nimicit stăpânirea vrăjmaşului până la sfârşit; 





Slavă ie, cel ce ne-ai învăţat să ne închinăm Ție împreună şi Tatălui şi Duhu- 
lui; 

Slavă ie, cel ce pentru noi ai zdrobit capul şarpelui amăgitor; 

Slavă ie, cel ce ne-ai izbăvit de veşnica moarte; 

Iisuse, Fiul lui Dumnezeu, cel ce pentru noi Te-ai întrupat, Slavă Ţie. 


Condacul al 6-lea 

Vestirile dumnezeieşti cele pentru Tine, Mântuitorule, împlinindu-se, pe pământ 
Te-ai arătat, şi acum în peştera sărăcăcioasă Te-ai născut din curata Fecioară. Tu 
bogat fiind, pentru noi de bună voie ai sărăcit, pentru ca oamenii să se 
îmbogăţească şi să-i cânte cu credinţă: Aliluia! 


Icosul al 6-lea 

Răsărit-ai din Fecioară şi din Maica Ta neispitită de nuntă, lisuse, luminând pre- 
cum soarele şi alungând minciuna întunericului, iar demonii nerăbdând tăria Ta, 
Mântuitorule, toţi s-au cutremurat şi iadul văzând minunea, s-a temut, iar noi cu 
mulțumire îţi cântăm: 

Slavă Ţie, Mântuitorul lumii; 

Slavă Ţic, Sfărâmătorul demonilor; 

Slavă ie, cel ce ai înfricoşat cu naşterea ta pe începătorul minciunii; 

Slavă Ţic, cel ce ai zdrobit închinarea la idoli; 

Slavă Ţic, cel ce ai luminat toate cu lumina cunoștinței de Dumnezeu; 

Slavă ie, cel ce ai izgonit întunericul necunoştinţei,; 

Slavă ie, cel ce ca o Piatră ai izvorât tuturor apa mântuirii; 

Slavă ie, cel ce ai potolit setea lui Adam şi a lui David; 

Slavă Ţie, că prin Naşterea Ta, precum un soare toate le-ai luminat; 

Slavă ie, cel ce ai înconjurat pământul cu razele luminii harului; 

Slavă 'Ție, cel ce ne-ai arătat nouă pe pământ făgăduință; 

Slavă ie, cel ce ne-ai izbăvit pe noi de blestemul părintesc; 

Iisuse Fiul lui Dumnezeu, cel ce Te-ai întrupat pentru noi, Slavă Ţie. 


Condacul al 7-lea 

Vrând să ne descoperi taina cea din veac ascunsă, din toată zidirea ai ales slu- 
jitori ai tainei, Mântuitorule. De la îngeri pe Gavriil, de la oameni pe Fe- 
cioară, din ceruri Steaua, de pe pământ peştera, unde ai binevoit să te naşti, 
iar noi, minunându-ne de înţelepciunea Ta cea negrăită, cântăm: Aliluia! 


Icosul al 7-lea 
Făptură nouă Te-ai arătat, luând trup Ziditorule al tuturor; din pântece fără 
sămânță ai răsărit şi păstrându-l nestricat ne-ai arătat pe Mijlocitoarea mântuirii, 
iar noi cântăm: 
Slavă Ție, Fiul lui Dumnezeu, cel ce ne-ai dat nouă Mamă pe Maica milostivirii 
ce Te-a născut; 





Slavă Ţie, că pe aceasta şi după Naştere ai păstrat-o Fecioară; 
Slavă Ție, cel ce ai venit să mântuieşti pe Adam; 

Slavă ie, cel ce ai potolit lacrimile; 

Slavă Ţic, cel ce ai venit să mântuieşti toate; 

Slavă ie, cel ce ai rupt zapisul păcatelor noastre; 

Slavă ie, celui ce ne-ai arătat chipul smereniei; 

Slavă ie, cel ce pentru noi ai sărăcit; 

Slavă ie, că prin sărăcia Ta pe noi ne-ai îmbogăţit; 

Slavă Ţie, că ne-ai îmbrăcat cu haina mântuirii; 

Slavă ie, că prin iubirea Ta pe noi ne-ai mântuit; 

Iisuse, Fiul lui Dumnezeu, cel ce Te-ai întrupat pentru noi, Slavă Ţie. 


Condacul al 8-lea 

Văzând Străină şi preaslăvită Naşterea Ta ce s-a săvârşit în peşteră, să ne 
înstrăinăm mai mult de lumea cea deşartă şi mintea la cele dumnezeieşti să o 
suim. Că pentru aceasta s-a arătat Dumnezeu pe pământ om smerit, ca să-i ridice 
la Ceruri pe cei ce cântă Lui: Aliluia! 


Icosul al 8-lea 

Tot eşti iubire, tot eşti dulceaţă pentru cei ce te iubesc pe Tine, Hristoase 
Dumnezeule, şi coborârea Ta dumnezeiască o slăvim, că din fecioară curată Te- 
ai născut pe pământ ca să ne ridici la ceruri pe noi, cei ce Îţi cântăm: 


Slavă Ție, Fiul lui Dumnezeu, cel ce pe pământ Te-ai născut; 
Slavă ie, cel ce în chip negrăit Te-ai întrupat din Fecioară; 
Slavă Ţic, că Te-ai arătat nouă; 

Slavă Ţie, că departe fiind, pe noi la Tine ne-ai chemat; 

Slavă ie, că eşti a noastră bucurie nespusă; 

Slavă Ţic, dulceaţa inimilor noastre; 

Slavă Ţie, că prin Naşterea Ta lumina mântuirii ne-ai strălucit; 
Slavă ie, cel ce ai vărsat lacrimi pentru mântuirea noastră; 
Slavă Ție, că prin acestea focul patimilor noastre l-ai stins; 
Slavă Ţie, că de necurăţia patimilor ne-ai spălat; 

Slavă Ţic, că din moarte ne-ai curăţit; 

Iisuse, Fiul lui Dumnezeu, cel ce pentru noi te-ai întrupat, Slavă ie. 


Condacul al 9-lea 

Toată înţelepciunea şi toată mintea îngerească şi omenească nu pot să 
priceapă Taina Naşterii Tale negrăite, totuşi, preabunule Stăpâne, primeşte 
dragostea şi credinţa noastră şi ne mântuieşte pe noi care cântăm: Aliluia! 


Icosul al 9-lea 
Pe ritorii cei mult vorbitori îi vedem nedumeriţi , ca pe nişte peşti fără de glas, 
neştiind ce să spună despre întruparea Ta, Stăpâne, că fiind Dumnezeu desă- 





vârşit te-ai arătat şi om desăvârşit şi din Fecioară neispitită de nuntă cum Te-ai 
născut? Noi însă nepunând la îndoială această Taină, cu o singură credinţă Te 
slăvim, cântând: 

Slavă 'Ție, Ipostasul înţelepciunii lui Dumnezeu; 

Slavă Ţie, negrăită Bucurie a tuturor; 

Slavă Ţie, că pe înţelepţi i-ai arătat neînţelepți; 

Slavă Ţie, că pe cei ce Te-au ispitit i-ai ruşinat; 

Slavă ie, că toată împletitura de basme ai stricat; 

Slavă Ție, că pe toţi i-ai luminat cu lumina cunoştinţei de Dumnezeu; 

Slavă ie, că în toate cu înţelepciune ai lucrat; 

Slavă Ţie, că pe mulţi cu pricepere i-ai luminat; 

Slavă Ţie, că nouă calea mântuirii ne-ai arătat; 

Slavă ie, că eşti adânc neajuns de milostivire; 

Slavă Ţie, că eşti noian de bunătăţi şi de iubire de oameni; 

Iisuse Fiul lui Dumnezeu, cel ce Te-ai întrupat pentru noi, Slavă ie. 


Condacul al 10-lea 

Vrând să mântuiască lumea ce se află pe calea pierzării, ca un prunc se naşte din 
Fecioară şi în scutece în 1esle se înfaşă, dezlegând legăturile cele multe ale 
păcatelor noastre: E] este Fiu al lui Dumnezeu şi se arată Fiu al Fecioarei! Şi 


pe toate cu înţelepciune le tocmeşte ca să mântuiască pe cei ce cântă Lui: 
Aliluia! 


Icosul al 10-lea 

Peretele şi stâlpul răutăţii celei potrivnice lui Dumnezeu şi rod al fărădelegii s-a 
arătat Irod , vrând să ia viaţa Pruncului lisus şi pe pruncii cei nevinovaţi 1-a sece- 
rat cu sabia, precum spicele necoapte ale ţarinii, iar noi, lepădând orice răutate a 
inimilor noastre Să-L proslăvim pe cel ce a venit să ne mântuiască şi să-i cân- 
tăm: 

Slavă Ţie, cel ce uneltirea lui Irod zadarnică ai arătat-o; 

Slavă ie, că pruncii ucişi de acesta cu îngerii i-ai numărat; 

Slavă ie, pierzătorul răutăţiu; 

Slavă ie, învățătorul smereniei şi îndreptătorul celor rătăciţi; 

Slavă ie, cel ce ai luminat tuturor lumina dreptăţii; 

Slavă ie, cel ce ai învăţat pe toţi smerenia şi blândeţea; 

Slavă ie, cel ce ne-ai învăţat a te cunoaşte pe Tine; 

Slavă Ţie, că prin Naşterea Ta ai sfinţit pântecele ce Te-a născut; 

Slavă Ție, cel ce ai primit daruri de la magi şi de la păstori; 

Slavă Ţie, că şi pe cele necuvântătoare le-ai învăţat a sluji Ţic; 

Slavă Ție, cel ce ai sfinţit toată făptura; 

Iisuse Fiul lui Dumnezeu, cel ce Te-ai întrupat pentru noi, Slavă ie. 


Condacul al 11-lea 





Toată cântarea pe care vrem să o aducem cu vrednicie întrupării Tale, se bi- 
ruieşte şi mai lesne este să tăcem. Căci dacă Ţi-am aduce cântări nenumărate, 
precum nisipul mării, Împărate Preasfânt, nimic nu facem cu vrednicie. Deci cu 
frică îți cântăm: Aliluia! 


Icosul al 11-lea 

Lumină Neînserată strălucind din Fecioară Te-au văzut pe Tine cei ce şedeau în 
întunericul şi în umbra morţii, Mântuitorul nostru, şi s-au luminat cu focul dum- 
nezeirii Tale şi Ţic, Dătătorule de lumină, Ți-au cântat: 

Slavă Ție, Fiul lui Dumnezeu, Lumina cea neapusă; 

Slavă Ţie, Soarele dreptăţii, că prin Naşterea Ta toate le-ai luminat; 

Slavă Ţic, cel ce ne-ai luminat cu multa lumină a cunoștinței Tale; 

Slavă Ţie, cel ce ne-ai izvorât nouă râul harului cel nesecat; 

Slavă ie, cel ce ai adăpat cu îndestulare pe cei însetaţi de mântuire; 

Slavă ie, că celor ce te iubesc pe Tine le-ai arătat uşoare jugul şi sarcina Ta; 
Slavă ie, cel ce ne-ai uşurat de greutatea păcatelor noastre; 

Slavă ie, cel ce ne-ai izbăvit de munca vrăjmaşului; 

Slavă ie, că prin venirea Ta pe pământ toate le-ai bucurat; 

Slavă Ţie, că ne-ai bucurat pe noi prin facerea din nou a lumii; 

Slavă ie, că te-ai arătat hotar al nădejdilor noastre; 

Slavă ie, că noi, fiind vrăjmaşi cu Tatăl nostru, ne-ai împăcat; 

Iisuse, Fiul lui Dumnezeu, cel ce Te-ai întrupat pentru noi, Slavă Ţie. 


Condacul al 12-lea 

Cel ce ai venit să dai Har şi să dezlegi păcatele tuturor, prin întruparea Ta, 
Mântuitorule, prin aceasta iartă greşelile noastre şi rupe zapisul păcatelor 
noatre, iar noi Naşterea Ta cea nespusă slăvind, vom cânta neîncetat: Aliluia! 


Icosul al 12-lea 

Cântând întruparea Ta, Te lăudăm, Te binecuvântăm şi ne închinăm Ţie, 
Mântuitorul nostru, şi credem că Domn şi Dumnezeu eşti mântuindu-i pe toți 
cei ce nădăjduiesc întru Tine şi Naşterea Ta negrăită din Fecioară o pro- 
slăvesc şi cântă aşa: 

Slavă Ţie, Fiul lui Dumnezeu, cel ce eşti închinat intru cei de sus împreună cu 
Tatăl şi cu Duhul; 

Slavă ie, cel ce eşti slăvit de mulțimile celor pământeşti şi al celor cereşti; 
Slavă ie, cel ce ne-ai descoperit Taina cea din veac ascunsă; 

Slavă ie, că prin Tine ni s-a arătat nouă iubirea cea negrăită; 

Slavă Ţie, Împodobitorul a toată făptura; 

Slavă Ţie, Mântuitorul nostru cel Preamilostiv; 

Slavă Ţie, cel ce întăreşti scepturile celor de pe pământ cu smerenie împă- 
rătească; 

Slavă Ţie, cel ce eşti Bisericii temelie şi întărire; 





Slavă Ție, podoaba şi mântuirea tuturor credincioşilor; 

Slavă Ție, cel ce îi împodobeşti pe ierarhii şi preoţii evlavioşi cu înţelepciune şi 
mărire; 

Slavă Ţie, că eşti trupurilor noastre Doctor şi vindecare; 

Slavă Ţie, că eşti Podoaba şi Mântuitorul sufletelor noastre; 

Iisuse, Fiul lui Dumnezeu, cel ce te-ai întrupat pentru noi, Slavă ie. 


Condacul al 13-lea (de 3 ori) 

Preadulce şi Preabunule Iisuse, Mântuitorul nostru, Ziditorule şi Stăpâne! Pri- 
meşte acum această neînsemnată rugăciune şi mulțumire a noastră, precum ai 
primit închinarea şi darurile magilor, şi ne păzeşte pe noi, robii Tăi, de tot 
necazul, şi ne dăruieşte iertare păcatelor şi ne izbăveşte de chinurile cele veşnice 
pe noi, cei ce cu credinţă slăvim naşterea Ta din Fecioară şi cântăm Ţie: Aliluia! 


Se zice iarăşi: 


Icosul 1 

Mulţime de îngeri s-a adunat să vadă Naşterea cea negrăită şi văzând pe Zidi- 
torul lor culcat în iesle ca un prunc, s-au mirat şi cu frică mare s-au închinat Ce- 
lui Născut şi celei ce L-a născut, cântând: 

Slavă Ţie, Fiul lui Dumnezeu, cel ce Te-ai născut din Tatăl mai înainte de veci. 
Slavă ie, cel ce toate le-ai făcut împreună cu Tatăl şi cu Duhul; 

Slavă ie, cel ce ai venit să mântuieşti pe cei pierduţi; 

Slavă ie, că ai luat chip de rob; 

Slavă Ţic, Povăţuitorul celor rătăciţi; 

Slavă Ție, Mântuitorul celor ce pier; 

Slavă Ție, cel ce ai dărâmat peretele vrajbei; 

Slavă ie, că iarăşi ai deschis raiul cel închis prin neascultare; 

Slavă ie, că ai iubit, în chip negrăit neamul omenesc; 

Slavă ie, că ai prefăcut în Cer peştera de pe pământ; 

Slavă ie, că ai făcut pe Fecioara care Te-a născut, Prestol de heruvimi; 

Iisuse Fiul lui Dumnezeu, cel ce Te-ai întrupat pentru noi, Slavă Ţie. 


Condacul 1 

Tu, Doamne, ai ales dintre toate neamurile o prea curată Fecioară şi din ea s-a 
născut cu trupul Fiul Tău, Hristos Dumnezeul nostru, pentru care noi, robii Tăi, 
Îţi aducem, Stăpâne, cântare de mulţumire. Tu însă, având nespusă milostivire, 
izbăveşte-ne din toate necazurile, pe noi cei care cântăm: lisuse, Fiul lui Dum- 
nezeu, cel ce Te-ai întrupat pentru noi, Slavă Ţie. 





Acatistul Naşterii Domnului nostru lisus Hristos (tradus din limba rusă) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 





Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 


robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 





Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 

Cela ce din veci Te-ai născut din Tatăl şi la plinirea vremii Te-ai întrupat de la 
Duhul Sfânt şi Te-ai născut cu trup din Sfânta Fecioară Maria ca să ne mân- 
tuieşti din robia păcatului, pace lumii Tale dăruieşte şi ne izbăveşte pe noi de 
toate ispitele şi necazurile, ca să cântăm Ție cu uşurinţă aşa: Iisuse Fiul lui 
Dumnezeu, cela ce cu trupul în peşteră Te-ai născut, mântuieşte-mă! 


Icos 1 

Îngerii din cer mirându-se, ziceau: Cum Te va încăpea pe Tine Cela ce eşti necu- 
prins, cum Te va hrăni pe Tine, Fecioara, cela ce eşti hrănitorul tuturor. lar noi 
de o taină ca aceasta minunându-ne strigăm ie: 


lisuse, cela ce din peşteră Te-ai născut, dă-ne nouă har să ne naştem spre viaţa 
de veci. 


lisuse, cela ce prunc Te-ai făcut, dă-ne nouă nevinovăția pruncilor. 

lisuse, cela ce cu lapte te-ai hrănit, hrăneşte-ne şi pe noi cu bunătăţile Tale cele 
duhovniceşti. 

lisuse, cela ce cu scutece 'Te-ai înfăşat, dezleagă-ne pe noi de blestemul păca- 
tului. 

lisuse, cela ce în braţe Te-ai purtat, scoate-ne pe noi din ghearele diavolului. 
Iisuse, cela ce de stea ai fost arătat, fă să strălucească şi peste noi lumina 
dumnezeirii Tale. 

lisuse, Soarele Dreptăţii, scoate-ne din întunericul păcatului. 

lisuse, Păstorul cel Bun,caută-mă pe mine oaia cea rătăcită. 

lisuse, cela ce din cer Te-ai pogorât, smerindu-Te pentru mine, dă-mi şi mie 
smerenie ca să mă înalţ la cer. 

lisuse, cela ce ai luat chipul robului, scoate-mă din robia păcatului. 

lisuse, cela ce ai venit să mântuieşti lumea, mântuieşte-mă pe mine, dintre toți 
cel mai păcătos. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 2 





Iată vine Hristos, pe cel viclean să-l sfarme, pe cei din întuneric să-i lumineze şi 
să dezlege pe cei legaţi de păcate, pe care cu îngerii întâmpinându-L să-i 
cântăm: Aliluia! 


Icos 2 

Cu suflete curate, cu buze nespurcate, cu inima smerită, veniţi să mărim pe 
Hristos Mântuitorul nostru, care se naşte cu trup, pentru mântuirea noastră, 
strigând: 

lisuse, cela ce pe pământ Te-ai pogorât, înalță-ne pe noi la cer. 

lisuse, cela ce ai luat trup ca al nostru, scapă-ne pe noi de patimile trupeşti. 
lisuse, cela ce eşti Domnul Păcii, dă-ne nouă celor învrăjbiţi pacea ta. 

lisuse, cela ce ai fost lăudat de toată făptura cea necuvântătoare, dă-ne nouă 
celor necuvântători să Te lăudăm neîncetat. 

lisuse, cela ce pe păstori, prin îngeri, i-ai chemat la Tine, cheamă-mă şi pe mine 
smeritul. 

lisuse, cela ce darurile magilor le-ai primit, primeşte şi rugăciunile noastre 
pornite din inimi smerite. 

lisuse, cela ce la naştere n-ai avut locaş de sălăşuire, fă-ţi locaş din inimile 
noastre. 

lisuse, cela ce toate uşile le-ai găsit încuiate, deschide inima mea cea zăvorâtă de 
păcat. 

lisuse, cela ce Te-ai născut la marginea cetăţii, dă-ne nouă să fugim de deşer- 
tăciunea lumii acesteia. 

lisuse, cela ce Te-ai născut în liniştea nopţii, dă şi sufletului meu zbuciumat 
alinare. 

Iisuse, cela ce prima dată ai venit la miezul nopţii, când vei veni a doua oară la 
aceeaşi oră, miluieşte-mă. 

lisuse, cela ce Te-ai născut în taina nopții, viaţa mea cea plină de păcate în taina 
nopții o ascunde, mântuieşte-mă. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 3 

Steaua a vestit Magilor pe Soarele Dreptăţii, cel ce s-a născut negrăit, în peşteră, 
ca să mă mântuiască pe mine, cel ce m-am făcut peşteră a toată necurăţia, prin 
călcarea poruncilor Lui, pentru care pocăindu-mă, cânt: Aliluia! 


Icos 3 

Cuvântul Tatălui, prin care toate s-au făcut, fără pătimire şi fără stricăciune se 
naşte cu trup, din Sfânta Fecioară Maria, ca să mântuiască lumea, pe care întâm- 
pinându-L aşa să-i strigăm: 

lisuse, cela ce cu Tatăl şi cu Duhul Sfânt eşti lăudat de îngeri, miluieşte-mă. 
lisuse, cela ce de îngeri eşti lăudat, fă ca şi noi pe pământ, neîncetat să te mărim. 





lisuse, cela ce pe pământ născându-Te, de cer nu Te-ai despărțit, cu smerenie îţi 
slujim. 

lisuse, care ai împreunat prin naşterea ta, pe îngeri cu oamenii, pe tine te 
lăudăm. 

lisuse, cela ce prin naşterea Ta, ne-ai deschis uşile raiului, închise prin neascul- 
tarea lui Adam, Ţie îți mulţumim. 

lisuse, cela ce ai omorât moartea, prin naşterea Ta făcându-ne părtaşi vieţii celei 
veşnice, Te prea mărim. 

lisuse, cela ce ai depărtat vrajba şi lumii pace ai adus, prin naşterea Ta, Ție îţi 
slujim. 

lisuse care prin naşterea Ta, mântuire lumii ai adus, dă-ne nouă iertare de păcate. 
Iisuse, cela ce ne-ai descoperit nouă, prin naşterea ta, pe Dumnezeu în Trei- 
me, Ţie ne închinăm. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 4 

Ca să mă izbăveşti din robia celui viclean, ai binevoit a Te îmbrăca în chip de 
rob, Cuvinte cel fără de început şi de o fiinţă cu Tatăl şi cu Duhul Sfânt, pentru 
care slăvim milostivirea ta, cântăm neîncetat: Aliluia! 


Icos 4 

Dumnezeu oamenilor asemenea s-a arătat şi în peşteră s-a născut şi a sărăcit cu 
trupul, ca noi să ne îmbogățim în har, pentru aceasta credincioşii cu gând curat 
să-L primim cântându-l: 

Iisuse, născându-Te Tu, împărăţia păcatului s-a nimicit. 

lisuse, cugetele cele rele, născându-Te Tu, din multe inimi s-au descoperit. 
lisuse, venind Tu, puterea diavolului a slăbit şi oamenii asupra lui s-au întărit. 
lisuse, născându-Te Tu, de ispitele ce vin de la lume ne-am izbăvit. 

Iisuse, trup luând, de ispitele trupului ne-am mântuit. 

Iisuse, născându-te Tu, trupurile şi sufletele de patimi le-am curăţit. 

lisuse, prin întruparea Ta, trupul nostru cel stricăcios cu stricăciunea l-ai 
împodobit. 

Iisuse, pogorându-Te Tu, din oameni pământeşti, prin har, îngeri ai făcut. 

Iisuse, răsărind Tu, lumina adevărului peste toţi a strălucit. 

lisuse, născându-Te Tu, Dreptatea şi Adevărul pe pământ s-au pogorât. 

lisuse, arătându-Te Tu, pe Dumnezeu cel într-o ființă am cunoscut. 

lisuse, lumea prin naşterea Ta, de bucuria mântuirii s-a umplut. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 5 





Hristos, cu trupul arătându-se, se sălăşuieşte în noi în chip negrăit.Veniţi toţi 
credincioşii să vedem slava Lui, slavă ca a Unuia născut din Tatăl şi să-l cân- 
tăm: Aliluia! 


Icos 5 

Cel ce a făcut cerul şi pământul, astăzi se naşte trupeşte ca un om din Tine 
Maica Domnului, păzindu-te şi după naştere Fecioară, pentru care bucurându-ne, 
aşa-l strigăm: 

lisuse, născându-te cu trup din Sfânta Fecioară Maria, o ai făcut Născătoare de 
Dumnezeu şi plină de Har. 

lisuse, cela ce Te-ai încredinţat spre îngrijire Maicii Preacurate, Prunc fiind, 
încredinţează-ne şi pe noi purtării ei de grijă. 

lisuse, cela ce în braţe Te-ai purtat, deschide şi nouă păcătoşilor braţele milo- 
stivirii Tale. 

lisuse, cela ce cu scutece Te-ai înfăşat, încinge-ne şi pe noi cu puterea Crucii 
Tale, ca să biruim pe vrăjmaşii noştri. 

lisuse, cela ce cu lapte Te-ai hrănit, hrăneşte-ne şi pe noi flămânzii şi însetaţii 
din darurile Tale. 

lisuse, cela ce la sânul Sfintei Fecioare Te-ai odihnit, dă-ne şi nouă să aflăm 
linişte în sânul Bisericii Tale. 

lisuse, ce Te-ai arătat supus Sfintei Fecioare, dă-ne şi nouă să ne supunem voiei 
Tale celei dumnezeieşti. 

lisuse, cela ce ai primit dragostea Maicii Tale, primeşte şi de la noi această 
puţină dragoste şi o înmulţeşte înaintea Ta. 

lisuse, cela ce ai primit daruri de la Magi, primeşte şi de la noi aceste puţine 
lacrimi, prin care curăţeşte păcatele noastre. 

lisuse, cela ce primeşti pe toţi păcătoşii care se pocăiesc, primeşte-mă şi pe mine 
cel cufundat în păcate, pentru sfântă naşterea Ta. 

lisuse, cela ce voieşti să mântuieşti pe toți oamenii, mântuieşte-mă şi pe mine 
după mare mila Ta. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 6 

Cu gura şi cu inima pe Hristos cel ce s-a născut cu trupul în peşteră din curata 
Fecioară, veniţi credincioşii cu un gând să-L lăudăm, cântând împreună cu 
îngerii: Aliluia! 


Icos 6 

O, minune nouă, o, bunătate, o, nespusă răbdare, că iată ca un prunc se soco- 
teşte Cel ce locuieşte în cele de Sus, pe care de bunăvoie primindu-L în casa 
sufletului nostru, aşa să-l strigăm: 

lisuse, cela ce Te-ai întrupat, de fariseismul lui Irod, izbăveşte-mă. 





lisuse, cela ce Te-ai născut în peşteră, de păcatul lui Irod păzeşte-mă. 

lisuse, cela ce în peşteră te-ai culcat, de necredinţa lui Irod scapă-mă. 

lisuse, cela ce ai descoperit gândurile cele rele ale lui Irod, descoperă gândurile 
rele ale vrăjmaşilor noştri. 

lisuse, mielul cel nevinovat, nu-mi da mie, ca, prin păcatele mele, să fiu ucigaş 
ca şi lrod. 

Iisuse, cela ce cunoşti gândurile oamenilor, mintea mea de gândurile cele rele 
0 curăţeşte. 

lisuse, cela ce 'Te-ai ascuns de Irod cel rău, nu te ascunde de mine păcătosul. 
lisuse, cela ce ai fugit de mânia lui Irod, acoperă-mă şi pe mine de mânia oame- 
nilor, care se pornesc cu răutate asupra mea. 

lisuse, cela ce pe Irod, ca pe un făcător de rele l-ai arătat, arată şi pe cei ce în 
ascuns îmi fac mie rău. 

lisuse, cela ce iubeşti pe toţi oamenii, dă-mi şi mie să iubesc pe toţi şi chiar pe 
vrăjmaşii mei. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 7 

Steaua pe Magi i-a trimis la Cel ce s-a născut, ca să mântuiască lumea de păcate, 
iar Irod cel rău, ostaşi a trimis să ucidă pe dumnezeiescul Prunc, de a cărui 
răutate fugind, ca şi Magii, neîncetat să cântăm: Aliluia! 


Icos 7 

Pentru mântuirea noastră, Bunule Doamne, ai venit în Betleem şi în peşteră Te- 
ai născut, cela ce ai Cerul scaun şi în iesle Te-ai culcat, prunc fiind, cela ce eşti 
necuprins, cu scutece Te-ai înfăşat şi cu lapte Te-ai hrănit, din dragoste pentru 
noi, pentru care cu smerenie lăudându-te strigăm ie: 

Iisuse, cela ce în peşteră te-ai născut, vino în peştera sufletului meu şi mă 
mântuieşte. 

lisuse, cela ce eşti necuprins şi Te-ai lăsat cuprins de o iesle mică, fă ca puterea 
Ta să cuprindă şi inima mea cea micşorată de patimi. 

lisuse, cela ce n-ai socotit locaşul acesta modest, nedemn de măreţia Ta, fă-ţi 
locaş smeritul meu trup. 

Iisuse, cela ce nu Te poate cuprinde cerul şi pământul, iar prin naşterea Ta Te-ai 
lăsat cuprins de fiecare dintre noi, miluieşte-mă. 

Iisuse, cela ce prin naşterea Ta ai luat firea noastră cea căzută, ridică-mă şi pe 
mine cel căzut în adâncul răutăţilor. 

lisuse, cela ce Te-ai născut în chip dumnezeiesc, fă ca şi sufletul meu să nască 
lucruri duhovnicești. 

lisuse, cela ce 'Te-ai purtat de trup fecioresc, curăţeşte şi trupul meu cel întinat 
de patimile desfrânării. 





lisuse, cela ce ai făcut ca Sfânta Fecioară, născându-Te să nu simtă dureri, tămă- 
duieşte toate durerile trupului meu. 

lisuse, cela ce născându-Te, Maica prea curată a rămas fecioară, păstrează sufle- 
tul şi trupul meu în feciorie duhovnicească. 

lisuse, cela ce ai ales, spre a Te naşte, pe cea mai curată dintre pământeni, cu 
harul Tău ajută-mă să-mi păstrez curăţenia trupului şi a sufletului. 

lisuse, cela ce pentru a Te naşte, pe Sfânta Fecioara o ai umbrit cu puterea 
Sfântului Duh, pe Acesta sălăşuieşte-L în sufletul meu. 

Iisuse, cela ce prin naşterea Ta s-a biruit rânduiala firii, dă-mi să biruiesc firea 
mea cea stricată prin păcate. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 8 

Să alergăm, credincioşii, la Betleem şi înaintea ieslei celei de Dumnezeu pri- 
mitoare, să aducem laudă împreună cu îngerii şi cu păstorii, lui lisus, Cuvântul 
lui Dumnezeu, care din dragoste pentru noi trup s-a făcut, cântând: Aliluia! 


Icos 8 

Smereniei Tale închinându-ne Hristoase, cela ce din Tatăl mai înainte de veci 
Te-ai născut, iar pentru mântuirea noastră, la plinirea vremii, cu trup Te-ai năs- 
cut din Sfânta Fecioară, cu cântări ca acestea Te lăudăm: 

lisuse, cela ce pentru mine te-ai smerit, de păcatul mândriei scapă-mă şi în haina 
smereniei mă îmbracă. 

Iisuse, cela ce pe magi i-ai chemat la închinarea Ta, cheamă-mă şi pe mine ca 
neîncetat cu smerenie să mă închin Ţic. 

lisuse, care pe păstorii de la oi i-ai chemat la mărita naşterea Ta, cheamă-mă şi 
pe mine care stau departe de Tine, păzind turma păcatelor. 

lisuse, care prin naşterea Ta, Te-ai făgăduit să fii cu noi totdeauna, fii şi cu mine 
păcătosul şi întunecatul. 

Iisuse, care Te-ai născut din Tatăl fără mamă şi din mamă fără tată, miluieşte-mă 
pe mine cel născut în păcate. 

lisuse, cela ce Te-ai zămlisit de la Duhul Sfant în pântecele Fecioarei, curăţeşte- 
mă şi pe mine, cel zămislit în fărădelegi. 

lisuse, cela ce 'Te-ai născut peste fire, de păcatele cele peste fire izbăveşte-mă. 
lisuse, cela ce Te-ai născut nu din poftă trupească, ci de la Duhul Sfânt, poto- 
leşte toată pofta cea trupească de la robii Tăi. 

Iisuse, Soarele Dreptăţii, cu lumina cunoştinţei de Dumnezeu, luminează-mă. 
lisuse, prin naşterea Ta, bucurie a venit la toată lumea, căci cu noi este Dumne- 
zeu. 

lisuse, prin naşterea Ta, raiul s-a deschis, satana s-a biruit şi noi ne-am mântuit. 
Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 





Condac 9 

Cea negrăită smerenia Cuvântului lui Dumnezeu, cu ochii minţii, mai înainte 
văzând-o Avacum a strigat: de la miazăzi va veni Dumnezeu Mântuitorul nostru, 
pe care întâmpinându-L să-l cântăm: Aliluia! 


Icos 9 

Aşa a iubit Dumnezeu lumea, încât pe Unicul său Fiu, Domnul nostru lisus Hri- 
stos, L-a trimis să mântuiască de păcate lumea, pe care văzându-L în peşteră 
născut cu smerenie să- L lăudăm strigând: 

Iisuse, cela ce din dragoste pentru noi Te-ai născut, umple inima mea de dra- 
goste pentru Tine. 

Iisuse, cela ce pe pământ Te-ai arătat ca să izbăveşti lumea de păcate, dă-mi mie 
să urăsc toate păcatele. 

lisuse, cela ce din dragoste pentru oameni Te-ai smerit, în chip de rob, dă-mi 
dragoste şi râvnă pentru binele aproapelui. 

Iisuse, cela ce Te-ai arătat ascultător voiei Tatălui, dă-mi şi mie ascultare de 
toate poruncile Lui. 

Iisuse, cela ce prunc Te-ai adus de Sfânta Maică în Biserică, dă-mi să iubesc 
Biserica Ta. 

Iisuse, cela ce prin Stea ai luminat pe Magi, luminează şi inima mea, pe care a 
întunecat-o pofta cea rea. 

Iisuse, cela ce pentru binele omenirii ai venit în lume, nu mă lipsi pe mine de 
binele Tău cel ceresc. 

lisuse, cela ce ai apărat pe Magi de răutatea lui Irod, apără-mă şi pe mine de 
toată răutatea omenească. 

lisuse, înflăcărează-mi inima de dor pentru Tine precum ai înflăcărat inima celor 
trei Magi. 

lisuse, condu-mă pe calea cea sigură, care duce la Tine, precum ai condus pe 
magi prin stea. 

lisuse, dă-mi şi-n viaţa aceasta şi-n cea viitoare să aud corul cel dulce al 
îngerilor. 

Iisuse, care pentru mântuirea noastră Te-ai născut Om, mântuieşte-mă pe mine 
păcătosul. 

Iisuse, Fiul lui Dumnezeu, cela ce cu trupul în peşteră te-ai născut, mân- 
tuieşte-mă! 


Condac 10 


cea sfântă cântând neîncetat: Ali- 


luia! 


Icos 10 





Pe Hristos, cela ce s-a născut din Fecioara Maria în chip negrăit, cu îngerii toţi 
să-L lăudăm strigând: 

lisuse, curăţenia desăvârşită, de toată întinăciunea curăţeşte-mă. 

Iisuse, izvorul vieţii, dă-mi viaţă veşnică. 

lisuse, frumuseţea desăvârşită, dă-mi frumuseţea cea dintâi pe care din cauza 
păcatelor am pierdut-o. 

lisuse, blândeţea desăvârşită, dă-mi să fiu blând cu semenii mei. 

lisuse, izvorul înţelepciunii înţelepţeşte-mă. 

lisuse, lumina cea pururi veşnică, luminează-mă. 

lisuse, făcătorul meu, nu mă lăsa să pier. 

Iisuse, de bolile cele trupeşti, care vin pentru păcatele mele tămăduieşte-mă. 
Iisuse, de patimile cele sufleteşti curăţeşte-mă. 

Iisuse, de gândurile cele rele izbăveşte-mă. 

Iisuse, de obiceiul cel rău al patimilor mântuieşte-mă. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă. 


Condac 11 

Slavă întru cei de sus, cetele îngereşti în Betleem înaintea păstorilor au stătut 
cântând, la naşterea Ta Hristoase, iar noi păcătoşii pe pământ Te lăudăm stri- 
gând: Aliluia! 


Icos 11 

Dumnezeu oamenilor s-a arătat asemenea şi în peşteră s-a născut cu trup, ca pe 
noi cei căzuţi în păcate să ne facă fiii Lui, pentru care cu mulţumire aşa-l cân- 
tăm: 

lisuse, cela ce ai venit în lume cu trupul dă-mi să Te iubesc mai mult decât am 
iubit plăcerile lumi. 

lisuse, cela ce ai luat trup pentru mine păcătosul, dă-mi să te iubesc mai mult 
decât îndulcirile trupeşti. 

Iisuse, cela ce pentru păcătoşi Te-ai născut, fă să urăsc din tot sufletul păcatul. 
Iisuse, Cuvântul lui Dumnezeu cel întrupat, dă-mi să nu spun niciodată cuvinte 
necuviincioase. 

lisuse, cela ce voieşti să se mântuiască toţi oamenii fă să nu piară nici un suflet 
din cauza purtării mele celei rele. 

lisuse, cela ce prin întruparea Ta, ne-ai dat nouă spre viaţă veşnică Sfântul Trup 
şi cinstitul Sânge al Tău, fă-ne vrednici împărtăşirii acestora. 

lisuse, cela ce Te-ai născut în peşteră săracă nu te scârbi nici de sărăcia sufle- 
tului meu când vii să locuieşti în el prin împărtăşirea cu Sfintele Taine. 

Iisuse, când mă apropii de Tine în Sfintele Taine, fă-mă să vin cu toată cucer- 
nicia, cu frica, cu credinţa şi cu dragostea. 

lisuse, când mă apropii de Tine, fereşte-mă de răutatea lui Irod. 





Iisuse, pe preoții Tăi, când slujesc Sfânta Liturghie, curăţeşte-i de toată ne- 
curăţia şi-i fă vrednici Slujirii acestei Taine dumnezeieşti. 

Iisuse, pe credincioşii Tăi, care iau parte la Sfânta Liturghie, de darurile Tale 
cele cereşti îi împărtăşeşte. 

Iisuse, pe cei ce iubesc bună cuviinţa Bisericii Tale, cu darurile cele veşnice îi 
răsplăteşte. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 12 

Tatăl a binevoit, Cuvântul trup s-a făcut şi Fecioara a născut pe Dumnezeu întru- 
pat, cu umbrirea Sfântului Duh, Steaua vesteşte, magii se închină, păstorii se 
minunează şi toată făptura se bucură cântând: Aliluia! 


Icos 12 

Iată a venit chemarea tuturor, Hristoase, curățirea, lumina, izbăvirea, pacea, 
sănătatea, bunătatea, pe care primindu-le, credincioşii, cu inimi curate să-l 
Strigăm: 

Iisuse, Domnul păcii, potoleşte războaiele şi dă lumii pacea Ta. 

lisuse, izvorul păcii, împacă pe toţi care sunt învrăjbiţi. 

lisuse, făcătorul păcii, pe soţii care sunt despărțiți, uneşte-i iarăşi în pace şi în 
dragoste. 

Iisuse, cela ce pe pământ Te-ai arătat ascultător Părintelui Tău, întoarce pe fu cu 
dragoste către părinţii lor. 

lisuse, pe cei tineri înţelepţeşte-i şi pe calea învățăturilor Tale îi călăuzeșşte. 
lisuse, pe bătrâni îi sprijineşte şi cu darul răbdării şi al înţelepciunii îi împo- 
dobeşte. 

lisuse, pe cei buni în bunătate îi păzeşte. 

lisuse, pe cei răi de la răutatea lor îi întoarce. 

lisuse, pe cei rătăciți de la adevăr, pe calea cea dreaptă îi întoarce cu bunătatea 
Ta. 

lisuse, pe cei bolnavi şi suferinzi îi tămăduieşte. 

Iisuse, pe Sfântă Biserica Ta în pace şi în linişte o păzeşte. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 13 (de 3 on) 

O, Prea dulce Iisuse, cela ce în peşteră Te-ai născut cu trupul, primeşte şi de la 
noi această smerită rugăciune, precum ai primit daruri de la Magi şi cântare de la 
păstori şi depărtează de la noi toată răutatea, cearta, vrăjmăşia, obiceiul cel rău şi 
toate ispitele şi necazurile ce vin asupra noastră, ca trăind în pace şi bună 
înţelegere unii cu alții, cu un gând să Te lăudăm pe tine, Dumnezeul cel de Sus, 
cântând: Aliluia! 





Icos 1 

Îngerii din cer mirându-se, ziceau: Cum Te va încăpea pe Tine cela ce eşti necu- 
prins, cum Te va hrăni pe Tine, Fecioara, cela ce eşti hrănitorul tuturor. lar noi 
de o taină ca aceasta minunându-ne strigăm ie: 

lisuse, cela ce din peşteră Te-ai născut, dă-ne nouă har să ne naştem spre viaţa 
de veci. 

lisuse, cela ce prunc Te-ai făcut, dă-ne nouă nevinovăția pruncilor. 

lisuse, cela ce cu lapte te-ai hrănit, hrăneşte-ne şi pe noi cu bunătățile Tale cele 
duhovniceşti. 

lisuse, cela ce cu scutece 'Te-ai înfăşat, dezleagă-ne pe noi de blestemul păca- 
tului. 

lisuse, cela ce în braţe Te-ai purtat, scoate-ne pe noi din ghearele diavolului. 
Iisuse, cela ce de stea ai fost arătat, fă să strălucească şi peste noi lumina 
dumnezeirii Tale. 

lisuse, Soarele Dreptăţii, scoate-ne din întunericul păcatului. 

lisuse, Păstorul cel Bun,caută-mă pe mine oaia cea rătăcită. 

lisuse, cela ce din cer Te-ai pogorât, smerindu-Te pentru mine, dă-mi şi mie 
smerenie ca să mă înalţ la cer. 

lisuse, cela ce ai luat chipul robului, scoate-mă din robia păcatului. 

lisuse, cela ce ai venit să mântuieşti lumea, mântuieşte-mă pe mine, dintre toți 
cel mai păcătos. 

Iisuse, Fiul lui Dumnezeu, cela ce cu trupul în peşteră Te-ai născut, mân- 
tuieşte-mă! 


Condac 1 

Cela ce din veci Te-ai născut din Tatăl şi la plinirea vremii Te-ai întrupat de la 
Duhul Sfânt şi Te-ai născut cu trup din Sfânta Fecioară Maria ca să ne 
mântuieşti din robia păcatului, pace lumii Tale dăruieşte şi ne izbăveşte pe noi 
de toate ispitele şi necazurile, ca să cântăm Ție cu uşurinţă aşa: Iisuse Fiul lui 
Dumnezeu, cela ce cu trupul în peşteră Te-ai născut, mântuieşte-mă! 





Rugăciune 


Stăpâne, Doamne Dumnezeule, Atotştiitorule, când Te-ai născut din Fecioara 
Maria în Betleemul ludeii, cu spaimă făpturile s-au minunat şi lumea s-a bucurat 
de naşterea Ta, Cela ce ai făcut pe om după chipul şi asemănarea Ta, şi l-ai dat 
botezul spre pocăință; care ne-ai adus pe noi la prea curatele zilele acestea 
pentru înfrânarea patimilor, spre nădejdea învierii şi ne îndreptezi pe noi spre 
adevărul dumnezeirii Tale şi ai luminat mintea noastră spre a Te cunoaşte pe 
Tine, Fiul lui Dumnezeu, care ridici păcatele a toată lumea. 


Tu şi acum Stăpâne, iubitorule de oameni primeşte pe robu Tăi precum ai primit 
pe Petru, care se afundase în mare, iar mai pe urmă, lepădându-se de Tine, dar 
plângând cu amar, iarăşi l-ai primit. Că am auzit glas grăind şi Magii închi- 
nându-se cu daruri şi îngerii cântând, iar pe Irod tulburându-se că Dumnezeu în 
trup s-a arătat spre mântuirea noastră. 


Pe Tine acum sai Iubitorule de oameni, toată iai ș te laudă At 


Puterile îngerilor se veselesc văzând mărita şi cinstita serbare şi toți după vred- 
nicie o laudă cu inima şi cu buzele. Şi acum Bunule, lubitorule de oameni pri- 
meşte pe robii tăi precum şi plecarea genunchilor şi umilinţa noastră, ca primind 





poruncile Tale, curaţi şi neprihăniţi, ajungând acum la cinstita naşterea Ta, să ne 
împărtăşim cu prea curatul Trup şi cinstitul Sânge al Tău, Domnul nostru lisus 
Hristos. Căruia 1 se cuvine cinstea şi închinăciunea împreună cu Tatăl şi cu Du- 
hul Sfânt, acum şi pururea şi în vecii vecilor. Amin. 





Acatistul Naşterii Domnului nostru lisus Hristos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 





Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 


robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 





Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Apărătorul cel mare, Domnul şi Stăpânul lumii, cel ce te-ai născut astăzi pentru 
mântuirea noastră, şi fiind înfăşat în scutece Te-ai culcat în ieslea dobitoacelor, 
cu smerenie te-ai arătat oamenilor ca un prunc omenesc; de aceea ne închinăm 
Ție strigând cu umilinţă: Iisuse, Pruncule Preasfinte, mântuieşte-ne pe noi! 


Icosul 1 
Ingerul întâi stătător, fund trimis către Fecioara Născătoare din Nazaret, 1-a zis: 


„Bucură-te că vei naşte Prunc care va mântui lumea” Spăimântându-se, Fe- 
cioara de această veste, s-a închinat spunând: Fie mie după cuvântul tău”. lată 
astăzi această sfântă proorocie, împlinindu-se, strigăm către cel ce S-a născut din 
Fecioară pe pământ pentru mântuirea noastră: 

Iisuse, Pruncule Preasfinte, Te salutăm venit azi pe pământ; 

Iisuse, Pruncule Preasfinte, ne închinăm Ţie celui înfăşat în scutece; 

Iisuse, Pruncule Preasfinte, Te slăvim, cel culcat în iesle; 

Iisuse, Pruncule Preasfinte, Te mărim Împărate născut în iesle; 

Iisuse, Pruncule Preasfinte, cel ce ai primit smerenia neînchipuită; 

Iisuse, Pruncule Preasfinte, cel ce Te-ai îmbrăcat în sărăcia omenească; 

Iisuse, Pruncule Preasfinte, cel ce eşti născut din Tatăl mai înainte de veci; 
Iisuse, Pruncule Preasfinte, Făcătorul îngerilor care ai luat chipul omenesc; 
Iisuse, Pruncule Preasfinte, mântuieşte-ne pe noi! 


Condacul 2 

Graiurile străine auzind păstorii, degrab au venit să vadă Bethleemul şi aflând în 
ieslea dobitoacelor Pruncul, Împăratul împăraţilor, cu frică s-au închinat, văzân- 
du-l totul în lumină şi strigând: Aliluia! 


Icosul 2 





Cu gura şi cu inima mărim pe Hristos, cel ce a venit şi S-a năcut cu trup în peş- 
teră din curata Fecioară, cu credință ne închinăm Pruncului născut, strigând 
acestea: 

Iisuse, Pruncule Preasfinte, pe care-L slăvesc îngerii; 

Iisuse, Pruncule Preasfinte, cel căruia I s-au închinat păstorii; 

Iisuse, Pruncule Preasfinte, celui ce i s-au adus daruri; 

Iisuse, Pruncule Preasfinte, cel ce ai iubit lumea şi ai venit s-o mântuieşti; 

Iisuse, Pruncule Preasfinte, cel ce ai umplut de bucurie toată lumea cu naşterea 
Ta; 

Iisuse, Pruncule Preasfinte, cel ce ai înveselit cerurile cu naşterea Ta; 

Iisuse, Pruncule Preasfinte, cel ce ai îngrozit cele dedesubt cu naşterea Ta; 
lisuse, Pruncule Preasfinte, cel ce ai strălucit cu lumina neapropiată, peştera; 
Iisuse, Pruncule Preasfinte, cel ce astăzi ai împlinit proorociile; 

Iisuse, Pruncule Preasfinte, mântuieşte-ne pe noi! 


Condacul 3 
Îngerii măresc pe cel ce astăzi S-a născut pe pământ, magii povăţuiţi aduc daru- 
ri, păstorii aleargă să vadă pe Maica ţinând în braţe Pruncul născut şi înfăşat în 
scutece strălucite de lumină, iar noi păcătoşii, cu mulțumire strigăm Celui năs- 
cut: Aliluia! 


Icosul 3 

„Nu te mira, Maică, văzându-mă ca un prunc pe Mine, care mai înainte de 
luceafăr M-a născut Tatăl, că am venit Să ridic şi să prea măresc firea ome- 
nească cea căzută ”. Pentru aceasta şi noi, cu dragoste şi recunoştiință, Te mă- 
rim cu aceste cântări: 

Iisuse, Pruncule Preasfinte, care Te-ai arătat ca un prunc omenesc pe pământ; 
Iisuse, Pruncule Preasfinte, care eşti locaş al bucuriei negrăite; 

Iisuse, Pruncule Preasfinte, cel ce ai înnoit toată făptura cu naşterea Ta; 

Iisuse, Pruncule Preasfinte, cel ce ai arătat mântuirea noastră prin naşterea Ta; 
Iisuse, Pruncule Preasfinte, cel ce eşti Soarele dreptăţii; 

Iisuse, Pruncule Preasfinte, cel ce luminezi pe cei din întuneric; 

Iisuse, Pruncule Preasfinte, steaua neapusă a celor ce Te caută cu credinţă; 
Iisuse, Pruncule Preasfinte, mieluşelul care ai ridicat păcatele lumii; 

Iisuse, Pruncule Preasfinte, mântuieşte-ne pe noi! 


Condacul 4 

Astăzi se naşte în peşteră, se înfaşă în scutece, Se culcă în iesle ca să se înno- 
iască toată făptura cea stricată prin călcarea poruncii, pe care îl slăvim, cân- 
tându-l cu dragoste: Aliluia! 


Icosul 4 





Taina rânduită în veci de Tatăl, prevestită de profeţi, astăzi s-a arătat, Dumnezeu 
S-a făcut om, luând trup din Fecioară, născându-se ca un prunc nezidit. Împăratul 
împăraţilor vine pe pământ. De aceea, noi Te lăudăm pe Tine, Cel înfăşat în scu- 
tece, strigând cu mirare: 

Iisuse, Pruncule Preasfinte, cel ce eşti Lumină din Lumină; 

Iisuse, Pruncule Preasfinte, bine eşti cuvântat; 

Iisuse, Pruncule Preasfinte, Dumnezeul nostru născut astăzi în Bethleem; 

Iisuse, Pruncule Preasfinte, cel ce Te-ai arătat cu trupul de la miazăzi; 

Iisuse, Pruncule Preasfinte, cel ce voieşti a Te boteza în apele Iordanului; 

Iisuse, Pruncule Preasfinte, Dumnezeul care Te-ai întrupat de la Fecioara Maria; 
Iisuse, Pruncule Preasfinte, care în a Ta naştere ai rămas nedespărţit de Sfânta 
Treime; 

Iisuse, Pruncule Preasfinte, cel neschimbat în naşterea Ta; 

Iisuse, Pruncule Preasfinte, mântuieşte-ne pe noi! 


Condacul 5 

Tot pământul se veseleşte văzând naşterea Ta, magii aduc daruri, cerul vesteşte 
prin stea, îngerii doxologesc, păstorii fluierând se minunează, ieslea primeşte 
înăuntru ca un scaun în chipul focului, iar noi, pe pământ, plini de veselie stri- 
găm Pruncului Dumnezeu: Aliluia! 


Icosul 5 

În Bethleem se naşte Făcătorul a toate, Cereştile puteri se unesc cu cele pămân- 
teşti, îngerii cu oamenii mari serbare săvârşesc, cei curaţi aduc daruri Celui curat 
şi pe Fecioară, ca pe un scaun de heruvimi, vedem încăpând pe Dumnezeu cel 
neîncăput nicăieri şi purtând pe Acela pe care-l poartă heruvimii cu frică, iar noi 
păcătoşii îl slăvim cu cântări: 

Iisuse, Pruncule Preasfinte, Dumnezeul nostru şi Dumnezeul tuturor; 

Iisuse, Pruncule Preasfinte, cel ce dai sufletelor noastre mare milă; 

Iisuse, Pruncule Preasfinte, cel ce primeşti astăzi de la îngeri doxologic; 

Iisuse, Pruncule Preasfinte, cel ce primeşti astăzi de la magi: aur, smirnă şi tă- 
mâlic; 

Iisuse, Pruncule Preasfinte, cel ce primeşti astăzi de la păstori închinare; 

Iisuse, Pruncule Preasfinte, cel ce primeşti astăzi de la noi, păcătoşii laude; 
Iisuse, Pruncule Preasfinte, Ziditorul a toate, fii cu noi nedespărțit; 

Iisuse, Pruncule Preasfinte, mântuieşte-ne din muncile iadului; 

Iisuse, Pruncule Preasfinte, mântuieşte-ne pe noi! 


Condacul 6 

Să mergem toţi unde se naşte Hristos, având în minte Steaua credinţei, acolo 
mergând cu gândul să-l întâmpinăm. În Bethleem îl vom vedea pe Dânsul 
născându-se şi, aducându-l ca daruri faptele noastre bune, să-l strigăm: Aliluia! 





Icosul 6 

Să dăm mărire lui Dumnezeu, credincioşilor, celui ce pentru multă milostivire S- 
a întrupat şi cu smerenie şi sărăcie S-a îmbogăţit, iar noi să lăudăm pe Cel ce a 
dat frumuseţea cea dintâi celor ce strigă cu credinţă aceste laude: 

Iisuse, Pruncule Preasfinte, cel născut într-o taină mare; 

Iisuse, Pruncule Preasfinte, cel ce în naşterea Ta ai dat o înţelegere mai mare de- 
cât cerurile; 

Iisuse, Pruncule Preasfinte, cel neîncăput, ai încăput în pântecele Maicii 'Tale; 
Iisuse, Pruncule Preasfinte, cel ce ai ieşit prin sfântul piept al Maicii Tale; 

Iisuse, Pruncule Preasfinte, cel ce hrăneşti toată lumea; 

Iisuse, Pruncule Preasfinte, cel ce ai fost hrănit de Mama Ta, Fecioară; 

Iisuse, Pruncule Preasfinte, Ziditorul lumii, care cu naşterea Ta ai incit zidirea 
Ta; 

Iisuse, Pruncule Preasfinte, cu naşterea Ta au luat sfârşit prezicerile profeților; 
Iisuse, Pruncule Preasfinte, mântuieşte-ne pe noi! 


Condacul 7 

Împlinindu-se proorociile, astăzi a sosit vremea naşterii şi nici un loc nu era de 
sălăşluire în Bethleem unde venise Sfânta Fecioară pentru înscriere, şi ca un pa- 
lat frumos s-a arătat peştera. Hristos se naşte ca să ridice chipul căzut, pentru 
care minune noi strigăm: Aliluia! 


Icosul 7 

Veniţi să ne bucurăm de Domnul, această taină de acum, văzând chipul cel ne- 
schimbat al Tatălui; chipul Fiinţei Lui cel de-a pururi primeşte chipul robului, 
ieşind din Maică care nu ştie de nuntă, nesuferind schimbarea, rămânând Dum- 
nezeu adevărat şi ceea ce n-a fost a luat, om făcându-se pentru iubirea de oame- 
ni. Acestuia îi cântăm: 

Iisuse, Pruncule Preasfinte, cel ce fiind Dumnezeu ai luat chip de rob; 

Iisuse, Pruncule Preasfinte, cel ce cu naşterea Ta ai luminat toate; 

Iisuse, Pruncule Preasfinte, cel întrupat din Duhul Sfânt şi Fecioara Maria; 
Iisuse, Pruncule Preasfinte, cel strălucit în toată lumea; 

Iisuse, Pruncule Preasfinte, cel ce ai primit de la pământ, peşteră; 

Iisuse, Pruncule Preasfinte, cel ce ai primit de la pustiu ieslea; 

Iisuse, Pruncule Preasfinte, cel ce ai deschis Edenul; 

Iisuse, Pruncule Preasfinte, cel ce ai golit iadul; 

Iisuse, Pruncule Preasfinte, mântuieşte-ne pe noi! 


Condacul 8 

Cerul şi pământul S-au unit astăzi Să-l slăvească pe Hristos. Astăzi Dumnezeu 
pe pământ a venit, iar omul la cer a suit. Pentru aceasta şi noi lăudându-L îi 
strigăm: Aliluia! 





Icosul 8 

Astăzi se veseleşte cerul şi pământul. Îngerii cu oamenii duhovniceşti serbează 
că Dumnezeu în trup S-a arătat celor ce şedeau în întuneric, născându-se din 
Fecioară, peştera şi ieslea primind. Magii de la Răsărit daruri în Bethleem aduc, 
iar noi cu buze nevrednice, laude cu îngerii aducem: 

Iisuse, Pruncule Preasfinte, aşteptarea făgăduită neamurilor; 

Iisuse, Pruncule Preasfinte, izbăvitorul nostru din robia vrăjmaşului; 

Iisuse, Pruncule Preasfinte, cel ce eşti astăzi văzut de oameni; 

Iisuse, Pruncule Preasfinte, care din fire eşti Dumnezeu nevăzut; 

Iisuse, Pruncule Preasfinte, care cu naşterea Ta ai adus pace pe pământ; 

Iisuse, Pruncule Preasfinte, cel ce eşti Cuvântul Tatălui Dumnezeu; 

Iisuse, Pruncule Preasfinte, care ai fost trimis de Tatăl ceresc pe pământ, pentru 
a îndumnezeii pe cei vrednici; 

Iisuse, Pruncule Preasfinte, cel ce cu naşterea Ta, ridici în cer pe cei ce cu umi- 
linţă şi dragoste se închină şi slăvesc venirea Ta astăzi pe pământ; 

Iisuse, Pruncule Preasfinte, mântuieşte-ne pe noi! 


Condacul 9 

Dănţuiesc îngerii toți în ceruri, se bucură şi saltă toată făptura că Te-ai pogorât, 
Te-ai sălăşluit în pântecele fecioarei fără schimbare, născându-te astăzi ca un 
prunc omenesc, iar noi ştiind că acestea ai făcut pentru mântuirea noastră, stri- 
găm cu mulțumire: Aliluia! 


Icosul 9 

Toată firea s-a minunat pentru că Domnul şi Mântuitorul, cel ce S-a născut în 
Bethleem a încetat înşelăciunea idolească şi împărăteşte în veci; iar noi minu- 
nându-ne de a Ta naştere şi îndumnezeindu-ne prin a Ta naştere, cu mulţumire 
îți cântăm: 

lisuse, Pruncule Preasfinte, Împăratul împăraţilor cel veşnic; 

Iisuse, Pruncule Preasfinte, Dumnezeul lumii; 

lisuse, Pruncule Preasfinte, Mântuitorul nostru desăvârşit; 

Iisuse, Pruncule Preasfinte, cel ce cu scutecele Tale ai dezlegat legăturile păca- 
tului; 

Iisuse, Pruncule Preasfinte, cel ce cu naşterea Ta ai ridicat pe strămoşul Adam 
din muncă veşnică; 

Iisuse, Pruncule Preasfinte, cel ce ai vindecat durerea şi întristarea Evei; 

Iisuse, Pruncule Preasfinte, cel ce eşti Fiul lui Dumnezeu, cel fără de ani; 

Iisuse, Pruncule Preasfinte, cel ce ai fost sus pe scaun, iar Jos în iesle; 

Iisuse, Pruncule Preasfinte, mântuieşte-ne pe noi! 


Condacul 10 
Mărire intru cei de sus lui Dumnezeu şi pe pământ pace. Astăzi Bethleemul 
primeşte pe cel ce şade pururi împreună cu Tatăl, astăzi îngerii măresc pe 





Domnul, cel ce S-a născut cu dumnezeiasca cuviinţă, iar noi pe pământ intru ve- 
selie cântăm: Aliluia! 


Icosul 10 

A fost o veste minunată şi de lume așteptată naşterea Domnului Hristos, căci 
Domnul a voit şi pe om a mântuit, căci cu darul lui Hristos a fost scos neamul 
omenesc din muncă veşnică. Magii, deci călătorind pe Mesia căutând, au făcut 
ca lumea toată să cunoască acea veste minunată. Ajungând şi pe la noi o primim 
cu bucurie, lăudându-l cu aceste cântări: 

lisuse, Pruncule Preasfinte, cel ce cu naşterea Ta ai făcut mare tulburare între 
împărații cei păgâni; 

Iisuse, Pruncule Preasfinte, naşterea Ta a făcut pe Irod cel mai mare duşman al 
Tău; 

lisuse, Pruncule Preasfinte, cel ce prin îngerul trimis magilor ai descoperit 
viclenia lui Irod de a se închina; 

Iisuse, Pruncule Preasfinte, fiind Dumnezeu ai surpat cu cutremur în Egipt zeii 
făcuţi de mână omenească; 

Iisuse, Pruncule Preasfinte, întorcându- Te în Nazaret ai dus viaţa pământească; 
Iisuse, Pruncule Preasfinte, în sudoarea feţei Tale ai câştigat pâinea pentru toate 
zilele; 

Iisuse, Pruncule Preasfinte, la vârsta de 12 ani ai uimit fariseii şi cărturarii spu- 
nându-le toate legile pe de rost; 


Iisuse, Pruncule Preasfinte, mântuieşte-ne pe noi! 


Condacul 11 

De bună voie Te-ai pogorât pe pământ luând trup omenesc ca să curăţeşti păca- 
tele noastre, aducând pe toți la lumina cea de viaţă purtătoare; pentru care feri- 
cire îți strigăm: Aliluia! 


Icosul 11 

Prunc tânăr s-a născut din amestecătura lui Adam şi s-a dat credincioşilor ca un 
părinte şi Domn al veacurilor, Dumnezeu care ţine cârmuirea făpturii.Nu trece 
cu vederea pe noi, care cu dragoste Îţi cântăm: 

Iisuse, Pruncule Preasfinte, pierzătorul celor răi; 

Iisuse, Pruncule Preasfinte, ajutătorul celor buni; 

Iisuse, Pruncule Preasfinte, indumnezeitorul robilor Tăi; 

Iisuse, Pruncule Preasfinte, care cu naşterea Ta ai surpat împărăţia iadului care 
exista până la venirea Ta; 

Iisuse, Pruncule Preasfinte, cel ce ai făcut peştera palat frumos şi bogat; 

Iisuse, Pruncule Preasfinte, cel ce ai făcut ieslea scaun de heruvimi; 

Iisuse, Pruncule Preasfinte, mântuieşte-ne pe noi! 


Condacul 12 





Harul tău primind prin naşterea Ta minunată, odată cu primirea darurilor: smirna 
care înseamnă moartea Ta; aurul, care înseamnă puterea împărătească, tămâia, 
care înseamnă puterea Ta dumnezeiască, prin toate acestea luminează sufletele 
noastre, curăţeşte-ne inimile noastre, sfinţeşte trupurile noastre cu sfânta Ta naş- 
tere, iar noi cu mulţumire Îţi vom cânta: Aliluia! 


Icosul 12 

Slăvind naşterea Ta cea minunată, credem şi mărturisim că Tu, fiind astăzi 
Prunc, eşti Dumnezeu adevărat, care "Te-ai pogorât pentru a ne ridica sus în ceru- 
ri unde stai neîncetat la dreapta Tatălui, iar noi văzând sărăcia, robia şi smerenia 
Ta, Îţi cântăm: 

Iisuse, Pruncule Preasfinte, primeşte de la noi în loc de smirnă, fapte bune; 
Iisuse, Pruncule Preasfinte, primeşte de la noi în loc de aur, cântări de aur; 
Iisuse, Pruncule Preasfinte, primeşte de la noi în loc de tămâie, rugăciunile sme- 
rite şi cu umilință; 

Iisuse, Pruncule Preasfinte, sălăşluieşte-te întru noi şi fii nedespărţit; 

Iisuse, Pruncule Preasfinte, cel ce cu peştera, ieslea şi scutece ai arătat smerenia 
Ta; 

Iisuse, Pruncule Preasfinte, întăreşte-ne pe noi în dragoste şi smerenie, fără 
de care nu este mântuire; 

Iisuse, Pruncule Preasfinte, ajută-ne la pocăință sinceră şi ne miluieşte; 
Iisuse, Pruncule Preasfinte, primeşte de la noi cântarea de mulțumire: Slavă 
intru cei de sus lui Dumnezeu iar pe pământ pace, între oameni bună voire,; 
Iisuse, Pruncule Preasfinte, mântuieşte-ne pe noi! 


Condacul 13 (de trei ori) 

O, Preasfinte Prunc Iisuse, primeşte aceste nevrednice laude care le aducem Ţie 
în această zi a naşterii Tale, închinându-ne sfintelor Tale scutece şi, pe noi, care 
mărim cu dragoste şi cu umilinţă venirea Ta pe pământ, izbăveşte-ne de toate 
nevoile, necazurile şi muncile veşnice, ca să-Ţi cântăm cu mulţumire: Aliluia! 


Apoi se zice iarăşi: 


Icosul 1 

Îngerul întâi stătător, fiind trimis către Fecioara Născătoare din Nazaret, i-a zis: 
„Bucură-te că vei naşte Prunc care va mântui lumea” Spăimântându-se, Fe- 
cioara de această veste, s-a închinat spunând: Fie mie după cuvântul tău”. lată 
astăzi această sfântă proorocie, împlinindu-se, strigăm către cel ce S-a născut din 
Fecioară pe pământ pentru mântuirea noastră: 

Iisuse, Pruncule Preasfinte, Te salutăm venit azi pe pământ; 

Iisuse, Pruncule Preasfinte, ne închinăm Ţie celui înfăşat în scutece; 

Iisuse, Pruncule Preasfinte, Te slăvim, cel culcat în iesle; 

Iisuse, Pruncule Preasfinte, Te mărim Împărate născut în iesle; 





Iisuse, Pruncule Preasfinte, cel ce ai primit smerenia neînchipuită; 

Iisuse, Pruncule Preasfinte, cel ce Te-ai îmbrăcat în sărăcia omenească; 
Iisuse, Pruncule Preasfinte, cel ce eşti născut din Tatăl mai înainte de veci; 
lisuse, Pruncule Preasfinte, Făcătorul îngerilor care ai luat chipul omenesc; 
Iisuse, Pruncule Preasfinte, mântuieşte-ne pe noi! 


Condacul 1 

Apărătorul cel mare, Domnul şi Stăpânul lumii, cel ce te-ai născut astăzi pentru 
mântuirea noastră, şi fiind înfăşat în scutece Te-ai culcat în ieslea dobitoacelor, 
cu smerenie te-ai arătat oamenilor ca un prunc omenesc; de aceea ne închinăm 
Ție strigând cu umilinţă: Iisuse, Pruncule Preasfinte, mântuieşte-ne pe noi! 


După aceea zicem această: 
Rugăciune 


Astăzi se sfârşesc proorociile, astăzi se face marea taină prin care Dumneze-Fiul 
se naşte ca prunc omenesc. 


Astăzi se începe mântuirea lumii: Pământul îl primeşte în peşteră, în loc de pa- 
late bogate şi frumoase pustiul îi oferă ieslea în loc de leagănul cel scump. 
Dumnezeu le primeşte cu smerenie pe toate ca să ne înveţe şi pe noi smerenia 
care este baza mântuirii. 


Se coboară Dumnezeu Cuvântul, nedespărțit de Tatăl şi de Duhul Sfânt, să 
înveţe omenirea cum trebuie să ducă viaţa noastră pe pământ, care este dată 
fiecăruia numai ca să se pregătească pentru cea veşnică şi fericită; 





Dănţuieşte lumea astăzi, măreşte cu îngerii şi păstorii pe cel ce S-a arătat Prunc 
azi, Dumnezeul cel înainte de veci. 


Iisuse, Pruncule Preasfinte, cel ce ai împodobit cerul cu stele, cel ce ţii cu mâ- 
na toate marginile pământului, arată-Ţi mila Ta cea mare nouă, celor ce cu 
dragoste şi credinţă cinstim Naşterea Ta cea minunată şi, închinându-ne 
scutecelor Tale, cu recunoştinţă Îţi strigăm: 


Amin! 





Acatistul Sfinţilor din Soborul Maicii Domnului 


Acatistul Soborului Maicii Domnului - Pr.Dani Sfart: 
https://www.youtube.com/watch?v=7wjBx-OwkSs 


3 ste ate 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Sfinţilor din soborul Maicii Domnului împreună cu Preasfânta Născătoare de 
Dumnezeu şi pururi fecioara Maria, rugaţi pe milostivul Dumnezeu ca să dea 
iertare de păcate, sufletelor noastre. 


Condacul 1 

Domnul nostru lisus Hristos a zis prea curatei Maicii Sale după elogiul primirii 
cereşti: „Cere prea curată Maică a Mea un loc în Sfânta Împărăţie a Ceru- 
rilor” după care i s-au dat Sfinţi şi Sfinte Puteri Cereşti care au format sfântul 
sobor al Maicii Domnului, iar noi strigăm: 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Icosul 1 

Pentru înfiinţarea soborului Maici Domnului, Domnul Dumnezeu a dispus ca un 
număr de 11.000 de Puteri Cereşti să fie în permanenţă lângă prea curata 
Fecioară la care se adaugă toţi sfinţii care au evlavie la Maica Domnului, iar noi 
strigăm aşa: 





Bucuraţi-vă, Sfinţilor Heruvimi din Soborul Maicii Domnului; 
Bucuraţi-vă, Sfinţilor Serafimi din Soborul Maicii Domnului; 
Bucuraţi-vă, Sfinţilor Îngeri din acest Sfânt Sobor; 

Bucuraţi-vă, drepţilor; 

Bucuraţi-vă, împăraţilor care aţi avut evlavie la Maica Domnului; 
Bucuraţi-vă, împărăteselor; 

Bucuraţi-vă, fecioarelor; 

Bucuraţi-vă, feciorilor; 

Bucuraţi-vă, ierarhilor; 

Bucuraţi-vă, mucenicilor şi muceniţelor; 

Bucuraţi-vă, cuvioaselor şi cuvioşilor; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 2 

Mulţi ierarhi au avut evlavie la tine Preasfântă Fecioară Maria, de aceia mulți s- 
au umplut de râvnă sfântă, s-au rugat, au postit, au făcut multe fapte bune, au 
slujit cu cinste cântând lui Dumnezeu. Aliluia! 


Icosul 2 

Mulţi sunt ierarhii care după o viaţă plină de slujire şi de fapte bune au ajuns în 
sfântul tău sobor dar nicidecum nu-i putem aminti pe toţi, dar cu dragoste stri- 
găm: 

Bucură-te, Sfinte ierarh Calinic de la Cernica; 

Bucură-te, Sfinte ierarh Nifon al Constanţianei; 

Bucură-te, Sfinte patriarh loan postitorul; 

Bucură-te, Sfinte patriarh Modest al Ierusalimului; 

Bucură-te, Sfinte ierarh Nicolae din Mira Lichiei; 

Bucură-te, Sfinte Ioan de la Prislop; 

Bucură-te, Sfinte Anania din Damasc; 

Bucură-te, Sfinte patriarh Sofronie; 

Bucură-te, Sfinte Petru al Alexandriei; 

Bucură-te, Sfinte patriarh Mihail Celulare; 

Bucură-te, Sfinte ierarh Clement al Romei; 

Bucură-te, Sfinte loan Damaschin; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 3 

Cuvioşi din toate timpurile, au avut evlavie la tine prea binecuvântată Maică a 
Domnului nostru lisus, căci unii au înălțat Biserici, Mânăstiri sau schituri în 
cinstea ta, alții au scris cântări, acatiste, paraclise, condace şi icoase în cinstea ta, 
iar noi cântăm: Aliluia! 





Icosul 3 

Anevoie este nouă să spunem numele sfinţilor cuvioşi care au ajuns în sfântul 
tău sobor după trecerea la cele veşnice, de aceia noi cântăm aşa: 

Bucură-te, Sfinte cuvios Nicodim cel sfinţit de la Tismana; 

Bucură-te, Sfinte cuvios Antonie de la Neamţ, care ţi s-a zis şi Sfântul necuno- 
scut. 

Bucură-te, Sfinte cuvios Macarie cel mare; 

Bucură-te, Sfinte cuvios Alexie; 

Bucură-te, Sfinte cuvios Daniil stâlpnicul; 

Bucură-te, Sfinte cuvios Luca stâlpnicul; 

Bucură-te, Sfinte Efrem Sirul; 

Bucură-te, Sfinte loan Scărarul; 

Bucură-te, Acachie de la Scara; 

Bucură-te, Sfinte cuvios Meletie; 

Bucură-te, Sfinte Andrei şi Epifanie; 

Bucură-te, Sfinte cuvios Petru atonitul; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 4 
Cuvioase te-au iubit de-a lungul veacurilor şi multe s-au rugat către tine, şi au 
cântat cu smerenie: Aliluia! 


Icosul 4 

Numărul Sfintelor cuvioase creşte mereu în sfântul tău sobor, iar noi strigăm cu 
cinste deosebită: 

Bucură-te, Sfântă Teodora de la Sihla; 

Bucură-te, Sfântă cuvioasă Parascheva de la Iaşi; 

Bucură-te, Sfântă cuvioasă Maria germanica; 

Bucură-te, Sfântă cuvioasă Antonia; 

Bucură-te, Sfântă cuvioasă Pelaghia; 

Bucură-te, Sfântă cuvioasă Onufria; 

Bucură-te, Sfântă cuvioasă Antuza; 

Bucură-te, Sfântă cuvioasă Irina; 

Bucură-te, Sfântă cuvioasă Maria românca; 

Bucură-te, Sfântă cuvioasă Melania Romano; 

Bucură-te, Sfântă cuvioasă Isidora; 

Bucură-te, Sfântă cuvioasă Filoftea; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 5 





Mulțimea muceniţelor din sfântul tău sobor, cine o poate spune prea curată Mai- 
că a Domnului nostru lisus? Dar noi cu dragoste cântăm pentru cei din Sfânta 
Impărăţie a Cerurilor (cântarea sfântă): Aliluia! 


Icosul 5 

Multe sfinte şi-au dat viaţa pentru Domnul lisus Hristos, dar cele mai râvnitoare 
au ajuns în sfântul tău sobor prea sfântă Maică şi apărătoare a noastră, de aceea 
noi cântăm: 

Bucură-te, Sfântă muceniţă Chiriachi,; 

Bucură-te, Sfântă muceniţă Teona; 

Bucură-te, Sfântă muceniţă Gudelia; 

Bucură-te, Sfântă şi întâia muceniţă Tecla; 

Bucură-te, Sfântă muceniţă Felicitas; 

Bucură-te, Sfântă muceniţă Fotini împreună cu surorile tale; 

Bucură-te, Sfântă muceniţă Evlampia împreună cu Sfântul mucenic Evlampic; 
Bucură-te, Sfântă muceniţă Hiona; 

Bucură-te, Sfântă muceniţă lustina, fecioara; 

Bucură-te, Sfântă cuvioasă muceniţă Lucia, fecioara, 

Bucură-te, Sfântă muceniţă Elpis împreună cu Pistis şi Agapis; 

Bucură-te, Sfântă muceniţă Irina, fecioara; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 6 

Pe vremea prigoanei creştinilor, mulţi bărbaţi au murit ucişi din ordinul altora, 
din ură sau din pizmuire şi toţi aceştia care şi-au dat viaţa pentru Domnul lisus 
au ajuns în Sfânta Împărăţie a Cerurilor cântând: Aliluia! 


Icosul 6 

Dintre sfinţii mucenici care au ajuns în Sfânta Împărăţie a Cerurilor, cei mai 
râvnitori au ajuns şi în sfântul tău sobor, prea binecuvântată Maică şi Fecioară, 
iar noi cântăm creştineşte aşa: 

Bucură-te, Sfinte şi întâiule mucenic Ştefan; 

Bucură-te, Sfinte mare mucenic Gheorghe, purtătorul de biruinţă; 

Bucură-te, Sfinte mare mucenic Dimitrie, izvorâtorul de mir; 

Bucură-te, Sfinte mare mucenic Pantelimon; 

Bucură-te, Sfinte mare mucenic Teodor Tiron; 

Bucură-te, Sfinte mare mucenic Teodor Stratilat; 

Bucuraţi-vă, Sfinţilor patruzeci de mucenici; 

Bucuraţi-vă, Sfinţilor mucenici arşi în Nicomidia care aţi ajuns în soborul Maicii 
Domnului; 

Bucură-te, Sfinte mare mucenic loan cel nou de la Suceava; 

Bucură-te, Sfinte mare mucenic Pimen; 





Bucură-te, Sfinte mucenic Felix; 

Bucuraţi-vă, Sfinţilor mucenici Mina, Victor şi Vichentie; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 7 

Sfintele femei mironosiţe au făcut şi ele activitate sfântă pe Pământ, iar după ce 
au trecut la cele veşnice, au ajuns în Sfânta Impărăţie a Cerurilor cântând: Ali- 
luia! 


Icosul 7 

Toate persoanele sfinte care s-au ostenit a curăța trupul Domnului nostru lisus 
Hristos, ungându-l cu mir, înfăşurându-l cu giulgiu şi punându-l în mormânt, au 
şi ele un loc în sfântul sobor al Maicii Domnului, iar noi strigăm aşa: 

Bucură-te, Sfântă Fecioară căci ai lângă tine pe toți aceia care au îngrijit trupul 
Domnului lisus Hristos; 

Bucură-te, Preasfântă Născătoare a Fiului lui Dumnezeu că pentru toţi aceştia te- 
ai rugat ca să fie lângă tine în Sfânta Împărăţie a Cerurilor; 

Bucură-te, prea curată Maică că osteneala celor care au îngrijit sfântul trup al 
Fiului tău a fost răsplătită; 

Bucură-te, prea cinstită Fecioară că Domnul lisus Ţi-a ascultat rugăciunile tale; 
Bucură-te, apărătoarea neamului nostru creştinesc căci Domnul lisus îți ascultă 
şi acum sfintele tale rugăciuni; 

Bucură-te, Împărăteasă a creştinilor şi cea mai mare mironosiţă care a trăit vreo- 
dată pe Pământ; 

Bucură-te, Maică virtuoasă şi plină de calităţi (sfinte); 

Bucură-te, că ai văzut dragostea celor ce au îngrijit trupul Domnului isus; 
Bucură-te, Marie Magdalena; 

Bucură-te, Marie, mama lui losie; 

Bucură-te, Sfântă Salomeia - mironosiţa Domnului; 

Bucură-te, cealaltă Marie care ai fost cu Preasfânta Fecioară la îngroparea Dom- 
nului lisus; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 8 

Personalităţi cu viaţă sfântă care au trăit în timpul Vechiului testament şi au avut 
o activitate sfântă deosebită, au fost repartizate în sfântul tău sobor, iar noi cân- 
tăm cu cinste:Aliluia/ 


Icosul 8 





Cu dragoste sfântă ai primit în sfântul tău sobor, personalităţi cu viaţă sfântă ca- 
re au fost în arborele genealogic al neamului tău, cât şi pe cei ce au făcut pro- 
feţii, de aceea noi cântăm: 

Bucură-te, Sfântă şi dreaptă Rut, strămoaşa Mântuitorului nostru lisus Hristos; 
Bucură-te, Sfântă şi dreaptă laela; 

Bucură-te, Sfântă Ana - mama proorocului Samuel; 

Bucură-te, dreptule Barac, care ai fost judecător şi eliberator; 

Bucură-te, Dana - fata lui lacob; 

Bucură-te, Chetura - a doua soţie a lui Avraam; 

Bucură-te, Rebeca - soţia lui Isaac; 

Bucură-te, Batşeba - mama lui Solomon; 

Bucură-te, dreptule Tobit; 

Bucură-te, înțelepte lisus Sirah; 

Bucură-te, Sfinte prooroc Agavus care ai profeţit ce se va întâmpla cu Sfântul 
apostol Pavel; 

Bucură-te, Sfinte proroc Samuel; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 9 
Impărați şi împărătese, fiice şi fii de împărați au ajuns în sfântul tău sobor, Prea- 
sfântă Fecioară şi de aceea bucurându-se împreună cu îngerii şi cu puterile 


cereşti cântă: Aliluia! 


Icosul 9 

Unii au trăit o viaţă sfântă şi curată, alții au făcut fapte bune, iar anumiţi fii şi 
anumite fiice de împărați au primit moarte mucenicească pentru cauza sfântă a 
adevărului evanghelic iar noi cântăm aşa: 

Bucură-te, Sfinte împărat Constantin cel mare - eliberatorul creştinătăţii şi al 
creştinilor; 

Bucură-te, Sfântă împărăteasă Elena, care ai găsit crucea Domnului lisus la leru- 
salim; 

Bucură-te, Sfântă împărăteasă Teodora; 

Bucură-te, Sfântă împărăteasă Teofana; 

Bucură-te, Sfântă împărăteasă Alexandra; 

Bucură-te, Sfântă împărăteasă Olga; 

Bucură-te, Sfântă muceniţă Irina, împărăteasa; 

Bucură-te, Sfântă muceniţă şi împărăteasă Ecaterina; 

Bucură-te, Sfântă lunia; 

Bucură-te, Sfântă muceniţă Iuliana; 

Bucură-te, Sfântă muceniţă Marciana; 

Bucură-te, Sfântă Veronica; 





Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 10 

De la începutul creştinismului mulți sfinți români ştiuţi şi neştiuţi de noi au 
ajuns în Sfânta Împărăţie a Cerurilor pentru faptele lor cât şi pentru râvna lor, de 
aceea bucurându-ne cântăm Domnului Dumnezeu: Aliluia! 


Icosul 10 

În Sfânta Împărăţie a Cerurilor sunt multe milioane de sfinţi români din care unii 
au ajuns şi în soborul Maicii Domnului, de aceea noi cântăm: 

Bucuraţi-vă, Sfinţilor români din Împărăţia Cerurilor; 

Bucuraţi-vă, sfintelor care cu bună nevoinţă v-aţi nevoit pe Pământ; 

Bucuraţi-vă, sfintelor fecioare care aţi trăit în viaţa pământească pe pământul ro- 
mânesc; 

Bucuraţi-vă, feciorilor care aţi avut multă dragoste sfântă şi multă evlavie; 
Bucuraţi-vă, cuvioşilor care aţi trăit o viaţă curată şi aţi slujit în sfintele mână- 
stiri din România; 

Bucuraţi-vă, cuvioaselor românce care aţi ajuns în Patria cerească; 

Bucuraţi-vă, toți sfinţii din poporul român care aţi ajuns în soborul Maicii Dom- 
nului; 

Bucuraţi-vă, cuvioşilor mucenici de la Sihăstria; 


Bucuraţi-vă, cuvioşilor şi prea cuvioşilor sfinţi români de la Athos care sunteţi 
acum în sfântul sobor al Maicii Sfinte; 

Bucură-te, Sfinte ierarh losif cel nou de la Partoş; 

Bucură-te, Sfinte Casian, dobrogeanul; 

Bucuraţi-vă, Sfinţilor mucenici de la Niculiţel; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 11 
Sfinți deosebiți cu râvnă multă care au făcut scrieri sfinte, au slujit în sfintele 
biserici, au vindecat bolnavi fără de plată ori au trăit în singurătate rugându-se 


cu rugăciunea de foc, au ajuns să aibă un loc în Cerul al 9-lea, iar noi cântăm: 
Aliluia! 


Icosul 11 

Pe toţi cei care au avut evlavie multă către tine şi s-au rugat ţie prea curată Mai- 
că, i-ai primit în sfântul tău sobor prea binecuvântată Fecioară, iar noi cântăm cu 
dragoste sfântă aşa: 

Bucură-te, Sfinte lustin filozoful; 

Bucură-te, Sfinte cuvios Romano, făcătorul de condace; 

Bucură-te, Sfinte cuvios Chiriac, sihastrul; 





Bucură-te, Sfinte patriarh Ignatie; 

Bucură-te, Sfinte mucenic Aitala, diaconul; 

Bucură-te, Sfântă muceniţă Tatiana, diaconiţa; 
Bucură-te, Sfinte prea cuvios părinte Toma din Milano; 
Bucuraţi-vă, Sfinților Metodiu şi Chiril; 

Bucuraţi-vă, Sfinţilor doctori fără de arginți Chir şi loan; 
Bucură-te, Sfinte ierarh Cosma; 

Bucură-te, Sfinte partiarh Pavel mărturisitorul; 
Bucură-te, Sfinte Ioanichie, patriarhul Ierusalimului; 
Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 12 

De-a lungul veacurilor pământeşti, mulţi sfinţi şi sfinte au ajuns în soborul 
Maicii Domnului, unii fiind sfințiți mucenici, alţii patriarhi, alţii iubitori de sfin- 
ţenie şi evlavioşi către Maica Domnului iar noi cântăm pe Pământ: Aliluia! 


Icosul 12 

Zeci de mii de sfinţi şi de Sfinte Puteri Cereşti sunt în soborul tău Preacurată dar 
pe cei ce au dragoste şi multă evlavie către tine îi primeşti cu multă cinste, după 
ce au trecut la viaţa veşnică şi s-au închinat în faţa sfântului Tron dumnezeiesc. 
Pentru cei ce merită un asemenea loc îi prevesteşti înainte de a trece la cele veş- 
nice, iar noi cântăm: 

Bucură-te, Sfinte sfinţit mucenic Ignatie Teoforul,; 

Bucură-te, Sfinte patriarh loan cel milostiv; 

Bucură-te, Sfinte Grigore Palama; 

Bucură-te, Sfinte mucenic Eugraf; 

Bucuraţi-vă, cei şapte tineri din Efes; 

Bucuraţi-vă, Sfinților mucenici Haritina şi Memelta; 

Bucură-te, Sfinte mucenic Trofim; 

Bucură-te, Sfinte cuvios Ştefan savaitul; 

Bucură-te, Sfinte cuvios Paisie cel mare; 

Bucură-te, Sfinte cuvios Arsenie cel mare; 

Bucuraţi-vă, Sfintelor muceniţe Tomaida şi Valentina; 

Bucură-te, Sfinte mucenic Valerian; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 13 (de 3 ori) 

O, de trei ori fericiților sfinți şi Puteri Cereşti din soborul Maicii Domnului 
împreună cu Preasfânta Născătoare a Fiului lui Dumnezeu şi pururea Fecioară 
Maria rugaţi-vă lui Dumnezeu pentru noi care cântăm cu dragoste sfântă: Ali- 
luia! 





Apoi se zice iarăşi: 


Icosul 1 

Pentru înfiinţarea soborului Maici Domnului, Domnul Dumnezeu a dispus ca un 
număr de 11.000 de Puteri Cereşti să fie în permanenţă lângă prea curata Fe- 
cioară la care se adaugă toţi sfinţii care au evlavie la Maica Domnului iar noi 
strigăm aşa: 

Bucuraţi-vă, Sfinţilor Heruvimi din Soborul Maicii Domnului; 

Bucuraţi-vă, Sfinţilor Serafimi din Soborul Maicii Domnului; 

Bucuraţi-vă, Sfinţilor Îngeri din acest Sfânt Sobor; 

Bucuraţi-vă, drepţilor; 

Bucuraţi-vă, împăraţilor care aţi avut evlavie la Maica Domnului; 

Bucuraţi-vă, împărăteselor; 

Bucuraţi-vă, fecioarelor; 

Bucuraţi-vă, feciorilor; 

Bucuraţi-vă, ierarhilor; 

Bucuraţi-vă, mucenicilor şi muceniţelor; 

Bucuraţi-vă, cuvioaselor şi cuvioşilor; 

Bucură-te, Preasfântă Fecioară Maria şi Maica Domnului nostru lisus Hri- 
Stos împreună cu toţi Sfinţii din sfântul tău sobor. 


Condacul 1 

Domnul nostru lisus Hristos a zis prea curatei Maicii Sale după elogiul primirii 
cereşti: „Cere prea curată Maică a Mea un loc în Sfânta Împărăţie a Ceru- 
rilor” după care 1 s-au dat Sfinţi şi Sfinte Puteri Cereşti care au format sfântul 
sobor al Maicii Domnului, iar noi strigăm: Bucură-te, Preasfântă Fecioară 
Maria şi Maica Domnului nostru lisus Hristos împreună cu toţi Sfinţii din 
sfântul tău sobor. 


Rugăciune 


Sfinților toţi din Soborul Maicii Domnului împreună cu Preasfânta Născătoare a 
Fiului lui Dumnezeu, ajutaţi-ne pe noi şi pe urmaşii noştri, povăţuindu-ne cu tot 
ce ne este nouă de folos. Rugaţi-vă Domnului Dumnezeu pentru noi, pentru 
urmaşii noştri familiari şi spirituali, pentru creştinii şi pentru sfinții viitorului, 
pentru ca toţi să păşească pe calea cea bună înfăptuind voia lui Dumnezeu. Amin. 


(Făcut din porunca sfântă de către profesorul Constantin Dogaru la data de 22 
iunie 1997 la cerința Maicii Domnului, iar comunicare s-a făcut şi din partea 
sfântului Serafim Ciban. - Inspirator a fost Sfântul Înger Haemus cel mare din 
Soborul Maicii Domnului. ) 





Rugăciune către Puterile Cereşti şi Sfinţii din sfântul sobor al Maicii 
Domnului 


Sfinților din soborul Maicii Domnului, împreună cu Sfintele Puteri Cereşti şi 
Preasfânta Născătoare de Dumnezeu, ajutaţi-ne pe noi şi pe urmaşii noştri, povă- 
țuindu-ne cu tot ceea ce ne este de folos în viaţa aceasta cât şi în viaţa veşnică. 


Rugaţi-vă lui Dumnezeu pentru noi, pentru urmaşii noştri, pentru creştinii şi 
sfinţii viitorului, pentru ca toţi să păşească pe calea cea bună înfăptuind voia lui 
Dumnezeu. 


Mulţumim Preasfintei Fecioare Maria şi celor din sfântul ei sobor că ne ascultă 
rugăminţile şi ne ajută după vrednicia şi credinţa noastră! 


Slavă lui Dumnezeu în veci. Amin! 





Comentarii patristice - Soborul Preasfintei Născătoare de Dumnezeu 









[4 
Sc Z 


Soborul Preasfintei Născătoare de Dumnezeu (Ev. Mt. 2, 13-23) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai 
acolo până ce-ţi voi spune, fiindcă Irod are să caute Pruncul ca să-L ucidă. 


De ce pruncul Hristos a fost trimis în Egipt? Textul face referire clară la acest 
lucru: trebuia să se împlinească ceea ce Dumnezeu a zis prin profet: Din Egipt 
am chemat pe Fiul Meu (Osea 11, 1). De aici înainte, putem vedea că nădejdea 
mântuirii este descoperită lumii întregi. Babilonul şi Egiptul reprezintă lumea 
întreagă. Chiar dacă ele au fost înghițite de nelegiuire, Dumnezeu a făcut 
cunoscut faptul că dorea să le corecteze şi să le schimbe. Dumnezeu a dorit ca 
întreaga lume să aştepte însutitele Sale daruri. Aşadar, a chemat din Babilon pe 
cei înţelepţi şi a trimis Sfânta Familie în Egipt. Am fost avertizaţi de la început 
să fim atenţi la ispite şi comploturi şi le observăm încă de când am venit în 


scutece. Deci vezi încă de la naşterea Domnului lisus un tiran furios care se 
împotriveşte, o familie care fuge şi o plecare dincolo de hotar. Deoarece nu a 
fost vorba despre vreo fărădelege pentru care familia Sa a fost exilată. 


Şi tu, dacă ai probleme şi suferi numeroase încercări, nu trebuie să te tulburi. Să 
nu te aştepţi să fii răsplătit sau încoronat imediat pentru necazurile tale. Ci mai 
vârtos să ţii în minte exemplul suferinței îndelungate a Maicii Pruncului, 
suportându-le pe toate cu nobleţe, ştiind că asemenea viaţă în pribegie este 
potrivită cu orânduirea lucrurilor duhovniceşti. Tu împărtăşeşti aceeaşi muncă 
nevoitoare pe care Fecioara Maria însăşi a gustat-o. Acelaşi lucru l-au făcut şi 
magii. Şi Fecioara Maria, şi magii doreau să se retragă în taină în rolul smerit al 
pribeagului. (Credincioşii sunt învăţaţi să țină minte, în mijlocul ispitelor şi 
smintelilor, fuga Sfintei Familii în Egipt şi întoarcerea magilor pe alt drum - 
n.tr.) 


(Sfântul loan Gură de Aur, Evanghelia după Matei, Omilia 5, 2, traducere 
pentru Doxologia.ro de Alexandra Zurba) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai 
acolo până ce-ţi voi spune, fiindcă Irod are să caute Pruncul ca să-L ucidă. 


Fuga Sa nu a fost determinată de frică, ci de către ceea ce a venit prin taina 
profeției. Evanghelia a răsădit sămânţa, când a spus: la Pruncul şi pe mama Sa şi 
fugi în Egipt. Şi mai departe, ca să se împlinească cele scrise: „Din Egipt am 
chemat pe Fiul Meu” (Osea 11, 1). 


— Hristos a fugit pentru a întări adevărul Legii, credința în profeție şi în 
mărturia psalmistului. Domnul Însuşi spune: Trebuia să se împlinească 
de către Mine toate cele scrise în Legea lui Moise, în prooroci şi în 
psalmi (Luca 24, 44). 

— Hristos a fugit pentru noi, nu pentru El Însuşi. Hristos a fugit pentru ca, 
la timpul cuvenit, să slujească ca un iconom al Sfintei Liturghii. 

— Hristos a fugit ca, prin dăruirea iertării Sale, să distrugă sursa abuzurilor 
venite şi să arate credinţa celor care vor să creadă. 

= Şi, în final, Hristos a fugit pentru a ne dărui nouă credinţă statornică, 
chiar şi atunci când suntem nevoiţi să fugim, ştiind că în faţa persecuțiilor 
este mai bine să fugim, decât să ne lepădăm de credinţă. Căci Petru 
pentru că nu a dorit să fugă de aceea s-a lepădat de Hristos iar loan, ca 
nu cumva să se lepede de Hristos, a fugit. 


(Petru Hrisologul, Predici 150, 11, traducere pentru Doxologia.ro de 
Alexandra Zurba) 





(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi stai 
acolo până ce-ţi voi spune, fiindcă Irod are să caute Pruncul ca să-L ucidă. 


Irod a fost cel care căuta Pruncul sau oare diavolul a lucrat prin Irod? Când Irod 
însuşi s-a întâlnit cu magii, şi-a imaginat că aceştia au fugit de sub guvernatorii 
lor. Deoarece Hristos, deşi limitat de cerinţele vârstei Sale, hrănit la pieptul 
mamei Sale, stând liniştit, tăinuindu-Și cuvintele, incapabil să meargă, totuşi, a 
schimbat pe magi (care erau purtători ai stindardului diavolului) în cele mai 
evlavioase slugi. Diavolul a realizat imediat ce lucrare va înfăptui Hristos la 
vârsta deplină. Aşadar, a întors pe evrei împotriva Lui, viclean fiind, a îndemnat 
pe Irod să se ridice împotriva Pruncului Hristos. Acesta a sperat să-L priveze de 
viitoarea putere a Sa, a Crucii, stindardul marii biruinţe pentru lume. Diavolul a 
înţeles că Hristos în curând va restaura viaţa lumii întregi cu învăţătura şi cu 
puterea Sa. Chiar şi atunci când scâncea ca prunc, lisus a luat în stăpânire 
această lume, de la cap la coadă. Aşa cum spunea şi profetul: căci, înainte ca 
băiatul să zică tată şi mamă, va lua toată bogăția Damascului şi prada Samariei 
(Isaia 8, 4). Evreii înşişi dovedesc aceasta când spun: lată cum toată lumea 
merge după EI (loan 12, 19). 


(Petru Hrisologul, Predici 150, 9, traducere pentru Doxologia.ro de Alexandra 
Zurba) 


(Mt. 2, 13) După plecarea magilor, iată îngerul Domnului se arată în vis lui 
Iosif, zicând: Scoală-te, ia Pruncul şi pe mama Lui şi fugi în Egipt şi Stai 
acolo până ce-ţi voi spune, fiindcă Irod are să caute Pruncul ca să-L ucidă. 


Mergi în pământul Egiptului.Căci Domnul, ca un doctor, a fugit în Egipt pentru 
a-l cerceta, deoarece lâncezea în greşeli, nu pentru că ar fi vrut să rămână acolo. 
La prima vedere, se presupune că EI a fugit în Egipt de furia lui Irod. Înţelesul 
tălmăcit este că a fugit în vederea alungării demonilor din Egiptul întunecat de 
greşeli, aşa cum Isaia mărturiseşte când spune: lată Domnul ajunge în Egipt, 
aşezat pe nor uşor, iar idolii Egiptului vor cădea (Isaia 19, 1). 


Nu vezi că mai apoi că nu dorea să evite moartea, ci ajunge în Egipt pentru a 
distruge idolii ucigași? Acesta este singurul moment când Domnul a călătorit în 
Egipt. 


Trebuie menționat, de altfel, de ce a fugit în Egipt în timpul nopţii şi s-a întors în 
timpul zilei. Aceasta pentru că, atunci când a fugit, a fugit de persecuția lui Irod 
iar de întors a făcut-o după ce Irod a murit. Noaptea simbolizează întinderea 
furiei persecuției, pe când ziua reprezintă o liniştire a acesteia. 





(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 


(Mt. 2, 14) Şi sculându-se, a luat, noaptea, Pruncul şi pe mama Lui şi a plecat 
în Egipt. 


Sfintei Fecioare Maria, care nu a trecut niciodată dincolo de pragul casei sale, i- 
a fost poruncit să sufere această încercare pentru binele binecuvântatei naşteri şi 
pentru neîncetatul ei urcuş duhovnicesc. Nu este copleşitor? Pe când Palestina 
complotează şi încearcă să ducă la capăt o conspirație împotriva lui lisus, 
Egiptul este cel care Îl primeşte şi Îl protejează pe Cel pentru care sunt 
planificate comploturile! Aceasta este amintită de Patriarhul Iacob, care de 
asemenea a căutat ajutor în Egipt (Facerea 45, 25 - 46, 7), anticipând venirea 
Domnului nostru în acest pământ. 


(Sfântul loan Gură de Aur, Evanghelia după Matei, Omilia 5, 2, traducere 
pentru Doxologia.ro de Alexandra Zurba) 


(Mt. 2, 14) Şi sculându-se, a luat, noaptea, Pruncul şi pe mama Lui şi a plecat 
în Egipt. 


Hristos a făgăduit că se va întrupa, că va trece prin viaţă, că va propovădui slava 


Împărăției Cerurilor, că va propovădui credinţa şi că, prin puterea cuvântului 
Său, va alunga pe demoni. A făgăduit că va da orbilor vedere, umblare 
şchiopilor, vorbire muţilor, auzire surzilori; iar, morților iertarea de păcate şi 
învierea morţilor. Toate aceste lucruri le-a făgăduit prin Lege şi profeţi. Aşadar, 
trebuia ca Hristos, când avea să devină bărbat adult, să nu fugă de moartea pe 
care a evitat-o ca Prunc. 


(Petru Hrisologul, Predici 150, 10, traducere pentru Doxologia.ro de 
Alexandra Zurba) 


(Mt. 2, 15) Şi au stat acolo până la moartea lui Irod, ca să se împlinească 
cuvântul spus de Domnul, prin proorocul: „Din Egipt am chemat pe Fiul 
Meu”. 


Există şi altceva valoros de remarcat, un prim fapt cu privire la magi şi altul 
referitor la Prunc. Întrebarea este: de ce magii nu au rămas cu Pruncul? Şi de ce 
Pruncul nu a rămas în Betleem? Toţi au fost obligaţi să fugă imediat după ce au 
fost primiți cu bucurie: magii în Persia şi Sfânta Familie în Egipt. De ce? 
Aceasta merită o analiză mai profundă. Minunatul plan de mântuire al lui 
Dumnezeu nu prezenta încredere dacă nu se întrupa Fiul lui Dumnezeu. Dacă 
lisus cădea în mâinile lui Irod, viaţa Sa putea fi îndepărtată prin ucidere. Multe 





circumstanțe au fost hotărâte providenţial în istoria umanităţii. Chiar dacă trupul 
Pruncului Hristos era în pericol, unii au îndrăznit să gândească că Acesta nu şi-a 
asumat trupul nostru uman şi că venirea Lui a fost ca a unei fantome. Aceste idei 
lipsite de credinţă îi distrug în cele din urmă pe cei care nu mărturisesc că 
Dumnezeu a venit la noi în trup, acesta devenind trupul dumnezeirii Sale. 


Conform celor înţelepţi, magii au fost trimişi repede în patria lor, însărcinaţi să 
transmită învățătura în pământul perşilor, zădărnicind nebunia regelui. Acestuia 
din urmă i s-a permis ocazia să înţeleagă faptul că punea la cale lucruri 
imposibile, împotriva profeţiei şi că, în cele din urmă, trebuia să îşi înăbuşe furia 
şi să renunţe la complotul său nebun. 


Este în puterea Domnului nu doar să-şi supună duşmanii, ci să o facă cu atât de 
multă uşurinţă, inducând în eroare pe cei vicleni într-un mod specific doar 
atotputerniciei lui Dumnezeu. În acelaşi mod, şi egiptenii au fost duşi în eroare 
odinioară (în vremea lui Moise - n.tr.; cf. 1 Samuel 6, 6 LXX), averea lor a fost 
cedată în secret şi din iconomia şi cu puterea lui Dumnezeu s-a săvârşit minunea 
cu ei. 


(Sfântul loan Gură de Aur, Evanghelia după Matei, Omilia 5, 1, traducere 
pentru Doxologia.ro de Alexandra Zurba) 


(Mt. 2, 15) Şi au stat acolo până la moartea lui Irod, ca să se împlinească 
cuvântul spus de Domnul, prin proorocul: „Din Egipt am chemat pe Fiul 
Meu”, 


Lui losif, prin urmare, i s-a poruncit să îngăduie acest copil despre care Isaia a 
spus: Căci Prunc s-a născut nouă; un Fiu s-a dat nouă, a Cărui stăpânire este pe 
umerii Lui (Isaia 9, 6). 


EI spunea un Fiu s-a dat nouă pentru că Hristos Domnul s-a născut prunc şi a 
fost numit Fiu al lui Iosif şi al Mariei. Referitor la fuga lor în Egipt, Isaia a 
profeţit acestea când a spus: lată, Domnul vine pe nor uşor şi ajunge în Egipt 
(Isaia 19, 1). Prin aceste cuvinte, făgăduinţa întrupării Domnului a fost limpede 
descoperită şi dată pe faţă. De vreme ce Domnul Însuşi este invocat ca Răsăritul 
cel de Sus, Soarele Dreptăţii, (Maleahi 3, 20; Luca 1, 78) este subînțeles că vine 
pe nor uşor. Prin aceasta, Isaia se referă la faptul că EI vine într-un trup 
preschimbat, trup fără de păcat şi prin care şi-a acoperit lumina slavei Sale în 
învelişul norului trupului Său. 


Osea, de asemenea, marchează acest moment când spune: Regele lui Israel va 
pieri. Când Israel era tânăr, Eu îl iubeam. Şi din Egipt am chemat pe Fiul Meu 
(Osea 10, 15-11, 1). 





După ce, în perioada Egiptului Antic, păcatul s-a înmulţit, după multe încercări 
îngăduite de Dumnezeu, Tatăl Atotputernic, înduioşat de credinţa poporului față 
de EI, a trimis pe Fiul Său în Egipt. A făcut acest lucru pentru că Egiptul, care a 
plătit pedeapsa răutăţii, în vremea lui Moise, poate acum să-L primească pe 
Hristos, nădejdea mântuirii noastre. Cât de mare a fost mila lui Dumnezeu 
arătată prin venirea Fiului Său! 


Egiptul vechi, care sub Faraon, a stat împotriva lui Dumnezeu cu încăpățânare, 
devine acum martorul şi casa lui Hristos. Milostivirea lui Dumnezeu față de 
Egipt a fost arătată asupra magilor care au dorit să-l cunoască pe Hristos 
Domnul. Pentru că, deşi magii au îndrăznit să se împotrivească bunătăţii divine, 
în vremea lui Moise, acum, văzând doar o singură stea pe cer, au crezut în Fiul 
lui Dumnezeu. Magicienii mândri erau daţi spre pedepsire pentru lipsa lor de 
credinţă. Ceilalţi au fost duşi spre slavă prin credinţă, din moment ce au crezut 
că Dumnezeu s-a întrupat, Dumnezeu pe care magii de origine egipteană nu 
doreau să-L recunoască în măreţia Sa divină. 


(Cromaţius, Tratat la Matei 6, 1, traducere pentru Doxologia.ro de Alexandra 
Zurba) 


(Mt. 2, 16) lar când Irod a văzut că a fost amăgit de magi, S-a mâniat foarte şi, 
trimițând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 


Din dorinţa de a-L distruge pe Mântuitorul lumii, Irod a trimis cuvânt la Betleem 
şi a poruncit ca toţi copiii de doi ani şi mai în jos să fie ucişi, reprezentând vârsta 
pe care a auzit-o de la magi. A bănuit că prin porunca sa îl va ucide pe Domnul 
însuşi, izvorul vieţii. Sfântul Duh cunoştea această răutate a lui Irod. Solomon, 
vorbind poporului credincios, spune: Care va da pe fratele meu, cel care suge la 
sânul mamei sale? (Cântarea Cântărilor 8, 1) Mai mult, prin: „Care va da?” 
subliniază că Irod nu avea nici o putere asupra Lui, EI fiind Domnul şi Împăratul 
puterilor. Aşadar, Domnul a vorbit în chip adevărat când a mărturisit despre EI 
prin acelaşi Solomon, care zice: „Atunci mă vor căuta, dar nu mă vor afla. 
Pentru că au urât înţelepciunea şi n-au luat aminte la Cuvântul lui Dumnezeu şi 
L-au disprețuit” (Pildele lui Solomon 1, 28-30). 


Regele David, luminat de Duhul Sfânt, spunea: Tu eşti singurul care m-ai 
născut, eşti nădejdea mea, din pântecele maicii mele... Tu eşti acoperitorul meu 
(Psalmul 70, 6). 


Moise spune, de asemenea, că Hristos Domnul, prunc fiind, nu putea fi ucis. A 
mărturisit aceasta cu cuvintele sale: Să nu fierbi iedul în laptele mamei Sale 
(leşirea 23, 19). Prin această afirmaţie, Moise relevă perspectiva că Hristos 





Domnul nostru este adevăratul Miel al Domnului, care va să sufere la vremea 
rânduită. 


(Cromaţius, Tratat la Matei 6, 2, traducere pentru Doxologia.ro de Alexandra 
Zurba) 


(Mt. 2, 16) lar când Irod a văzut că a fost amăgit de magi, s-a mâniat foarte 
şi, trimițând a ucis pe toţi pruncii care erau în Betleem şi în toate hotarele lui, 
de doi ani şi mai jos, după timpul pe care îl aflase de la magi. 


De ce Hristos a făcut aceasta? EI este judecătorul gândurilor şi cercetătorul 
cugetului nostru. De ce i-a părăsit pe cei căutaţi din cauza Lui, fapt ştiut de EI că 
vor fi ucişi, pentru EI? EI s-a născut rege, împăratul tuturor - cum, dar, a neglijat 
pe cei care purtau stindardul nevinovăţiei Sale? De ce a desconsiderat o armată 
de copii de aceeaşi vârstă cu EI? De ce, aşadar, i-a abandonat pe acei care, din 
acelaşi leagăn cu el, au fost tăiați precum o pradă? S-a întâmplat aceasta pentru 
ca EI, care va deveni singurul împărat să se întoarcă împotriva forţelor tuturor 
duşmanilor? Fraţilor, Hristos nu a disprețuit pe cei din acelaşi leagăn cu EI, însă 
le-a grăbit viaţa şi le-a garantat că vor merge pe calea slavei înainte de a-şi trăi 
viaţa. EI le-a dat posibilitatea să guste slava fără a se osteni. Le-a dăruit cununa 
înainte ca trupurile lor să crească. A fost dorinţa lui Hristos să evite păcatele în 
cinstea virtuţii, să se bucure de Rai înaintea petrecerii vieţii pe pământ şi să fie 
părtaşi la viaţa cerească imediat. Aşadar, Hristos a fost cel care a trimis ostaşii 
înainte. Nu i-a abandonat. El i-a adunat în rândurile Sale. Nu i-a lăsat în urmă. 


(Petru Hrisologul, Predici 152, 7, traducere pentru Doxologia.ro de 
Alexandra Zurba) 


(Mt. 2, 16) lar când Irod a văzut că a fost amăgit de magi, s-a mâniat foarte 
şi, trimițând a ucis pe toți pruncii care erau în Betleem şi în toate hotarele lui, 
de doi ani şi mai jos, după timpul pe care îl aflase de la magi. 


În Betleem, prin urmare, toţi copiii au fost ucişi. Copiii nevinovaţi care au murit 
atunci pentru binele lui Hristos au devenit primii martiri. David se referă la ei 
când spune: Din gura pruncilor şi a celor ce sug ai săvârşit laudă, pentru 
vrăjmaşii tăi, ca să amuţeşti pe vrăjmaş şi pe răzbunător (Psalmul 8, 2). ... Căci 
în această persecuție, chiar şi pruncii mici şi cei care alăptau au fost ucişi pentru 
Hristos şi au ajuns la lauda desăvârşită a martiriului. 


Nelegiuitul Irod, între timp, a fost omorât, omul care a pus mâna pe regat ca să 
se apere de Impăratul cerului. Aşadar, acei copii binecuvântaţi au meritul deplin 
față de alţii. Au fost primii care au fost vrednici să moară în numele lui Hristos. 





(Cromaţius, Tratat la Matei 6, 2, traducere pentru Doxologia.ro de Alexandra 
Zurba) 


(Mt. 2, 16) lar când Irod a văzut că a fost amăgit de magi, s-a mâniat foarte şi, 
trimițând a ucis pe toţi pruncii care erau în Betleem şi în toate hotarele lui, de 
doi ani şi mai jos, după timpul pe care îl aflase de la magi. 


Irod a dat poruncă ca nu doar copii din Betleem, ci şi cei din împrejurimile 
oraşului să fie ucişi, gândind că printre mulțimea acelora ucişi se va găsi şi cel 
căutat. Acesta a poruncit să fie ucişi cei de doi ani şi mai în jos. EI a calculat cât 
timp a trecut de la întruparea Domnului, luând în considerare timpul petrecut de 
magii în călătoria lor şi cel pe care l-a petrecut pe tron. Însă Hristos a fost luat 
din Betleem odată ce noaptea sosise. Nu poate fi posibil ca naşterea Domnului 
să fie cauza uciderii pruncilor. Însă, divulgarea uciderii pruncilor de către Irod a 
marcat începutul unui lung lanţ de nelegiuiri. Chiar şi cei care L-au răstignit pe 
Hristos nu erau atât de înrăiți în momentul arestării lui Hristos. Mai curând, au 
devenit astfel în momentul când s-au angajat să-L ucidă pe Hristos. Şi totuşi, 
pentru binele lui Hristos, pruncii vor primi răsplată prin martiriul lor. 


(Teodor de Mopsuestia, Fragment 9, traducere pentru Doxologia.ro de Ale- 
xandra Zurba) 


(Mt. 2, 17-18) Atunci s-a împlinit ceea ce se spusese prin Ieremia proorocul: 
Glas în Rama s-a auzit, plângere şi tânguire multă; Rahela îşi plânge copiii 
şi nu voieşte să fie mângâiată pentru că nu Sunt”. 


Glas s-a auzit în Rama (Ieremia 31, 15; 40, 1). Rama a fost oraşul lui Saul. Saul 
era din seminţia lui Veniamin, fiul Rahelei, al cărei mormânt se află în Betleem, 
unde aceste fapte nelegiuite s-au săvârşit. Prin urmare, pruncii au fost ucişi în 
Betleem, unde dăinuieşte mormântul Rahelei. De aceea, Rahela este înfăţişată ca 
plângând pe copii (Facerea 35, 16-20). 


Înţelesul „plânsului” se descoperă a fi lacrimile pruncilor; apoi, înţelesul „plân- 
sului” se arată a fi jalea mamelor. Copiii plângeau pentru că au fost separați de 
propriile lor mame. Acestea se tânguiau pentru că au fost lipsite de copii, inima 
fiindu-le străpunsă pentru despărțirea de ei. Şi este posibil de observat o mai 
mare amărăciune a mamelor care au rămas decât a copiilor ucişi. Pentru că 
pruncii au suferit un singur moment de durere, fiind separați de mamele lor, nu 
pentru că au fost conduşi spre moarte. Aceştia nu au simţit teama de moarte. 
Mamele însă, au experimentat o suferință dublă: în primul rând, şi-au văzut 
proprii copii daţi la moarte, iar în cel de-al doilea rând, copiii au fost smulşi din 
braţele mamelor. Pentru copii, moartea a adus binecuvântare durerii lor, pentru 
mame însă, memoria pruncilor continuă să înnoiască tânguirea. 





(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 


(Mt. 2, 19) După moartea lui Irod, iată că îngerul Domnului S-a arătat în vis 
lui Iosif în Egipt. 


După moartea lui Irod, losif a fost înştiinţat de înger să se întoarcă în ludeea cu 
pruncul şi mama Sa. Când s-a întors, a auzit că domneşte Arhelau, fiul lui Irod. 
S-a temut să meargă, dar îngerul Domnului l-a îndemnat să treacă în părțile 
Galileii şi au locuit în oraşul Nazaret... losif se aseamănă cu apostolii lui Hristos, 
cărora le-a încredinţat sarcina răspândirii veştii despre El. Asemănător a ceea ce 
s-a întâmplat cu Iosif, după moartea lui Irod, apostolii au trebuit să facă faţă 
aceluiași gen de oameni care au cauzat suferință Domnului Hristos. Apostolilor 
le-a fost poruncit să predice iudeilor, trimişi fiind pentru oile pierdute ale casei 
lui Israel. Însă, când au văzut că puterea rămânea în mâinile necredinţei 
moştenite (hereditariae infidelitatis— n.trad.), s-au temut şi s-au retras. 


(Ilarie de Poitiers, La Matei 2, 1, traducere pentru Doxologia.ro de Alexandra 
Zurba) 


(Mt. 20, 21-22) Și i-a zis: Scoală-te, ia Pruncul şi pe mama Lui şi mergi în 
pământul lui Israel, căci au murit cei ce căutau să ia sufletul Pruncului. Iosif, 


sculându-se, a luat Pruncul şi pe mama Lui şi a venit în pământul lui Israel. 


Poţi observa de ce losif nu a fost ales soţul Mariei, ci însoţitorul acesteia? Când 
s-a dus şi s-a întors din Egipt, cine ar fi însoțit-o în aceste grele încercări, dacă 
nu era căsătorită? Pentru că într-adevăr, la prima vedere, Maria avea grijă de 
prunc şi losif o supraveghea. De fapt, însă, Pruncul avea grijă de mamă şi losif 
era supra-vegheat... Nici nu era binecuvântarea Fiului de a avea o aşa mamă, ci 
bine-cuvântată era ea, de a avea un aşa Fiu. Fecioara Maria îşi spunea: lată, de 
acum mă vor ferici toate neamurile (Luca 1, 48). 


(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 


(Mt. 2, 22) Și auzind că domneşte Arhelau în ludeea, în locul lui Irod, tatăl 
Său, S-a temut să meargă acolo şi, luând poruncă, în vis, S-a dus în părţile 
Galileii. 


Poţi să remarci alternarea între detaşare şi tensiune? Iosif a lăsat pământul străin 
şi s-a întors în pământul strămoşilor lui, văzând uciderea pruncilor în faptă. 
Părăsind casa din Betleem, el constată din nou urmele pericolului anterior. Aude 
că fiul tiranului Irod este viu şi domneşte ca rege. Cum era posibil ca Arhelau să 





fie rege al Iudeii când Ponţiu Pilat era la putere? Moartea lui Irod se produsese 
recent, iar regatul nu fusese încă împărțit. Dar, înainte ca Irod să moară, fiul său 
i-a luat locul la putere...dar dacă Iosif s-a temut să meargă în ludeea, spun ei, 
din pricina lui Arhelau, trebuia să fie prevăzător în egală măsură în Galileea din 
cauza lui Irod Antipa. Dar să lăsăm necercetat de acum restul întrebării 
privitoare la schimbarea locului reşedinţei sale, pentru că fiecare impuls 1-a dus 
departe de Betleem şi hotarele sale. 


(Sfântul loan Gură de Aur, Evanghelia după Matei, Omilia 9, 4, traducere 
pentru Doxologia.ro de Alexandra Zurba) 


(Mt. 2, 22) Și auzind că domneşte Arhelau în ludeea, în locul lui Irod, tatăl 
Său, s-a temut să meargă acolo şi, luând poruncă, în vis, s-a dus în părţile 
Galileii. 


După uciderea pruncilor, tânărul Arhelau era convins că nu va avea de ce să se 
teamă. Pruncii din Betleem şi Cel pe care îl căutau au fost eliminaţi prin ucidere. 
După ce a văzut modul cum a murit tatăl său, Arhelau a devenit mai conştient de 
ceea ce s-a petrecut şi mult mai sârguincios în lupta cu fărădelegea. De aceea, 
Iosif, datorită pericolului, a lăsat ludeea pentru Nazaret, dar, în acelaşi timp, 
avea multă dragoste pentru casa sa. ŞI, pentru a fi mai sigur, a primit poruncă de 
la înger despre aceasta. 


(Sfântul loan Gură de Aur, Evanghelia după Matei, Omilia 9, 4, traducere 
pentru Doxologia.ro de Alexandra Zurba) 


(Mt. 2, 23) Și venind a locuit în oraşul numit Nazaret, ca să se împlinească 
ceea ce s-a spus prin prooroci, că Nazarinean Se va chema. 


Dacă acest verset putea fi găsit în Scriptură, el nu ar fi zis: „pentru că s-a spus de 
profeţi”, dar putea spune mai clar: „Pentru că s-a spus de un profet”. În cazul 
nostru, vorbind despre profeți în general, ne-a arătat că nu a luat cuvintele din 
Scriptură, ci mai curând a făcut aluzii la sensul din Scriptură. „Nazarinean” are 
înţeles de „sfânt”. Fiecare carte din Scriptură atestă că Domnul era „sfânt”. 
Putem vedea în alt mod ceea ce s-a scris... în evreieşte, la Isaia: O mlădiţă va 
ieşi din tulpina lui lesei, un nazarinean din rădăcinile lui (Isaia 11, 1). 


(Fericitul Ieronim, Comentariu la Matei 1, 2, 23, traducere pentru 
Doxologia.ro de Alexandra Zurba) 


(Mt. 2, 23) Și venind a locuit în oraşul numit Nazaret, ca să se împlinească 
ceea ce s-a spus prin prooroci, că Nazarinean Se va chema. 





Domnul şi Mântuitorul nostru este numit „nazarinean” ca şi numele locului, 
oraşul Nazaret, ca şi ritualul Legii. Cei care sunt numiţi nazirei, conform Legii, 
făgă-duiesc Domnului fecioria vieții, menţinând jurământul prin pletele capului, 
pe care autoritatea Legii îi obligă să le ofere ca jertfă (Numeri 6). Prin urmare, 
pentru că Hristos este Stăpânul şi conducătorul fiecărui act de sfinţenie şi 
credinţă, Cel care a spus prin prooroc: Fiţi sfinţi, precum Eu sunt sfânt (Levitic 
11, 44; 19, 2; 20, 7), nu era nedrept să fie numit „nazireu”. EI a fost Cel care, 
urmând adevărul din Lege, a oferit ca ofrandă Tatălui, propriul Său Trup. David 
psalmistul vorbeşte despre această ofrandă când a spus despre Domnul, Cum s-a 
jurat Domnului şi a făgăduit Dumnezeului lui lacob (Psalmul 131, 2). Domnul s- 
a arătat EI Însuşi ca nazireu la timpul când s-a întrupat. 


(Cromaţius, Tratat la Matei 7, 2, traducere pentru Doxologia.ro de Alexandra 
Zurba) 


(Mt. 2, 23) Și venind a locuit în oraşul numit Nazaret, ca să se împlinească 
ceea ce s-a spus prin prooroci, că Nazarinean Se va chema. 


Rădăcina cuvântului „nazarinean” poate fi interpretată ca însemnând „sfânt” sau, 
conform unora, „floare”, aceasta fiind denumirea găsită în mai multe locuri. 
Căci Daniil proorocul îl numeşte pe El „Sfânt” sau Sfântul sfinților. De 
asemenea, găsim în Isaia cuvintele: O mlădiţă din tulpina lui lesei va ieşi şi un 
lăstar din rădăcinile lui va da (Isaia 11, 1). Chiar şi Domnul spune despre EI în 
Cântarea Cântărilor: „Eu sunt floarea din câmpie, crinul din văi” (Cântarea 
Cântărilor 2, 1). 


(Sfântul Chiril al Alexandriei, Fragment 16, traducere pentru Doxologia.ro de 
Alexandra Zurba) 


(Mt. 2, 23) Și venind a locuit în oraşul numit Nazaret, ca să se împlinească 
ceea ce s-a spus prin prooroci, că Nazarinean Se va chema. 


Când spune „prin profeţi” nu „printr-un profet”, el clarifică un termen nederivat 
de la vreo autoritate profetică precisă. El vorbeşte în urma tuturor înţelesurilor 
presupuse pe care le-a adunat de la profeţi. Căci lisus a fost denumit 
„nazarinean” de toţi profeţii, pentru că este sfânt sau poate a citat alți profeţi 
făcând aceste aserțiuni, pe care nu-i recunoaştem drept canonici. Şi, având în 
vedere că s-a profeţit acest lucru, Sfântul apostol Filip subliniază clar aceasta, 
când îi spune lui Natanael: „Am aflat pe Acela despre care au scris Moise în 
Lege şi proorocii, pe lisus, Fiul lui losif din Nazaret” (loan 1, 45). Aşadar, ştiind 
că a fost profețit, răspunsul lui Natanael a fost o confirmare a acestui lucru: Din 
Nazaret poate fi ceva bun? (loan 1, 46). 





(Autor necunoscut, Opere incomplete la Matei, Omilia 2, traducere pentru 
Doxologia.ro de Alexandra Zurba) 





Vieţile Sfinţilor - Soborul prea curatei Fecioare Maria, Născătoarea de 
Dumnezeu şi pomenirea Sfântului şi dreptului Iosif, logodnicul 





Sfântul Iosif era de neam împărătesc din casa lui David şi a lui Solomon, nepot | 
al lui Matat şi strănepot al lui Eleazar, fecior lui lacov după fire, iar lui Ili după | 
lege; pentru că Matat, moşul lui, născând pe Iosif, tatăl său, a murit. Pe femeia 
lui Matat, mama lui lacov, a luat-o Melhie, din neamul lui Natan fiul lui David 
şi a născut pe Ili; deci Ili a luat femeie şi a murit fără fii. După dânsul, Iacov, 

| care era frate al lui dintr-o maică, nu şi dintr-un tată, a luat pe femeia lui - de 
vreme ce legea poruncea aşa: de va muri cineva neavând feciori, să ia fratele lui 

| pe femeia lui, ca să continuie sămânţa fratelui său. Deci, după acea lege, lacov a 
luat pe femeia fratelui său şi a născut pe Sfântul Iosif, logodnicul. 


Astfel Iosif era, după cum s-a zis, fiu al amândorura, al lui lacov după fire, iar al 
lui Ili după lege. Pentru care pricină Sfântul Evanghelist Luca, scriind neamul 
Domnului nostru lisus Hristos, a pus pe Ili, tatăl lui Iosif, grăind despre Hristos 


aşa: Care este, precum se pare, fiul lui Iosif, al lui Ili şi al lui Matat. Pe Ili zice în 
loc de Iacov. Şi este neunire la înţelegere despre acest Iosif, între apuseni şi între 
cei din răsărit. Apusenii zic că a fost feciorelnic până la sfârşitul vieţii sale, 
necunoscând nicidecum însoţire, iar răsăritenii zic că a avut o femeie şi a avut 
fii. 


Nichifor, istoricul cel vechi, grec luând acestea de la Sfântul Ipolit, povesteşte că 
a luat femeie cu numele de Salomi. Însă să nu înţelegeţi că este acea Salomi, 
care era în Betleem şi care s-a numit moașă Domnului, ci alta. Aceea era rudenie 
cu Elisabeta şi cu Născătoarea de Dumnezeu, iar aceasta era fata lui Agheu, 
fratele lui Zaharia, tatăl înainte-Mergătorului. Agheu şi Zaharia au fost feciorii 
preotului Varahie. 


Sfântul losif, cu această Salomi, fiica lui Agheu, vieţuind întru însoţire cinstită, a 
născut patru fii: pe lacob, pe Simon, pe Iuda şi pe losie şi două fete: pe Estir şi 
pe Tamar sau precum zic alții, pe Marta. Sinaxarul din Duminica sfintelor 
mironosiţe adaugă şi a treia fată, cu numele Salomi, care a fost dată după 
Zevedei. 


Gheorghe Chedrin, pomenind două fete ale lui Iosif, pe una dintr-însele, cu 
numele de Maria, zice că ar fi fost dată după Cleopa, fratele lui Iosif, după 
întoarcerea acestuia din Egipt. Insă Maria aceasta se pare că este Marta sau 


Tamar. Dar oricare şi oricâte ar fi fost fetele, aceasta este adevărat că Sfântul 
Iosif a fost însurat şi a născut fii şi fete. 


După răposarea femeii sale, Salomi, Sfântul Iosif a văduvit, petrecându-şi zilele 
sale întru curăţie; căci se mărturiseşte de viaţa lui cea sfântă şi fără de prihană în 
Sfânta Evanghelie, deşi în scurte cuvinte, însă foarte lăudătoare: iar losif bărbat, 
drept fiind. Ce poate fi mai mare decât această mărturie? Atât a fost de drept, 
încât a covârşit cu sfinţenia sa pe ceilalți drepţi strămoşi şi patriarhi. Căci cine s- 
a aflat vrednic a fi logodnic şi cu părerea soţ al Preacuratei Fecioare Maria, 
Maica lui Dumnezeu? Cui i s-a dat o cinste ca aceasta, să fie numit tatăl lui 
Hristos? Cu adevărat pe acest bărbat l-a aflat Domnul după voia Sa, căruia 
cele ascunse şi cele tăinuite ale înţelepciunii Sale i-a arătat, făcându-l slujitor 
Tainei mântuirii noastre. Cu adevărat era vrednic de cinste şi de o slujbă ca 
aceasta, pentru desăvârşita sa viaţă plină de fapte bune. 


Deci, fiind el bătrân de optzeci de ani, a fost logodită cu dânsul Preacurata 
Fecioară Maria şi dată lui pentru păzirea fecioriei ei, iar nu spre însoţire 
trupească, căci îi slujea ei ca Maicii Domnului şi ca Doamnei şi Stăpânei Sale şi 
a toată lumea, încredinţându-se de la îngerul care i se arătase lui în somn. 
Asemenea slujea şi lui Dumnezeu, Pruncului celui întâi născut dintr-însa, cu 
toată buna cucernicie şi cu frică, fugind în Egipt şi de acolo întorcându-se şi 





petrecând în Nazaret. Apoi le câştiga hrană din osteneala mâinilor lui, căci era 
lucrător de lemn şi sărac, deşi era de neam împărătesc, pentru că Domnul a voit 
a se naşte în sărăcie, luând numai trup de neam împărătesc, nu şi Slava 
împărătească, bogăţie şi stăpânire. Deci săracă a voit a fi Maica Sa, Preacurata 
Fecioară, sărac a voit a avea şi pe cel cu părere de tată, dând chip de smerenie. 


Vieţuind Sfântul losif toți anii vieţii sale, o sută zece ani, s-a sfârşit în pace şi s-a 
dus la părinții săi, care erau în iad, ducându-le veste de bucurie şi de 
încredințare, că a venit Mesia cel dorit, Cel ce are să elibereze şi să mântuiască 
neamul omenesc, Hristos Domnul, Căruia 1 se cuvine slava, în veci. Amin. 





Sinaxar - Soborul Preasfintei Stăpânei noastre Născătoarei de Dumnezeu 


In această lună, în ziua a douăzeci şi şasea, soborul Preasfintei Stăpânei 
noastre Născătoarei de Dumnezeu. 


Despre fuga în Egipt a Preasfintei Născătoarei de Dumnezeu: 


După ce lrod a dat poruncă să fie tăiaţi toți pruncii din Betleem, îngerul 
Domnului s-a arătat în vis lui losif, zicând: "Scoală-te, ia Pruncul şi pe mama 
Lui şi fugi în Egipt”. 


Şi a fugit în Egipt Născătoarea de Dumnezeu cu Pruncul şi cu Iosif, pentru două 
pricini: 
4 întâi ca să se plinească ceea ce s-a zis prin proorocul: "Din Egipt am 
chemat pe Fiul Meu"; 
4 a doua, ca să se închidă gura ereticilor. 


Dacă Maica Domnului n-ar fi fugit cu Pruncul în Egipt şi ar fi fost prins Pruncul 
şi ucis, atunci s-ar fi împiedicat mântuirea oamenilor; iar dacă ar fi rămas în 
Palestina şi n-ar fi fost ucis de Irod, şi ar fi scăpat tocmai pentru ca să poată 
împlini mântuirea oamenilor, atunci mulți ar fi socotit că a purtat o nălucă de 
trup şi nu trup adevărat, iar ereticii fără de Dumnezeu ar fi îndrăznit să zică: 
"Dacă ar fi purtat trup, ar fi fost ucis de sabie; dar dacă n-a fost ucis, înseamnă 
că nălucire este naşterea Lui”. Pentru aceasta a fugit în Egipt, ca să sfărâme 
idolii de acolo şi să mântuiască toată lumea în vremea mântuitoarei Răstigniri şi 
învieri. 





Iulian Dumitraşcu - Calendar Ortodox - Soborul Maicii Domnului; Sfântul 
cuvios Nicodim cel sfinţit de la Tismana; Sfântul Eftimie, mărturisitorul 


SE. CUV. MICODINI- 
D6 LA TISMANA 


1. Soborul Maicii Domnului - Biserica a rânduit ca astăzi, a doua zi după 
Crăciun, să fie pomenită Maica Domnului împreună cu soborul celor care o 
cinstesc pe ea. Cinstirea deosebită pe care o aducem Macii Domnului este foarte 
importantă deoarece Maica Domnului reprezintă iubirea milostivă, smerită, 
ocrotitoare şi a devenit icoană vie a Bisericii. 


Fecioara Maria este Maica Mântuitorului nostru lisus Hristos şi ocrotitoarea 
tuturor creştinilor, precum şi a familiei creştine. 


2. Sfântul cuvios Nicodim cel sfințit era de neam macedo-român. S-a născut la 
Prilep, în sudul Serbiei, prin anul 1320, fund înrudit cu domnitorul Ţări 
Românești, Nicolae Alexandru Basarab (1352-1364) şi cu Sfântul cneaz Lazăr al 
Serbiei (1371-1389). De mic copil, Nicodim a învăţat citirea Sfintelor Scripturi 
şi s-a umplut de râvnă pentru slujirea lui Hristos. 


lar când părinţii săi au dorit să-l aşeze în dregătorii, după avuţia şi rangul ce 
aveau, Nicodim s-a lepădat de toată averea părintească şi de toată slava lumii 
acesteia. Îmbrăcat în haine sărăcăcioase, a fugit din casa părintească, s-a dus la 
Sfântul Munte Athos şi, intrând în Mănăstirea Hilandar, după trei ani de ucenicie 
s-a învrednicit a fi tuns în monahism, apoi a fost hirotonit diacon şi, după o 
vreme, preot. După aceea s-a întors în Serbia, unde a întemeiat două mănăstiri şi 
o biserică de mir. 


Prin anul 1369 Sfântul Nicodim a ajuns în Țara Românească, trecând Dunărea în 
chip minunat. Aici s-a aşezat cu binecuvântarea Sfântului Iachint, mitropolitul 
de atunci al Ţării Româneşti, şi a întemeiat mănăstirile Motru şi Vodița. 





În anul 1375 Sfântul Nicodim a făcut parte din solia care a mers la Patriarhia din 
Constantinopol cu scopul de a o împăca cu Biserica Serbiei, în urma unor 
neînțelegeri. Sfântul patriarh Filotei al Constantinopolului (1354-1355; 1364- 
1376) l-a prețuit foarte mult pe Sfântul Nicodim, l-a hirotesit arhimandrit şi 1-a 
dăruit atât cârja sa patriarhală, cât şi trei părticele de sfinte moaşte. S-a întors în 
Țara Românească unde, prin descoperire dumnezeiască, a întemeiat Mănăstirea 
Tismana, în anul 1378. 


Aici s-a aşezat cuviosul Nicodim cu câţiva dintre ucenicii săi, dar numărul celor 
ce veneau să slujească lui Hristos, sub povăţuirea şi îndrumarea vrednicului 
stareţ, sporea fără încetare. Pe toţi îi învăţa cu blândeţe şi-i călăuzea spre 
împlinirea voii lui Dumnezeu. Sfântul Nicodim a fost un mare întemeietor şi 
îndrumător al vieţii monahale la noi, după rânduielile Sfântului Munte Athos, iar 
ucenicii lui sunt cei ce au ctitorit, cu ajutor de la binecredincioşii domni şi 
voievozi români, cele dintâi mari mănăstiri de obşte în Ţara Românească, 
mănăstiri care au avut şi rolul de a stăvili prozelitismul catolic. 


De-a lungul timpului, Mănăstirea Tismana s-a bucurat de sprijinul domnitorilor 
Radu 1 (1377-1383), Dan I (1383-1386) şi Mircea cel bătrân (1386-1418), al 
căror duhovnic a fost cuviosul Nicodim. Între 1399 şi 1405 s-a retras la 
Mănăstirea Prislop din Transilvania, iar în 1406 s-a întors în Țara Românească. 


La puţin timp după aceea, Sfântul Nicodim s-a întâlnit la "Tismana cu Mircea cel 
bătrân, care-l numeşte „rugătorul domniei mele, părintele Nicodim”, iar în 
noiembrie, la Severin, a participat la întâlnirea cu regele Sigismund al Ungariei 
(1385-1437), pe care l-a uimit prin darul facerii de minuni. 


Sfântul Nicodim a corespondat cu Sfântul Eftimie, patriarhul 'Târnovei (1375- 
1393), pentru apărarea dreptei credinţe împotriva ereziei bogomililor. 


Sfântul Nicodim a trecut la Domnul în 26 decembrie 1406 şi a fost înmormântat 
în pridvorul bisericii mari a Mănăstirii Tismana. 


Moaştele sale s-au păstrat un timp la Tismana, iar apoi au fost ascunse într-un 
loc necunoscut, din pricina vitregiei vremurilor. A rămas la Tismana doar un 
deget, cel arătător de la mâna dreaptă, alături de crucea sa de plumb, pe care o 
purta la piept. Sfinţenia vieţii sale şi minunile săvârşite atât în timpul vieţii, cât 
şi după adormirea sa, prin moaştele sale, au făcut ca arhimandritul Nicodim să 
fie cinstit ca sfânt îndată după trecerea sa la cele veşnice. 


Sfântul Sinod al Bisericii Ortodoxe Române, în anul 1955, a generalizat 
cinstirea cuviosului Nicodim în toată Patriarhia Română, el fiind socotit ca 
înnoitor al monahismului românesc de obşte şi ca ocrotitor al Olteniei. 





Tropar, glasul 1: Celui ce a Răsărit din Fecioara, mai Marelui Păstorilor, ca o 
oaie de turmă ai urmat, părinte al nostru Sfinte Nicodim. Cu postul, cu prive- 
gherea şi cu rugăciunile, te-ai făcut lucrător sfinţit de cele cereşti, tămăduind 
sufletele celor ce aleargă la tine cu credinţă. Pentru aceasta strigăm: Slavă Celui 
ce te-a prea slăvit pe tine; Slavă Celui ce ţi-a dat ţie putere; Slavă Celui ce a 
arătat tuturor prin tine îndreptare. 


3. Sfântul Eftimie, mărturisitorul a trăit pe vremea împăraţilor Constantin şi 
Irina. Mai întâi a strălucit ca o stea în viața călugărească, apoi a fost făcut 
arhiereu. La Sinodul al VII-lea de la Nicea a zdrobit cu putere pe eretici. 


Când Nichifor s-a urcat pe tronul împărătesc şi a început să trăiască nelegiuit, 
sfântul l-a mustrat. Atunci împăratul l-a surghiunit în Apus împreună cu alți 
episcopi ortodocşi. De atunci şi până la pătimirea sa ca mărturisitor, timp de 29 
de ani, fericitul nu şi-a mai văzut mitropolia. 


Tropar, glasul 4: Îndreptător credinţei şi chip blândeţelor, învățător înfrânării 
te-a arătat pe tine, turmei tale, adevărul lucrurilor. Pentru aceasta ai dobândit cu 
smerenia cele înalte şi cu sărăcia cele bogate; părinte ierarhe Eftimie, roagă pe 
Hristos Dumnezeu să mântuiască sufletele noastre. 


Când s-au schimbat împărații şi a venit pe tron Leon cel cu nume de fiară, sfân- 
tul a fost chemat din surghin. Împăratul l-a întrebat de se închină sfintelor 
icoane. Sfântul, fund plin de râvnă, l-a dat anatemei pe împărat. Acesta, mâniin- 
du-se, l-a surghiunit din nou în Ason. 


După ce Leon a fost ucis, noul împărat l-a chemat din Ason și i-a cerut să se 
lepede de sfintele icoane. 





lar Sfântul Eftimie, râvnind pentru Hristos a zis cu glas mare: „Dacă cineva nu 
se închină Domnului nostru lisus Hristos zugrăvit în icoană, anatema să fie!” 


Pentru aceasta sfântul a fost bătut, surghiunit și închis în temniță. Bătându-l 
cumplit cu vine de bou, a mai trăit puţin şi şi-a dat sufletul în mâinile Domnului. 





Proloagele din 26 decembrie 


ti a ai a 


Luna decembrie în 26 de zile: Soborul prea curatei Fecioare Maria, 
Născătoarea de Dumnezeu. 


In ziua de astăzi, 26 decembrie, prăznuim sărbătoarea cu numele de "Soborul 
Maicii Domnului." Cuvânt bisericesc, "sobor" însemnează "adunare de oameni" 
şi în împrejurarea de acum el vrea să spună două lucruri: 


Y întâi, cuvântul acesta este o chemare către cei credincioşi, să ne adunăm 
astăzi, în cinstea Maicii Domnului, aici pe pământ; dar, 

Y pe de altă parte, cuvântul "sobor" ne aduce aminte că Maica Domnului se 
află prea slăvită, fără de asemănare, în mijlocul tuturor Sfinţilor fericiţi 
din ceruri şi că, aşa fiind, adunarea noastră de astăzi, de pe pământ este, 
de fapt, o împreună prăznuire a noastră cu cetele tuturor Sfinţilor şi 
Îngerilor din ceruri. 





Adunarea cea cerească, adică, se uneşte, astăzi, cu adunarea noastră pă- 
mântească, la cinstirea Maicii Domnului. Şi, este drept să fie aşa, după ce am 
prăznuit ieri Taina în care Maica Domnului este aceea care uneşte pe veci toată 
omenirea cu Dumnezeu, născând ca mamă pe Domnul Hristos, adică pe 
Dumnezeu Cel întrupat şi ascuns într-un prunc de om. 


E ca şi când Maica Domnului, privind la Domnul lisus, în primul rând, şi apoi la 
noi toţi, cei credincioşi, "frați mai mici" ai Domnului, care-i aducem această 
cinstire, ar spune astăzi, către Tatăl ceresc, cuvântul acesta de fericită şi adâncă 
mulţumire, de la apostolul din ajunul Crăciunului; "lată, Doamne, eu şi toţi 
pruncii pe care mi I-ai dat, fii binecuvântat în veci! Amin." 


"Apărătoare Doamnă, pentru biruință, mulţumiri, izbăvindu-ne din nevoi, 
aducem ţie, Născătoare de Dumnezeu, noi, robii tăi. Ci, ca ceea ce ai stăpânire 
nebiruită, izbăveşte-ne pe noi din toate nevoile, ca să strigăm ţie: "Bucură-te, 
Maică, pururea Fecioară." 


Întru această zi (26 decembrie), pomenirea Sfântului prea cuviosului 
Părintelui nostru Nicodim cel sfinţit, arhimandritul, din Lavra Sfintei 
Mănăstiri Tismana ( 1406). 


Într-această zi, în care se prăznuieşte Soborul Preasfintei Născătoare de 
Dumnezeu, sfânta noastră Biserică a orânduit să se facă prăznuirea Cuviosului 
Nicodim cel Sfinţit de la Tismana, Sfântul care a trăit pe pământ românesc şi s-a 
nevoit a întemeia cele dintâi aşezări călugăreşti din părţile acestea (1370). 





Cuviosul Nicodim s-a născut în satul Prilep şi se trăgea dintr-o familie de 
aromâni. Isteţ de minte de mic copil, Nicodim a învăţat citirea Sfintelor 
Scripturi şi s-a umplut de râvnă pentru slujirea lui Hristos. lar când părinţii 
săi au început a cugeta să-l aşeze în dregătorii, după avuţia şi rangul ce 
aveau, Nicodim s-a lepădat de toată averea părintească şi de toată Slava lumii 
acesteia. Îmbrăcat în haine sărăcăcioase, a fugit într-ascuns din casa 
părintească şi s-a dus la Sfântul Munte, unde, după trei ani de ucenicie, s-a 
învrednicit a fi tuns călugăr într-o mânăstire de acolo. 


Dovedindu-se adânc cunoscător al dumnezeieştilor învățături, smerit şi evlavios, 
în puţină vreme a ajuns diacon, apoi egumen şi stareţ al acelei mânăstiri. Plin de 
dragoste pentru poporul său, Nicodim a mijlocit împăcarea între scaunul 
patriarhal din Constantinopol şi Biserica sârbească şi, ascultând rugămintea 
cneazului Lazăr, a părăsit Sfântul Munte şi a venit în ţara sa. 


Repede ducându-se vestea despre evlavia şi smerenia sa, preoţii şi credincioşii 
voiau să-l înalțe patriarh al Bisericii sârbeşti, dar Sfântul s-a socotit pe sine 
nevrednic de asemenea cinste. 


În timpul domniei voievodului român Vlaicu, Sfântul a trecut Dunărea şi, venind 
în Ţara Românească, a zidit mănăstirea Vodița, cea dintâi aşezare mănăstirească 
temeinică şi cu bună rânduială din ţara noastră, despre care s-au păstrat dovezi şi 
hrisoave. După oarecare trecere de vreme, Sfântul a părăsit ctitoria lui de la 
Vodița, unde a lăsat stareţ pe un ucenic al său, anume Agaton, a mers prin munţi 
în sus şi, ajungând la locul unde apa Tismanei cade cu zgomot de la înălțime, a 
ridicat acolo o mânăstire mai mare şi mai trainică. 


Aici s-a aşezat Cuviosul Nicodim, cu câţiva din ucenicii săi, dar numărul acelor 
ce veneau să slujească lui Hristos, sub povăţuirea şi îndrumarea vrednicului 
stareţ, sporea fără încetare. Pe toți îi învăţa cu blândeţe şi-i călăuzea spre 
împlinirea voii lui Dumnezeu. 


Sfântul Nicodim a fost un mare întemeietor şi îndrumător al vieţii monahale 
la noi, după rânduielile de la Athos, iar ucenicii lui sunt cei ce au ctitorit cu 
ajutor de la binecredincioşii domni şi voievozi români, cele dintâi mânăstiri 
mari în Ţara Românească. 


Vremea însă, când a venit la noi Sfântul Nicodim, era o vreme de mari 
frământări în lumea mânăstirilor ortodoxe. Miezul frământărilor era Muntele 
Athos, tocmai locul de unde venise Sfântul Nicodim. Este vorba de marea 
frământare pentru "rugăciunea minţii." Sfântul venea la noi, între altele, tocmai 
pentru că a găsit aici un loc de linişte şi singurătate, prielnic lucrării 
duhovniceşti a rugăciunii. Dar Sfântul Nicodim şi mănăstirile zidite de el, după 





tipicul din Sfântul Munte, au luat parte şi la nevoile duhovniceşti ale creştinilor 
din această ţară. 


Schimbul de scrisori, de curând descoperit, dintre Sfântul Nicodim şi marele 
Patriarh bulgar Eftimie de la Târnova şi întrebările pe care stareţul Tismanei le 
pune marelui Patriarh, ni-l arată pe Sfântul Nicodim dornic să se înarmeze cu 
acele cunoştinţe trebuitoare în lupta împotrivă rătăcirii bogomililor, sectă din 
Bulgaria, care tocmai trecuse în Țara Românească şi bântuia ţara. 


EI şi mănăstirea lui erau ca o obşte de apostoli ai dreptei credinţe. Plin de 
dragoste pentru popor, Sfântul s-a nevoit întru învăţarea tuturor şi pentru 
lucrarea treburilor bisericeşti în preajma mănăstirii sale. A trăit şi a lucrat pe 
pământul românesc sub patru domnitori: Vlaicu, Radu, Dan şi Mircea, fiind 
cinstit şi prețuit, după cuviinţă, de toţi patru. 


Scriitorul, din vremea lui, a cărţii Viaţa lui Isaia de la Hilandar, vede în 
Sfântul Nicodim, pe "bărbatul cinstit şi sfânt, tare în cărţi şi mai tare la 
judecată, în cuvinte şi răspunsuri, întemeietor de mânăstiri, puternic la 
rugăciune şi luptător pentru dreaptă credinţă”. 


Pe lângă frumoasa mânăstire Tismana, care e ctitoria lui, de la Sfântul 
Nicodim ne-a rămas şi o Evanghelie, numită Tetravanghelul lui Nicodim de la 
Tismana, scrisă în limba slavonă, chiar de mâna sfântului. 


A adormit cu pace în Domnul la anul 1406, la 26 de zile ale lunii decembrie, 
petrecut cu jale de călugări şi de mulţime de credincioşi. Şi a fost îngropat în 
mormântul pe care singur şi-l pregătise în mănăstirea sa Tismana. După oarecare 
vreme, dovedindu-se că trupul său a rămas nestricăcios, a fost scos din mormânt 
şi aşezat cu cinste într-o raclă din biserica mănăstirii. Din pricina tulburărilor şi 





vitregiei trecutelor vremi, sfintele lui moaşte au fost ascunse apoi în locuri 
tainice, pe care nu le ştia decât stareţul mănăstirii; cu timpul însă li s-a pierdut 
urma şi au rămas într-un loc, pe care numai unul Dumnezeu îl mai ştie. 


Pentru dragostea lui către Domnul şi pentru toată slujirea şi osteneala lui întru 
slava Bisericii Ortodoxe, drepteredincioşii din ţara noastră cinstesc pe Sfântul 
Nicodim cu multă evlavie, ca pe unul din marii îndrumători ai noştri pe calea 
mântuirii. 


Cu ale cărui rugăciuni, Doamne miluieşte-ne şi ne mântuieşte pe noi. Amin. 


Intru această zi, cuvânt că nu se cuvine a crede clevetirile. 


A fost, într-o cetate, un episcop temător de Dumnezeu, care nu primea pe cei ce 
cleveteau. Deci, la acesta venind, nişte oameni neştiutori, au clevetit pe două 
femei cunoscute, că fac desfrânare, într-ascuns de bărbaţii lor. 


Iar episcopul, măcar că era silit de dânşii, n-a voit să le vădească pe ele, că avea 
episcopul darul de a cunoaşte sufletele, după faţa fiecăruia. Deci, mai întâi stând, 
s-a rugat lui Dumnezeu, vrând să se încredințeze de aceasta cu adevărat şi, 
făcându-se Liturghie, s-au împărtăşit toţi cu Sfintele Taine. 


Şi vedea episcopul feţele celor care se apropiau acolo şi le cunoştea cu ce păcat 
este vinovat fiecare. Că feţele păcătoşilor, unele erau îngălbenite, ale altora, 
înfocate, iar ale altora mohorâte şi înnegrite, pe când ale unora din ei, se arătau 
albe şi luminate şi ceea ce primeau în gură le lumina tot trupul, iar pe alții ca 
focul îi ardea. Şi a venit rândul femeilor ca să ia Sfânta Împărtăşanie şi vedea 
episcopul cum sunt şi acelea cu sufletul. Şi vedea feţele lor, că la unele se făceau 
negre şi aprinse, iar la altele rumene şi albe. Şi au venit şi acele femei, pe care le 
clevetiseră la episcop, şi le-a văzut pe ele că aveau ochii luminaţi şi cinstiţi şi 
hainele albe şi amândouă, primind Tainele lui Hristos, s-au luminat ca soarele. 


Deci, s-a rugat lui Dumnezeu episcopul ca să-i arate lui, prin descoperire, starea 
lor cu adevărat. Şi stând înaintea lui, îngerul Domnului i-a poruncit să-l întrebe 
despre oricine va vrea. 


Iar episcopul a întrebat, mai întâi, despre acele două femei, dacă este adevărată 
clevetirea cea despre ele, sau este minciună. Şi a răspuns îngerul: "Adevărată 
este vorba ce ai auzit despre dânsele, de la început." 


Zis-a episcopul: Atunci cum de erau ele luminate la faţă şi, albe la îmbră- 
căminte, la primirea Tainelor lui Hristos?" 





Şi a răspuns Îngerul: "Pentru că, venindu-şi în simţirea şi cunoştinţa acelor fapte, 
cu lacrimi şi cu suspinuri, cu milostenie la săraci şi prin mărturisirea curată, s-au 
întors la Dumnezeu şi s-au făgăduit că nu vor mai cădea de acum întru acel fel 
de greşeală şi au primit de la Dumnezeu iertare. Şi de păcate fiind iertate, 
viețuiesc de acum întru curăţie şi întru dreptate." 


Deci, minunându-se, episcopul a zis: "Neasemănat este lucrul femeilor acestora, 
că, iată, nu numai de păcate le-a iertat, ci şi de atât de mare dar le-a învrednicit 
pe ele." 


Iar la aceasta, i-a zis îngerul: "Te minunezi de aceasta cu dreptate, că om eşti. 
Însă Stăpânul nostru şi al vostru, Dumnezeu adevărat fiind, Bunul şi Iubitorul de 
oameni, pe cei ce încetează de la păcate şi prin mărturisire cad la Dânsul cu 
credință, nu numai că nu-i trimite la osândă, ci încă îi invredniceşte de cinste. Că 
aşa a iubit Dumnezeu toată lumea, încât şi pe Unul născut Fiul Său L-a dat 
pentru noi. Că de vreme ce atunci, mai înainte de împăcare, când eram vrăjmaşi, 
EI a voit a muri, după împăcare, ne va ierta, de ne vom întoarce la Dumnezeu şi 
de ne vom îndepărta de păcate; şi El va izbăvi de osândă şi ne va dărui 
desfătarea bunătăţilor celor gătite de Dânsul. Deci, iată, să cunoşti acum şi tu, că 
nici un păcat de acelea mari şi necurate nu biruieşte iubirea de oameni a lui 
Dumnezeu, numai de şi-ar şterge cineva păcatele sale prin pocăință. Că ştie, 
Iubitorul de oameni Dumnezeu, slăbiciunea neamului omenesc şi tăria poftelor 
şi puterea răutăţilor diavolului, şi pe cei ce cad îi iartă, ca pe nişte fii. Le cere 
însă, îndreptarea cea spre mântuire, îndelung răbdându-i şi pe cei ce se căiesc şi 
se roagă, ca pe nişte neputincioşi, îi iartă şi de la chinuri îi slobozeşte şi le dă 
bunătățile cele gătite drepţilor." 


Iarăşi, a zis episcopul către înger: "Spune-mi, rogu-mă, şi înţelesul feţelor; în ce 
fel de păcate petrece fiecare faţă, ca şi de aceasta să avem înştiinţare”. 


Grăit-a lui îngerul: "Cei ce au feţele luminate şi albe, întru curăţie şi dreptate 
petrec şi blânzi şi milostivi sunt. lar cei ce au feţele negre şi gălbicioase sunt 
lucrători de desfrânare şi necurăţie. lar cei ce se arată mohorâţi şi înfocaţi, în 
clevetiri şi în nedreptate petrec, iubesc defăimarea şi ucigaşi vicleni sunt". 


ŞI iarăşi a zis îngerul către episcop: "Să le ajuţi lor, de iubeşti mântuirea lor, că 
pentru aceasta rânduit eşti. Deci, pe cât îți stă ţie în putere, roagă-te pentru 
dânşii, ca să se întoarcă la Dumnezeu de la păcatele lor şi plată vei avea multă şi 
te vei asemăna cu Stăpânul tău, Cela ce, pentru viaţa şi mântuirea oamenilor, din 
Cer S-a pogorât şi de bună voie a primit a vieţui dimpreună cu noi pe pământ". 


Întru această zi, cuvânt al Sfântului loan Gură de Aur, despre împărtăşire şi 
despre milostenie. 





Auziţi şi învăţaţi cât de bun este Dumnezeul nostru, că şi cu trupul Său ne 
hrăneşte pe noi, şi nici sângele Său nu-l cruță, când avem noi trebuinţă. lar tu, 
nici pâine nu dai pentru Dânsul, nici un pahar de apă măcar. Tu, care atât de 
mari daruri iei, tu te zgârceşti la lucrurile proaste. Dacă nu voieşti să mori pentru 
Hristos, crezi oare că fără de moarte vei rămâne? lată, cele într-o zi fără de voie 
urmează să le laşi, pe acestea de bună voie, pentru Dumnezeu, nu le dai. Au 
doară, nu sunt mari şi grele lucrurile acestea, că Dumnezeu pe Fiul Său L-a dat 
pentru tine, iar tu nici pâine nu dai pentru EI? Pentru tine S-a răstignit, iar tu 
treci cu vederea şi a da şi a milui. Şi ce este mai amar decât această fărădelege? 
Că toate pietrele făcându-le EI pentru tine, tu eşti mai tare decât piatra? Atât de 
mari pricini sunt, silindu-te pe tine, şi tu petreci în zgârcenie. 


Că, dacă nu dai pentru Cel ce a pătimit pentru tine, miluieşte măcar pentru 
îndurare: pentru cei legați să te umileşti, pentru cei bolnavi să te pleci. lar dacă 
nici acestea nu te fac pe tine iubitor de oameni, ca să poţi da cu lesnire, apoi 
adu-ţi aminte de Hristos, Cel ce a zis: "Nu cer, zice El, de la tine lucru mare, ci 
numai pâine şi cuvinte de mângâiere. Nu-ţi zic ţie: "Izbăveşte-Mă pe Mine de 
sărăcie, sau dă-Mi Mie bogăţie. Ci puţină pâine cer, pentru mângâierea de 
foame." De voi cădea în temniţă, nu te silesc pe tine să Mă slobozesti din 
legături şi să Mă scoţi afară. Ci te rog ca să Mă cercetezi acolo şi să Mă vezi 
între cei legaţi. Pot, pentru aceste cercetări, şi plată să-ţi dau şi în veacul ce vine 
să te încununez. Că Eu voiesc şi poftesc să-ţi fiu ţie dator şi să-ţi dau o mică 


pricină de încununare. Pentru aceea, ajută-Mă şi Mă hrăneşte, că umblu pe la 
toţi, cerşind şi, înaintea uşilor stând, îmi întind mâna Mea şi doresc să fiu hrănit 
de tine. Mă bucur, drept aceea, că înaintea a toată lumea te voi lăuda pe tine, 
când toţi vor auzi şi te voi arată pe tine hrănitorul Meu. 


lar Eu, de vreme ce vă iubesc foarte mult pe voi, pentru aceea vă învăţ să fiţi, 
adică, milostivi şi să spuneţi şi altora cele grăite de Mine. lar, de nu veţi fi 
râvnitori acestora, nici pe alții nu veţi învăţa, ruşinaţi veţi fi în ziua judecății şi 
de la faţa Mea lepădaţi. Faceţi, drept aceea, toate acestea şi Eu voi mărturisi 
toate cele făcute de voi, cu mare laudă şi nu Mă voi ruşina a zice: "Gol am fost, 
şi voi M-aţi îmbrăcat, flămând am fost, şi voi M-aţi hrănit." Dar, mai vârtos, Mă 
bucur că, prin acestea toate, moştenitori vieţii şi Împărăției cereşti vă faceţi." 


Deci, acestea gândindu-le iubiţilor, să căutăm prin milostenie a câştiga 
mântuirea noastră şi bunătăţile cele veşnice, întru Hristos lisus, Domnul nostru, 
a Căruia este slava, acum şi pururea şi în vecii vecilor! Amin. 








Predici 


Ie dica 
Cai 


fa Sa Do — i 
Lac i Za f. | 











Părintele Ilie Cleopa - Predică la Soborul Maicii Domnului 


3 i al 
A. 


Toate praznicele dumnezeieşti care se rânduiesc de Biserică în cursul anului 
sunt taine dumnezeieşti şi fapte din viaţa Mântuitorului lisus Hristos. lar 
astăzi, la naşterea Lui, prăznuim 0 taină care este taina tainelor. O taină 
ascunsă din veci şi îngerilor şi oamenilor. Căci nici îngerii nu ştiau cum 
Dumnezeu, Care este Împăratul slavei şi al luminii celei neapropiate şi a toată 
zidirea, va săvârşi o taină ca aceasta. Dar când a venit Mântuitorul în lume să 
Se jertfească pentru mântuirea lumii şi să întemeieze Biserică, atunci şi ei S- 
au învăţat. 


N-au ştiut că se va face vierme, că aşa se numeşte omul de Duhul Sfânt: Eu sunt 
vierme şi nu om. N-au ştiut că Se va smeri, Se va face om, Se va pogort până la 
noi! 


Acum au învăţat îngerii cum că cele dimpotrivă pe cele dimpotrivă le surpă prin 
puterea lui Dumnezeu, că prin blestem vine binecuvântare, căci spune Scriptura: 
Blestemat este tot cel spânzurat pe lemn. Se răstigneşte Hristos pe Cruce 
pentru noi şi aduce binecuvântare la toată lumea. Prin moarte aduce viaţa, iar 
prin smerenia Lui, înălțarea noastră. Prin jertfa Lui, înnoirea noastră şi prin 
pătimirea Lui, nepătimirea noastră. Astfel, vedem că prin cele dimpotrivă pe 
cele dimpotrivă, le vindecă. 


Dar şi altfel lucrează Dumnezeu. Cu cele asemenea, pe cele asemenea le 
vindecă. Cu rana Lui vindecă rana noastră, cu moartea Lui vindecă moartea 
noastră, cu ascultarea Lui aduce ascultarea noastră, cu plecăciunea Lui, 
ridicarea noastră, cu nestricăciunea Lui pricinuieşte nestricăciunea noastră, 
cu Smerenia Lui, Smerenia noastră SEI RE EEE Cuv. 8 la 


Cântarea Cântărilor). 





Deci, pe cele dimpotrivă cu cele dimpotrivă le vindecă şi cu cele asemenea pe 
cele asemenea le pricinuiește, fiindcă prin întruparea lui Dumnezeu toate câte 
erau potrivite firii omeneşti s-au răsturnat, cum arată 

IEI, căci Hristos a răsturnat logica lumii celei căzute. 


Omul putea să cugete că prin moarte, Hristos putea să aducă moartea, dar El 
a adus viaţă; că prin blestem va aduce blestem, dar El a adus binecuvântare. 
Căci se zice că prin El se vor binecuvânta toate seminţiile şi limbile pămân- 


Dar nici începătoriile, nici îngerii n-au înţeles în ce chip a lucrat Domnul nostru 
lisus Hristos la mântuirea neamului omenesc, prin atâta smerenie şi pogorâre. 


Spun Sfinţii Părinţi că îngerilor li s-a părut că Mântuitorul, când era pe 
Cruce, Şi-a ieşit din firea Sa, că adică nu mai este Dumnezeu, ci pătimeşte ca 
Om. Şi erau gata să creadă că se stinge Acela despre care ştiau că este 
Mântuitorul lumii, văzându-l aşa de smerit pe Cruce, aşa de rănit, aşa de 
batjocorit, şi aşa de nebăgat în seamă de toată lumea care era în jurul Lui. 


Dar să revenim la sărbătoarea de astăzi, căci am văzut în ce chip taina iconomiei 
în trup sau a Naşterii Domnului, n-a fost înţeleasă nici de îngeri şi nici de 
oameni. 


Astăzi este NODORIIDNGII DO ii 


Care a fost pricina pentru care Biserica lui lisus Hristos, mireasa Mielului, a 
pus a doua zi de Crăciun să se serbeze Soborul Maicii Domnului? Îndată 
după Naşterea Domnului avem Soborul Maicii Domnului, pentru că în ea se 
cinstesc mai ales persoanele legate de Naşterea Lui: Maica Domnului, 
fericitul Iosif logodnicul, Sfântul Iacov fratele Domnului, Sfântul Prooroc 
David şi ceilalți. 


Cei ce au alcătuit sinaxarul anului n-au fost oameni neînvăţaţi, oameni de rând, 
ci sfinți mari. Ei s-au întrebat: "Prin cine s-a făcut mântuirea neamului 
omenesc? Prin Domnul nostru lisus Hristos. Dar prin cine a lucrat Dumnezeu 


şi care au Ei vasele alese de Dumnezeu la taina aceasta a mântuirii lumii? 
Pr 


Vedem deci că mai înainte de veci s-a prevăzut, în sfatul Preasfintei Treimi, 
planul mântuirii neamului omenesc prin întruparea lui Dumnezeu-Cuvântul 
dintr-o fecioară. De aceea v-am spus că întruparea S-a făcut după voia cea 
mai înainte povăţuitoare. 





Și zice OSII: "Cum de n-au ştiut îngerii Taina cea 
din veac ascunsă şi de îngeri neştiută, de vreme ce proorociile despre venirea 
lui Mesia s-au făcut prin îngeri?” Căci bunăvestirea Maicii Domnului s-a 
făcut prin îngeri (Luca 1, 28). 


Şi tot acelaşi sfânt părinte arată apoi, că într-adevăr ştiau îngerii. Dar ce 
ştiau? Taina a fost 


ascunsă până la Hristos, ba este ascunsă şi astăzi şi va rămâne ascunsă în 
veacul veacului. 


Vedeţi cum la taina înomenirii lui Dumnezeu-Cuvântul, pentru împlinirea 
planului mântuirii neamului omenesc, slujeşte Maica Domnului ca vas ales şi 
față aleasă dintre toate popoarele pământului la săvârşirea acestei taine? 


Căci zice OR. "precum srădina se face ca 
Să sădim pomi şi pomii se sădesc pentru grădină, aşa Maica Domnului S-a 
făcut de Dumnezeu mai înainte şi s-a întocmit planul ca din ea să Se nască 
Hristos la plinirea vremii". 


Dar şi prin N s-a spus cu 700 de ani mai înainte: Iată, Fecioara va lua în 
pântece şi va naşte fiu şi vor chema numele lui Emanuel, adică cu noi este 
Dumnezeu (Isaia 7, 14). 


Deci, Maica Domnului a fost o persoană aleasă de Preasfânta Treime, din 
toate popoarele pământului, ca cea mai curată şi mai Sfântă fecioară, din 
neam arhieresc şi împărătesc, din neamul lui Aaron după mamă şi din 
neamul lui David după tată, aleasă din două seminţii de frunte după trup, iar 
după duh, cum Unul Dumnezeu ştie, ca să slujească la mântuirea neamului 
omenesc. 


La Buna Vestire Hrhanshelul Gavriil i se închină ei de la început: Bucură-te, 
ceea ce eşti plină de dar, Marie, Domnul este cu tine (Luca 1, 28). 





La locul din Scriptură unde păstorii au vestit cuvântul cel grăit lor de înger 
despre Prunc (Luca 2, 10-18) şi unde Simeon bătrânul i-a proorocit în biserică 
că prin inima ei va trece sabie la patima Mântuitorului (Luca 2, 35), ce se 
zice? 


Maica Domnului n-a avut dureri la naştere, căci numai ea a născut fără dureri. 
Pentru că acolo unde n-a fost înainte dulceaţă de nuntă, nici durere n-a fost mai 
pe urmă. Ea a născut de la Duhul Sfânt, fără durere, dar a avut dureri la 
răstignirea Mântuitorului. Atunci a trecut sabie prin inima ei şi de trei ori a 
leşinat, văzând pe Fiul ei însângerat, batjocorit şi bătut, 

Care a venit să mântuiască lumea şi cu rana Lui să vindece rana 
neamului omenesc. 


Este o părere a unor teologi mari ai Bisericii Răsăritului că atâta valoare are 
Maica Domnului în cer şi pe pământ, încât dacă, Doamne fereşte, Dumnezeu ar 
fi pierdut toate cele nouă cete de îngeri, toată lumea cea văzută şi nevăzută şi 
toate popoarele lumii, nu ar fi avut atâta scârbă ca dacă ar fi pierdut-o pe Maica 
Domnului. Aşa teologhisesc mulți sfinţi, între care şi Sfântul Nicodim 
Aghioritul, pentru că planul mântuirii neamului omenesc era prevăzut să se 
împlinească numai la venirea Mântuitorului prin Maica Domnului. Afâta 
valoare are Maica Domnului, încât covârşeşte toate puterile cele de sus şi cele 
de jos. 


este al doilea cer sau a doua lume, cum zice 
Printr-insa S-a înnoit neamul omenesc şi ea 


Ştiţi oare, în ziua Judecăţii, cine are să fie de-a dreapta Mântuitorului? 
ci 


Deci aceste două persoane sfinte sunt cele mai 
mari din ceruri după Preasfânta Treime. 





Câtă durere, câtă nebunie, câtă orbire, câtă rătăcire, câtă nepăsare, câtă negrijă şi 
câtă ruşine va fi pentru popoarele pământului care n-au cunoscut-o şi n-au 
cinstit-o! Că ea, fund de-a dreapta Mântuitorului, câtă slavă nu va avea atunci, 
ca una care L-a purtat pe Mântuitorul în pântece şi L-a născut şi L-a alăptat şi L- 
a purtat în braţe şi toată viaţa a fost lângă EI şi pururea L-a păzit de primejdii şi 
pururea L-a ascultat şi a suferit la patima Lui mai mult decât oricine, că inima ei 
a fost însângerată. Mare ruşine o să aibă aceia în ziua Judecăţii. 


Câtă slavă şi cinste nu are ea acolo sus, iar noi păcătoşii pe pământ ne lenevim s- 
o chemăm în ajutor, pentru că nu ştim câtă durere o să aibă sufletul nostru în 
ceasul morţii. Atunci o să vedem cât poate Maica Domnului să ne uşureze şi să 
ne scoată din ghiarele dracilor, care vor veni să ne arate toate câte am greşit cu 
cuvântul, cu lucrul şi cu gândul. 


De aceea fericiţi şi de trei ori fericiţi Sunt creştinii aceia din casa cărora nu 
lipseşte icoana Maicii Domnului şi au candelă la icoana ei, şi citesc în fiecare 
zi măcar un acatist sau un paraclis al Maicii Domnului. Amin. 





Importanţa cinstirii Preasfintei Născătoare de Dumnezeu 


Dintre toţi sfinții, pe care trebuie să-i cinstiți, să cinstiți mai tare pe Maica 
Domnului! Mult pot şi sfinţii lui Dumnezeu, dar nici unul cât Maica Domnului. 
Dacă nu era Maica Domnului în ceruri, între Sfânta Treime şi noi, lumea asta se 
pierdea demult. Ea pururea stă în genunchi şi se roagă Preasfintei Treimi. 


Miliarde de suflete care au credinţă şi nădejde în Maica Domnului vor trece uşor 
vămile văzduhului şi din moarte la viaţă pentru că au cinstit-o pe Maica 
Domnului. Deci, vă rog, să nu vă lipsească din casă Acatistul Maicii Domnului, 
Paraclisul şi alte rugăciuni către Maica Domnului! Şi la icoana ei să ardă 
candela permanent. 


(Arhimandrit Cleopa Ilie, Îndrumări duhovniceşti pentru vremelnicie şi 
veşnicie, Editura Teognost, Cluj-Napoca, 2004, p. 146) 





Maica Domnului — maica fiecărui suflet necăjit şi întristat 


Când vezi icoana Maicii Domnului cu Pruncul Hristos în braţe, tu ştii ce vezi 
acolo? Cerul şi pământul! Cerul este Hristos, Cel mai presus de ceruri, Ziditorul 
cerului şi al pământului; şi Maica Domnului reprezintă pământul, adică toate 
popoarele de pe faţa pământului, că ea este din neamul nostru. Este din seminție 
împărătească şi arhierească. 


Atâta valoare are Maica Domnului, încât covârşeşte toate puterile cele de sus şi 
cele de jos. Maica Domnului este al doilea cer sau a doua lume. Printr-însa s-a 
înnoit neamul omenesc şi ea este Împărăteasa tuturor îngerilor şi a tuturor 
sfinților şi Maica noastră a tuturor popoarelor pământului şi a tot sufletul necăjit 
şi întristat care o cheamă în ajutor. 


(Arhimandrit Cleopa Ilie, Îndrumări duhovniceşti pentru vremelnicie şi 
veşnicie, Editura Teognost, Cluj-Napoca, 2004, p. 149) 





Sfântul Nicolae Velimirovici - Proloagele de la Ohrida - Prăznuirea 
Soborului Preasfintei Stăpânei noastre de Dumnezeu Născătoarea şi 
pururea Fecioara Maria 


In a doua zi după Naşterea Domnului, Biserica ortodoxă o prea măreşte şi îi 


mulţumeşte Preasfintei Născătoare de Dumnezeu, cea care L-a născut cu trup pe 
Domnul, Dumnezeul şi Mântuitorul nostru lisus Hristos. Praznicul acesta se 
numeşte Sobor [sau Sinaxă], deoarece în această zi toţi credincioşii se strâng 
să o prea mărească pe Aceea care este Preasfânta Născătoare de Dumnezeu şi 
să prăznuiască cu evlavie şi de obşte această Sfântă sărbătoare în cinstea ei. 


La Ohrida tradiţia acestei sărbători este străveche: aici, a doua zi după Naşterea 
Domnului nu se slujea vecernia decât în Biserica Născătoarei, numită Celniţa 
[de Căpetenie]. Toţi preoţii din cetate şi tot poporul se strângea în această 
biserică spre a o prea mări pe Preasfânta Născătoare de Dumenezeu şi pururea 
Fecioara Maria. 


Pomenirea Fugii în Egipt 


După ce Craii de la Răsărit l-au adus daruri Domnului Hristos şi 1 s-au închinat 
Lui la Betleem, au primit poruncă de la un înger al Domnului să se întoarcă la 
casele lor pe o altă cale. Ticălosul rege Irod plănuia să ucidă pruncii din 
Betleem. Domnul a văzut intenţia lui Irod şi de aceea i-a poruncit lui Iosif prin 
înger să ia Pruncul şi pe mama Lui şi să fugă cu ei în Egipt. losif a făcut 
întocmai. 





Luând Pruncul şi pe prea curata Lui Maică, el a călătorit mai întâi la Nazaret 
(Luca 2: 39), unde şi-a pus în rânduială casa, iar apoi, luându-l cu ei pe fiul lui 
Iacob, au plecat în Egipt (Matei 2: 14). Astfel s-au împlinit cuvintele prorocului: 
Iată Domnul vine pe nor uşor şi ajunge în Egipt (Isaia 19: 1). 


Şi astăzi se poate vedea în partea veche a oraşului Cairo peştera în care au rămas 
membrii Sfintei Familii. 


De asemenea, în satul Matarea de lângă Cairo, copacul sub care s-a odihnit 
Maica lui Dumnezeu cu Dumnezeiescul Prunc în braţe, precum şi izvorul de 
apă care prin minune a izbucnit sub umbra lui, se pot vedea şi astăzi. 


După ce a locuit mai mulţi ani în Egipt, Sfânta Familie s-a reîntors în Palestina, 
iarăşi la porunca unui înger al Domnului. Astfel s-a împlinit prorocia: Din Egipt 
am chemat pe Fiul Meu (Osea 11: 1). 


Irod murise, iar pe tronul lui mânjit de sânge urcase Arhelaus, fiul lui Irod, 
asemenea tatălui lui în răutate. Auzind că Arhelaus este pe scaunul regesc al 
Ierusalimului, dreptul Iosif s-a întors în Galieea şi s-a sălăşluit la Nazaret, la 
moştenirea lui părintească. Căci în Galileea domnea un alt fiu al lui Irod, Irod 
cel tânăr, care era oarecum mai blând decât fratele lui mai vârstnic. 


Cântare de laudă la Soborul Preasfintei Născătoare de Dumnezeu 


La granița dintre noapte şi zorii de zi, 

Lumina e trandafirie, stropită cu rouă. 

Tu revărsat de zori eşti, Fecioară de Domnul dăruită, 
Vestitoarea zilei ce a mântuit lumea. 


Tu îndreptat-ai pe Eva şi-ai reîntors-o în Rai, 
Nu te scârbi nici de noi, multpăcătoşii! 

Israil cu picioare uscate prin mare a trecut, 
Iar din stânca pustie ţâşnit-a izvor de ape; 


Rugul a ars, dar nu s-a mistuit, 

A asfinţitului lumină cu Răsăritul asemănare are: 
Acestea toate, Fecioară, eşti şi tu, 

Acestea toate sunt simboalele tale. 


Pe tine Biserica te numeşte Născătoare de Dumnezeu, 
Căci aceasta şi eşti, o prea curată Fecioară! 

Tu de păcat eşti străină, el nu află în tine nimic, 

O, Preacurată Maică a Mântuitorului nostru! 





Pentru a ta curăţie de EI qi fost aleasă 

Ca să cobori pe pământ pe Făcătorul lumii. 

De aceea Mijlocitoare eşti tu pentru tot pământul, 
O, Bucuria noastră, te vom cânta în veac! 


Cugetare 


lată un fapt din istoria vieții Dumnezeiescului Prunc: fugind sfânta familie în 
Egipt din pricina săbiei criminale a lui Irod, ei au fost atacați pe cale de tâlhari, 
care au apucat de căpăstru măgăruşul pe care se afla prea curata Maică cu 
Pruncul la sân. 


Unul dintre tâlhari s-a apropiat să vadă ce strânge la piept prea curata Maică. 
Văzând tâlharul faţa Pruncului Hristos a rămas în uimire de frumuseţea Chipului 
Lui şi a strigat: „însuşi Dumnezeu de ar lua asupra Lui chip de om, El nu ar 
putea fi mai minunat decât Pruncul Acesta!" Atunci tâlharul acesta i-a oprit pe 
ceilalți de la a face vreun rău sfintei familii. 


Maica Domnului, privind la el, i-a zis: „Cunoaşte că Pruncul acesta îți va 
răsplăti binele acesta într-o zi." 


Treizeci şi trei de ani mai târziu, acelaşi tâlhar stătea răstignit pentru crimele lui 
pe crucea cea de-a dreapta a Domnului Hristos. Numele lui era Di[s]mas, iar al 
tâlharului de-a stânga, Gestas. Privind la Hristos Domnul Cel care era răstignit 
fără să aibă nici o vină, Dismas şi-a plâns cu amar toată viaţa lui păcătoasă. 


Hulindu-L Gestas pe Domnul, Dimas I-a certat pe răul tâlhar şi 1-a zis: Nu te te- 
mi tu de Dumnezeu, că eşti în aceeaşi osândă? Și noi pe drept... Acesta însă n- 
a făcut nici un rău (Luca 23: 41). 


Di[s]mas este tâlharul care a auzit de la Domnul cuvintele: Astăzi vei fi cu Mine 
în Rai. (Luca 23: 24). Astfel a dăruit Domnul Raiul celui care i-a cruțat viaţa 
când a fost Prunc. 

Luare aminte 


Să luăm aminte la curăţia Preasfintei Născătoare de Dumnezeu: 
e La curăţia desăvârşită a trupului ei, cel despătimit şi disciplinat de 
postirile aspre; 
e Lacurăţia desăvârşită a inimii ei, în care nu s-a sălăşluit niciodată poftă 
păcătoasă; 
e La curăţia desăvârşită a minţii ei, în care nu S-a sălăşluit niciodată 
gândul păcătos. 





Predică despre Preasfânta Fecioară Maria, de Dumnezeu Născătoarea 


Și a zis Maria: lată roaba Domnului (Luca L: 38). Cu adevărat, fraţilor, roaba 
Domnului este aceasta! 


4 Dacă roabă este aceea care înlocuieşte cu totul voia ei cu voia Domnului, 
atunci Preasfânta Fecioară este întâia dintre toate roabele lui Dumnezeu 
de pe pământ, 

4 Dacă roabă este aceea care, cu încordarea voinței şi cu atenţie desă- 
vârşită priveşte la Domnul ei, atunci iară Preasfânta Fecioară Maria este 
întâia dintre toate roabele Domnului; 

+ Dacă roabă este aceea care îndură cu linişte, răbdare şi blândeţe toate 
insultele şi încercările, aşteptând răsplata numai de la Domnul ei, atunci 
iară şi iară Preasfânta Fecioară Maria este prima şi cea mai desăvârşită 
dintre toate roabele Domnului. 


Ei nu i-a păsat de lume, ci i-a păsat numai de Dumnezeu; nici i-a păsat să se 
2 
justifice înaintea lumii, ci doar să se afle dreaptă înaintea lui Dumnezeu. 


Maica Domnului este însăşi ascultarea; ea este însăşi slujirea; ea este însăşi 
blândeţea. 


Preasfânta Fecioară a putut cu adevărat rosti adevărate cuvinte către îngerul 
Domnului când a zis: Iată roaba Domnului. 


Cea mai mare desăvârşire şi cea mai mare onoare pe care o poate atinge o 
femeie pe pământ, este aceea de a se putea numi roaba Domnului. 


Eva a pierdut această onoare şi această desăvârşire, pe care le-a deţinut în 
Paradis fără să se fi jertfit pentru ele; pe când Fecioara Maria a dobândit această 
desăvârşire şi această onoare pe căzutul pământ, făcându-şi viaţa jertfă pentru 
ele. 


Pentru rugăciunile Preasfintei Fecioare de Dumnezeu Născătoare, o, Doamne 
liisuse Hristoase, miluieşte-ne pre noi! Căci a Ta este slava şi mulţumita în 
veci. Amin. 





Sfântul Nicolae Velimirovici - Predică la Naşterea Domnului - 
Evanghelia despre Lumina din întunericul Egiptului 


din Predici (la Liturghia zilei a doua de Crăciun) 


După plecarea magilor, iată îngerul Domnului se arată în vis lui Iosif, zicând: 
Scoală-te, ia Pruncul şi pe mama Lui şi fugi în Egipt şi Stai acolo până ce-ţi 
voi spune, fiindcă Irod are să caute Pruncul ca să-L ucidă. Şi sculându-se, a 
luat, noaptea, Pruncul şi pe mama Lui şi a plecat în Egipt. Şi au stat acolo 
până la moartea lui Irod, ca să se împlinească cuvântul spus de Domnul, prin 
proorocul: “Din Egipt am chemat pe Fiul Meu.” 


Iar când Irod a văzut că a fost amăgit de magi, s-a mâniat foarte şi, trimițând, 
d ucis pe toţi pruncii care erau în Betleem şi în toate hotarele lui, de doi ani şi 
mai în jos, după timpul pe care îl aflase de la magi. 


Atunci S-a împlinit ceea ce se spusese prin Ieremia proorocul: “Glas în Rama 
S-a auzit, plângere şi tânguire multă; Rahela îşi plânge copiii şi nu voieşte să 
fie mângâiată, pentru că nu Sunt.” 


După moartea lui Irod, iată că îngerul Domnului s-a arătat în vis lui Iosif, în 
Egipt, şi i-a zis: “Scoală-te, ia Pruncul şi pe mama Lui şi mergi în pământul 
lui Israel, căci au murit cei ce căutau să ia sufletul Pruncului.” 


Iosif, sculându-se, a luat Pruncul şi pe mama Lui şi a venit în pământul lui 
Israel. Și auzind că domneşte Arhelau în ludeea, în locul lui Irod, tatăl său, s- 
a temut să meargă acolo şi, luând poruncă, în vis, s-a dus în părţile Galileii. Şi 





venind a locuit în oraşul numit Nazaret, ca să se împlinească ceea ce s-a spus 
prin prooroci, că Nazarinean se va chema. (Matei 2:13-23) 


“Tată, Domnul vine pe nor uşor şi ajunge în Egipt. Idolii Egiptului tremură 
înaintea faţei Lui şi inima egiptenilor se topeşte în ei.” (Isaia 19:1). Marele 
prooroc Isaia descrie în acest chip întâmplarea care se află în Evanghelia de 
astăzi. Aceasta este fuga dinaintea sabiei lui Irod, fuga Domnului dinaintea 
slugii Sale, a întregii înţelepciuni dinaintea păcatului, a celui puternic dinaintea 
celui slab. 


Pe cine ar trebui să vedem noi ca fiind acest “nor uşor” pe care vine Domnul 
în Egipt? Pe Maica Domnului. Ea era uşoară prin lipsa păcatului, prin hpsa 
blestemului, pentru frumuseţea întregii înţelepciuni şi a bogatei binecuvântări a 
lui Dumnezeu. În trup, dar parcă nu era în trup; ca un nor, dar un nor uşor. 
Dumnezeu a mers înaintea iudeilor ca un stâlp de nor (Ieşirea 13:22), ducându- 
Şi poporul afară din Egipt; şi iată, acum Dumnezeu merge pe un nor uşor către 
Egipt, fugind de sabia aceluiaşi popor. 


De ce fuge Dătătorul de viaţă dinaintea oamenilor muritori? Nu s-ar putea 
rândui lucrul acesta într-un chip mai grabnic şi mai Simplu? N-ar putea 
Dumnezeu, Domnul vieţii şi al morţii, să poruncească unui înger să ia sufletul 
Împăratului Irod, în loc să-i poruncească lui Iosif să fugă de Irod tocmai în 
Egipt? Atotputernicul Dumnezeu ar fi putut face aceasta, dar ce ar fi folosit? 
Poate ar fi fost mai lesnicios de înţeles pentru mintea noastră omenească înceată, 
dar ar fi încălcat cea mai înţeleaptă rânduială a mântuirii noastre. Cum ar fi putut 
vădi Evanghelia stricăciunea firii omului din pricina păcatelor şi să arate lămurit 
trebuinţa mântuirii omului prin lucrarea nemijlocită a lui Dumnezeu, dacă, în 
acea noapte, Dumnezeu ar fi pus capăt lucrărilor celor rele ale lui Irod prin 
moarte? Prăpastia păcatului în care căzuseră oamenii, înstrăinându-se de 
adevăratul Dumnezeu, cum ar fi putut să lămurească pe orbii cei duhovniceşti, 
dacă nu s-ar fi întâmplat ca Însuşi Dumnezeu să fugă dinaintea oamenilor? 


Îndată ce dreptmăritorii din depărtări, craii de la răsărit, plecaseră din Betleem, 
iată îngerul Domnului se arătă în vis lui Iosif, zicând: “Scoală-re, ia Pruncul şi 
pe mama Lui şi fugi în Egipt şi stai acolo până ce-ţi voi spune, fiindcă Irod 
are să caute Pruncul ca să-L ucidă.” Îngerii Domnului veghează neîncetat, 
păzind pe sfântul Prunc, ca să nu se întâmple Lui un astfel de rău. Ei, care l-au 
slujit Lui de la zidirea lumii în Împărăţia veşnică, Îi slujesc Lui şi acum, în 
împărăţia cea vremelnică. Ei se minunează într-una cum, Domnul cel fără de 
moarte a binevoit să Se îmbrace în trup muritor, liber în faţa miilor de 
primejdii; cum Împăratul S-a făcut rob — chip de rob luând (Filipeni 2:7). 
Iată, îngerii vin iarăşi printre oameni şi viază printre ei, dar ei sunt nevăzuţi şi în 
sensul nostru, fără de trup. Şi atunci când ei se arată întrupaţi în faţa oamenilor, 





arătarea lor este de scurtă şi trupul lor ceresc nu este la fel ca trupul nostru 
pământesc, care poate fi rănit sau ucis. Cu toate acestea, Hristos S-a născut într- 
un trup adevărat, pământesc, care poate fi rănit şi ucis. Aşadar EI fuge dinaintea 
sabiei, de aceea putem vedea că EI era într-adevăr om şi nu o viziune, după cum 
socoteau unii eretici. Şi de aici, arătarea repetată a îngerilor şi de aici, ocrotirea 
cu mare purtare de grijă a Lui, ca Prunc neputincios. 


“Irod are să caute Pruncul ca să-L ucidă.” Îngerul vorbeşte despre viitor. 
Aceasta înseamnă că lrod nu s-a apucat încă de nici o lucrare împotriva 
Pruncului celui viu. Dar Irod poartă în inima sa frică neschimbată faţă de Prunc, 
şi are de gând să-L ucidă. Totuşi, nimeni din lume nu-i cunoaşte încă gândul 
ascuns, dar gândurile oamenilor sunt o carte deschisă pentru Dumnezeu, pe care 
EI o citeşte cu lesniciune. Numai Dumnezeu ştie ce are Irod în minte împotriva 
lui lisus. El singur poate să arate ascunzişul minţii bolnave a lui Irod. Dumnezeu 
i l-a făcut cunoscut lui losif prin îngerul Lui şi losif, cu ascultare, a luat Pruncul 
şi pe mama Lui şi a fugit în Egipt, ca să se împlinească cele spuse de către 
proorocul: “Din Egipt am chemat pe Fiul meu.” (cf. Osea 11:1). 


Desigur, aceasta nu s-a întâmplat din pricină că proorocul Osea a spus că aşa va 
fi; el a spus aceasta fiindcă a văzut mai înainte aceasta, fiind insuflat. De aceea, 
Evanghelistul spune acum: Ca să se împlinească ca şi cum ar zice că s-a 
împlinit. Aşa cum nimic din Sfânta Evanghelie nu este la întâmplare, 
Evanghelistul foloseşte dinadins un chip sau altul de a grăi. Este Voia lui 
Dumnezeu ca să dăm crezare Proorocilor Săi bineplăcuţi şi râvnitori din 
Vechiul Testament. Este Voia lui Dumnezeu ca să aflăm noi că El împlineşte 
rugăciunea plăcuţilor Lui, aşa cum ei împlinesc poruncile lui Dumnezeu şi Voia 
Lui. Atunci când oamenii Îl ascultă pe Dumnezeu şi Dumnezeu îi ascultă pe 
oameni. Nici un om muritor nu-L poate întrece pe Dumnezeu în slujirea supusă 
a oamenilor, când oamenii slujesc lui Dumnezeu întru ascultare. Ceea ce au spus 
proorocii despre Hristos de mult, aceasta a spus chiar Dumnezeu. Ei au luat ceea 
ce era de la Dumnezeu şi au dat lumii. Ei nu au spus nimic de la ei şi nu şi le-au 
socotit ca ale lor, pentru că le primiseră de la Dumnezeu. De aceea Dumnezeu a 
dat aceasta slujitorilor Săi credincioşi şi de aceea El acum îi preamăreşte pe ei, 
insuflându-l pe Evanghelist ca să scrie ceea ce Proorocul a spus ca să se 
împlinească. În felul acesta scriu Apostolii şi Evangheliştii Noul Testament. 
Dumnezeu Se bucură aducând bucurie slujitorilor Săi ascultători: Dumnezeu Se 
slăveşte slăvind pe slujitorii Săi râvnitori şi smeriţi. 


“Ia Pruncul şi pe mama Lui şi fugi în Egipt” îi porunceşte lui Iosif îngerul lui 
Dumnezeu. De ce tocmai în Egipt? De ce spune că anume în Egipt? De ce nu 
în vreo ţară care era mai la îndemână, cum ar fi Siria? Damascul nu se afla în 
împărăţia lui Irod. Sau către Moab? Sau în vreo provincie din preajmă, unde nu 
putea să ajungă Irod? Egiptul se află la mare depărtare. Astăzi, pentru a ajunge 





de la Ierusalim până la hotarul cu Egiptul, se merge cu trenul o zi de vară 
întreagă şi se mai merge o jumătate de zi pe deasupra până la Cairo unde, după 
Predanie, s-a aşezat sfânta Familie. Câte zile întregi le-or fi trebuit pentru a 
traversa pustiul nisipos de la Gaza până la istm, unde se află astăzi canalul? 
Cineva ar putea călători până în Siria şi înapoi, de câteva ori, în timp ce 
altcineva cu greu ar putea să ajungă pe jos până la Cairo. De ce Dumnezeu nu 1- 
a dat înştiinţare Proorocului ca să afle adăpost pentru Mântuitor cât mai aproape 
cu putință de ludeea? De ce a trebuit să împlinească întocmai spusele 
Proorocului Său? De ce a îngăduit Pruncului lisus şi mamei Sale, pe care tocmai 
Îl adusese pe lume, să pornească într-o călătorie atât de lungă? 


Atât de repede gândim cu mintea noastră şi punem întrebări fără rost! Punând 
asemenea întrebări, uităm că rânduiala mântuirii oamenilor a fost făcută chiar de 
către Sfânta Treime şi nici o greşeală nu se poate afla în această rânduială. 
Împlinind cele spuse de Proorocul, Dumnezeu nu împlineşte cuvântul 
Proorocului, ci pe al Său. Trimiţându-L pe lisus în Egipt, Dumnezeu a avut în 
vedere mai multe scopuri, aşa cum se întâmplă cu tot ceea ce face El. Noi, 
oamenii, atunci când facem ceva, rareori avem în vedere mai mult de un singur 
scop, iar Dumnezeu rareori are în vedere un singur scop, atunci când săvărşeşte 
o lucrare. Putem spune deschis că EI, în înţelepciunea Sa atotcuprinzătoare, are 
multe scopuri în fiecare dintre lucrările Sale. Trimiţându-L pe Iisus în Egipt, 
scopul lui Dumnezeu a fost, înainte de orice altceva, să apere viaţa Fiului Său de 
uciderea care urma să înceapă în Betleem. 


Pe lângă aceasta, Dumnezeu a avut în vedere multe alte lucruri. Când fiii lui 
Iacov, din zavistie, au vrut să-l ucidă pe fratele lor Iosif, atunci Iosif nu a aflat 
adăpost în Egipt? Acum, când Irod, tot din zavistie, vrea să-L ucidă pe lisus, EI 
află adăpost tot în Egipt. În felul acesta, Dumnezeu a căutat să repete aceeaşi 
lecție pentru iudeii cei cu inima învârtoşată. Mândrindu-se cu neprihănirea şi cu 
credinţa lor într-un singur Dumnezeu Cel viu, iudeii se grăbesc, din zavistie, să-l 
ucidă pe cel mai curat dintre cei curaţi şi EI fuge de ei şi află, ca şi Iosif înaintea 
Lui, un adăpost lipsit de primejdii pentru vieţuirea Sa în Egipt, un loc atât de 
urât şi defăimat de către iudei. 


Doamne, Egiptul cel urât şi batjocorit primeşte sub acoperiş pe Mesia, pe care 
Ierusalimul cel mândru şi “prea înţelept” se grăbeşte să-L ucidă cu sabia. 
Dumnezeu a dat iudeilor această lecţie prima dată, cu mai bine de o mie de ani 
în urmă, prin tânărul şi înțeleptul Iosif, şi acum El o repetă ca să arate 
neîndreptarea poporului iudeu. În Egiptul cel stricăcios, unde oamenii se 
închinau crocodililor, întreaga înţelepciune şi curăţia şi-au aflat ascunziş de 
prigoana bărbaţilor din Ierusalim, care se mândreau cu credinţa lor în 
Dumnezeul Cel Preaînalt. Situaţia a fost aceeaşi atât în zilele strămoşului nostru 
Iacov, cât şi acum, în zilele lui Irod. Dumnezeu caută să arate aceasta iudeilor, 





trimițând Pruncul să afle adăpost în Egipt. Şi astfel EI ÎL trimite în Egipt şi nu în 
Damasc sau în altă parte. 


(Zigabenus spune: “EI a fost trimis în Egipt căci Babilonul şi Egiptul, mai 
mult decât oricare alte părţi din lume, erau mistuite de stricăciune. De aceea 
EI trimite craii de la răsărit şi merge EI Însuşi în Egipt, dorind să întoarcă pe 
calea adevărului pe fiecare. În felul acesta, EI îi învaţă şi pe ei, şi pe noi, că cel 
credincios trebuie, chiar dintru început, să se aştepte la suferinţă.”) 


Se mai poate face o altă asemănare plină de învăţăminte, între binefăcătorul Iosif 
şi Domnul lisus. 


4 Aşa cum Iosif. care a fost mai înainte prigonit pentru curăţia sa, se face, 
cu ajutorul lui Dumnezeu, ocrotitorul Egiptului şi al vrăşmaşilor săi, 
pentru care s-a făcut ca un frate, tot aşa şi prigonitul lisus va fi 
ocrotitorul şi Dătătorul Pâinii vieții, atât în Egipt, cât şi în Israel şi peste 
tot în lume. Acum Ierusalimul Îl ucide cu pietre, dar, la vremea Sa, El va 
răsplăti Ierusalimul cu pâine. 

Mai este încă o învăţătură. 

4 Faraon poruncise odinioară să fie ucişi toți pruncii iudei de parte 
bărbătească. Dar pe cel pe care Dumnezeu îl alesese să fie cârmuitorul 
poporului iudeu şi eliberatorul lor, Moise după nume, Faraon nu numai 
că nu a putut să-l ucidă, ci, fără ştirea lui, l-a luat la curtea sa, unde l-a 
hrănit şi l-a învăţat. Acum Irod porunceşte uciderea tuturor pruncilor din 
Betleem, pentru a-L ucide pe Pruncul lisus. Dar Dumnezeu L-a făcut pe 
Iisus Cârmuitorul poporului Său, şi Împăratul lor, a Cărui Împărăţie nu 
va avea sfârşit. Nu numai că mâna lui Irod nu a fost în stare să-L atingă 
pe Cel pe care voia să-L ucidă, dar Irod împreună cu iudeii fără de 
Dumnezeu din Ierusalim, se făcuseră deja țărână când Domnul lisus Cel 
înviat era slăvit în cer şi pe pământ ca Împărat al împăraților... 


Şi aceasta poate fi o lecţie pentru noi că, atunci când ne punem sub paza lui 
Dumnezeu, mâna omului nu ne poate atinge. 


Și mai este încă o lecţie. 

4 Odinioară, Dumnezeu l-a trimis pe Israel să caute hrană în Egipt. Dar 
poporul lui Israel s-a făcut nemulțumitor şi neascultător, şi a început să 
părăsească curăţia credinţei lor şi să primească păgânismul egiptean, 
căzând pradă întunecimii Egiptului şi desfrânării egiptene. Dumnezeu Și- 
a scos poporul Său din Egipt, dându-le un cârmuitor în persoana lui 
Moise şi făcând minuni fără de număr în priveliştea poporului Său. 
Dumnezeu le-a dat mâncare şi băutură în pustie şi vreme de 40 de zile 
poporul a cârtit împotriva lui, cu nerecunoştință şi neascultare. 





Dumnezeu a dus poporul Său în Pământul Făgăduinţei, scoțând afară pe 
toți vrăjmaşii lor şi punând rânduială, pregătindu-l şi îmbosgăţindu-l. Dar 
fiii lui Israel au cârtit într-una împotriva lui Dumnezeu, cu nerecunoştință 
şi neascultare. Domnul lisus, dimpotrivă, a fugit prin deşert către Egipt, 
fără nici o tânguire, a vieţuit în sărăcie în acest pământ Străin, şi S-a 
întors prin pustie în Israel fără nici o tânguire, fără vreun gând de 
împotrivire faţă de Tatăl ceresc. EL, împreună cu Preasfânta Lui Mamă 
şi cu dreptul Iosif, au strâns într-o vreme Scurtă întreaga istorie a 
suferințelor iudeilor cu inimile pline de recunoştinţă, dragoste şi 
ascultare faţă de Prea-Înaltul, ca o mustrare pentru poporul lui Israel, 
cel îndărătnic şi neascultător, şi ca un exemplu pentru noi toți. 


La urma urmei, există o pricină însemnată din punct de vedere general, 
omenesc, pentru care Domnul lisus a mers în Egipt şi nu în vreo altă ţară. El nu 
Şi-a început menirea pământească doar la vârsta de treizeci de ani, când Şi-a 
deschis sfânta Sa gură şi a început să propovăduiască. EI şi-a început menirea Sa 
la zămislire. La zămislirea Sa de către Duhul Sfânt, EI avea deja un următor. 


Acest următor era Maica Domnului cea sfântă. Crezuse Iosif în Hristos înainte 
de naşterea Lui? Naşterea Lui nu a deschis cerul păstorilor şi nu a pus în craii de 
la răsărit adevăr, rugăciune şi nemurire din destul? Nu s-a despărțit Irod şi nu a 
stat împotriva Lui împreună cu cârmuitorii învârtoşaţi şi cu cărturarii 
Ierusalimului, pe când EI Se afla încă în iesle? Chiar de la zămislire, EI s-a făcut 
piatra din capul unghiului pentru palatul mântuirii şi o piatră de încercare pentru 
alții. Chiar de la zămislire, oamenii din jurul său au început să se împartă în oi şi 
capre. Mai presus de toate, Maria şi losif au avut despre EI păreri diferite pentru 
scurtă vreme. 


În timp ce Maria ştia că EI era rodul Duhului Sfânt, losif a crezut că EI era rodul 
păcatului. Aceste păreri potrivnice au fost pentru puţină vreme. Dar împărţirea 
care s-a făcut la naşterea Sa între, pe de o parte, păstorii şi craii de la răsărit, şi 
Irod şi înţelepţii Ierusalimului, pe de altă parte, nu a ajuns niciodată la un sfârşit. 
El a venit să semene şi în acelaşi timp să risipească. Şi El a început această 
lucrare de la zămislirea Sa în trup omenesc, până la moartea şi Învierea Sa 
slăvită, şi de la Învierea Sa până astăzi, şi din această zi până la Judecata de 
Apoi. EI nu a venit în lumea aceasta pentru a fi gânditor. /! a intrat în drama 
vieţii omului, la fel ca şi în întunecimea Egiptului, pentru a fi lumină şi 
cârmuitor, cugetător şi lucrător, jertfă şi biruitor. Cu adevărat, El Şi-a început 
lucrarea în lume în clipa în care vestitorul Său, marele Arhanghel Gavriil, a 
coborât la Nazaret şi l-a anunţat venirea. 


Şi astfel trebuie să se vadă, în fuga Sa în Egipt, nu numai o fugă pentru a Se 
mântui pe Sine, ci una îndreptată mai mult către mântuirea tuturor oamenilor - 





către o mare lucrare în planul mântuirii generale. Care este această lucrare? 
Este cunoaşterea, cunoaşterea nemijlocită a neamului hamitic. El S-a născut în 
neamul semiţilor; totuşi, menirea Sa nu a fost numai pentru un singur neam, ci 
pentru toți oamenii. El trebuia să cunoască toate cele trei neamuri principale de 
oameni; şi aşa a făcut. Semiţii se aflau în ludeea. Hamiţii se aflau în Egipt. Unde 
a cunoscut EI cel de-al treilea neam — iafetiţii? Romanii — iafetiții după neam — 
nu stăpâneau în Egipt? Şi toată Asia Mică şi Africa din vremea lui Alexandru cel 
Mare şi după aceea, nu erau pline de greci? În afară de aceasta, tot Vechiul 
Testament nu era scris într-o limbă iafetită — în limba greacă? Şi Pilat, care L-a 
osândit la moarte, şi căpetenia gărzii de pe Golgota, care L-au recunoscut pe 
Fiul lui Dumnezeu — nu erau şi ei iafetiți? Hamiţii au fost blestemaţi de către 
strămoşul nostru Noe pentru păcatul lui Ham, că nu l-a respectat pe tatăl său 
(Facerea 9:22-27), dar semiţii şi iafetiţii au fost binecuvântaţi. 


Dar, când EI a venit în lume, Domnul nu a făcut nici o deosebire între cei 
blestemaţi şi cei binecuvântaţi, fiindcă toți oamenii de pe pământ se află sub 
blestem şi toţi au fost prinşi în cursa păcatului şi a morţii. În afară de această 
cunoaştere nemijlocită cu hamiţii de la începutul copilăriei Sale, Hristos a mai 
avut legătură cu ei mai târziu, ca învăţător şi tămăduitor, în provinciile Tirului şi 
Sidonului (Marcu 7:24; cf. Marcu 3:8). 


Dacă cineva s-ar fi întrebat cum ar fi fost de folos Pruncul lisus urmaşilor lui 
Ham din Egipt, pe vremea când EI nici nu era în stare să vorbească, nici să facă 
minuni, s-ar putea ivi întrebarea: a fost măcar o singură clipă la începutul vieţii 
lui lisus în care EI nu vorbea — nu întotdeauna este nevoie să se vorbească cu 
limba — dar făcea minuni? 


Soarele nu are limbă, dar el spune o mulţime de lucruri în fiecare zi celor care 
sunt în stare să audă; şi nu are mâini ca să facă minuni, dar face minuni în 
fiecare zi pentru cei care sunt în stare să vadă. Noi muritorii nu putem măsura 
sau preţui întreaga înrâurire, pe care a avut-o Pruncul Iisus asupra Egiptului, dar 
fără nici o îndoială că înrâurirea Sa era de nemăsurat. 


N-a primit tămăduire femeia cu scurgere de sânge doar prin atingerea 
veşmintelor Sale? Atunci, cum s-ar fi putut să nu aibă o înrâurire nemăsurată 
asupra oamenilor din Egipt, adevăratele minuni pe care le săvârşea EI? Mai 
presus de toate, vedem lămurit influenţa venirii Sale pe pământul lui Ham, în 
istoria mai târzie a creştinismului. 


În Egipt a înflorit monahismul cel mai minunat din Biserica Creştină, ale 
cărui temelii au fost puse de Sfântul Antonie. În Egipt s-a vărsat sângele 
multor mucenici neprihăniţi. Nu este destul să pomenim numai Sfintele 
fecioare Varvara şi Ecaterina? Egiptul ne-a dat teologi şi gânditori creştini 





renumiţi. Creştinii Egiptului au avut o luptă cumplită cu Arie, cel mai rău eretic 
creştin, ruşinându-l şi biruindu-l, şi, prin aceasta, au îmbogăţit Biserica cu o 
biruință nemăsurată. Crezul sub chipul egiptean, a fost adoptat de către Sinodul 
Ecumenic de la Niceea şi Sfântul Atanasie de Alaxandria a strălucit ca un soare 
în pământul care era uneori întunecat, al lui Faraon. 


Desigur, noi nu credem că toate aceste pricini pentru ascunderea Domnului de 
Irod în Egipt au fost istovitoare. Dimpotrivă, noi recunoaştem că nu am numărat 
încă toate pricinile care se află în puterea oamenilor muritori, ca să nu mai 
vorbim despre toate acelea care sunt tăinuite ca minuni, în comoara adâncă a 
Voii lui Dumnezeu. 


Dar să ne întoarcem la facerea de rău a lui Irod şi să vedem de ce este în stare, 
când patima poftei pentru putere îl schimbă într-o fiară sălbatică. 


lar când Irod a văzut că a fost amăgit de magi, s-a mâniat foarte şi, trimițând, a 
ucis pe toţi pruncii care erau în Betleem şi în toate hotarele lui, de doi ani şi mai 
în jos, după timpul pe care îl aflase de la magi. De fapt, magii de la răsărit nu |- 
au înşelat pe Irod. Ei nu-i făgăduiseră nimic. Evanghelia spune: Jar ei ascultând 
pe rege au plecat. (Matei 2:9). Dar tiranul Irod era obişnuit ca oricine îi asculta 
voia lui să 1-0 împlinească negreşit, astfel că, el a socotit că magii l-au înşelat că 
nu s-au întors la Ierusalim ca să-i dea veşti despre Pruncul cel sfânt. 


Şi astfel, el s-a mâniat foarte. Mânia era aerul pe care el îl respira în fiecare zi, 
aşa cum se întâmplă, fără vreo deosebire, cu oamenii care sunt robii patimilor 
lor. Putem cerceta acest lucru în noi înşine: cu cât ne lăsăm în voia vreunei 
patimi, cu atât ne simțim că suntem copii ai mâniei. Şi mânia este mama 
uciderii, căci mânia duce în cele din urmă la ucidere. Cain şi-a ucis fratele, Abel, 
din mânie (Facerea 4:83), Saul s-a mâniat straşnic pe fiul său Ionatan şi a repezit 
sulița în el ca să-l ucidă (1 Regi 20:30-33). Împăratul Nabucodonosor s-a umplut 
de mânie față de Şadrac, Meşac şi Abednego şi a poruncit să-i arunce în cuptorul 
cel cu foc arzător (Daniel 3:19-20). Cel mai înalt arhiereu iudeu împreună cu 
cărturarii s-au mâniat şi au scrâşnit din dinţi asupra Arhidiaconului Ştefan cu 
dinţii lor şi au aruncat în el cu pietre (Fapte 7:54-58). 


Irod, robul tuturor patimilor urâtoare de Dumnezeu de pe pământ, era plin de 
urgie şi, în mânia sa, şi-a trimis toți călăni să ucidă toți pruncii din Betleem şi din 
toate împrejurimile, care erau de doi ani şi mai jos. Ceea ce a făcut Faraon 
pruncilor din Egipt, a făcut şi Irod acum copiilor din Betleem. Ni se întâmplă 
adesea să săvârşim păcatul pe care îl urâm la alţii. Nu se spune că săvârşitorii au 
ucis pruncii, ci că Irod a făcut-o. Evanghelistul vrea în felul acesta să arunce 
întreaga vinovăţie pentru această faptă sângeroasă asupra celui ce a poruncit-o — 
asupra lui Irod — şi nu asupra celor care au dus-o la îndeplinire. În faţa lui 





Dumnezeu, Irod era responsabil pentru aceasta, nu călăii. O asemenea punere la 
cale satanică nu se poate să fi apărut călăilor — să ucidă atât de mulţi copii 
nevinovaţi, pentru a ucide pe Unul care le stătea în cale. Irod era singurul 
vinovat. 


Evanghelistul caută prin aceasta să ne înveţe să ne păzim Să facem rău cu 
ajutorul altora. 


* Dacă îndemnăm pe cineva să ucidă, noi am ucis şi nu el; 

*% dacă îndemnăm pe cineva să mintă, noi am minţit şi nu el; 

*% dacă îndemnăm pe cineva să fure, noi am furat şi nu el; 

*% dacă îndemnăm pe cineva să săvârşească adulter, noi am făcut aceasta şi 
nu el; 

+ SA » . » » A > . » . 

* dacă îndemnăm pe cineva să săvârşească orice fel de păcat, noi suntem 


păcătoşii, nu acela. 


Dacă Evanghelistul ar fi trecut în istorie păcatul unui om pe care noi l-am 
îndemnat să-l săvârşească, el ar fi pus numele nostru, nu pe al aceluia, aşa cum, 
în cazul acesta, el vorbeşte numai de Irod ca ucigător şi nu de călăi pe care nici 
nu-i numeşte. Irod a trimis şi a ucis. El nu spune pe cine a trimis Irod, ci numai 
că a trimis. Nu este important pe cine a trimis, pentru că, la judecata lui 
Dumnezeu, numai Irod va fi chemat să răspundă pentru această ucidere. 


Că mulţi au fost pruncii care au fost ucişi în această faptă de sânge a lui Irod, se 
vede din aceea că Evanghelistul întăreşte în chip deosebit faptul că au fost toţi 
pruncii şi din toate împrejurimile. El putea să fi spus: “şi a ucis pruncii din 
Betleem şi din țărmurile de acolo”, dar el întăreşte cu osebire: toți pruncii şi 
toate țărmurile. Fiindcă Betleem era oraş şi în regiunea dimprejur erau multe 
sate, este limpede că au fost ucişi mulți prunci. 


Astfel, copiii au fost primii mucenici pentru Hristos. Moartea lor înainte de 
vreme, mucenicească, este urmarea adâncimilor păcatului omenesc şi se 
îndreptăţesc prin primirea cununilor de slavă şi viaţă veşnică în Împărăţia lui 
Hristos. 


** Ei, pe care Hristos i-a iubit cel mai mult, au fost cei dintâi care au suferit 
pentru El. 

+ Cei pe care EL i-a luat în braţe şi i-a binecuvântat (Marcu 10:16), au fost 
cei dintâi, care au fost părtaşi la mucenicia Noului Testament. 


In Vechiul Testament, proorocii au murit pentru Dumnezeu; în Noul Testament, 
copiii şi toţi cei care erau curaţi ca şi copiii, au murit pentru Dumnezeu. Căci 
una dintre învăţăturile Noului Testament este “de nu vă veţi întoarce şi nu veți 





fi precum pruncii, nu veţi intra în Împărăţia Cerurilor” (Matei 18:3). Şi toţi 
cei care se pocăiesc şi ajung precum pruncii, îşi vor găsi Irozii lor, vărsători de 
sânge, într-o măsură mai mare sau mai mică, care, din zavistie, îi vor bate, îi vor 
prigoni şi chiar îi vor ucide. Nici un mucenic al lui Hristos nu va fi fără cununa 
sa în Împărăţia lui Hristos, nici măcar un singur Irod nu va scăpa fără să fie 
aspru pedepsit, tot aşa cum împăratul Irod nu a putut scăpa, nici pe pământ şi 
NICI în cer. 


Într-adevăr, fiecare păcătos, oricât de puternic s-ar înarma, se înşeală negrăit de 
mult, dacă crede că el este mai puternic decât un prunc neprihănit. Nimic nu este 
mai puternic în lume decât întreaga înţelepciune şi curăţia, deoarece îngerii 
lui Dumnezeu Stau în spatele curăţiei şi a întregii înțelepciuni cu săbii de foc. 


Noi toţi ne înşelăm deseori când, orbiţi de păcat, credem că noi, cu puterea, tăria 
şi armele noastre, suntem mai puternici decât un copilaş neputincios de doi 
anişori. Trebuie să auzim doar mărturisirea unui ucigător de prunc ca să ne 
înspăimântăm. Trebuie doar să auzim cum pruncii ucişi îşi urmăresc ucigaşii zi 
şi noapte, în vise şi în viziuni, nedându-le pace deloc, până când îi aduc la 
pocăință — ori ucigaşii se spânzură. Cel ce ucide om nevinovat, se ucide pe sine 
însuşi. Cel ce moare în întreagă înţelepciune este mântuit şi este biruitor. 


Impăraţii nu sunt puternici, dar copiii sunt. Impăraţii nu sunt biruitori, dar copiii 


sunt. Acestea sunt veşti mari pentru lumea veche. Aceasta este cea mai 
însemnată învăţătură a Lumii Noi a lui Hristos. Primul exemplu al blestemului 
tiranului şi al binecuvântării copiilor mucenici din Noua Zidire, este dat de Irod 
şi de copiii ucişi ai Betleemului. Zi după zi, din vremea când Noul Testament a 
fost citit pentru prima oară, Irod este blestemat şi victimele nevinovate sunt 
binecuvântate. Şi ce a dobândit Irod prin fapta sa cea rea? Nimic din ceea ce a 
dorit şi totul din ceea ce a meritat. Prin Voia lui Dumnezeu, pedeapsa îl ajunge 
uneori pe răufăcător îndată după ce săvârşeşte uciderea şi alteori mai târziu, dar 
întotdeauna vine pe neaşteptate. Căci Dumnezeu răzbună sângele vărsat. EL Îşi 
aduce aminte; El nu uită strigătul celui nevinovat (cf. Psalm 9:12). 


- Când tatăl cel rău al Sfintei Varvara şi-a dus fiica la locul de ucidere, 
tăierea capului ei cu mâna lui, pentru că ea venise la credinţa în Domnul 
Hristos, un trăsnet a căzut peste casa lui chiar în acea zi şi l-a ucis. 

Când împăratul Irod a ucis pruncii neprihăniţi din Betleem, nu a fost nici 
un trăsnet care să cadă îndată peste el, dar ceea ce i s-a întâmplat lui, a 
fost cu mult mai îngrozitor decât un trăsnet. Foarte degrabă, el a căzut la 
pat şi a fost cuprins de o boală cumplită şi îndelungată: febră, friguri, 
gută, răni deschise şi sângerări. Dar cea mai îngrozitoare a fost boala 
mădularelor ascunse. După cum povesteşte despre el Flavius Iosif, 
mădularele lui cele ascunse putrezeau din pricina stricăciunii şi erau 





pline cu viermi. Ucigătorul de prunci a fost pedepsit cu cea mai cumplită 
suferință a acelor părţi ale corpului omenesc, cu care a fost împodobit de 
Dumnezeu pentru facerea copiilor. Duhoarea care se răspândea de la 
Irod, îndepărta pe toată lumea de la curte. Și aşa de singur, cu durere 
trupească şi în cele din urmă nebun, Irod şi-a lepădat sufletul său cel 
negru ca să-şi ducă mai departe chinurile, din care moartea îi slobozise 
trupul. 


Şi astfel începe Noua Zidire, nu numai cu bucuria îngerilor şi a păstorilor din 
Betleem, ci şi cu scrâşnetul pruncilor, plânsul mamelor şi facerea de rău a unui 
tiran plin de urgie. “Glas se aude în Rama, bocet şi plângere amară. Rahila îşi 
pânge copiii şi nu vrea să se mângâie de copiii săi, pentru că nu mai Sunt.” 
(cf. Ieremia 31:15). Aceşti copii sunt urmaşii Rahilei, străbuna seminţiei lui 
Veniamin, care s-a aşezat în ludeea dimpreună cu seminţia lui luda. 


Vechea istorie omenească a început cu sânge şi cu fapte rele: cu acestea şi fără 
nici o bucurie. Frate şi-a ucis fratele: Cain l-a ucis pe Abel. Omenirea a căzut 
din ce în ce mai Jos, din păcat în păcat, dintr-un rău în alt rău, până când a căzut 
în cele mai adânci străfunduri ale păcatului. 


De ce a îngăduit Dumnezeu să se continue Ssavârşirea facerii de rău în Noua 
Zidire? De ce nu a oprit El uciderea copiilor de către Irod? Pentru a arăta 
căderea îngrozitoare a omenirii şi pentru a dezvălui adâncurile prăpastiei din 
care Mesia trebuia să ridice lumea. Are calea largă şi alunecoasă a stricăciunii 
mai puţină durere şi mai puţine lacrimi decât calea îngustă şi spinoasă a 
mântuirii? În cele din urmă, Dumnezeu nu va mai îngădui nici un fel de 
suferință să cadă asupra păcătoşilor, fără ca Domnul lisus, cel fără de păcat, să-l 
ia asupra Lui. Pruncii au fost ucişi de către Irod care se afla sub păcat şi sub 
blestemul lui Adam. Mielul lui Dumnezeu, Domnul lisus, va fi ucis, deşi EI este 
fără de păcat şi liber de blestem, izvorul bunătăţii şi al fericirii. 


După moartea lui Irod, a venit la Iosif un înger al Domnului şi i-a poruncit să se 
întoarcă acasă dimpreună cu Pruncul şi cu sfânta Fecioară, “căci”, a spus el, “au 
murit cei ce căutau să ia sufletul Pruncului”. Îngerul vorbeşte aici la plural, 
ceea ce înseamnă că nu numai Irod murise, ci şi alţii care căutaseră să-L ucidă 
pe Pruncul Hristos. Cine erau aceşti alții? Bineînţeles că erau urii înfelepți şi 
cărturari ai Ierusalimului, care au fost tulburaţi şi înfricoşaţi la vestea naşterii 
unui nou împărat (Matei 2:2-3). 


Astfel au început alte călătorii grele pentru Domnul lisus peste pustiul de nisip şi 
cel al oamenilor. Prima dintre aceste călătorii a fost din Egipt în ludeea. Dar fiul 
lui Irod, Athelau, domnea în ludeea, un vlăstar rău al unei rădăcini putrede. 
Aşadar, înainte ca sfânta Familie să ajungă la Ierusalim, îngerul lui Dumnezeu i- 





a trimis în îndepărtata Galilee. Apoi, a doua călătorie grea, a fost din Iudeea în 
Galileea, în Cetatea Nazaret, împlinind astfel încă o dată cuvintele: “Vulpile au 


vizuini şi păsările cerului cuiburi; Fiul Omului însă nu are unde să-şi plece 
capul.” (Matei 6:20). 


Şi venind a locuit în oraşul numit Nazaret, ca să se împlinească ceea ce s-a spus 
prin prooroci, că Nazarinean se va chema. În cărţile proorocilor care s-au 
păstrat, nu găsim nicăieri că Domnul lisus Se va numi Nazarinean. Este posibil 
ca această proorocire să fi fost în vreo carte care să se fi pierdut în mutările dese 
ale israeliților, sau în ruinele jefuite ale Ierusalimului, sau poate era o predanie 
nescrisă, dusă din neam în neam. Mai sunt locuri în Noul Testament în care 
Apostolii vorbesc despre citate prooroceşti ca şi cum acestea ar fi foarte 
cunoscute, dar care nu se găsesc în Vechiul Testament (de exemplu, luda 1:9, 
14). Fiecare popor are mai multă proorocie nescrisă decât scrisă; aşa că de ce n- 
ar trebui să fie la fel şi cu iudeii? Aşadar, Îl vedem pe Domnul nostru lisus din 
nou în Nazaret. 


Plecase din Nazaret când era în pântecele maicii Sale şi acum se întoarce 
acolo în braţele maicii sale. Câte lucruri nedesluşite şi povăţuitoare s-au 
întâmplat între plecarea şi întoarcerea Lui! 


4 Plecarea Sa din Nazaret s-a făcut în ascultare faţă de o poruncă dată de 
om; 

4 fuga în Egipt a fost pricinuită de urgia omului; 

4 întoarcerea în Iudeea a urmat morţii celor care au căutat viața Lui; 

4 noi oameni răi au dus la fuga din Iudeea şi în cele din urmă la 
întoarcerea în Nazaret. 


Oamenii sunt lucrători pretutindeni, dar pretutindeni Prea Înaltul Dumnezeu 
împlineşte Voia Sa şi planul Său de mântuire. Nu a trecut multă vreme de la 
plecarea până la întoarcerea în Nazaret, dar s-a împlinit o menire mare, 
Dumnezeiască. 


Inainte de a începe propovăduirea, Hristos, în scurta Sa vreme, a arătat 
oamenilor nenumărate minuni, dându-le lecţii înfricoşătoare şi le-a dezvăluit 
firea atotcuprinzătoare a puterii Sale Dumnezeieşti. 


4 EI a răspuns chemării Cezarului şi a mers la Betleem pentru înscriere, 
dând prin aceasta Cezarului ceea ce este al Cezarului, dând astfel şi 
exemplu de supunere faţă de legea şi de puterile vremii. 

4 EI S-a născut într-o peşteră, dând prin aceasta un exemplu de smerenie 
nesfârşită şi o lecţie lămurită, că prețuirea unui om nu depinde de locul 
unde se naşte, ci de duhul care se află în el. 





4 Prin naşterea Lui, El a deschis larg porţile cerului şi a făcut îngerii să 
cânte deasupra pământului plin de păcate şi să vorbească cu păstorii. 
Păstorii au fost primii care I-au adus slavă şi a arătat prin aceasta că, în 
Împărăţia Sa, oamenii nu vor fi aleşi după naşterea lor aleasă, după 
bogăţia, învăţătura sau puterea lor din lume, ci pentru sufletele lor cu 
întreagă înţelepciune, pentru inimile lor curate şi cugetele lor cu frică 
de Dumnezeu. 

4 EI a adus la Sine pe cei mai învăţaţi oameni din răsărit — craii - şi i-a 
slobozit de închinarea la stele, învățându-i să aducă slavă Dumnezeului 
Celui viu şi atotputernic în Sfânta Treime. 

4 EI a dat la iveală, în Irod şi în cărturarii Ierusalimului, întreaga 
prăpastie a firii stricăcioase a omului, tulburată de păcat şi înrobită de 
patimi. 

4 Prin mucenicia copiilor din Betleem, El a lămurit calea suferinţei pe care 
urmează să meargă foarte mulţi următori de-ai Săi, şi a mai arătat în 
scurta Sa vreme, că întreaga înţelepciune este mai tare decât războiul şi 
că Irod, de fapt, nu a ucis pruncii, ci pe sine însuşi. 

4 EI a fost prigonit de Ierusalim, pentru că El urma să sufere şi să fie slăvit 
în Ierusalim. Oamenii aleşi ai Egiptului l-au adăpostit de prigonire şi, 
prin aceasta, a repetat o lecţie mare şi limpede pentru Israel. 

4 EI a trăit printre hamiţi în Egipt, ca să-i mişte cu arătarea Sa 
tămăduitoare, îndemnându-i pe calea mântuirii, aşa cum făcuse cu 
celelalte două neamuri de oameni, semiţii şi iafetiții, ca să-Şi arate 
dragostea Sa atotcuprinzătoare pentru întreaga lume. 

4 EI a împlinit această mare menire întreagă, sub tăcere, sub 
acoperământul maicii Sale. Când menirea Sa s-a împlinit, El S-a întors în 
Nazaret, ca să Se pregătească pentru una nouă. 

4 EI nu a petrecut nici măcar o singură clipă pe pământ, fără să o 
împodobească cu fapte minunate pentru mântuirea oamenilor. Plugul 
Său, o dată ce a fost pus în mişcare în câmpul lumii, nu s-a oprit nici o 
clipă, nici brazda Sa nu a fost de adâncimi felurite. Toate acestea pentru 
mântuirea oamenilor. 


Şi astfel, Biserica Îi aduce slavă şi laudă ca singurului lubitor de oameni, 
dimpreună cu Tatăl şi cu Duhul Sfânt — Treimea cea de o fiinţă şi nedespărțită, 
acum şi pururea şi-n vecii vecilor. Amin. 





Sfântul Teofan Zăvorâtul — Cuvânt în a doua zi a praznicului Naşterii 
Domnului 


Cum să-L întâmpinăm în chip vrednic pe Domnul ce S-a născut? 


+ împreună cu păstorii - prin dorinţa de mântuire, 
4 împreună cu losif şi cu Născătoarea de Dumnezeu - prin evlavioasa 


odihnă în EI, 
+ împreună cu magii - mergând cu plăcere în urma Lui, 
4 împreună cu îngerii - slavoslovindu-L cu recunoştinţă. 


Dintre toate spusele prin care este zugrăvită Naşterea lui Hristos şi legătura 
noastră cu Cel născut, cel mai aproape de noi, surorilor, sunt cuvintele 
următoare: Hristos din ceruri, întâmpinaţi-L (cântarea | a Canonului Naşterii). 


Hristos Se pogoară din cer, ieşiţi-I în întâmpinare! Vorbesc astfel cu trimitere 
la pilda celor zece fecioare, pentru că şi acolo s-a făcut glas în miez de noapte: 
Iată, Mirele vine, ieşiţi în întâmpinarea Lui! (Mt. 25, 6) Deosebirea stă în 
aceea că acolo vine ca Judecător, iar aici ca Mântuitor. Acolo, cum le-a găsit 
pe fecioare, aşa a şi hotărât să rămână pentru totdeauna: cele înțelepte au 
rămas înțelepte, iar cele nebune au rămas nebune, fără să mai aibă putinţa de 
a-şi îndrepta soarta. Pe când aici nu este aşa, ci chiar dacă se vor arăta unii 
nebuni în ceasul întâmpinării, mai este încă vreme să se facă înţelepţi, după 
cum şi cei înţelepţi nu sunt în afara primejdiei de a nimeri în rândul celor 
nebune. Cu atât mai mare prevedere trebuie să aflăm cum să-L întâmpinăm în 
chip vrednic pe Domnul Ce S-a născut, Care pentru oameni şi pentru a noastră 
mântuire S-a pogorât din cer, şi cum să împlinim ceea ce am aflat. 





Când într-o ţară merge vestea că vine împăratul, toți locuitorii acelei ţări se pun 
în mişcare şi încep să se pregătească plini de grijă ca să-l primească pe împărat 
precum se cuvine: repară străzile, împodobesc casele, pun la vedere tot ce au 
mai bun, ca să le arate atât împăratului, cât şi celorlalți, că se află în împrejurări 
neobişnuite. La fel şi la noi. De multă vreme am început să ne pregătim pentru 
praznic: chiliile sunt curățite, lucrul a fost lăsat deoparte, au fost cusute haine 
noi şi pentru masă a fost pregătit câte ceva în plus, aşa încât şi ai casei, şi străinii 
văd că la noi e praznic. Aşadar, pentru aparenţe s-a făcut totul - dar se va 
mulțumi, oare, cu aceasta Domnul Ce S-a născut? Pentru noi aparențele 
acestea poate că nici nu Sunt de prisos, însă Domnul nu are nevoie de ele. 
Uitaţi-vă cum S-a născut EI! In peşteră Prunc înfăşat, culcat în iesle (Lc. 2, 
12). Toată slava e înlăuntru. Buna aşezare lăuntrică a duhului va fi şi 
întâmpinare după vrednicie a Lui, Care Se pogoară din ceruri. 


Priviţi la icoana Naşterii lui Hristos! Maica lui Dumnezeu şi Dreptul Iosif 
sunt în genunchi; între ei este Pruncul Cel mai înainte de veci; în jur sunt 
păstorii sau magii. Ochii tuturor sunt aţintiţi spre EI, în EI se topesc toţi şi 
în El se odihnesc. Aşa să vă aşezaţi lăuntric şi voi... Intâmpinaţi-L pe Domnul 
împreună cu păstorii prin dorinţa de mântuire, împreună cu losif şi cu Maica 
Domnului prin evlavioasa odihnire în EI, împreună cu îngerii prin slavoslovirea 
Lui cu recunoştinţă. Aşa! 


Vine Mântuitorul şi aduce mântuirea. Aprindeți, deci, în voi înşivă dorința de 
mântuire. Aţi intrat în mănăstire tocmai din această dorinţă, însă lungimea 
vremii scurse, începăturile reuşitelor sau, poate, şi alte lucruri puteau să o 
slăbească sau chiar să o stingă cu totul. Ingrijiţi-vă acum să aţâţaţi mai puternic 
focul acesta în voi. înnoiți gândul că suntem strâmtoraţi din toate părţile: de 
lucrurile noastre păcătoase, de patimi şi de legăturile lumești, de vrăjmaşul 
nostru cel dintru început; adăugaţi la el şi un alt gând: că 


Și duhul vostru va năzui spre Domnul precum cerbul spre 
izvoarele apelor. Tocmai asta va însemna că veţi ieşi în întâmpinarea Domnului 
şi că îl veţi întâmpina cu dor, cum pământul însetat întâmpină ploaia. 


Vine Mântuitorul, şi aduce mântuirea. Primiţi, deci, din toată inima această 
întocmire a mântuirii, pe care o aduce EI pe pământ, în toată plinătatea şi în 
toate amănuntele ei, fără a refuza nimic şi fără a tâlcui strâmb nimic. Aţi şi 
purces deja la lucrarea îndeplinirii celei mai cu de-amănuntul a tot ce face 
trebuinţă spre mântuire. Nu vă lăsaţi! Cu toată lipsa de limpezime a semnului 
ceresc, magii s-au sculat îndată şi au mers să-L caute pe Cel arătat, şi L-au 
aflat... Nu vă va amăgi nici pe voi nădejdea, în pofida faptului că poate nu vedeţi 
reuşitele cele învederate ale căutării voastre. Va veni vremea şi veţi vedea rodul: 
însăşi mântuirea strălucind în inima voastră. Numai Să nu întoarceţi spatele 





nici unei porunci evanghelice. Această primire cu inima a întregii voi a lui 
Hristos Mântuitorul, care hotărniceşte calea mântuirii, va fi acelaşi lucru ca 
îmbrăţişarea la prima întâlnire cu cel dorit - după cum, dimpotrivă, lepădarea de 
ea ne face asemănători celor despre care s-a scris: întru ale Sale a venit, şi ai 
Săi nu L-au primit (n 1, 11). 


Liniştiţi-vă, deci, cu privire la mântuirea voastră în EI, şi numai în El. 
Nu căutaţi pe nimeni altul: totul este la EI, şi tot ce este la EI este şi al vostru. Şi 
mintea, şi puterea, şi bucuria, şi frumuseţea, şi odihna, totul este pregătit pentru 
voi, numai să vă lipiţi de EI cu toată năzuința duhului vostru... După cum 
Preacurata Fecioară de Dumnezeu Născătoare punea în inima sa toate cuvintele, 
aşa să le puneţi în inima voastră şi voi, şi să credeţi fară clintire că totul, până la 
o iotă, va fi precum este scris. 


Vine Mântuitorul şi aduce mântuirea, care e pregătită pentru voi, care s-a 
dovedit puternică prin nenumărata mulţime a celor mântuiți, care sunt deja 
proslăviți în ceruri. Proslăviţi, deci, bogăției îndurărilor şi pogorământului lui 
Dumnezeu. Daţi-l slavă Domnului cu recunoştinţă şi pentru că nu a părăsit 
neamul nostru, ci i-a întocmit chip minunat de mântuire, şi pentru că tocmai de 
noi a apropiat această mântuire şi ne-a arătat pilde de oameni mântuiți spre a 
stârni spre mântuire duhul nostru. îngerii l-au dat slavă cu glas mare lui 


Dumnezeu încă de la începutul întocmirii mântuirii. Cu ce guri trebuie să-L 
proslăvim pe Domnul noi, văzând că se săvârşesc atâtea lucruri minunate spre 
mântuirea noastră! 


lată, aşa să faceţi din inima voastră iesle Domnului Care S-a născut şi s-o 
înconjurați cu aceste aşezări sufleteşti sfinţite: cu dorinţa de mântuire, cu 
primirea lucrătoare a întregii rânduieli a mântuirii, cu odihnirea în Domnul şi 
cu Slavoslovirea Lui plină de recunoştinţă. Asta va da cea mai înaltă 
îndeletnicire duhului vostru în timpul acestor zile, va sfinţi praznicele voastre şi 
vă va da totodată putinţa de a împlini cu cea mai mare amănunţime ceea ce se 
cuprinde în cântarea: „Amin! 





Sfântul ierarh Proclu despre slava negrăită a Fecioarei care ni L-a 
născut pe Dumnezeu 


OMILII LA 
NAŞTEREA 
DOMNULUI 


7 VĂI 


PS! i 
CONSTANTINOPOLUL, - 


Am considerat potrivit pentru praznicul de astăzi, a doua zi de Crăciun, 


închinată Soborului Maicii Domnului să vă punem înainte laudele aduse 
Născătoarei de Dumnezeu de către Sfântul ierarh Proclu al Constantinopolului, 
folosind în acest scop pasaje din câteva omilii ale sale, rostite în jurul anului 
430, în data de 26 decembrie. 


Venite în urma controversei hristologice iscate de patriarhul constantinopolitan 
Nestorie - anatemizat de Sinodul Ecumenic de la Efes — care contestă numirea 
Theotokos (Născătoare de Dumnezeu), omiluile pline de evlavie şi bine 
argumentate scripturistic aşează temelia cultului bisericesc al Fecioarei Maria. 


Chiar dacă veneraţia față de Maica lui Dumnezeu există dinainte în rândul 
poporului drept-credincios — Nestorie fiind indignat de aceasta — prin Sfântul 
Proclu, care luminează atâtea pasaje profetice din Vechiul Testament, se găsesc 
imaginile potrivite, care au intrat de timpuriu în slavoslovirea Fecioarei Maria. 
Din acest motiv, cuvântările ne vor apărea ca fiindu-ne familiare, iar Sfântul 
Proclu un părinte bine-cunoscut, pe care l-am auzit adeseori prin psalmodierile 
din biserică: 

“Feciorelnic praznic, astăzi, fraţilor, cheamă limba spre laudă şi sărbătoarea de 
față se face dătătoare de mult folos pentru cei adunaţi împreună. Şi aceasta în 
chip foarte potrivit. Căci are drept subiect curăţia şi lauda cea desăvârşită a 
întregului neam femeiesc şi slava unei femei, în acelaşi timp fecioară şi maică. 





Frumoasă împreunare! Căci iată pământul şi marea slujesc drept străji pentru 
Fecioara: marea deschide drum lin corăbiilor, iar pământul îndreaptă paşii celor 
ce umblă pe uscat fără de împiedicare. Să salte întreaga fire, fecioarele să fie 
slăvite! Fecioarele să fie slăvite şi să dănţuiască oamenii toţi! Căci unde s-a 
înmulțit păcatul, acolo harul covârşeşte (Rom. 5,20). Ne-a chemat pe toţi 
Maria, vasul cel de mult preţ şi fără de întinăciune al fecioriei, Raiul cel 
cuvântător al celui de-al doilea Adam (Rom. 5,14; 1 Cor. 15, 21-22, 45-59), Cel 
ce a lucrat unirea celor două firi, lauda legământului celui mântuitor, patul de 
nuntă unde Cuvântul S-a nuntit cu trupul, rugul cel aprins (Ex. 3,2) al firii 
omeneşti pe care focul cel arzător al dumnezeirii nu l-a mistuit, cu adevărat 
norul cel uşor (Îs. 19,1) care a purtat cu trupul pe Cel purtat de heruvimi, lâna 
cea preacurată (Jud. 6, 37-38) udată de roua cea din cer căzută, cu care Păstorul 
a îmbrăcat mieluşeaua (În 10, 11), roabă şi maică, fecioară şi cer, singur pod al 
lui Dumnezeu către oameni, urzeală înfricoşătoare a iconomiei, întru care s-a 
ţesut tunica unirii (În 19, 23), al cărui urzitor este Duhul Sfânt, a cărei ţesătoare 
a fost Puterea celui Preaînalt care a umbrit-o (Lc 1, 35), iar lâna — vechea tunică 
a lui Adam. Firul împletitor era trupul fără de prihană din Fecioară, acul — harul 
nemăsurat al celui purtat, iar ţesător este Însuşi Cuvântul cel intrat prin auz. 


Cine a cunoscut, cine a auzit că Dumnezeu S-a sălăşluit necircumscris în 
pântece, Cel pe care cerurile nu l-au cuprins, iar pântecele nu L-a îngrădit, ci din 
Fecioară S-a născut nu doar simplu Dumnezeu, nici doar simplu om. Cel ce 
astăzi S-a născut, poarta care odinioară era a păcatului a arătat-o uşă a 
mântuirii. Căci acolo unde şarpele a vărsat veninul prin neascultare, acolo 
Cuvântul, prin ascultare, intrând în altar, S-a întrupat. Acolo unde s-a ivit cel 
dintâi ucenic al păcatului, Cain, acolo izbăvitorul neamului omenesc, Hristos, 
fără de sămânță a odrăslit, fără a se ruşina iubitorul de oameni de durerile 
naşterii din femeie. Căci Viaţă era lucrul ce se săvârşea. Nu S-a întinat 
sălăşluindu-Se, însuşindu-Şi mădulare pe care Însuşi fără de prihană le-a creat. 


Dacă Maica Domnului nu rămânea Fecioară, Cel născut ar fi rămas un 
Simplu om, iar naşterea nu ar mai fi fost Străină şi mai presus de fire. Dar 
dacă şi după naştere a rămas Fecioară, atunci în chip de negrăit S-a născut 
Cel care şi prin uşile încuiate (În 20, 19-26) fără împiedicare a intrat. Şi oare 
nu însoţirea celor două firi Toma o vesteşte când zice: „Domnul meu şi 
Dumnezeul meu...” (În 20,28) 


Nu te ruşina de durerile naşterii, omule, că acestea s-au făcut pentru noi temei de 
mântuire. Căci dacă nu s-ar fi născut din femeie, nu ar fi murit, nu ar fi nimicit 
prin moarte puterea care s-a înstăpânit asupra morţii, adică diavolul (Evr. 2,14). 
Căci nu este nici o întinăciune pentru arhitect să intre în casa pe care a zidit-o, 
nici nu întinează vasul pe olarul care înnoieşte pe cele ce a plăsmuit. La fel, nu Îl 





întinează pe Cel fără de prihană faptul că a ieşit din pântece fecioresc, de care nu 
S-a întinat atunci când l-a făcut şi pentru aceasta, ieşind din el, nu Se spurca. 


O, pântece în care s-a dat înscrisul eliberării noastre a tuturor! O, pântece 
întru care S-a făurit arma împotriva morţii, o țarină întru care Semănătorul 
întregii făpturi, Hristos, ca pe un rod fără de sămânță l-a odrăslit! O, templu 
întru care Dumnezeu S-a făcut preot nu preschimbând firea, ci îmbrăcând din 
milă pe cel după rânduiala lui Melchisedec (Evr. 6, 20; 7, 11; Ps. 09, 4)! (...) 
O, Fecioară, care ai deschis lui Adam raiul, sau mai degrabă fiind mai Slăvită 
decât raiul! Căci acela a fost sădit de Dumnezeu, iar ea L-a lucrat după trup pe 
Însuşi Dumnezeu. (...) 


O, taină înfricoşătoare şi străină! Cine a mai văzut vreodată că Împăratul a purtat 
chipul blestemului? Sau ar putea vreodată ochiul cuprinde soarele întreg? Dar 
trupul ar putea altcândva să fie unit după fire cu Dumnezeu în chip neschimbat, 
dacă nu ieri? Când Sfânta Fecioară pântecele a împrumutat, iar Cuvântul prin 
auz a intrat, iar Duhul cel Sfânt a plăsmuit templul cel viu, iar Cel Preaînalt 
în chipul robului S-a deşertat pe Sine. 


Dar taina dumnezeieştii iconomii a purtat-o pântecele Fecioarei, o, pântece 
mai lat decât cerurile! O, naştere care ai purtat mântuirea! O pântece de lut şi 
cămară de nuntă a Creatorului! O, Naştere izbăvitoare a păcatului lumii! O, 
taină, al cărei chip este cu neputinţă a-l tâlcui! 


O, naştere dar nu început al existenţei lui Dumnezeu, nu schimbare a fiinţei, nu 
micşorare a puterii, nu despărţire de Cel ce fără de început S-a născut ci unirea 
lui Dumnezeu şi cu trupul, în împreunarea firilor, binecuvântarea naşterii, 
venirea lui Dumnezeu, taina cea din veac ascunsă în Dumnezeu (Col. 1, 26), 
taina nedespărțirii firilor, dezlegarea blestemului (Gal. 3, 13), ridicarea osândei 
(Gen. 2, 17) şi existenţa cea fără de început a Fiului celui Unul-Născut, şi 
naşterea din fecioară după trup şi închinarea de la toată zidirea şi dăruind şi 
binevestind poporului întreg! Lui fie slavă în vecii vecilor. Amin!” 


(în: Sfântul Proclu al Constantinopolului, Omilii la Naşterea Domnului, 
Editura Sophia, Bucureşti, 2008) 





Cuviosul Paisie aghioritul - Bucuria duhovnicească. Maica Domnului 
a adus în lume bucuria 


[PETICE DL] 
AT SCTBRI 
1 &l/10TIIO 


- Gheronda, puteţi să ne cântaţi cântarea de la lauda pe care aţi scris-o pentru 
Prea Sfânta Născătoare [Starețul a scris această cântare de laudă şi a trimis-o 
la sărbătorirea unei monahii ce purta numele Maicii Domnului, ca să o cânte 
în chilia ei.] ? 


- Hai să o cântăm împreună. 


„Ai aflat mult Har înaintea lui Dumnezeu, Maică a Stăpânului, Ceea ce ești plină 
de Har, aşa cum Gavriil a strigat, Impărăteasa a Ingerilor, apără pe robii tăi”. 


Să-ţi spun acum şi o cântare dogmatică: Maica Domnului era Fiică şi Maică, 
Roabă şi Împărăteasă, Împărăteasa a întregii lumi. Poate mintea omului să 
cuprindă aceasta? Şi Buna Vestire a Născătoarei de Dumnezeu este ceva mai 
presus de fire, mai presus de logică. Îţi doresc ca Maica Domnului să-ţi 
dăruiască bucuria Bunei-Vestiri, iar îngerul să te binecuvânteze, ca să înaintezi 
duhovniceşte! Amin. 


- Gheronda, în tropar spune: „Bucură-te a Evei bucurie, Curată, Cea care 
prin naşterea ta întristarea aceleia o ai încetat“ [Din troparul Născătoarei de 
Dumnezeu al cântării 1 din canonul al doilea, Lunea din Săptămânaa a treia 
a Triodului.]. 

- Orice lucru bun găseşte omul să spună despre Maica Domnului nu va putea să 
exprime măreția Ei. Prin ascultarea ei, Maica Domnului ne-a deschis nouă iarăşi 
Raiul, pe care îl închisese neascultarea Evei. Eva a rupt veriga care ne unea cu 





Dumnezeu şi a adus în lume întristare şi durere /Vezi Facere 3, 16.]. Maica 
Domnului a unit iarăşi veriga şi a adus în lume bucuria Raiului. Ne-a unit cu 
Dumnezeu, de vreme ce Hristos este Dumnezeul-Om. 


Arhanghelul Gavriil a adus în lume vestea cea plină de bucurie, că oamenii 
datorită Maicii Domnului au aflat „har înaintea lui Dumnezeu”. Maica 
Domnului se bucură, fiindcă S-a întrupat Cuvântul lui Dumnezeu şi ne-a izbăvit 
de păcat. Ne bucurăm şi noi, pentru că Maica Domnului ne-a scos cu „obrazul 
curat“. De aceea cântăm la Naşterea Domnului: „Pustia aduce lui Hristos ieslea, 
iar noi, oamenii, aducem pe Maica Lui, pe Preasfânta Născătoare de 
Dumnezeu.“ [Vezi stihira a patra de la Vecernia Naşterii Semnului.]. 


Unde este Hristos, acolo este bucurie adevărată 


- Gheronda, uneori nu mă pot bucura şi atunci mă gândesc că poate bucuria 
nu este pentru mine. 


- Ce spui? Bucuria nu este pentru tine? Dar atunci pentru cine este? Pentru 
aghiuţă? Ţi-ai pierdut minţile? Bucuria este pentru om. Dumnezeu nu a dat 
întristarea, ci numai bucuria. 


- Atunci de ce nu am întotdeauna înlăuntrul meu bucurie? 


- Cum să simţi bucuria dumnezeiască, când mintea ta nu este la Dumnezeu? Îl 
uiţi pe Hristos, iar mintea ta se gândeşte mereu la treburi şi la aparaturi, şi astfel 
maşinăria ta duhovnicească se opreşte. Aşadar să începi să rosteşti Rugăciunea 
lui lisus şi să psalmodiezi încet, şi aşa vei alerga şi te vei învârti ca o sfârlează în 
jurul lui Hristos. 

Numai lângă Hristos găseşti adevărata bucurie, curată, căci numai Hristos 
dăruieşte bucurie şi mângâiere adevărată. Unde este Hristos, acolo este bucurie 
adevărată şi veselie paradisiacă. Toţi cei care sunt departe de Hristos, nu au 
bucurie adevărată. Pot să-şi facă vise: „Voi face asta, voi face cealaltă, voi 
merge aici, voi merge dincolo”, pot să se bucure de cinstiri sau să alerge la 
distracții şi să se veselească, dar bucuria pe care o simt nu le poate umple 
sufletul. Această bucurie este materialnică, lumească, dar sufletul nu se simte 
împlinit cu bucurii lumești şi omul rămâne cu un gol în inima sa. 


Ai văzut ce spune Solomon? „Am zidit case, am sădit vii, am făcut grădini, am 
adunat aur, am dobândit tot ce a poftit inima mea, dar la sfârşit am înţeles că 
toate acestea sunt deşarte.” / Vezi Ecclesiastul 2,1 1.]. 

Bucuria lumească dăruieşte ceva vremelnic, ceva pentru clipa aceea, nu dă ceea 
ce dăruieşte bucuria duhovnicească. Bucuria duhovnicească este viaţa 





paradisiacă. Toţi câţi au trecut mai întâi prin Răstignire şi au înviat duhovniceşte 
trăiesc bucuria pascală. 


„Paştile Domnului, Paştile” / Din irmosul cântării 1 a Canonului Învierii.]! 


Iar apoi vine Cincizecimea!... lar când ajung la Cincizecime şi primesc limba de 
foc, Sfântul Duh, atunci toate se termină /Aceste cuvinte ale Stareţului arată 
scopul filial al nevoinței duhovniceşti a fiecărui credincios, care este 
dobândirea Sfântului Duh. Când omul devine părtaş al Harului indumnezeitor 
al Sfântului Duh atunci ajunge la starea îndumnezeirii, la „desăvârşirea (încă) 
nedesăvârşită ”.]. 


Bucuria duhovnicească vine odată cu lucrarea duhovnicească 
- Gheronda, spuneţi-ne ceva despre bucuriile cereşti. 


- Şi în această viaţă există bucurii şi desfătări cereşti, iar cel care le simte se 
întreabă dacă în cealaltă viaţă există ceva mai presus decât ceea ce trăieşti aici. 
Aceste bucurii nu se pot exprima, ci doar se trăiesc. 


- Gheronda, cum poţi ajunge la această stare? 


- Ca să ajungi la starea în care să nu poţi cuprinde în tine bucuria, nici să o poţi 
exprima, trebuie să iei aminte la trei lucruri: să te mişti cu simplitate, să nu te 
preocupe ceilalți, să rosteşti Rugăciunea lui lisus. Dacă le faci pe acestea, va 
veni timpul când vei simţi atâta bucurie, încât îmi vei spune: „Gheronda, am 
înnebunit! Nu cumva am luat-o razna? Ce este ceea ce simt?”. O astfel de 
bucurie nebună vei avea! 

- Gheronda, ca să aibă cineva bucurie duhovnicească, trebuie să fie într-o 
stare duhovnicească bună? 


- Tu ce spui? Când poate avea cineva bucurie duhovnicească? Când este 
nestatornic? Bucuria lăuntrică vine odată cu punerea în bună rânduială a vieţii 
lăuntrice şi dă aripi sufletului. Dacă sufletul nu se încălzeşte cu lucrarea 
lăuntrică, atunci seamănă cu o maşină al cărei motor este îngheţat şi trebuie 
împinsă, ca să înainteze. Pe când lucrarea lăuntrică — trezvia împreună cu 
supravegherea de sine, cu studiul şi cu Rugăciunea — încălzeşte sufletul, iar 
motorul porneşte şi începe să alerge. Atunci omul le nesocoteşte pe toate cele 
din afară şi face salturi duhovniceşti. 


- Gheronda, dar nu este influenţat dacă se află într-un mediu neprielnic? 
- Nu, nu este influenţat, fiindcă se mişcă într-o altă atmosferă; se află în afara 
acestui mediu. Şi fiindcă se mişcă într-o altă atmosferă, acest mediu nu-l 





deranjează. Este ca şi cum ar vorbi altă limbă, pe care el n-o cunoaşte şi de aceea 
nu înţelege ce spun ceilalți. Şi e mai bine că nu înţelege, căci dacă ar înţelege, 
fie şi cât de puţin, atenţia i-ar fi atrasă într-acolo. Acum însă este devotat limbii 
pe care o cunoaşte. Astfel începe întrariparea lăuntrică. Ştiţi ce este întrariparea 
lăuntrică? Care Ceata îngerească are aripi? Heruvimii sau Serafimii? Cele „Şase 
aripi” [ Isaia 6, 2.], despre care vorbeşte Proorocul Isaia, care Ceată le are? 


- Serafimii, Gheronda. 


- Ştiţi cum fac Serafimii? Bat din aripi într-un ritm... Tot astfel bate şi inima, în 
ritm, când există întraripare lăuntrică. Atunci viaţa este o prăznuire. Voi însă 
sunteţi încă legate de sinele vostru; nu v-aţi dezlegat de voi înşivă şi de aceea 
inima nu s-a eliberat, pentru a ajunge la starea aceea de a tresălta de bucurie. la 
gustați, mai copii, mai întâi din această bucurie şi după aceea veniți să mai 
discutăm! 


Bucuria dumnezeiască vine prin a da 
- Gheronda, tot omul care trăieşte după Dumnezeu se bucură duhovniceşte? 


- Desigur. Pentru ca cineva să se bucure cu adevărat, duhovniceşte, trebuie să 
iubească, iar ca să iubească, trebuie să creadă. Oamenii nu cred şi de aceea nu 
iubesc, nu se jertfesc şi nu se bucură. Dacă ar crede, ar iubi, s-ar jertfi şi s-ar 
bucura. Din jertfă iese bucuria cea mai mare. 


- Gheronda, te bucuri când iubeşti. 
- Nu, ai spus-o anapoda! Când iubeşti, te bucuri. lar când dragostea sporeşte, 
atunci omul nu mai caută bucuria pentru sine, ci vrea ca ceilalţi să se bucure. 


- Adică bucuria izvorăşte de undeva, în timp ce dragostea există de la sine? 


- Aşa este; dragostea există de la sine, pe când bucuria izvorăşte din dragoste. 
Când dăruieşti dragoste, atunci vine bucuria. Omul dăruieşte dragoste şi 
primeşte bucurie, adică este răsplătit cu bucuria pe care o simte. Vezi, primeşti 
un lucru care ţi se dă şi te bucuri de el. Altul dă tot şi se bucură pentru tot. 
Bucuria pe care o simte omul atunci când primeşte este bucurie omenească, în 
vreme ce bucuria pe care o simte când dăruieşte este dumnezeiască. Bucuria 
dumnezeiască vine atunci când dăruieşti. 


Bucuriile duhovniceşti sunt daruri ale lui Dumnezeu 


- Gheronda, cum te încredinţezi de faptul că eşti împăcat cu Dumnezeu? 





- Bucuria lăuntrică, mângâierea dumnezeiască, pe care o simţi înlăuntrul tău este 
o încredințare că eşti împăcat cu Dumnezeu. 


- Este posibil ca omul să se simtă împăcat cu Dumnezeu, dar să nu Simtă 
bucurie şi mângâiere dumnezeiască? 


- Nu se poate, ceva tot simte. Poate c-a simţit o dată o mângâiere puternică, iar 
apoi mângâierea pe care o simte se micşorează şi din această cauză crede că nu 
simte mângâiere dumnezeiască. 


- Cum se face că uneori, aflându-te într-o stare duhovnicească bună şi 
bucurându-te, deodată pierzi această bucurie? 


- Dumnezeu îţi trimite bucurii duhovniceşti şi te bucuri. După aceea le ia, iar tu 
începi să le cauţi şi te nevoieşti mai mult şi înaintezi duhovniceşte şi mai mult. 


- Gheronda, ce bucurie este aceasta pe care o simt? Nu cumva nu am 
simțământul păcătoşeniei mele? 


- Nu, fiica mea! Dumnezeu îți da câte o ciocolată, ca să te bucuri. Acum 
ciocolată, mai târziu vin, ca acela de care se bea în Rai. Ştii ce dulce este vinul 
care se bea acolo? Puţină mărinimie să vadă Dumnezeu, puţină intenție bună şi 
dăruieşte îmbelşugat Harul Său şi te îmbată încă din această viaţă. Schimbarea 
duhovnicească prin care trece omul şi bucuria ce o simte în inima sa când îl 
cercetează Harul lui Dumnezeu nu le poate oferi nici cel mai bun cardiolog din 
lume. Când simţi această bucurie, încearcă să o păstrezi cât poţi de mult. 

- Gheronda, să cerem de la Dumnezeu să ne dea bucurii duhovniceşti? 


- Este un lucru ieftin să cerem bucurii duhovniceşti. Ele vin singure atunci când 
există condiţiile necesare. Dacă vrei să fu întotdeauna bucuroasă, aceasta 
înseamnă că ai iubire de sine. Hristos a venit în lume ca să Se răstignească din 
dragoste: mai întâi S-a răstignit şi apoi a înviat. 


Copiii lui Dumnezeu nu lucrează nici pentru răsplata cerească, nici pentru a 
primi bucurii duhovniceşti în această viaţă. Căci copiii nu sunt plătiți de Tatăl 
lor, de vreme ce toată averea Tatălui lor le aparține. Altceva sunt darurile 
dumnezeieşti pe care le va dărui Dumnezeu ca un Părinte bun atât în această 
viaţă, cât şi în cea veşnică. 


Durerea duhovnicească este bucurie duhovnicească 


- Gheronda, cum poate cineva să păstreze înlăuntrul său bucuria? 





- Dacă înfruntă totul duhovniceşte. Atunci bucuria nu i-o pot lua nici bolile, nici 
încercările. 


- Pentru a înfrunta duhovniceşte încercările, oare nu trebuie ca omul să se fi 
izbăvit de propriile patimi? 


- Poţi fi bucuros când treci prin încercări şi necazuri chiar şi dacă nu te-ai izbăvit 
de propriile patimi. Dacă te gândeşti că aceste necazuri sunt leacuri pentru 
patimile tale, atunci le primeşti cu bucurie, precum cel bolnav primeşte 
medicamentul amar cu nădejdea că se va face bine. 


— Gheronda, cum se împletesc bucuria cu durerea? 


- În viaţa duhovnicească se întâmplă ceva paradoxal: când omul rabdă pentru 
dragostea lui Hristos până la mucenicie chiar, inima 1 se umple de desfătare 
dumnezeiască. Acelaşi lucru se petrece şi atunci când se face părtaş Patimilor 
Domnului. Adică în măsura în care gândeşti şi suferi pentru faptul că Hristos S-a 
răstignit pentru păcatele noastre, cu atât eşti răsplătit cu bucurie dumnezeiască. 
Suferi — te bucuri, suferi — te bucuri. Şi cu cât suferi mai mult, cu atât te bucuri 
mai mult. Simte ca şi cum îl mângâie Hristos şi-i spune: „Copilul Meu, nu te 
necăji pentru Mine!”. 


O soră spunea: „Nu vreau bucurie, ci vreau să mă întristez pentru Hristos. Cum 
să mă bucur de vreme ce Hristos S-a răstignit pentru mine? De ce îmi dă Hristos 
bucurie?”. 


Trăia anumite stări duhovniceşti şi cu cât participa la Patimile lui Hristos şi se 
întrista din mărinimie, cu atât Hristos îi dădea mai multă bucurie. O înnebunise 
cu adevărat! 


Răstignirea merge întotdeauna înaintea învierii şi aduce biruinţă. Crucea aduce 
slava. Hristos, după ce a urcat mai întâi cu Crucea pe Golgota şi a fost răstignit, 
S-a înălțat la Tatăl, dar asta după Cruce. Şi acum Hristos Cel Răstignit 
îndulceşte amărăciunile oamenilor, iar omul răstignit ÎL imită pe lisus, 
Dumnezeu-Omul. 


Bunul nostru lisus a ridicat împreună cu tot păcatul lumii şi toate amărăciunile 
noastre şi ne-a lăsat bucuria şi veselia, pe care o simte cel care s-a dezbrăcat de 
omul cel vechi şi întru care trăieşte de acum înainte Hristos. Unul ca acesta 
trăieşte în parte bucuria Raiului încă de pe pământ, precum zice Evanghelia: 
„Împărăţia lui Dumnezeu înlăuntrul vostru este“ [Luca 17,21.]. 





Mulţumesc lui Dumnezeu că m-a învrednicit să cunosc mulți oameni de acest fel 
şi Il rog să mă ajute să nu-L întristez, cel puţin de acum înainte, chiar dacă nu 
mă voi învrednici să trăiesc astfel de stări. 


Vă doresc să aveţi întotdeauna bucuria duhovnicească în această viaţă, iar în 
cealaltă, în cea veşnică, să vă bucuraţi lângă Hristos pentru totdeauna! Amin. 


(din: Cuviosul Paisie aghioritul, Cuvinte duhovniceşti V — Patimi şi virtuţi, 
Editura Evanghelismos, 2007) 





Părintele Ioanichie Bălan despre taina duhovnicească a naşterii Pruncului 
lisus în noi şi catastrofa avorturilor: “Ori supravieţuim urmând lui Hristos, 
ori suntem nişte lrozi blestemaţi care ucidem şi sufletele noastre, şi pruncii 
cei nevinovaţi” 





Predica audio a părintelui Ioanichie Bălan (1996) despre uciderea pruncilor 
la sărbătoarea Soborului Maicii Domnului (a doua zi de Crăciun): 


Transcriere parțială (până la min. 16): 


Prea cuvioşi părinţi, iubiţi credincioşi, aşa cum ştiţi, marile sărbători ale creşti- 
nătăţii se fac în familie, adică în intimitate, fără trâmbiţe, fără alarmă, fără 
reclame, aşa cum se cuvine să vorbeşti cu Dumnezeu. Praznicul acesta mare al 
Naşterii Domnului a făcut o istorie nouă a lumii sau a rupt istoria lumii în două: 
de la crearea lumii până la Hristos, până la întrupare, şi de la întrupare până la 
Judecata de apoi. Aşadar, acest mare praznic pe care îl aşteptăm un an de zile 
este praznicul duhovnicesc prin care lumea se creează din nou, este o nouă 


creare a lumii prin întruparea lui Hristos. O lume fără Hristos, până la naşterea 
Domnului, şi o lume cu Hristos, bineînţeles, la cei care doresc şi cred în el până 
la sfârşitul lumii şi la judecata cea de apoi. 


Şi iată cum a rânduit Dumnezeu că Țara Românească, de aproape două mii de 
ani, este credincioasă întrupării şi învierii lui Hristos. Este ţara care L-a întrupat 
şi L-a născut în inima ei pe Hristos încă din primul secol - un dar al Lui 
Dumnezeu - şi-l păstrează cu bună credinţă, iată, de două mii de ani. 


Şi ce vreți mai mult şi mai frumos decât un praznic ca acesta al Naşterii Domnul 
care e plin de cântare, de bucurie, de colinde, de speranţă?! Fiindcă Domnul a 
venit la noi - Taina este mult prea mare să o putem intelege - de ce a venit la noi 
în chip de Prunc? Putea să vină în chip de Arhanghel, putea să vină pe norii 
slavei, dar aceasta a lăsat-o pentru Judecata cea de apoi. A venit în chipul celui 
mai nevinovat suflet: pruncul. Zidirea cea mai îngerească de pe pământ rămâne 
în continuare pruncul, chiar dacă noi nu-i dorim, şi-i mai dăm vrăjmaşului, sau, 
uneori, şi de cele mai multe ori, mamele noastre, surorile noastre, nu vor să-i 
nască. A luat chipul celui mai nevinovat înger pământesc care este pruncul, de 
aceea s-a întrupat ca Prunc. Şi apoi s-a întrupat ca Prunc şi ca să sfințească 
pântecele femeilor şi ale fecioarelor, cele care nasc trupeşte prunci, mamele cele 
căsătorite, şi cele care nasc, prin feciorie, pe Hristos în duhul. Căci ce sunt 
fecioarele de la mănăstiri sau cele chiar din lume - şi nu puţine, multe de tot - 
care trăiesc viaţă îngerească ca la mănăstire? ŞI cât sunt mame duhovniceşti care 
nasc pe Hristos prin Duhul Sfânt şi ÎL poartă în inimile lor şi ÎL transmit prin 
cuvânt sau prin chipul lor senin tuturor celor din jur, şi mângâie lumea, şi alină 
sufletele, şi izgonesc diavolii, fără să îşi dea seama?! 


Aşadar, Hristos s-a născut la plinirea vremii. Mai mult a trecut de la crearea 
lumii până la întruparea Domnului decât va mai fi de la întrupare până la 
sfârşitul vecurilor. Şi când s-a plinit plinirea vremii, ei bine, am mai spus că 
Domnul a ales calea aceasta care e cel mai greu de înţeles, dar şi cea mai înaltă 
posibilă. Că dacă venea ca înger, dacă venea ca îngerul lui Dumnezeu pe norii 
cerului, lumea murea de frică, dar a venit în chipul cel mai smerit, şi din 
Fecioară, care este cel mai curat vas după prunci pe pământ. Şi Fecioara Maria 
este vasul acela, sau fereastra prin care a intrat Hristos în istoria lumii. Şi fericite 
sunt acele tinere, şi fecioare, şi mamele cele cuminţi, care îşi fac datoria lor cu 
sfinţenie şi încearcă pe toate căile să imite pe Maica Domnului. Iar pruncul, care 
dă cea mai mare speranţă lumii, pruncii, copiii nevinovaţi ce se nasc, sunt 
singura speranţă a înnoirii şi a mântuirii neamului omenesc. 


Căci, aşa cum aţi văzut în Evanghelia de astăzi, Irod a ucis paisprezece mii de 
prunci de la doi ani şi mai jos - printre care credea că este şi pruncul lisus 





Hristos - de frică să nu cumva acest împărat al cerului să îi ia coroana, mândria. 
Şi lucrarea satanei s-a săvârşit prin el. 


Deci, ne întrebăm: de ce la naşterea Domnul a fost nevoie de martiri? Hai să 
spunem la Învierea Domnului, hai să spunem după aceea, de-a lungul istoriei 
creştinătăţii, a fost şi încă este nevoie, de sânge de martir. Dar de ce şi la 
naşterea Domnului? Taina este mult prea mare, şi Dumnezeu aşa a rânduit, că la 


pruncul lisus Hristos, şi în numele Lui, să se taie, să se martirizeze, să se ucidă 
paisprezece mii de prunci. El a scăpat pentru ca să ne scape pe noi de diavol şi 
de lume, de patimile diavolilor, dar pruncii s-au dus martiri. 


Sunt primii martiri ai lui Dumnezeu care stau înaintea Tronului Preasfintei 
Treimi, sunt prunci nevinovaţi, tăiaţi de mânia şi răutatea, şi furia satanică, a 
unui împărat evreu numit Irod cel mare. Însă, gândiţi-vă la prunci: Hristos a 
venit ca Prunc, şi pruncii cei de o vârstă cu EI şi-au dat viaţa. Ni-i ucidem noi, îi 
dăm în mâna lui Irod, dar Tu, Pruncule lisus Hristos, salvatorul lumii, rămâi ca 
Dumnezeu şi Om peste lume, şi mântuieşte lumea! Cam aşa ar putea să spună 
pruncuții aceia care s-au dus la cer. 


Vedeţi că nimic nu se face în lume fără jertfă? Toate sunt mari: slujbele... Ce-i 
mai frumos ca o Liturghie, mai ales la mănăstire, în singurătate, în tăcere, în 
rugăciuni şi lacrimi smerite, adânci, din interior, în cântări aşa de frumoase pe 
care numai mănăstirile le mai păstrează şi în această unitate de rugăciune: 
călugări, mireni, copii, bătrâni, toţi formează una, sunt Trupul lui Hristos - ce-i 
mai frumos ca aceasta? Dar nu uitaţi, nici noi, călugării, să nu uităm, că pe lângă 
toate acestea ne trebuie şi jertfă. Că dacă a fost nevoie de jertfă la Naşterea 
Domnului, care este praznic de bucurie - vine Hristos ca Prunc în lume, şi a fost 





nevoie de sânge, şi de jertfă, şi de martiri - cu cât mai mult va fi nevoie de jertfă, 
ca să ne facem din răi buni. Fără jertfă nu facem nimic! 


Vorbeşti, faci filozofie, cânți sau plângi, dar nu te schimbi. Schimbarea din 
interior, ca şi schimbarea într-o ţară, nu vine din afară, vine din interior, şi vine 
cu jertfă, dar cu jertfă în numele lui Hristos, nu cu jertfă fără de Hristos! Orice 
jertfă care nu e în numele lui Hristos, putem să o numim o jertfă naţională, dacă 
nu mai degrabă o jertfă păgână. E păcat să îţi dai viaţa pentru o idee care nu are 
fond creştin. Mai bine mai trăieşti, îţi plângi păcatele, spovedeşte-te, 
împărtăşeşte-te şi mori măcar creştineşte. Ca să mori pentru o idee - care cine 
ştie, e mai mult lumească decât creştină - atuncea n-ai nici o plată, este un fel de 
sinucidere. Pe când jertfa pentru Hristos, Jertfa pentru credinţă, jertfa pentru 
viaţă şi trăire sfântă în Hristos este jertfă mântuitoare. Şi, aici să vă gândiţi 
fiecare dintre frăţiile voastre. 


A născut Fecioara Maria Prunc, pe Hristos Domnul. Taina este mare, am mai 
spus-o. Să nu cumva să iscodiţi careva, numai sectele iscodesc: “dar de ce scrie 
aici aşa? Dar de ce Matei a zis aşa? Dar de ce Luca aşa?“. Dar de ce nu spun: 
“dar de ce sunt cel mai păcătos om? Dar de ce, Doamne nu mă arzi foc din cer, 
că sunt cel mai păcătos?*. Dacă nu alergi la smerenie e[şti pradă] demonului 
mândriei. Toate sectele sunt rodul mândriei, direct, şi al satanei indirect. Că dacă 
acceptă mândria, şi iscodirea: “de ce şi pentru ce?“. 


Sunt o mie şi una de întrebări, aşa cum vedeţi, iar creştinul cuminte nu mai 
întreabă; el se roagă. EI simte cu duhul că-i Dumnezeu în inima lui, el simte că-n 
timpul Liturghiei vorbeşte cu Hristos. De aceea, ortodocşii, creştinii noştri, din 
tradiție nu vorbesc mult, trăiesc mult. Nu spun multe, dar au lacrimi la 
rugăciuni, şi asta-i puterea noastră. Credinţa noastră-i vie în Hristos, că Hristos 
se naşte în noi nu numai prin Fecioara Maria, ci se naşte şi duhovniceşte prin 
rugăciune. Și această naştere duhovnicească să o urmărim noi în viaţă, ca 
Hristos să se nască în inimile noastre, să-L simţim cu noi, şi în noi, şi să nu-L 
dăm afară prin păcatele cele urâte, şi să rămână Hristos ca Prunc, şi să 
crească în noi şi cu noi, Să ne crească şi pe noi, duhovniceşte, de la o treaptă 
la alta, până la măsura vârstei desăvârşite. Asta e taina duhovnicească a 
Crăciunului, a Naşterii Domnului. 


Nu numai tragem clopotele, facem o slujbă şi cântăm bine, mâncăm, mai râdem, 
glumim, ne mai uităm la acele instrumente moderne să vedem ce se mai 
întâmplă în această lume, şi a trecut Crăciunul. Şi a trecut o lună, o zi, un an din 
viaţa noastră... 


Să trăim Crăciunul sau Naşterea Domnului din interior, duhovniceşte, sau 
mistic, prin rugăciune, prin prezenţa la biserică, prin Sfânta Liturghie, prin 





Sfânta Spovedanie şi Sfânta Împărtășanie, prin împăcare! Crăciunul sau 
Naşterea Domnului, înseamnă şi împăcare. La orice sărbătoare ai nevoie să fii 
împăcat cu tine şi cu toată lumea, dar mai ales la marile sărbători. Să nu fie 
umbră de îndoială, sau de răutate, sau de păcat, în inimile noastre! Măcar atunci 
când vin marile praznice să ne smerim, şi să ne iertăm, şi să ne împăcăm, şi să 
ne sărutăm în Hristos, şi să trăim în această bucurie! 


Fără cuvinte. Bucuriile creştinilor ortodocşi nu se spun prin cuvinte, se spun prin 
lacrimi - că sunt şi lacrimi de bucurie, nu numai de tristeţe. Şi-s mai puternice 
lacrimile de bucurie care au intrat în sufletul omului, cum spun Sfinţii Părinţi, 
decât lacrimile de tristeţe: că s-a întâmplat nu ştiu ce, mi-a murit o vacă sau 
altceva, sau mi-a zis cineva ceva. 


În această bucurie să rămânem noi, ca fraţi ortodocşi români, în bucuria întâlnirii 
cu Hristos, în bucuria că Hristos s-a născut pentru noi. Și o simţim că rămâne în 
inima noastră când ne rugăm, când facem milostenie, când iertăm, când suntem 
la biserică şi primim Preacuratele Taine. 


Trăiţi liturgic ca să înţelegeţi taina Crăciunului, taina Naşterii, taina Invierii 
lumii, taina Invierii lui Hristos, taina învierii şi mântuirii noastre. 


Altfel, cum v-am spus, sărbătorile sunt nişte amintiri istorice care vin, şi se duc, 
şi altele vin, şi tot aşa până când plecăm şi noi. Dar unde plecăm? Cu cine pleci? 
Ai primit în inima ta pe pruncul lisus Hristos? Îl simţi tu pe lisus, Pruncul în 
inima ta, frate şi soro? 


Sau tu mamă, oricare ai fi, cu nume sau fără nume, ai născut prunci fireşti sau 
duhovniceşti sau nu, sau pe o parte i-ai născut şi pe alţii i-ai ucis? Judecaţi, 
gândiţi! Toate mamele care ucid prunci sunt fiicele lui Irod, care a ucis 
paisprezece mii de prunci. Şi câte din mamele noastre nu ucid... paisprezece 
prunci, patru, şapte, zece... 


Am găsit una la spovedanie până la patruzeci şi trei. Eu n-am ştiut, că-s şi eu de 
mic, la mănăstire, n-am ştiut ce se întâmplă în lumea asta. O creştină a spus 
undeva - cândva, eram la altă mănăstire -, şi zice: “Părinte” - mai întrebi omul: 
“câți prunci ai născut şi câţi ai omorât?” - “Părinte, patruzeci şi trei de avorturi 
am“. Rămâne ca Domnul să judece, dar cele care ucid, şi cei care zic: “du-te 
femeie şi-l omoară“, sunt fiii lui Irod, nicidecum ai lui Hristos! Să mă iertaţi! 


Am ajuns cu natalitatea la marginea prăpastiei, cătăm orice şi umblăm după 
acele agonisiri, şi maşini, şi de toate, dar nu putem naşte un înger în plus în casa 
noastră. De aceea îngerii pleacă din casele celora unde unul se naşte şi şapte îi 





duci la doctor. Nu stau îngerii! Şi dacă nu stau nici îngerii, cum ar sta Hristos 
acolo? Deci ori în feciorie, ori naşteţi copii! 


Asta e viitorul României şi al lumii de azi încolo. Nu-i nevoie să mai spunem în 
plide, o spunem direct: ori supravieţuim urmând lui Hristos, ori suntem nişte 
Irozi blestemaţi şi ne ucidem sufletele noastre şi pruncii cei nevinovaţi. 


Nu-i momentul la Crăciun să facem aceasta, dar trebuie să o spunem, că acuma 
Irod a ucis pe pruncuţii aceia nevinovaţi, şi au plâns [...] atâtea mame. Jalea era 
atâta de mare, spune proorocul leremia, încât nu le putea nimeni mângâia. Toată 
ţara era în lacrimi. 


lar minunea lui Dumnezeu, şi tainele Lui pe care noi nu le înţelegem: Hristos s-a 
născut în peşteră, i-au venit păstorii, ţăranii, oamenii de jos să se închine, nu au 
fost chemaţi filozofii, decât cei trei magi care nici nu erau evrei, erau persani. 
Deci filozofii din Persia, care simbolizau ţările păgâne care trebuie să creadă în 
Hristos, şi păstorii evrei, de la nişte oi. Hai şi voi să vedeţi. 


Şi au cântat îngerii, primul colind pe care l-au cântat odată în cer şi 


Ei bine, de ce nu au fost chemaţi şi ceilalți mari, de ce nu a fost chemat şi Irod 
acolo? Cei mari nu sunt sinceri cu credință, sunt mai mult vicleni, sau sunt 
creştini de circumstanţă, aşa, ocazional. Dar adevărații trăitori sunt cei smeriţi, 
de Jos, care au cultură puţină sau deloc, dar credinţă multă. 


Sperăm, dacă vor mai fi zile bune pentru România ca satele noastre româneşti să 
reînvie cât de cât. Dar nu prin cârciumi ci prin naştere de copii, prin umplerea 
bisericilor în timpul Sfintei Liturghii, în strânsa lor legătură cu mănăstirile. Cele 
două sute de mănăstiri şi mai bine cu cei aproape zece mii de preoţi, şi cu satele, 
dacă s-ar uni, s-ar înnoi România; dacă nu, îi facem colivă! 





Pr. Gheorghe Neamţiu - Naşterea Domnului (Ziua a doua) - Importanţa 
naşterii lui lisus Hristos pentru lume 


Pentru necredincioşi, pentru cei indiferenți şi pentru creştinii superficiali, 
Naşterea Mântuitorului nu este decât o poveste duioasă, cu o iesle, o stea, trei 
păstori şi nişte personaje misterioase - prilej de petrecere ţi desfrânare. Pentru 
noi însă, care credem în întruparea reală a Fiului lui Dumnezeu, Crăciunul este 
aniversarea unui fapt istoric care umple inimile de pace şi bucurie. 


Ca să ne dăm mai bine seama ce înseamnă pentru omenire naşterea 
Mântuitorului, acest eveniment ce a revoluționat gândirea şi viaţa lumii, trebuie 
să răspundem la trei întrebări: 

1. Ce era lumea înainte de Hristos? 

2. Ce a devenit ea prin Hristos? şi 

3. Ce ar deveni ea fără lisus Hristos? 


1. Ce era lumea înainte de Hristos? Trebuie să subliniem că, până la venirea lui 
lisus, omul nu-şi cunoştea adevăratul său scop şi trăia cufundat în bezna 
idolatriei şi robiei fizice şi spirituale. Noi, care ne-am născut creştini, şi de mici 
am fost crescuţi în credinţa adusă de lisus, cu greu ne putem imagina cum a fost 
cu putință ca oameni luminați să se închine chipurilor cioplite în piatră sau 
bronz, popoare înfloritoare să adore animale sau arbori, focul sau obiecte în care 
vedeau încarnate sufletele strămoşilor lor; cum a fost cu putință ca popoare 
civilizate, ca Grecii şi Romanii, să zeifice viciile şi să săvârşească orgii în 
cinstea acelora; cum a fost cu putinţă ca omul să dispună după bunul plac de 
soţia, copiii Şi sclavii ce-i avea, putând să le ia chiar şi viaţa. 


Spre a salva lumea din această deplorabilă rătăcire în care se prăbuşise, era 
nevoie de intervenţia lui Dumnezeu Insuşi, ea fiind incapabilă să se salveze 
singură. 


Filosofi celebri ca Platon şi Aristotel, poeţi ca Sofocle, Horaţiu şi Virgiliu, în 
fața decadenţei spiritului uman, exclamau: O, dacă ar veni cineva să aducă 





izbăvirea. Lui Platon i se atribuie reflecția: "Eu nu ştiu de unde vin, nu ştiu ce 
sunt, nu ştiu unde merg. O, Fiinţă necunoscută, fie-ţi milă de mine!" Câtă durere 
se ascunde sub aceste suspine? 


2. Şi acum să răspundem la a doua întrebare: Ce a devenit lumea prin lisus 
Hristos? 


Timpul nu ne permite decât să schițăm binefacerile creştinismului pe tărâmul 
ştiinţei şi civilizaţiei, începând cu şcolile elementare întemeiate, pentru prima 
oară, de Biserică, pretutindeni unde ea a dus făclia Evangheliei, şi până la 
primele universităţi, într-o vreme când nimeni, înafară de Biserică, nu se îngrijea 
de instrucţia intelectuală şi educaţia morală a popoarelor încreştinate. În 
mănăstiri, nenumărați călugări îşi duceau viaţa descifrând şi copiind valoroase 
manuscrise vechi sau învățau popoarele de curând încreştinate agricultura, 
meseriile şi artele. Ar fi nevoie de biblioteci întregi pentru a aduna la un loc 
cărțile ce se ocupă cu influenţa binefăcătoare exercitată de Biserică de-a lungul 
veacurilor asupra picturii, sculpturii, arhitecturii şi muzicii. 


Dar şi mai importantă decât acţiunea Bisericii pe tărâmul ştiinţei şi artelor este 
opera ei de transformare spiritual-morală a omului, prin Hristos, ceea ce, pentru 
noi cei de azi nu pare evident, deoarece noi, născuţi în plin creştinism, nu 
suntem în stare să vedem, în procesul ei evolutiv, această prefacere adâncă ce şi- 
a întipărit amprenta creştină în toate structurile sociale. Existau, ce-i drept, şi 
înainte de Hristos, oameni virtuoşi şi de caracter, dar aceasta era o onestitate 
naturală, izvorâtă din firea lor echilibrată din naştere. 


Hristos însă, odată cu adevărata concepţie despre lume, despre om şi scopul 
apropiat şi ultim al omului, i-a adus acestuia, în persoana Sa şi prin jertfa Sa 
răscumpărătoare, idealul concret de perfecţiune morală, precum şi mijloacele 
Supranaturale pentru atingerea lui: harul şi Sfintele Taine. Astfel apar în 
creştinism eroii vieţii creștine, sfinții ridicaţi din toate stările sociale şi în toate 
epocile. Aceştia constituie exemplele vii de desăvârşire. Fie că au fost simpli 
muncitori, fie că au fost oameni de ştiinţă, profesori, medici ori conducători de 
state, ei au întrupat în trăirea lor de fiecare zi virtuțile lui Hristos, excelând în 
una sau alta dintre acestea. 


În lumina noii concepții despre om şi menirea lui, adusă de Hristos, toţi 
oamenii Sunt fraţi între ei, indiferent de starea socială, rasă sau naţionalitate; 
aceasta în baza răscumpărării universale a lui Hristos care ne-a dăruit filiaţia 
divină, Sclavia este desfiinţată şi libertatea devine un drept fundamental al 
oricărei fiinţe umane. Viaţa socială se clădeşte pe onestitate şi pe respectul 
reciproc al demnităţii persoanei, fără care aceasta nu îşi poate atinge împlinirea 
spirituală şi morală, iar statul nu poate avea tărie şi trăinicie. 





Prin Fecioara-Mamă femeia primeşte o demnitate nebănuită şi necunoscută 
înainte. Ea nu mai este sclava şi unealta capriciilor şi plăcerilor bărbatului, ci 
este eliberată şi ridicată pe aceeaşi treaptă cu el. Ea îşi găseşte în Fecioara- 
Mamă model unic atât pentru feciorie, cât şi pentru maternitate. 


Fiinţele abandonate şi infirmii sunt încredinţaţi operelor de caritate socială 
iniţiate şi patronate de Biserică, şi astăzi, în ţările teiste, unde fecioare animate 
de iubirea lui Hristos îşi jertfesc tinereţea în slujba dragostei față de semenii 
suferinzi şi năpăstuiţi. 


Toate aceste înfăptuiri, toate măreţele valori spirituale şi morale, ce 
caracterizează societatea creştină de-a lungul celor aproape două milenii, s-au 
născut din Hristos, îşi au originea în ieslea din Bethleem, în evenimentul pe 
care-l prăznuim astăzi. 


3. După cele spuse, omului de bună credinţă i se pare cu neputinţă ca cineva, în 
ciuda atâtor binefaceri înfăptuite de creştinism, să aibă o atitudine duşmănoasă 
față de el, să ia totuşi poziție contra lui Hristos. Şi totuşi, din păcate, e cu 
putinţă. De aceea, ne vedem siliți să răspundem şi la a treia întrebare: Ce ar 
deveni lumea fără Hristos? 


Imaginea unei astfel de lumi se profilează deja sub ochii noştri prin corupția, 
viciile şi cruzimea ce degradează în atâtea părți ale globului fiinţa umană. Ce 
înseamnă o omenire fără Hristos, ne-o sugerează parabola intitulată "Păianjenul 
nesăbuit" a lui Johannes Jorgensen, scriitorul protestant convertit la creştinism, 
autorul celei mai frumoase biografii a Sfântului Francisc de Assisi. 


"Într-o frumoasă dimineaţă de septembrie - povesteşte scriitorul - când prin 
der pluteau alene fire de funigei, unul dintre fire rămase agăţat în vârful unui 
copac înalt. Un mic călător aerian, un păianjen, ieşi din adăpostul său şi se 
aşeză pe o frunză. În curând toarse un fir al cărui capăt îl fixă în vârful 
copacului, apoi se lansă pe fir în jos până la baza copacului. Acolo, găsi un 
arbust cu ramuri în evantai şi se puse numaidecât pe lucru ca Să-şi țeasă o 
pânză. Fixă firul, pe care coborâse, în partea de sus, iar celelalte fire le legă 
de ramurile arbustului. 


O frumoasă pânză a fost rezultatul trudei sale. Și, de atunci, capturarea 
muştelor reuşi de minune. 


Dar, după câteva zile, păianjenul găsi insuficientă pânza şi se apucă s-o 
lărgească sprijinit pe firul tare ce urca spre vârful copacului. Când picăturile 
scânteietoare de rouă din acea dimineaţă de toamnă smălțuiau pânza-i largă, 





aceasta căpătă aspectul unui văl ţesut din perle ce scăpărau sub lumina palidă 
a soarelui. 


Păianjenul era mândru de opera sa. Din zi în zi, vălul devenea tot mai mare şi 
mai rotund. De abia îi venea să creadă că el era acela care, nu demult, se 
oprise trist şi flămând în vârful copacului. 


Într-o zi, se deşteptă foarte prost dispus. Se lăsase bruma şi nu mai zărea 
muşte la orizont. «Ce-i de făcut în această zi de toamnă mohorâtă şi 
plictisitoare de moarte?» - îţi zise păianjenul. «Trebuie să fac un tur pe pânză 
ca să inspectez dacă nu este ceva de reparat» - sfârşi el. 


Începu să verifice, pe rând, trăinicia fiecărui fir. Şi, deşi nu găsea nici un 
defect, indispoziţia sa creştea. În timp ce alerga morocănos, zări în partea de 
Sus a pânzei un fir căruia nu îi putea găsi rostul. Știa rostul tuturor celorlalte; 
dar acest fir ce se pierdea în înălțime era pentru el de neînțeles şi de prisos. Se 
sprijini pe picioarele dinapoi şi îşi ridică ochii, cu sutele de fațete, spre cer. 
Dar, zadarnic. Firul nu avea sfârşit. Oricât de atent îl examina, era degeaba, 
firul se pierdea în văzduh. Și cu cât păianjenul se încăpăţâna să-i descifreze 
enigma, cu atât devenea mai furios. «Ce rost are acest fir fără sfârşit?» 


Adevărul era că, în mijlocul neîntreruptelor ospeţe cu muşte, păianjenul 
uitase de mult că, într-o zi de septembrie, el coborâse tocmai pe acest fir. 
Uitase că tocmai acest fir îi fusese atât de util când şi-a ţesut şi lungit pânza. 
De toate acestea el nu-şi mai amintea de multă vreme. Acum, el nu vedea în 
acesta decât un fir de prisos, străpungând aerul, fără nici o importanţă. 


«La naiba» - strigă el în cele din urmă, ieşit din răbdări şi repezindu-se, cu o 
muşcătură de fălci, tăie firul. 


Într-o clipită, pânza se rostogoli grămadă, iar când păianjenul îşi veni în fire, 
zăcea amorţit pe pământul rece, sub arbust, înfăşurat, ca într-o zdreanţă udă, 
în pânza-i acoperită acum de picături de brumă topită. A fost de ajuns o clipă 
ca Să-i nimicească toată truda, pentru că nu a recunoscut şi prețuit valoarea 
firului ce urca spre înaltul cerului". 


lată imaginea sfârşitului ce ameninţă o civilizaţie care uită că s-a născut din 
lumina veşnică a Soarelui Hristos, a cărui stea i-a călăuzit pe magi. Omenirea 
riscă să se prăbuşească, pentru că a rupt firul credinţei care îl leagă pe om de 
Hristos izvorul vieţii, bunăstării şi propăşirii lui. Separat astfel de Hristos, 
căruia îi refuză orice amestec în viaţa sa particulară şi socială, omul, rămas în 
voia instinctelor sale primare, e pândit de primejdia de a se autodistruge, 
asemenea păianjenului nesăbuit, prin produsul propriilor sale mâini. 





Naşterea Mântuitorului lumii este, iubiții mei, marele avertisment dat omului de 
azi, ca să-şi ridice ochii la steaua Bethleemului şi să recunoască stăpânirea 
suverană a lui Hristos peste toate domeniile vieţii şi activităţii sale; să se lase 
luminat şi călăuzit de adevărul veşnic vestit de Hristos şi să se nutrească cu 
Pâinea Trupului lui Hristos şi cu apa vie a harurilor izvorâte din coasta străpunsă 
a lui Hristos "Calea, Adevărul şi Viaţa". 


Rugăciune 
Doamne, care Te-ai coborât la noi ca să ne ridici şi să ne uneşti prin Tine cu 
Tatăl, vrem să nu ne mai rupem de Tine, izvorul existenţei, activităţii şi 
fericirii noastre. 


Doamne, fii cu noi când lucrăm, ca să lucrăm cum ai lucrat Tu. 


Doamne, fii cu noi când mâncăm şi ne distrăm, ca s-o facem cum ai făcut Tu 
la nunta din Cana. 


Doamne, fii cu noi în toate căile noastre, precum ai fost odinioară cu ucenicii 
pe drumurile Galileii. 


Doamne, fii cu noi când Suntem copleşiţi de osteneli şi suferinţe, ca să ne 


odihnim şi întărim cum ai făcut-o Tu. 


Doamne, rămâi pururi cu noi în Bethleemul sufletului nostru. Curăţă-l şi 
împodobeşte-l cu smerenia, blândeţea, răbdarea şi iubirea Ta. Fii Tu Stăpânul 
şi Cârmuitorul fiinţei noastre întregi, şi nu îngădui să-Ţi profanăm locaşul şi 
să Te izgonim vreodată din inima noastră. 


Amin. 





Pr. loan Abadi şi Pr. Alexandru Buzalic - Naşterea Domnului (Ziua a doua) 
- Solemnitatea Preasfintei Născătoare de Dumnezeu 


Sărbătoarea Naşterii Domnului trebuie să fie trăită de creştini în atmosfera 
reuniunii familiei. În ciuda condiţiilor nefavorabile datorate vitregiilor naturii, 
frigului, iernii, distanțelor, întârzierii trenurilor etc., oricine doreşte să petreacă 
aceste sărbători în mijlocul celor dragi, se regăseşte pe sine prin gesturi de 
bunăvoință, comuniune şi unitate, dar mai ales prin trăirea sentimentului de 
iubire. 


În sărbătoarea Naşterii Domnului lisus Hristos, în centrul atenţiei nu se află 
Familia din Nazaret, ci Pruncul Dumnezeu. Într-adevăr, lângă EI se află mama 
Sa, Sfânta Fecioară Maria şi Sfântul losif dar Sfânta Familie este reunită în jurul 
ieslei. Nu trebuie să pierdem din vedere modelul familiei creştine care este 
revelat de credinţa, tăria şi viaţa dăruită lui Dumnezeu din partea Sfintei Familii. 
Să nu uităm că familia este acea ecclesia domestica, unitatea de bază ce clădeşte 
Biserica locală şi se regăseşte în unitatea Bisericii Catolice. Sărbătoarea de 
astăzi ne cere să fim recunoscători faţă de Dumnezeu, pentru că ne-a oferit 
icoana vieţii de familie. 


Poate că există persoane care se împotrivesc acestui lucru: cum poate fi 
comparată Preasfânta Familie cu familiile din zilele noastre. Alții vor gândi ce 
poate să ne ofere nouă, celor care suntem atât de emancipaţi, liberi şi care ne 
întemeiem familiile noastre pe alte fundamente, aproape complet schimbate faţă 
de cele din trecut? Binenţeles şi timpurile prezente sunt cu totul altele, la fel şi 
modelele şi modele. Numai că în ceea ce priveşte căsătoria şi familia, acestea 
sunt instituţii vechi precum omenirea. Ceva se cuvine a rămâne după legea 
lăuntrică care stă la baza instituţiei căsătoriei. Întorcându-ne la Sfânta Familie, 
să privim icoana pruncului lisus înconjurat de Mama sa sfântă şi de cel care i-a 
asigurat un nume după legea lui Israel. Poate că aceasta va face, în ciuda 
realității existenţiale din zilele noastre, să se înțeleagă viaţa de familie 





eliminându-se nefericirea şi permanenta ameninţare a destrămării ei, atât de uşor 
profanată de legile civile şi încurajată de spiritul lumii. 


În misterul Sfintei Familii suntem introduşi nu de o simplă şi pură experienţă 
omenească — cum se întâmplă de multe ori — ci de Sfânta Scriptură şi de Tradiţia 
milenară a Bisericii. Numai printr-o privire atentă, datorată unei profunde 
credinţe, se descoperă întregul mister al acestei legături mişcătoare. Sfânta 
Scriptură şi credinţa vorbesc înainte de toate că această familie a fost dată de 
către Dumnezeu. Cu câtă prudenţă sfântă şi cu cât curaj se apropie Maria şi losif 
de căsătoria lor! Meditează în inimile lor şi abia după intervenţia specială venită 
din partea îngerului, când din punct de vedere sufletesc sunt maturi şi pregătiți 
pentru acceptarea deciziilor încredințate, pronunţă acel da nu pentru ei ci pentru 
acceptarea planului lui Dumnezeu. (vezi Matei 1, 18; Luca 1, 26). Acestui curaj 
şi cugetărilor lui Iosif şi Maria, în zilele noastre i se răspunde cu o oarecare 
invidie şi chiar cu negarea realităților, mai ales de către cei care nu văd valorile 
familiei clădite pe fundamentul ferm al credinţei în Dumnezeu. ŞI totuşi, fiecare 
căsătorie este chemată spre un scop bine determinat, măreț şi în acelaşi timp 
sfânt. Fiecare familie are obligaţia sfântă a iubirii lui Dumnezeu şi de a 
materializa iubirea creatoare prin acceptarea responsabilă şi transmiterea 
vieţii: familia creştină este un leagăn al vieţii biologice şi supranaturale prin 
credinţă. Fiecare familie se cuvine să reproducă în faptele vieţii, prudenţa, frica 
şi curajul sfânt, care i-a însoţit pe Maria şi losif pe drumul vieţii lor. 


Din relatarea Sfintei Scripturi rezultă că viaţa Sfintei Familii se desfăşoară în 
jurul Pruncului lisus. Maria şi losif ştiu că tot ce s-a petrecut în viaţa lor, s-a 
întâmplat datorită voinţei lui Dumnezeu şi puterii Providenţei divine. Nu este 
uşor să îngrijeşti un copil, să-l educi şi să-l călăuzeşti cu responsabilitate pe 
drumul vieţii. 


Copilul lisus “Le-a fost oferit lor” — scrie Luca (Luca 2, 51). Dar acest copil 
ştie cine este şi ce misiune are de îndeplinit pe acest pământ. De la 
îndeplinirea acestei lucrări nimic nu-l poate abate în viaţa sa. 


Pentru părinții pământeşti adeseori acest lucru înseamnă suferință şi acceptarea 
dăruirii altora. La fel şi în zilele noastre cât de greu acceptă părinţii ca propriul 
copil să-şi împărtăşească viaţa în slujba aproapelui, urmând o chemare 
consacrată cu totul servirii lui Dumnezeu. losif şi Maria, plini de frică şi durere 
îl caută împreună pe copilul de doisprezece ani, care fără aprobarea lor rămâne 
în timpul sărbătorii Paştilor în Ierusalim, dar nu în compania copiilor care cască 
gura la orice lucru pe care nu-l înţeleg, ci pentru lucrarea Tatălui său Ceresc 
(vezi Luca 2, 49). 

Mama Sa trăieşte astfel de clipe amare şi mai târziu, când Fiul său, matur fiind, 
o lasă singură şi-şi urmează chemarea. Mai mult, deseori privind la scopul Său, 





o ţine oarecum departe, pentru a-şi îndeplini misiunea Sa mesianică (Matei 12, 
48-50). Evangheliştii au notat unul sau altul dintre aceste amănunte, privitoare la 
mama care Îl urmează şi este aproape de Fiul ei. Maria a fost întotdeauna cu 
inima lângă EI, iar când drumul gloriei s-a terminat pe Golgota, Maria s-a 
aflat în preajma Crucii, îmbrăţişându-L şi Suferind pentru Fiul dăruit 
omenirii ca Sacrificiu de răscumpărare. 


Oare în centrul familiilor noastre creştine se află copilul, după modelul 
Preasfintei Familii a lui Iosif şi Mariei? Din păcate nu, căci astăzi se construiesc 
false priorităţi precum studiile, viaţa ce trebuie încă trăită, sau chiar falsa 1dee de 
libertate şi fericire lipsită de responsabilitățile vieţii. 


Oare câţi dintre cei căsătoriţi nu privesc în zilele noastre la copil, ca la «un rău 
necesar», care din păcate odată şi odată este nevoie să apară, dar care se cuvine a 
fi evitat pe cât este posibil. Vai de noua viaţă, dacă vine pe lume prea devreme 
în planul unor astfel de «părinţi», care nu se sfiesc să-şi ucidă fructul iubirii sau 
să abandoneze plăpândul copil ce vine pe lume gol şi nevinovat. Câte crime nu 
se petrec în rândul poporului nostru care se consideră creştin? De câteva ori pe 
locul I în lume în privinţa avorturilor. Dar familia de astăzi mai are timp pentru 
educaţia copilului ? Se interesează părinţii de problemele lui? Oare aceştia ştiu 
înainte de toate să aprecieze şi să respecte calea vieţii lui? Nu cumva majoritatea 
părinților devin tirani pentru copiii lor dorind să le stabilească un drum în viaţă, 


în loc să lase loc afecțiunii, ajutorului şi mai ales inimii, când este vorba despre 
relațiile interfamiliale. 


Se pot învăţa multe de la Sfânta Fecioară Maria. De la Maria se poate şi se 
cuvine a se învăţa grija faţă de propriul copil, în toate situaţiile vieţii, mai ales în 
cele mai dificile şi cele mai întunecate momente. Să-ţi iubeşti copilul 
întotdeauna, până la deplina uitare de sine. Să fi “mama lui” chiar şi atunci, când 
acesta nu vrea să-ţi fie nici copil, nici fiu ci se pune în slujba tuturor. 


Sfânta Scriptură ne relatează că viaţa Sfintei Familii nu a fost presărată cu 
trandafiri; să ne amintim numai câteva din textele menţionate în Noul 
Testament: problemele dinaintea căsătoriei, sărăcia şi amărăciunea 
Betleemului, fuga în Egipt, viaţa din Nazaret, apoi pentru Maria dificultatea 
apostolatului şi Calvarul, dar şi slujirea Bisericii ca Mamă a tuturor fiilor 
răscumpăraţi prin sângele Fiului ei. 


Cât de liniştit şi cu ce demnitate îşi suportă şi îşi acceptă condiția această 
Familie. losif, în ascultare şi tăcere, acceptând toate cerinţele cereşti. Maria, este 
«Servitoarea Domnului», iar lisus îndeplineşte voinţa Tatălui. Nici o supărare, 
nici o pretenţie, nici o dorinţă de evitare a încercărilor sau lucrurilor grele, cu 
care s-au întâlnit în viaţa lor. Totul din voinţa lui Dumnezeu, totul pentru 





Dumnezeu, chiar şi atunci când mintea omenească nu poate pătrunde 
profunzimea misterului. 


Sociologii şi psihologii şi-au propus să realizeze familia perfectă, lipsită de 
probleme, fără dezamăgiri, fără eşecuri, amărăciune, fără lacrimi! Dar 
deocamdată nu s-a realizat nimic. Familia ideală nu poate fi rezultatul unor 
soluţii pre-elaborate ci este lupta continuă a transpunerii în viaţă a icoanei 
familiei perfecte. 


Familia creştină este datoare a privi la lisus, Maria şi Iosif, pentru a rezista şi 
a trece prin încercările mai mult Sau mai puţin dureroase, cu care se 
confruntă, fără a cădea în abisul dezamăgirilor şi al tristeţilor, care asemenea 
buruienilor încearcă să cuprindă grădina roditoare a familiei. 


In Spiritul Evangheliei din această zi, dar şi meditând la Preasfânta Familie, 
familia creştină este datoare să înţeleagă că niciodată, în ciuda situaţiilor 
dificile cu care se confruntă Sau prin care trece, nu este singură. 


Odată, o familie în care a crescut Fiul lui Dumnezeu, a parcurs deja acest drum. 
L-a parcurs pentru noi. Deci atunci când ne confruntăm cu greutăți şi întuneric, 
când ne lipsesc puterile sau se diminuează în noi speranţele, când totul decurge 
altfel decât s-ar cuveni să fie, să ne întoarcem cu cugetul şi rugăciunea către 
Sfânta Fecioară Maria şi Sfântul Iosif. Să apelăm la ei cu sinceritate şi căldură, 
pentru a interveni în viaţa noastră, fie proprie, familială sau comunitară. 
Binenţeles, nimeni nu poate garanta, că în astăzi sau mâine ceva se va schimba 
în mod radical şi minunat. Dar este sigur că va fi mai uşor şi mijlocirea cerească 
a Sfintei Familii va salva familiile creştine din pericolele lumii de astăzi. 


Rugăciune către Sfântul Iosif 


Adu-ţi aminte de noi, sfinte Iosif: roagă-te şi mijloceşte pentru noi pe lângă 
Iisus de care ai purtat grijă. Fă, ca şi Preasfânta Fecioară, soţia ta, Să 
privească cu bunătate la noi, fiind Mama aceluia, care împreună cu Tatăl şi 
cu Spiritul Sfânt vieţuieşte şi domneşte fără încetare, în vecii vecilor. Amin. 





Pr. Olimpiu Todorean - Naşterea Domnului (Ziua a doua) 


Iubiţi credincioşi, Crăciunul este un mister atât de mare de iubire încât Biserica 
simte nevoia să continue a medita asupra lui. Astăzi Cuvântul lui Dumnezeu ne 
invită, în particular, să ne contemplăm pe noi în mijlocul sărbătorii Crăciunului. 
Pentru noi şi pentru toată creaţia, după ce Înţelepciunea eternă s-a întrupat, totul 
este schimbat: creaţia, chiar şi imperfectă cum este, şi-a regăsit rolul său, acela 
de a-l lăuda pe Domnul. Odată cu întruparea, pentru noi a revenit posibilitatea 
de a fi în mod deplin fii ai lui Dumnezeu şi moştenitori ai Paradisului. Cu 
adevărat, odată cu Crăciunul începe o nouă creaţie, o nouă istorie: aceea a 
graţiei, aceea a milostivirii. 


Domnul ne-a făcut un mare cadou, dăruindu-ne vederea. Putem privi chipul 
celor dragi ai noştri, minunăţiile lumii, putem studia etc. Şi totuşi, sunt multe 
lucruri pe care nu le putem vedea doar cu ochii. Dacă ne gândim doar la atomul 
din care sunt făcute diferitele realităţi, el fuge privirii noastre: dar există, numai 
că noi nu-l putem recunoaşte doar privindu-l. La fel energia electrică: noi vedem 
un fir, dar nu reuşim să vedem ceea ce trece prin el. Şi totuşi există curentul 
electric! Mai mult, microbii, care fac atâta rău corpului nostru, purtând chiar boli 





grave, cu ochii noştri nu putem să-i vedem, este nevoie de un microscop pentru a 
mări imaginea. 


Evanghelia spune că pe Dumnezeu nimeni nu l-a văzut! Dar să nu ne mirăm; 
căci, dacă nu avem posibilitatea a vedea multe lucruri omeneşti, cum am putea 
pretinde să-l vedem pe Dumnezeu, Creatorul şi Domnul lumii? Nimeni dintre 
Noi, cu ochii goi, nu poate să fixeze timp îndelungat soarele pentru că lumina sa 
este atât de puternică încât ne-ar orbi, ar închide ochiul nostru în întuneric şi am 
obține contrariul. Dumnezeu stă deasupra noastră, este mai mare decât noi şi 
viaţa sa este atât de strălucitoare încât ochii noştri nu pot suporta această lumină. 
Numai în paradis vom putea vedea ceva în plus din această frumuseţe a lui 
Dumnezeu. 


Trebuie să acceptăm aceste limite ale noastre, ce ne fac să rămânem simpli, 
umili, dar mândri şi aroganţi. Nu din întâmplare primii care au văzut chipul lui 
Dumnezeu, la fel ca Moise, atunci când a coborât de pe munte avea chipul 
luminat, încă radiant, astfel încât poporul a înţeles imediat că au fost în contact 
cu Dumnezeu, în dialog cu el. 


In această perioadă de Crăciun, să medităm tocmai asupra acestui dar: lisus, 
Fiul lui Dumnezeu s-a făcut unul dintre noi pentru a ne face cunoscut chipul 
lui Dumnezeu, Tatăl. Ceea ce omul, de unul singur, nu este în măsură să facă, 


acum lisus ni l-a revelat, ni l-a arătat. In lisus putem privi cine este şi cum 
este Dumnezeul nostru. 


Lucrul cel mai surprinzător este tocmai acesta: lisus a venit să ne spună 
tuturor că „Dumnezeu este Tatăl”, ceea ce înseamnă că are o inimă care 
iubeşte, primeşte, iartă, însoţeşte, face sărbătoare pentru noi. Este minunat 
să te gândeşti la un astfel de Dumnezeu, aşa cum lisus ne învaţă. 


Și în acest an, Biserica din toată lumea încearcă să înţeleagă mai bine ce 
înseamnă a fi „fiu al lui Dumnezeu”, a avea credinţă în el, care, pentru noi, este 
tată şi mamă. lisus este o uşă care ne face să intrăm în lumea lui Dumnezeu; El 
este cheia care deschide posibilitatea de a vedea chipul lui Dumnezeu: Cine mă 
vede pe mine, îl vede pe Tatăl”, va spune lisus. Toţi caută chipul lui Dumnezeu: 
Arată-mi chipul tău, repetă de foarte multe ori Psalmi. Ei bine, lisus a venit 
tocmai pentru a mulțumi omul de orice vârstă, cultură, etnie. Cine îl urmează pe 
Iisus, va învăţa să-l vadă pe Dumnezeu, să se bucure de prietenia lui, să se 
încreadă în ajutorul său. 


Biblia vorbeşte despre Dumnezeu folosind imagini pentru că nu se poate 
reprezenta chipul lui Dumnezeu. Uneori, într-un tablou antic. Dumnezeu este 
reprezentat ca şi o persoană în vârstă, cu barbă... Nu, Dumnezeu nu este aşa! 





Biblia vorbeşte despre Dumnezeu ca şi despre o lumină intensă, de un braţ 
robust împotriva răului, de o mână care susţine cu iubire, de un nor care conduce 
paşii poporului, de un glas care ne cheamă pe fiecare pe nume... Acesta este 
Dumnezeu! 


Spune Evanghelia că mulţi nu şi-au dat seama de lisus în Betleem când s-a 
născut şi nici când era adult. Riscul este mereu acesta: atunci când ai multe 
lucruri de făcut, atunci când eşti prins de probleme zilnice, foarte uşor pierzi din 
vedere lucrurile esenţiale: acela că Iisus vine în întâmpinarea noastră pentru a 
ne conduce la tatăl, pentru a ne ajuta să înţelegem mai bine că suntem fii ai 
lui Dumnezeu şi care este destinul final: fericirea veşnică. 


Cine se simte mare, puternic, inteligent, bogat... poate pierde această mare 
ocazie. Nu din întâmplare în jurul lui lisus erau săracii, cei mici, cei simpli, cei 
umili, bolnavii, copiii. Şi erau fericiţi să stea cu el. Cei mândri, în schimb, nu au 
niciodată un loc lângă lisus, nu pentru că lisus nu-i vrea, ci pentru că a sta cu 
lisus înseamnă a-ţi schimba viaţa. 


Prin botez am devenit fii ai lui Dumnezeu, cu adevărat. Din păcate, de multe ori 
uităm acest lucru. Şi în acest an, suntem deci, invitaţi să ne bucurăm de faptul că 
suntem fii ai lui Dumnezeu, să trăim ca fii adevăraţi. Este adevărat că lisus este 
Fiul lui Dumnezeu, Unicul său Fiu, dar şi noi Suntem adoptați de EI. El a 
venit să ne caute pentru a ne însoţi spre casa Tatălui, spre locul pregătit 
pentru noi din veşnicie. 


Acum ne reluăm viaţa normală, după sărbătorile de Crăciun. Să ne reamintim 
că suntem chemaţi a învăţa de la lisus ce înseamnă a fi fii ai lui Dumnezeu. 
Mai mult să fim mai atenţi atunci când rostim cuvântul Tată, când ne facem 
semnul crucii, dimineaţa şi seara, atunci când recităm Tatăl Nostru: să nu facem 
din aceasta doar un obicei, pentru că este darul cel mai mare, darul cel mai de 
preţ pe care ni l-a făcut lisus. Dacă vom face astfel, atunci Crăciunul nu a trecut 
degeaba. Amin. 





Mitropolitul Serafim de Pireu - Mesaj cu ocazia Naşterii Domnului 


“Tubiţiui şi mult doriții mei fu, „Taină străină văd şi prea slăvită”, „astăzi toată 
zidirea se bucură şi se veseleşte că Hristos s-a născut din tânăra Fecioară”, „iar 
îngerii toţi, în ceruri dănţuiesc şi se bucură astăzi”. 


“Câte sărbători avem în fiecare zi întru Tainele lui Dumnezeu”, zice Sfântul 
Grigorie Teologul. Cel mai mare praznic, însă, rămâne această mare sărbătoare a 
Întrupării: „Venit-a întrupându-Se Hristos”, „Hristos se naşte”, «Hristos s-a 
născut!»! 


Atât de mare este darul lui Dumnezeu făcut omului, încât «mintea este mai slabă 
ca faptele, iar cuvintele mai prejos de înţelegere”, după cum zice marele 
Vasile. Departe de orice pricepere este lucrarea de negrăit a lui Dumnezeu, 
marea taină a dumnezeieştii iconomii, coborârea Fiului şi Cuvântului lui 
Dumnezeu, care, «a locuit întru noi» ca Dumnezeu-Om, lucru „mai presus de 
minte” şi „mai presus de cugetare”. Desigur, este vorba de natura acestei minuni 
ce depăşeşte rațiunea omului. Neputinţa minţii omului de a ajunge la adâncurile 
înţelepciunii lui Dumnezeu este înnăscută, dar este şi consecința adâncirii 
omului contemporan întru răutățile zilei. Sufletul acestuia este secat de lipsa 
îndulcirii dumnezeieşti, slăbit de lipsa gingăşiei şi întunecat de lipsa Harului, 
răbdând mii de chinuri văzute şi nevăzute, întru stăpânirea patimilor şi întru 
frenezia păcatului, săraci întru jertfire, dar nu şi întru bunuri materiale. 

Nu înţelegem, frații mei, câtuşi de puţin „sărăcia extremă” a ieslei, „acea 
înfăşare cu totul smerită” ori „golătatea peşterii” întru care, însă, „strălucea 
bogăția dumnezeirii”. 





Nici inima noastră nu se însufleţeşte de bucuria care tocmai a venit: Domnul 
Întrupat. De bucuria care L-a născut: Doamna de Dumnezeu Născătoare, 
preacurata bucurie şi Mângâietoarea noastră, Preasfânta noastră Maică iubitoare 
şi prea dulce, care ne întinde braţele aducându-ne nouă, celor mai josnici dintre 
oameni, bucuria ei, Preadulcele ei Prunc. 


Gândiţi-vă, fraţii mei, la fericirea Preasfintei noastre, care aduce în lume pe 
Pruncul de dincolo de vreme. 


Ce bucurie nemărginită şi binecuvântare simte o mamă atunci când îşi priveşte 
pruncul nou-născut, noul om, înfăşat şi odihnindu-se în îmbrăţişarea ei. 


Ce îmbrăţişare simte şi Născătoarea de Dumnezeu atunci când toate s-au făcut 


99, 


„după cuvântul Tău”, al lui Dumnezeu adică... 


Cât de mare îi este bucuria atunci când îi dă, odată cu laptele ei, viață Celui 
Dătător de Viaţă şi Făcător al Ei. 


Cât de mare îi este bucuria atunci când simte mireasma de prunc, dar şi negrăita 
mireasmă a rodului pântecelui ei, căci desăvârşit dumnezeiască şi desăvârşit 
omenească fire ţine în braţe Preasfânta Născătoare, pe Dumnezeul şi pe Fiul ei. 


Cât de mare este bucuria ce răzbate din peştera smerită, «palat frumos» 
împodobit cu Lumina cea neînserată a arătării lui Dumnezeu, bucurie ce inundă 
zidirea întreagă. 


„Acolo îngerii cântă neîncetat, iar păstorii, petrecând noaptea pe câmp, cântare 
vrednică aduc”, 


„Să se bucure cerul, să se veselească pământul!”, iar „lumea dănţuieşte auzind”, 
exclamă imnograful. 


Născătoarea de Dumnezeu, aşadar, aduce omenirii bucuria ascultării, în locul 
ucigătoarei fărădelegi a neascultării. Maica Domnului aduce omenirii bucuria 
mântuirii din tragedia morţii. 


Şi pentru că nu trebuie să uităm că omul totdeauna se va găsi la răscrucea 
ascultării de Dumnezeu şi a neascultării ce-l lipseşte pe om de belşugul 
paradisului pentru care a fost el zidit. Alături de Naştere vine şi moartea. Alături 
de urmarea credinţei a celei mai bune dintre oameni, a Doamnei de Dumnezeu 
Născătoare, [vine] şi ispita luptei cu Dumnezeu a urătorului, mâniosului Irod. 





Nu trebuie să uităm nici că lisus, din momentul în care a păşit în istorie, înfruntă 
violenţa, împotrivirea şi persecuția din partea autorităţii lumeşti ce asupreşte 
săraci şi neputincioşi. Hristos a răbdat din fragedă pruncie persecuția şi puterea 
demonică — la fel cum, mai târziu, au făcut şi următorii lui, mucenicii încununaţi 
şi sfinții — a unui lrod care, luptând împotriva lui Dumnezeu, caută să 
înveşnicească şi înteţească răutatea şi nedreptatea între oameni. 


Aşadar, răutatea şi nedreptatea pe care le trăim astăzi nu sunt specifice doar 
nouă, ci constituie icoana parcursului martiric al Domnului încă de la Naşterea 
Sa, icoana norului de prunci mucenici junghiaţi din porunca tiranului Irod. 
Pentru că Irod, făcând parte dintre „ocârmuitorii neamurilor” — adică dintre aceia 
care au falsul sentiment că, având o funcţie lumească, au şi drept de viaţă şi de 
moarte — în mod viclean se alătură morţii şi răutăţii, se leapădă de Dumnezeu şi 
supune oamenii la un sinistru măcel, la plânset şi bocet. 


Mucenicii şi în vremea noastră, noii mucenici, adeveresc în continuare acest fapt 
tragic: „stăpânirea şi strălucirea împărăţiilor acestei lumi” săvârşesc răul, dar 
credinţa puternică în Dumnezeu, în Stăpânirea Adevărată a tuturor, în Făcătorul, 
în Domnul, în Împăratul vieţii, totdeauna le va birui. Biruinţă a credinţei şi 
încrederii este şi Maica Domnului, care, prin desăvârşita ei ascultare, s-a făcut 
Mijlocitoare, întru Duhul Sfânt, între oameni şi Dumnezeu, dăruind lui Hristos 
firea omenească şi făcându-se Dătătoare de Viaţă. 


Ceea ce dorim astăzi cu mare putere nu este scăparea din chinurile noastre, după 
cum spune sfântul scriiturii noastre, Papadiamandis, «Ca şi cum ar avea patimile 
vreodată sfârşit şi suferinţa lumii», ci Darul sfinţeniei, izvorât de Marea Minune 
a Întrupării pe care, smerindu-Se pe Sine, ni-l face bunul Dumnezeu. 


Ceea ce căutăm cu ardoare este începutul încredinţării care triumfă în inimile 
Drepţilor şi credincioşilor întru bucurie, începutul veseliei ce vine din luminarea 
Duhului Sfânt care îi face pe Sfinţi să strălucească, al veseliei îngerilor, 
păstorilor, magilor, a cerului şi pământului, a făpturii întregi. Începutul bucuriei 
a „celei dintâi dintre oameni”, a Preasfintei de Dumnezeu Născătoare, începutul 
bucuriei pe care o primim şi o întâmpinăm în peştera Naşterii, pe Cuvântul lui 
Dumnezeu cel dinainte de veacuri, pe Fiul lui Dumnezeu, Hristosul întrupat, 
„lumina cea adevărată, Care luminează şi sinţeşte pe tot omul”. 


Atunci când găseşti pe Hristos”, zicea Gheronda Porfirie, „îţi este îndestul, 
nu mai vrei nimic altceva, te linişteşti. Devii alt om. Trăieşti oriunde, oriunde 


există Hristos. Trăieşti printre Stele, în ceruri cu îngerii, cu Sfinţii, pe pământ 
cu oamenii, cu plantele, cu animalele, cu toţi, cu toate. Acolo unde există 
dragoste în Hristos, singurătatea dispare. Eşti liniştit, vesel, îndestulat. Nici 
melancolie, nici boală, nici stres, nici întunecare, nici iad”, 





Doar bucuria sfinţeniei. lar această bucurie este Hristos, această bucurie este 
Mântuitorul, Care este omului odihnă, naştere, înviere şi mântuire. 


Iar NOII exclamă: „Iată, vine Dumnezeu şi poartă trup omenesc, 
intră adică în curgerea istoriei şi se face om ce suferă foame, însetează şi este 


frig, pentru ca Să izgonească dinlăuntrul nostru greutatea vinei şi să ne 
împace iarăşi cu cerul. Până în această noapte plină de minune, oamenii se 
găseau sub moarte. De-acum înainte, nu vor mai muri, ci vor adormi 
întorcându-se în pământul din care au ieşit, pentru a învia într-o zi întru 
bucuria nemuririi”. 


Hristos s-a născut! 


Adevărat s-a născut! 


Mulţi ani binecuvântaţi şi prea înţelepţi! 
Mitropolitul vostru, al Pireului, Serafim ” 





Preot Nicolae Tănase - Predică la Soborul Maicii Domnului 


După ce ieri am serbat Naşterea Domnului, astăzi, a doua zi, o serbăm şi pe cea 
prin care ne-a venit bucuria acestui mare praznic al creştinătăţii, Crăciunul, 
adică pe Maica Domnului, Fecioara în care Însuşi Hristos, Fiul lui Dumnezeu, 
S-a întrupat, pentru a noastră mântuire. Aceasta este una din sărbătorile de 
astăzi. (...). 


Şi aţi auzit cântările Învierii, pentru că Duminica prea slăvim învierea 
Domnului, prima zi a săptămânii, în care am fost eliberaţi de păcat. Tot astăzi îl 
prăznuim şi pe Sfântul Eftimie cel nou care, alături de Sfântul Sava cel sfinţit, 
ne-a lăsat nouă rânduielile slujbelor. 


Observaţi că rânduielile slujbelor sunt deosebite, organizate, cu scop precis şi cu 
semnificație. Tot ce se-ntâmplă, tot ce se spune, toate gesturile înseamnă ceva. 
Ei bine, el, cel pe care-l prăznuim astăzi, a consemnat aceste rânduieli şi aşa au 
ajuns până la noi. (...). 


Tot astăzi prăznuim şi un sfânt din părțile noastre. Se numeşte Sfântul Nicodim 
de la Tismana. Acest Nicodim, trăitor în Sfântul Munte, a venit la noi şi a 
organizat viața călugărească pe teritoriul patriei noastre. Mai întâi a zidit o 
mănăstire cu numele Vodița, undeva lângă Porțile de Fier. Ruinele ei se pot 
vedea şi astăzi. Apoi a zidit o altă mănăstire, Mănăstirea Tismana — pe care 
mulţi o cunoaşteţi, pentru că aţi vizitat-o - unde-şi are mormântul. Moaştele lui 
nu sunt acolo, se păstrează numai un deget. De ce? Pentru că au fost ascunse de 
frica năvălitorilor şi Sfântul, până astăzi, n-a binevoit să le descopere. Unii sfinți 





(...) nu lasă, având trecere la Dumnezeu, să se împartă corpul lor neputrezit. Alţii 
sunt mai binevoitori şi lasă ca o parte din corpul lor să se împartă la mai multe 
biserici, spre mai multă evlavie şi spre a se putea închina mai mulţi la corpul lor 
prea slăvit. De ce nu putrezeşte? Pentru că nu mai poate să putrezească ceva care 
a fost pătruns de Duhul Sfânt. 


Aţi auzit astăzi, la Apostol, zicându-se aşa: „Roada Duhului este dragostea, 
bunătatea, îndelunga răbdare, blândeţea...”. Nu le avem pe acestea? Înseamnă că 
n-avem pe Duhul Sfânt în noi, adică puterea lucrătoare a lui Dumnezeu. De 
aceea, se cunoaşte care este creştinul care Îl are pe Duhul Sfânt şi care este 
creştinul care nu-L are pe Duhul Sfânt. Amândoi sunt creştini, dar unul Îl are şi 
altul nu-L are. Cum se cunoaşte? Din ce face el, din cum se manifestă el, din 
cum reacţionează el. 


Sfântul Nicodim de la Tismana a făcut multe minuni. V-aş istorisi două, 
impresionante. Domnitorul Ungariei de atunci, sub a cărui stăpânire eram şi noi, 
avea o fată bolnavă de epilepsie. Închipuiţi-vă câţi bani cheltuise cu ea şi nimeni 
nu putuse s-o vindece. A mers la Sfântul, Sfântul s-a rugat şi a vindecat-o. 
Domnitorul i-a spus aşa: „Eu sunt catolic, vreau să trec la Ortodoxie. Ai făcut o 
minune pentru mine şi un bine. În Biserica Ortodoxă există puterea lucrătoare a 
lui Dumnezeu. Dar, pentru o mai bună încredințare şi ca să o fac cu toată inima 
şi convingerea, fă te rog pentru mine o minune”. „Ce minune?”, a întrebat 
Sfântul, care era stareţul Mănăstirii Tismana. „Fă o minune. Stai în foc. Să 
facem un foc şi tu să stai în foc”. Şi au făcut un foc mare. Starețul, Sfântul 
Nicodim, a slujit Sfânta Liturghie, la sfârşit a luat Sfânta Evanghelie şi Crucea şi 
îmbrăcat în veşminte, a intrat în foc. Şi a stat ce a stat acolo, până când 
domnitorul, plângând, a zis: „leşi, sfinte, de acolo şi botează-mă!”. S-a botezat şi 
a trecut la Ortodoxie. 


Ca mulţumire, în fiecare an organiza hramul bisericii, la Adormirea Maicii 
Domnului. Când Adormirea Maicii Domnului pică lunea, miercurea sau vinerea, 
la mănăstire se mănâncă peşte, nu se mănâncă deloc carne. 


Într-un an, neștiind el rânduielile, a venit pregătit să dea de mâncare la mulţime 
de credincioşi. Cred că vă închipuiți cum arăta mănăstirea şi împrejurimile 
mănăstirii la vremea aceea. Cu mii, cu zeci de mii de credincioşi. Aşa era 
atunci... . Astăzi s-au mai răcit credincioşii şi vin mai puţini. Chiar şi de hram, 
chiar şi Duminica şi de sărbători, credincioşii noştri — nu numai la noi, ci în toată 
ţara - vin mai puţini la biserică. (...). Închipuiţi-vă, deci, la hramul Mănăstirii 
Tismana, câtă lume trebuia hrănită la vremea aceea. A venit domnitorul cu tot ce 
trebuie şi a preparat mâncare. A venit însă cineva şi i-a spus: „Ştie stareţul că tu 
ai preparat mâncăruri de carne în atâtea tuciuri, în atâtea vase?”. Zice: „Nu ştie, 
dar nu trebuie aşa?”. „Nu trebuie”. Astăzi este vineri, sărbătoarea a picat vineri 





şi se mănâncă numai peşte”. S-a înfricoşat el şi a ascuns fapta lui, a pus capacele 
peste toate vasele. Când stareţul a venit să binecuvânteze, a întrebat: „Ce aveţi 
aici?”. Domnitorul a spus: „Preacuvioase părinte, avem peşte”. „Bine. Faceţi 
rugăciunea”. Un diacon a zis rugăciunea cu tot poporul, iar Sfântul a dat 
binecuvântarea: „Doamne lisuse Hristoase, binecuvântează mâncărurile acestea 
de peşte, care se vor da robilor Tăi şi pe robii Tăi, că Sfânt eşti întotdeauna, 
acum şi pururea şi în vecii vecilor. Amin”. L-a salutat pe domnitor şi a urcat în 
peştera lui din munte, că era aşa de sfânt, puternic în rugăciune, ascet şi postitor, 
încât n-a rămas la masă. Şi s-a constatat minunea aceasta că, desfăcând vasele, 
ele erau pline cu peşte preparat. 


Vedeţi, ce mare este Dumnezeu şi lucrător prin sfinţii Săi! „Minunat este 
Dumnezeu întru sfinții Săi!”. Şi multe alte minuni a făcut Sfântul Nicodim şi 
încă face. De aceea, când avem bani de cheltuit, să mergem la iarbă verde, dar să 
vizităm şi mănăstirile noastre. Să ne amintim, să întrebăm: „Ce-i aici? Cum e 
aici? Ce s-a întâmplat aic1?”. Acolo întotdeauna există o carte cu istoria 
mănăstirii. Toate sunt pline de minuni, pline de lucruri importante. Se cade nouă 
să cunoaştem toate acestea. (...). 


Dumnezeu să ne ajute să înțelegem semnificaţia Crăciunului, sărbătoarea de 
astăzi. Sărbătoarea de mâine: Sfântul Ştefan. Amin. 





Pr. Vasile Gordon - Predică la Soborul Maicii Domnului 


Colinde, colinde!/E vremea colindelor, /Căci gheaţa se-ntinde/Asemeni oglin- 
delor./Şi tremură brazii/Mişcând rămurelele,/Căci noaptea de azi-i/Când scânteie 


stelele./Se bucur' copiii,/Copiii şi fetele,/De dragul Mariei,/Îşi piaptănă 
pletele,/De dragul  Mariei/Şi-a  Mântuitorului,/Luceşte pe  ceruri/O stea 
călătorului.../(M. Eminescu, „Colinde, colinde”). 


Începem cuvântul consacrat Soborului Maicii Domnului, sărbătoarea zilei a 
doua a Crăciunului, cu această splendidă poezie eminesciană, pentru că descrie 
în mod admirabil atmosfera şi semnificaţia acestei frumoase zile: cinstirea 
Sfintei Fecioare Maria în ambianța plăcută a colindelor. 


Nu cu multă vreme în urmă, ne-a întrebat un credincios dacă nu cumva greşeşte 
prin faptul că cele mai multe rugăciuni pe care le rostește sunt închinate Maicii 
Domnului... În primele momente, în locul unui răspuns direct i-am amintit că 
potrivit rânduielilor Bisericii există o ierarhie liturgică în cult: Dumnezeu în 
Treime, Căruia se cuvine adorare, Maica Domnului, căreia îi acordăm supra- 
venerare (sau supra-cinstire) şi sfinţii, cărora le facem venerare (sau cinstire). 
Logic, potrivit acestei rânduieli, întâi trebuie să ne adresăm lui Dumnezeu şi 
apoi Maicii Domnului... Dar, peste câteva clipe i-am spus că nu credem a fi o 
greşeală ca cea mai mare parte a timpului de rugăciune să-i fie consacrată Maicii 
Domnului, pentru că ea niciodată nu este despărțită de lisus Hristos Dumnezeu, 
Care a binevoit a se face fiu al ei... 





Rugându-ne Maicii Preacurate nu îi cerem altceva decât să mijlocească, să 
poarte doleanţele noastre spre Fiul ei şi Dumnezeul nostru. Pe de altă parte, nici 
lisus - Fiul, nu este niciodată despărțit de Tatăl şi de Duhul Sfânt, astfel că orice 
rugăciune se îndreaptă, de fapt, către Preasfânta Treime. 


Nu întâmplător s-a rânduit ca a doua zi de Crăciun să fie dăruită Maicii 
Domnului. Aducând prinosul de adorare pentru Dumnezeiescul Prunc, Biserica 
n-a uitat-o nici pe cea care L-a primit şi L-a purtat în pântece şi care, într-o 
smerenie desăvârşită, L-a născut într-o iesle din Betleem. Astfel, ceea ce ne-a 
învăţat Biserica împlinim şi noi: a doua zi de Crăciun, aducând slavă lui 
Dumnezeu, toţi credincioşii mărturisim recunoştinţă şi faţă de Maica Preacurată, 
în sfântă comuniune, la Sfânta Liturghie. Căci cuvântul „sobor” înseamnă 
„adunare, comuniune”. 


Aşadar, când spunem „Soborul Maicii Domnului”, înţelegem adunarea drept- 
măritorilor creştini în jurul Maicii care-L ţine în braţe pe Dumnezeiescul Prunc, 
lisus Hristos. 


Revenind la întrebarea credinciosului (care poate fi şi întrebarea noastră), ne 
dăm seama că noi îi adresăm o mare parte a rugăciunilor, pentru că întotdeauna 
ea apare înaintea ochilor noştri sufleteşti ca o caldă rugătoare. Imaginea ei 
luminoasă aşa este consemnată în Tradiţia Bisericii, scrisă şi pictată: la Buna- 
Vestire, îngerul a găsit-o rugându-se; la Naşterea Pruncului lisus este firesc să 
ne-o imaginăm rugându-se lui Dumnezeu s-o ajute spre a învinge teama şi 
condiţiile precare legate de sălaşul sărăcăcios în care i-a fost rânduit să devină 
mamă; la nunta din Cana L-a rugat pe Fiul ei să salveze o situaţie neplăcută, 
atunci când se terminase vinul; trecând peste celelalte momente din lucrarea 
Mântuitorului, la care Maica Sa a fost adesea părtaşă, nu doar cu simpla 
prezenţă, ci mereu cu rugăciunea către Dumnezeu, nu ne-o putem imagina altfel 
în ceruri decât în ipostaza rugăciunii, mijlocind pentru neamul omenesc. 


De aceea, când spunem „Maica Domnului”, spunem „Rugăciune”. Aşa se 
explică faptul că una dintre cele mai frumoase icoane ale ortodoxiei poartă 
numele Deisis (=Rugăciune), cu Mântuitorul în mijloc, la dreapta Lui - Maica 
Domnului, iar la stânga - Sfântul loan Botezătorul, amândoi în ipostază de 
rugăciune. 


Plecând de la înţelesul numelui „Maria” („„Miriam” în ebraică), care se traduce 
prin „Cea bine mirositoare, Cea plăcută, Doamnă, Stăpână, Steaua mării”, ne 
gândim şi la alte nume care i se pot atribui Maicii Domnului: Mamă - cel mai 
adesea, pentru că ea este nu doar mama lui lisus ci şi a noastră, a celor care am 
devenit frați cu EI prin Botez; Fecioară, fiind, din darul Domnului, singura 
mamă-fecioară din istoria omenirii; Chivot (şi Biserică) pentru că L-a purtat în 





pântece pe Hristos euharistic; Scară către cer, pentru că prin lucrarea ei leagă 
pământul cu cerul. Acestor prea frumoase nume se pot adăuga desigur şi altele. 
Cu deosebire cel de Rugătoarea sau Rugăciune, pe temeiurile arătate mai sus. 


Aceste temeiuri credem că l-au inspirat şi pe Eminescu, poetul nostru cel de 
toate zilele, când a scris „Rugăciune”, poezie care încheie cuvântul nostru de 
acum: Crăiasă alegându-te,/Îngenunchem rugându-te/Înalță-ne, ne mântuie/Din 
valul ce ne bântuie;/ Fii scut de întărire/Şi zid de mântuire/Privirea-ţi 
adorată/Asupră-ne coboară/O, Maică Preacurată/Şi pururea fecioară,/Marie!/Noi 
ce din mila Sfântului /Umbră facem pământului /Rugămu-ne'ndurărilor/ 
Luceafărului mă-rilor;/Ascult-a noastre plîngeri/Regină peste îngeri/Din neguri 
te arată/Lumină dulce, clară,/O, Maică Prea Curată/Şi pururea fecioară, /Marie! 
Amin. 





Părintele Ciprian Negreanu - Predică în a doua zi de Crăciun (2016) 


În numele Tatălui şi al Fiului şi al Sfântului Duh.Amin. 


Astăzi dacă ne binecuvântează şi ne ajută Dumnezeu vreau să călătorim 
împreună cu gândul şi cu mintea prin evenimentele care s-au petrecut acum 
2016 ani şi să găsim o cronologie care să satisfacă întrebările sufletului nostru, 
adică o aşezare cronologică a evenimentelor care este foarte importantă, din 
multe puncte de vedere este importantă pentru noi pentru că istoria şi viaţa 
Mântuitorului este viața noastră. Nu numai viaţa noastră a devenit viaţa lui 
Hristos şi El trăieşte prin noi şi suferă cu noi şi se bucură cu noi. Ori 
evenimentele ce s-au petrecut atunci sunt foarte importante aşa cum tu te întrebi 
despre tine însuţi ce ai făcut, când te-ai născut, cum te-ai născut. Este 
fundamental să ştii de unde eşti, cine eşti, cine te-a născut, cum te-ai născut, cum 
erai, ce s-a întâmplat în perioada în care tu nu ştiai de tine. Dacă nu ştii aceste 
lucruri eşti dezrădăcinat, nu ştie nimeni cine eşti, de unde eşti, şi de cine să te 
simţi legat, dacă nu te simţi legat, poţi deveni rece şi nepăsător, crud chiar. Aşa 
că a şti ce s-a întâmplat în viaţa Mântuitorului, este a şti ce s-a întâmplat în viaţa 
noastră , a ne temelui viaţa sufletului , a inimii noastre pe acele momente, 
întâmplări. Este foarte important. 


Acum când mulți dintre noi suntem la începutul credinţei şi suntem foarte 
nepricepuţi, nepăsători, neştiutori, indiferenți nu simţim asta dar cu cât veţi 
înainta în viaţa sufletului, în credinţă, o să vedeţi că aveţi nevoie de aceste 
lucruri, aveţi nevoie să ştiţi cine sunteţi voi. Şi voi sunteţi în primul rând, dacă 
omul are o valoare este că se identifică sau că Mântuitorul, Dumnezeul nostru s- 





a identificat cu noi, că s-a făcut eu, că Dumnezeu s-a făcut noi şi dacă EI se 
identifică cu noi este foarte important să aflăm ce s-a întâmplat cu EI, este 
important şi pentru viaţa noastră interioară, pentru sufletul nostru, pentru că tot 
ce s-a întâmplat cu Mântuitorul, se va întâmpla şi cu sufletele noastre. Istoria 
vieţii Mântuitorului nostru, lisus Hristos este istoria sufletului omenesc care 
merge pe calea lui Dumnezeu. 


Dacă vrei să afli ce se va întâmpla cu sufletul tău pe calea credinţei, trebuie să 
citeşti cu atenţie viaţa Mântuitorului nostru. Tot ce se întâmplă acolo se va 
întâmpla şi cu sufletul tău, la fiecare personalizat. Şi când sufletul, zic 99 % din 
om adică omul în fiinţa lui este suflet în primul rând şi apoi trup. Ce va da omul 
pentru sufletul său, lumea întreagă ar da-o e puţin, sufletul are o valoare 
inestimabilă - este suflarea lui Dumnezeu - trupul devine valoros şi important 
prin unirea cu sufletul, el devine important prin ascultarea de suflet şi dacă se 
uneşte cu sufletul nu are valoare eternă şi va fi muritor, trecător dar dacă ascultă 
de suflet are valoare eternă şi devine izvor de binefacere, de sănătate, izvor de 
binecuvântare aşa cum devin trupurile sfinților, dar numai dacă ascultă de suflet. 


Sufletul este nemuritor şi de o valoare inestimabilă dar toate acestea se 
transformă în chin şi în suferinţă dacă el nu ascultă de Dumnezeu şi nu se 
uneşte cu Dumnezeu. Dar dacă face aceasta - ca început al unirii cu Dumnezeu 
este ascultarea de Dumnezeu - atunci devine inestimabil ca valoare, Cerurile 


cerurilor toate la un loc nu se compară cu valoarea unui suflet. 


Și acum întorcându-ne la istoria vieţii Mântuitorului sunt convins şi ştiu pentru 
că ce trăim noi fiecare în parte, trăiesc toţi cu diferite nuanţe, accente puse 
diferit, dar în general trăim cam acelaşi lucru, vă spun ca duhovnic care am 
ascultat atâtea suflete. Noi suntem foarte asemănători, când îl judecăm pe 
celălalt ne judecăm pe noi înşine , sunt mici diferenţe între oameni, foarte mici - 
de cultură, de educaţie, de ereditate - 99 % suntem cam la fel. 1% suntem diferiți 
unul de altul. Şi ziceam că ştiu de nelămuririle voastre pentru că le cunosc pe ale 
mele, şi dacă le ştiu pe ale mele le ştiu şi pe ale voastre. 


ŞI atunci să trecem peste aceste evenimente şi să vedem ce putem lămuri dintre 
ele: 


Capitolul 2 din Matei: “Iar dacă S-a născut lisus în Betleemul Iudeii, în zilele 
lui Irod regele, iată magii de la Răsărit au venit în Ierusalim, întrebând: ” 


Mântuitorul s-a născut în vremea unui mare recensământ. Cu câţiva ani înainte 
împăratul Octavianus, luase tronul după o bătălie vestită. Pentru că în imperiul 
roman şi bizantin nu se trecea tronul prin sucesiune, putea venea la tron oricine. 
Vasile | macedoneanul devenit şi sfânt era un trac de lângă Dunăre, un ţăran, cu 





traistele în spate, desculţ, fără cultură a intrat în Constantinopol să-şi facă un 
rost. Şi peste câţiva ani a devenit împărat. 


Octavianus la fel, urcase pe tronul roman revoltând o zonă în care nu avea sorți 
de izbândă, însă s-a întâmplat un lucru, pe drum ei (aveau obicei că tot ce se 
întâmplă înainte de ceva important, atunci înainte de război, era un semn) au 
văzut un om cu un măgar şi atunci Octavianus pe atunci ofiţer a întrebat: - Cum 
se numeşte măgarul? 

Omul a răspuns: Nikos. Care înseamnă biruinţă. 

Atunci ei au zis că vom birui. Şi aşa s-a întâmplat, au biruit. A ajuns împărat, el 
a făcut recensământul. 


Dar să ştiţi că viaţa Mântuitorului stă între doi măgari, care şi ei au rostul lor. 
Măgarul care l-a încălzit în iesle şi măgarul care l-a dus când a intrat în 
Ierusalim. 


Nu cred că e întâmplător că Octavianus s-a întâlnit cu acel măgar, dar asta nu e 
important. El după ce a devenit împărat a vrut să afle câţi supuşi are împărăţia şi 
ce câştiguri vor avea de pe urma lor. 


La acest recensământ a fost chemat şi Iosif şi Maria, şi trebuiau să meargă 
fiecare de unde era neamul lor. Şi în timp ce erau în Betleem unde trebuiau să se 


înscrie s-a întâmplat ca Maica Domnului să nască. Şi nu aveau loc unde să stea 
decât într-un staul, o peşteră unde erau adăpostite animalele, acolo s-a născut 
Domnul într-o iesle. 


După naşterea Mântuitorului, îngerii se arată păstorilor (acolo s-a construit o 
veche biserică bizantină, acum este una grecească) şi le dau vestea cea bună, ei 
merg să se închine. L-au căutat, probabil erau multe staule de felul acela în 
Betleem şi l-au găsit. Şi acolo ei au povestit ce s-a întâmplat şi Maica Domnului 
păstra toate în inima ei şi asculta toate ce spuneau păstorii. Acestea s-au 
întâmplat în noaptea Crăciunului, în ajun. 


Magii însă nu au venit atunci, nici la 40 de zile de la naştere, pentru că Luca ne 
spune că Iosif şi Maica Domnului au mers la templu după cum era obiceiul în 
legea iudaică şi pe prunc l-au închinat lui Dumnezeu, aducându-se jertfe, cei 
săraci aduceau porumbei sau turturele; cei mai avuţi aduceau oi, viței. Aşadar la 
40 de zile erau încă în Betleem. Se spune că atunci când au venit magii au găsit- 
o pe Maica Domnului şi pruncul într-o casă. 


“Unde este regele iudeilor, Cel ce S-a născut? Căci am văzut la Răsărit steaua 
Lui şi am venit să ne închinăm Lui. Şi auzind, regele Irod s-a tulburat şi tot 
Ierusalimul împreună cu el. Și adunând pe toţi arhiereii şi cărturarii 





poporului, căuta să afle de la ei: Unde este să Se nască Hristos? Iar ei i-au 
zis: În Betleemul Iudeii, că aşa este scris de proorocul: "Și tu, Betleeme, 
pământul lui luda, nu eşti nicidecum cel mai mic între căpeteniile lui luda, 
căci din tine va ieşi Conducătorul care va paşte pe poporul Meu Israel”. 
Atunci Irod chemând în ascuns pe magi, a aflat de la ei lămurit în ce vreme s- 
a arătat steaua. Și trimițându-i la Betleem, le-a zis: Mergeţi şi cercetaţi cu de- 
amănuntul despre Prunc şi, dacă Îl veţi afla, vestiţi-mi şi mie, că, venind şi eu, 
să mă închin Lui. lar ei, ascultând pe rege, au plecat şi iată, steaua pe care o 
văzuseră în Răsărit mergea înaintea lor, până ce a venit şi a Stat deasupra, 
unde era Pruncul. Și văzând ei steaua, s-au bucurat cu bucurie mare foarte. 
Şi intrând în casă, au văzut pe Prunc împreună cu Maria, mama Lui, şi 
căzând la pământ, s-au închinat Lui; şi deschizând vistieriile lor, l-au adus 
Lui daruri: aur, tămâie şi smirnă. lar luând înştiinţare în vis să nu se mai 
întoarcă la Irod, pe altă cale s-au dus în ţara lor. După plecarea magilor, iată 
îngerul Domnului se arată în vis lui Iosif, zicând: Scoală-te, ia Pruncul şi pe 
mama Lui şi fugi în Egipt şi Stai acolo până ce-ţi voi spune, fiindcă Irod are să 
caute Pruncul ca să-L ucidă. Şi sculându-se, a luat, noaptea, Pruncul şi pe 
mama Lui şi a plecat în Egipt. Şi au stat acolo până la moartea lui Irod.” 


Aşadar păstorii au venit în ajun şi atunci au vestit îngerii: “S/avă întru cei de 
Sus lui Dumnezeu şi pe pământ pace între oameni bunăvoire.” Apropo mai 
bună traducere e “întru oameni bunăvoire” înţelegându-se mai mult nu “între 
oameni bunăvoire” că noi zicem uite Dumnezeu a venit şi între oameni nu este 
bunăvoire, nici măcar între creştini nu este bunăvoire, adică nu este înţelegere. 
Dar, cum unde este cuvântul său, dar să înţelegeți că cuvântul său este aşa: pe 
pământ pace , întru oameni bunăvoire - adică în oameni, în ei să fie bunăvoire, 
exact ce vă spuneam că porunca iubeşte pe aproapele tău ca pe tine însuţi, 
înseamnă mai mult să ai bunăvoință, îngăduinţă faţă de aproapele tău, aşa cum 
tu te cunoşti pe tine, te iubeşti pe tine, dar te cunoşti om de nimic, om slab, om 
plin de păcate dar te îngădui, te rabzi, te ierţi, îţi mai dai şanse, asta ne cere 
Dumnezeu să facem şi cu ceilalți, să avem bunăvoire faţă de ceilalți, să avem 
îngăduinţă. Şi acelaşi lucru îl spun şi îngerii “întru oameni bunăvoire” adică să 
aibă oamenii în inima lor îngăduinţă. 


În aceea noapte s-au arătat îngerii, au cântat acest imn şi păstorii au venit şi s-au 
închinat Lui. Dar nu în acea noapte au venit magii. Se pare că între timp Maica 
Domnului şi losif având rude multe în Betleem, pentru că ei de acolo erau, au 
fost găzduiţi într-o casă. 


Poporul român au zis că în casa lui Crăciun, aşa le-a rămas lor în minte că aşa se 
numea acel om Crăciun şi de atunci noi zicem că e noaptea lui Crăciun şi pe 
Crăciun l-au făcut un fel de om bătrân şi primitor care dăruieşte tuturor de toate 
şi e Moş Crăciun. 





Probabil la una din rude, au rămas şi au fost găzduiţi acolo. Nu ştim timpul cât a 
stat, ştim că pe cel puţin 40 de zile că atunci s-au dus la templu să închine pe 
acest copilaş, să ducă închinare Celui PreaÎnalt şi în locul lui să se dea turturele 
sau porumbeii. Credem că a fost chiar mai mult de 40 de zile. De ce, pentru că ei 
vroiau să rămână acolo? Asta ne-o spune şi Evanghelia care aţi auzit-o astăzi 
care spune: Şi întorcându-se din Egipt şi vrând să se întoarcă în Israel, în 
Betleem nu au putut rămâne acolo pentru că ţinutul acesta a lui luda era sub 
stăpânirea unuia din fii lui Irod, Arhelau care cerceta în continuare cine s-a 
născut în Betlem, în zona acea şi îi ucidea pe cei care îi mai afla, chiar dacă ei 
aveau acum 10-15 ani. Nu conta. 


Aşa s-a întâmplat cu tatăl lui loan Botezătorul, Zaharia despre care s-a aflat că 
şi-a ascuns copilul, pentru că şi el era în apropiere, în zona Rama. A ascuns 
copilul şi l-a dat celor ce trăiau în peşteri pe malul Mării Moarte, la acei aşa zişi 
nazirei, cărturari, un fel de pustnici ai evreilor. Acolo a trăit şi loan Botezătorul 
şi de acolo a venit şi să cheme pe popor să cheme la mântuire şi la primirea lui 
Hristos. Aflând despre el că şi-a ascuns pruncul, la bătrâneţele lui, aflând după 
atâta timp că şi-a ascuns pruncul, vă daţi seama, a fost ucis între templu şi altar 
de către fiul lui Irod. 


Intorcându-se din Egipt vreau să se aşeze în Betleem, unde aveau rude, dar nu au 
putut să rămână de frica lui Arhelau, atunci au plecat în Nazaret înapoi, unde 
probabil nu mai aveau multe ale lor. 


Deci cel puţin 40 de zile a fost în Betleem. Eu înclin să cred că au stau mai mult. 
De ce? O să vă spun. Pentru că magii au văzut la răsărit steaua Lui şi Dumnezeu 
le-a vestit lor, păgânilor. Pentru magi stele erau semnele unor naşteri a unui om. 
Și văzând steaua la răsărit cum nu a mai fost până atunci , au spus că e semn de 
naştere a unui om mare, deosebit, a unui rege, împărat. Ei au venit de acolo în 
ludeia, străbătând un drum lung, unii zic că erau din Persia, alţii din India, din 
zona Afganistanului, Bathra. Între timp nu au mai văzut steaua, aşadar ei au 
văzut-o odată, s-au hotărât ce e cu ea dar nu au mai văzut-o. Dovada că venind 
în disperare direct la Ierusalim şi au început să întrebe peste tot: unde s-a născut 
împăratul iudeilor, un împărat mare? Au ştiut ei prin vedenie că acolo trebuie să 
se nască. Şi a auzit Irod şi toţi învățații şi s-a tulburat tot Ierusalimul de sus până 
Jos şi i-au chemat şi ei au spus tot cum s-a întâmplat, cum s-a arătat steaua şi ce 
concluzie au tras ei şi s-a pătruns de frică la inimă Irod şi a spus: se naşte Mesia 
sau s-a născut, ce ne facem. Irod după acea trimite să ucidă pe prunci. 


Zice: După plecarea magilor, iată îngerul Domnului se arată în vis lui Iosif, 
zicând: Scoală-te, ia Pruncul şi pe mama Lui şi fugi în Egipt şi Stai acolo până 
ce-ţi voi spune, fiindcă Irod are să caute Pruncul ca să-L ucidă. Şi sculându- 
se, a luat, noaptea, Pruncul şi pe mama Lui şi a plecat în Egipt. Şi au stat 





acolo până la moartea lui Irod, ca să se împlinească cuvântul spus de 
Domnul, prin proorocul: "Din Egipt am chemat pe Fiul Meu”. lar când Irod 
a văzut că a fost amăgit de magi, s-a mâniat foarte şi, trimițând a ucis pe toți 
pruncii care erau în Betleem şi în toate hotarele lui, de doi ani şi mai jos, după 
timpul pe care îl aflase de la magi. 


Auziţi ce spune după ce pleacă în Betleemul ludeii, ca să vedeţi că ei nu mai 
văzuseră steaua, că acea stea le-a făcut o bucurie foarte mare. Ceea ce au trăit ei 
studiindu-o şi văzându-o şi înţelegându-o, era ceva deosebit ce nu mai trăiseră, 
că zice aşa: Atunci Irod chemând în ascuns pe magi, a aflat de la ei lămurit în 
ce vreme S-a arătat Steaua. Și trimițându-i la Betleem, le-a zis: Mergeţi şi 
cercetaţi cu de-amănuntul despre Prunc şi, dacă Îl veţi afla, vestiţi-mi şi mie, 
ca, venind şi eu, să mă închin Lui. lar ei, ascultând pe rege, au plecat şi iată, 
Steaua pe care o văzuseră în Răsărit mergea înaintea lor, până ce a venit şi a 
stat deasupra, unde era Pruncul. Și văzând ei steaua, s-au bucurat cu bucurie 
mare foarte. 


Dacă Irod a aflat că steaua li s-a arătat cam de 2 ani magilor, asta înseamnă 
probabil că steaua li s-a arătat în momentul în care când s-a sălăşluit în pântecele 
Fecioarei după Bunavestire, nu la naştere. Pentru că întruparea lui Hristos o 
sărbătorim la Bunavestire, iar la naştere prăznuim venirea lui în trup, între 
oameni, vederea lui. Asta înseamnă că steaua li s-a arătat cu cel puţin 9 luni de 


zile înainte de naştere, asta poate să fie şi mai mult pentru că ei nu veniseră 
decât după 40 de zile de la naştere, pentru că în acea noapte au şi fugit în Egipt. 
Deci în lerusalim au fost înainte de venirea magilor. Da, cred că a fost mai mult, 
dacă ei spun la Irod cam de 2 ani, înseamnă că de 2 ani văzuseră ei steaua, 
înseamnă că cam un an şi o lună au stat acolo Maica Domnului şi Hristos, 
Dumnezeul nostru în Betleem, deja aşezaţi la o casă. 

Deci aşa să ne închipuim că în ziua naşterii Mântuitorului, păstorii au primit 
veste de la îngeri şi au auzit slavoslovia îngerilor şi au venit şi au spus Fecioarei 
Maria tot ce au văzut, şi a trecut cel mult 1 an şi o lună până când au venit 
magii, poate că mai puţin. 


Dumnezeu să ne ajute şi să ne mântuiască. 





Pr. Nicolae Tănase - Să fim fericiţi de Naşterea Domnului 


Postul Crăciunului - Dacă postul nu ne schimbă, e pierdere de timp 


Poţi să faci oricâtă milostenie, dacă nu te rogi - degeaba 


Aţi văzut ce cuvânt puternic? Poţi să faci milostenie, poţi să dai la săraci, să faci 
aziluri, orfelinate, spitale, dacă nu te rogi, degeaba. De ce? Pentru că rugăciunea 
e cea mai mare faptă bună. Aşa că, atenţie: nu toţi putem veni la Sfânta 
Liturghie şi nu în toată viaţa noastră. Există, totuşi, o vârstă, în care ar trebui să 
ajungem să nu mai putem trăi fără Liturghie. Pentru că după ce mori, vedeți cum 
e. Foarte mult am cam tras să mai pomenim morţii noştri. Foarte greu facem o 
colivă.... Am fixat pe unul, pe celălalt, n-a putut unul, n-a făcut nici celălalt...; 
cam greu, cam tras de păr. 


Să facem deci ce ţine de noi în viaţă, că după moarte e cam greu să rămâi în 
nădejdea parastaselor... Să facem noi rugăciunea, să n-o lăsăm în grija altora. A 
dat Dumnezeu să avem şi căldură, ca să nu aibă nimeni nici un motiv. Dar apar 
alte motive: ba că e întuneric, ba că e prea lumină, ba că e peste 8 şi mănâncă 
găinile, ba că e prea devreme. Asta apare pentru că diavolul strecoară fel de fel 
de motive... Pentru că ora e fixată tot de dumneavoastră. Să nu mai avem astfel 
de motive, pentru că pierdem toată plata. 


Oamenii care postesc se văd 





A avut doxologie sfântul de astăzi? Da, a avut doxologie mare, aşa că până şi azi 
se mănâncă peşte. 


Vedeţi ce face Biserica? Dezlegări. Unii mâncăm, alţii nu mâncăm peşte. Atunci 
când zicem: „Mai sunt 5 zile până la Crăciun, hai să ţin şi eu un post mai 
aspru...” bine facem, dar Biserica nu pretinde. Cel care vrea, poate să mănânce 
peşte atunci când e dezlegare la peşte. Biserica e foarte largă şi nu strânge mult 
omul, dar încearcă să-l ţină aproape. 


Foarte mulţi faceţi caz de mâncare: „Părinte, s-a-ntâmplat de-am mâncat, s-a- 
ntâmplat de-am gustat, s-a-ntâmplat...”. Nu e aşa. S-a-ntâmplat, s-a-ntâmplat. 
Problema e: ai modificat sufletul tău, inima ta, gândirea ta? Pentru că altfel 
rămânem cu rânduiala şi atât, nu mai rămânem şi cu rezultatul postului. 
Rezultatul postului este modificarea omului. Dacă nu, într-adevăr, degeaba am 
postut. 


În momentul în care te întâlneşti cu oameni care postesc şi oameni care nu 
postesc, imediat i-ai văzut. Poţi să i-alegi şi dintr-o mulțime mare: acesta 
posteşte, acesta posteşte, acesta nu posteşte, acesta posteşte. De ce? Se văd. 
Oamenii care postesc se văd. Cum? După cum deschide gura, după cum zice 
„bună ziua”, după cum stă de vorbă cu tine şi celelalte, după cum te serveşte cu 
ceva... Imediat se vede omul care posteşte faţă de cel care nu posteşte. 


Poate să zică cineva: „De ce zici că nu postesc? Că eu postesc...”. Păi dacă nu s- 
a observat că posteşti, adică dacă nu s-a născut în tine omul nou, atunci 
înseamnă că posteşti de formă. 


De aceea apare la Spovedanie spunerea păcatelor la prezent: „sunt certat cu...”. 
Ar trebui să spui că ai fost certat cu..., pentru că la Spovedanie ai venit împăcat. 
Sau: „A dat Dumnezeu, părinte, am ţinut tot postul, toată rânduiala, n-am 
mâncat vin, untdelemn. Dar nu vorbesc cu...”. Păi nu se poate. Un om conştient, 
serios, nu are probleme să nu vorbească cu unul sau cu altul, indiferent cum stau 
lucrurile, pentru că el ştie de Dumnezeu. 


Problema este, deci, dacă postul ne modifică sau nu, dacă venirea noastră la 
Liturghie este un rezultat bun sau nu. Altfel, cu adevărat, e pierdere de timp... ŞI, 
dacă vreţi, mai e şi altceva: e şi osândă. 


Acu un an parcă a mers mai bine, dar acum... Şi suntem siguri că a fost şoapta 
diavolului: că-i prea de dimineaţă, că-i prea târziu, că e frig, că e cald, foarte 
multe lucruri imediat aduce diavolul, tu îți alegi unul din ele sau mai multe şi 
este de ajuns ca să nu vii la biserică. 





Vorbesc de tine, creştinule, care te spovedeşti, te împărtăşeşti, citeşti şi posteşti. 
Nu vorbesc de cei care habar n-au, nu vorbesc de cei care vin la 6 ani la biserică 
sau care vin la Crăciun... Asta-i altă categorie de oameni, inconştienţi, care 
habar n-au pe ce lume trăiesc. Ei Îl folosesc pe Hristos doar când au nevoie, cum 
folosesc partidele. Atunci când mai e ceva de sfinţit, o cruce, un monument, o 
statuie, undeva, imediat să fie şi preotul şi patriarhul acolo, să dea bine, să fie 
frumos. Noi nu suntem pentru a fi frumoşi în felul acesta, nu suntem pentru 
fațadă, ci suntem pentru partea de dinăuntru, pentru că acolo se vede. 


Creştinul, în loc să asculte, are mereu ceva de zis 


Cine mai era ca lisus Hristos? În iesle - nebăgat în seamă, pe Cruce - bătut, 
disprețuit. De ce? Pentru că a lăsat de la EI, chiar dacă era nevinovat. 


De aceea noi, preoţii, într-un conflict, spunem omului: „mergi şi împacă-te!”. Şi 
creştinul, în loc să asculte, imediat zice ceva, imediat! „Părinte, dar eu?” „Da, 
tu!” „Bine, dar eu sunt mai bătrân!” „Păi de-aia, pentru că eşti mai bătrân 
„Părinte, dar eu sunt nevinovat.” „Păi de-aia te trimit pe tine, că eşti nevinovat.” 
„Bine, părinte, dar acela nu vine la biserică, acela e un nemernic.” „Păi de-aia îţi 
ZIC ţie, 

pentru că tu vii şi tu ştii”. 


[| 


Pentru că ce zice la rugăciunile pentru Sfânta împărtăşanie? Vrând să te 
împărtăşeşti cu jertfa cea fară de sânge, mergând, cu cei ce te-au mâhnit pe tine 
împacă-te. Nu numai cu cei pe care tu i-ai mâhnit, ci şi cu cei care te-au mâhnit 
ei pe tine. Cuvântul acesta ne afundă în iad dacă nu-l respectăm. 


Naşterea Domnului - Să fim fericiţi de Crăciun 


„Să fiți fericiţi de Crăciun!” - e într-adevăr o urare deosebită. Dar a fi fericit (de 
Crăciun şi nu numai) înseamnă trei lucruri: 

=> împăcat cu Dumnezeu, 

=> împăcat cu oamenii şi 

=> împăcat cu tine însuţi. 


Acesta este omul fericit. De aceea, cei nespovediţi - pentru că numai aşa te poţi 
împăca cu Dumnezeu, cu oamenii şi cu tine - în zadar au primit urarea, pentru că 


sunt nefericiţi. 


Fericire cu înşelătorie 


Adesea noi căutăm să fim fericiţi cu înşelătorie. Atunci ne înşelăm pe noi înşine 
şi încercăm să găsim fericirea in altceva: in mâncare, in îmbrăcăminte, în 





băutură sau în altceva. De ce? Pentru că omul simte nevoia să prăznuiască de 
Crăciun. Numai că această prăznuire trebuie să fie după rânduiala lui 
Dumnezeu. 


Vă spuneam ieri, vă îndemnam, să nu împodobim bradul la casele noastre mai 
mult decât sufletul nostru! Sufletul nostru este cel care trebuie să fie împodobit! 
În primul rând să fie curat. Curăţirea sufletului se face numai prin Spovedanie. 
Nu există altceva; doar asta. împodobirea lui se face cu post, cu abstinenţă, cu 
rugă-ciune, cu fapte bune, cu citiri din cărțile sfinte, cu modificarea 
comportamentului nostru care, simţim fiecare, lasă de dorit. Acestea ar fi 
podoabele sufletului. 


Bine facem că împodobim bradul. Numai că bradul trebuie să exprime forma 
văzută a formei interioare împodobite. Pentru că altfel este nimic, este o 
cheltuială, este un lucru deşert. Dacă el arată curăţenia familiei, dacă el arată 
podoaba sufletului nostru, atunci arată şi credinţa noastră. 


Fericită este acea familie, în care soţul, soția, copiii, toţi din casă s-au 
împărtăşit, s-au spovedit, au ţinut post. Au încercat şi ei să facă ceva pentru că 
Hristos S-a născut. 


Acum se posteşte după reguli proprii. nu după rânduială 


Forma falsă, forma incompletă, înjumătățită, în care noi am ajuns să ţinem 
postul, este o formă care nu ne duce la fericire. Este un pod cu două capete: un 
capăt început aici şi celălalt dincolo de râu. Nu vom putea trece râul, pentru că 
nu e podul întreg. 


O săptămână la început şi o săptămână la sfârşit este bine, dar nu este complet. 
Este o formă personală a omului, este o rânduială pe care şi a făcut-o el. 


În urmă cu 50, 60, 70 de ani, poate mai bine, ne aducem aminte de bunicele, 
stră-bunicele noastre, care foloseau două feluri de vase: de post şi de dulce. 
Începea postul, le urcau în pod. Se termina postul, le urcau pe astea în pod, le 
coborau pe celelalte. Aşa era atunci. 


Și dacă aşa era atunci, acum este greu de tot. Se silesc soțiile să ţină post şi e 
greu. Copiii se silesc şi nu pot să ţină post, din cauza părinților. Forma în care 
noi ne-am făcut regula noastră personală este o formă greşită. Măcar să 
recunoaştem că n-ar trebui aşa, ci că ar trebui să ţinem după cum e rânduiala 
Bisericii. 





Fără biserică, post şi Spovedanie, suntem plini de mândrie 


Desigur, în mintea noastră s-a născut ideea: inima contează, nu postul. Nu-i 
adevărat! Nu există inimă bună fără post, pentru că inima aceea este plină de 
mândrie. 


De ce insistăm să vină omul la biserică? Pentru că aici se distruge mândria, dacă 
eşti atent şi vrei. Cine n-a venit azi la biserică? Omul mândru, omul care n-a 
considerat să fie împreună cu ceilalți. El a stat acasă, poate s-a rugat mai mult 
decât noi, dar a stat acasă. Omul mândru azi n-a venit la biserică. 


Cine nu vine la biserică în timpul anului? Oamenii mândri. Oamenii care nu vor 
să spună: „pe noi înşine şi unii pe alţii şi toată viaţa noastră lui Hristos 
Dumnezeu să o dăm”, „ca într-un gând să mărturisim”... 


Cei care nu vin la biserică sunt oameni mândri. Cine nu se spovedeşte? Omul 
mândru. Ce-nseamnă Spovedanie? Înseamnă căință, umilinţă, recunoaştere. Cine 
nu face asta? Omul mândru. De aceea, în prima duminica pregătitoare pentru 
Postul Paştilor, noi, din rânduiala Bisericii, citim despre vameş şi fariseu, adică 
despre smerenie şi despre mândrie. 


Hristos S-a smerit, S-a născut în iesle. Nici un copil în lume vreodată nu s-a 
născut şi a fost înfăşat cu paie. Şi pentru cel mai sărac, în cea mai săracă ţară, în 
cel mai sărac loc, tot s-au găsit două cârpe. Pentru Hristos, nu. Foarte puţini 
oameni nu găsesc unde să doarmă. Tot găsesc undeva. Pentru Hristos nu s-a 
găsit loc de dormit. El, Care a făcut cerul şi pământul, n-a fost primit într-ale lui. 


Într-ale Lui a venit şi n-a fost primit. N-a fost primit de la naştere. N-a fost 
primit nici după aceea, a fost prigonit, închipuiţi-vă, un copil exilat. A trebuit să 
fugă în Egipt cu losif şi cu mama Lui, ca să se păzească de Irod. 

Când începi să asculţi, diavolul devine mai atent cu tine 


De aceea, să venim şi noi cu jertfa noastră, cu cât putem şi noi, şi să participăm 
la ceea ce a făcut EI ca jertfe pentru noi. 


În 8 zile vom asista la o altă jertfă, jertfă sângeroasă: Tăierea împrejur. Hristos 
S-a supus Legii. Legea Vechiului Testament aşa zicea, iar El S-a supus. EI, 
Stăpânul, S-a supus. Noi, robii, nu ne mai supunem. Din păcate, din nefericire. 
De aceea, nu putem să avem Crăciun fericit dacă nu încercăm supunerea. 

Postul pare că nu este mare lucru. Dar aţi văzut că, atunci când posteşti, diavolul 
te luptă mai mult. Ţi se întâmplă fel de fel de lucruri. Chiar dumneavoastră măr- 
turisiți. Când vine în special prima săptămână de post, se întâmplă ceva. Se 
întâmplă lucruri în casa ta care deja arată că diavolul e mai atent cu tine. De ce? 





Pentru că ai început să asculţi. Pentru că ai început să faci cum n-au făcut Adam 
şi Eva în Rai. 


Acesta este postul şi într-adevăr sunteţi fericiţi aceia care aţi ţinut post. Şi este şi 
un îndemn pentru cei care n-aţi ţinut, mai ales că Postul Crăciunului este un post 
al bucuriei. Aproape că nu-l putem numi post, aşa de multe dezlegări sunt, la 
vin, la untdelemn, la peşte. De ce? Ca să se sublinieze, chiar şi prin post, bucuria 
Naşterii lui Hristos. 


26 decembrie, a doua zi de Crăciun - Puterea rugăciunii şi hoţia 


După ce ieri am serbat Naşterea Domnului, astăzi, a doua zi, o serbăm şi pe cea 
prin care ne-a venit bucuria acestui mare praznic al creştinătăţii, Crăciunul, 
adică pe Maica Domnului, Fecioara în care însuşi Hristos, Fiul lui Dumnezeu, S- 
a întrupat, pentru a noastră mântuire. Aceasta este una din sărbătorile de astăzi. 


Tot astăzi este Duminică. Şi aţi auzit cântările Invierii, pentru că Duminica prea 
slăvim învierea Domnului, prima zi a săptămânii, în care am fost eliberați de 
păcat. 


Tot astăzi îl prăznuim şi pe Sfântul Eftimie cel nou care, alături de Sfântul Sava 
cel sfinţit, ne-a lăsat nouă rânduielile slujbelor. Observaţi că rânduielile slujbelor 


sunt deosebite, organizate, cu scop precis şi cu semnificație. Tot ce se-ntâmplă, 
tot ce se spune, toate gesturile înseamnă ceva. Ei bine, el, cel pe care-l prăznuim 
astăzi, a consemnat aceste rânduieli şi aşa au ajuns până la noi. 


Sfântul Nicodim de la Tismana şi puterea rugăciunii 


Tot astăzi prăznuim şi un sfânt din părțile noastre. Se numeşte Sfântul Nicodim 
de la Tismana. Acest Nicodim, trăitor în Sfântul Munte, a venit la noi şi a 
organizat viaţa călugărească pe teritoriul patriei noastre. Mai întâi a zidit o 
mănăstire cu numele Vodița, undeva lângă Porţile de Fier. Ruinele ei se pot 
vedea şi astăzi. Apoi a zidit o altă mănăstire, Mănăstirea Tismana - pe care mulţi 
o cunoaşteţi, pentru că aţi vizitat-o - unde-şi are mormântul. 


Moaştele lui nu sunt acolo, se păstrează numai un deget. De ce? Pentru că au 
fost ascunse de frica năvălitorilor, şi Sfântul, până astăzi, n-a binevoit să le 
descopere. Unii sfinţi sunt mai pretenţioşi. Spre exemplu nu lasă, având trecere 
la Dumnezeu, să se împartă corpul lor neputrezit. Alţii sunt mai binevoitori şi 
lasă ca o parte din corpul lor să se împartă la mai multe biserici, spre mai multă 
evlavie şi spre a se putea închina mai mulţi la corpul lor prea slăvit. 





De ce nu putrezeşte? Pentru că nu mai poate să putrezească ceva care a fost 
pătruns de Duhul Sfânt. Aţi auzit astăzi, la Apostol, zicându-se aşa: „Roada 
Duhului este dragostea, bunătatea, îndelunga răbdare, blândeţea...”. Nu le avem 
pe acestea? înseamnă că n-avem pe Duhul Sfânt în noi, adică puterea lucrătoare 
a lui Dumne-zeu. De aceea, se cunoaşte care este creştinul care Îl are pe Duhul 
Sfânt şi care este creştinul care nu-L are pe Duhul Sfânt. Amândoi sunt creştini, 
dar unul Îl are şi altul nu-L are. Cum se cunoaşte? Din ce face el, din cum se 
manifestă el, din cum reacţionează el. 


Sfântul Nicodim de la Tismana a făcut multe minuni. V-aş istorisi două, 
impresionante. 


Domnitorul Ungariei de atunci, sub a cărui stăpânire eram şi noi, avea o fată bol- 
navă de epilepsie. Inchipuiţi-vă câți bani cheltuise cu ea şi nimeni nu putuse s-o 
vindece. A mers la Sfântul, Sfântul s-a rugat şi a vindecat-o. 


Domnitorul i-a spus aşa: „Eu sunt catolic, vreau să trec la Ortodoxie. Ai făcut o 
minune pentru mine şi un bine. În Biserica Ortodoxă există puterea lucrătoare a 
lui Dumnezeu. Dar, pentru o mai bună încredințare şi ca să o fac cu toată inima 
şi convingerea, fă te rog pentru mine o minune”. 


„Ce minune?”, a întrebat Sfântul, care era stareţul Mănăstirii Tismana. 
„Fă o minune. Stai în foc. Să facem un foc şi tu să stai în foc”. 


Şi au făcut un foc mare. Starețul, Sfântul Nicodim, a slujit Sfânta Liturghie, la 
sfârşit a luat Sfânta Evanghelie şi Crucea şi, îmbrăcat în veşminte, a intrat în foc. 


Şi a stat ce a stat acolo, până când domnitorul, plângând, a zis: „leşi, sfinte, de 
acolo, şi botează-mă!”. S-a botezat şi a trecut la Ortodoxie. 


Ca mulţumire, în fiecare an organiza hramul bisericii, la Adormirea Maicii 
Domnului. Când Adormirea Maicii Domnului pică lunea, miercurea sau vinerea, 
la mănăstire se mănâncă peşte, nu se mănâncă deloc carne. 

Într-un an, neștiind el rânduielile, a venit pregătit să dea de mâncare la mulţime 
de credincioşi. Cred că vă-nchipuiţi cum arăta mănăstirea şi împrejurimile 
mănăstirii la vremea aceea. Cu mii, cu zeci de mii de credincioşi. 


Aşa era atunci... Astăzi s-au mai răcit credincioşii şi vin mai puţini. Chiar şi de 
hram, chiar şi Duminica şi de sărbători, credincioşii noştri - nu numai la noi, ci 
în toată ţara - vin mai puţini la biserică. Spre exemplu, ieri au venit la noi 282 de 
persoane. Ceilalţi - 340 - au lipsit. Ori au fost în altă parte, ori au dormit, ori n- 
au venit. În Valea Screzii am constatat cu bucurie că două magazine erau 





închise. Dar, cu tristeţe, am văzut că al treilea era deschis şi acolo erau unii la 
băutură. Şi patronul a spus: „Părinte, noi avem de alergat. Noi nu ştim de 
Crăciun, de astea...”. 


Inchipuiţi-vă, deci, la hramul Mănăstirii Tismana, câtă lume trebuia hrănită la 
vremea aceea. A venit domnitorul cu tot ce trebuie şi a preparat mâncare. 


A venit însă cineva şi 1-a spus: „Ştie stareţul că tu ai preparat mâncăruri de carne 
în atâtea tuciuri, în atâtea vase?”. 


Zice: „Nu ştie, dar nu trebuie aşa?”. 


„Nu trebuie. Astăzi este vineri, sărbătoarea a picat vineri şi se mănâncă numai 
peşte”. 


S-a înfricoşat el şi a ascuns fapta lui, a pus capacele peste toate vasele. 

Când stareţul a venit să binecuvânteze, a întrebat: „Ce aveţi aici?”. 

Domnitorul a spus: „Preacuvioase părinte, avem peşte”. 

„Bine. Faceţi rugăciunea”. 

Un diacon a zis rugăciunea cu tot poporul, iar Sfântul a dat binecuvântarea: 
„Doamne lisuse Hristoase, binecuvântează mâncărurile acestea de peşte, care se 


vor da robilor Tăi, şi pe robii Tăi, că Sfânt eşti întotdeauna, acum şi pururea şi-n 
vecii vecilor. Amin”. 


L-a salutat pe domnitor şi a urcat în peştera lui din munte, că era aşa de sfânt, 
puternic în rugăciune, ascet şi postitor, încât n-a rămas la masă. 


Şi s-a constatat minunea aceasta că, desfăcând vasele, ele erau pline cu peşte 
preparat. 


Vedeţi, ce mare este Dumnezeu şi lucrător prin sfinţii Săi! „Minunat este 
Dumnezeu întru sfinții Săi!”. 


Şi multe alte minuni a făcut Sfântul Nicodim şi încă face. 
De aceea, când avem bani de cheltuit, să mergem la iarbă verde, dar să vizităm 


şi mănăstirile noastre. Să ne amintim, să întrebăm: „Ce-i aici? Cum e aici? Ce s- 
a întâmplat aici?”. Acolo întotdeauna există o carte cu istoria mănăstirii. Toate 





sunt pline de minuni, pline de lucruri importante. Se cade nouă să cunoaştem 
toate acestea. 


Să fim cu luare aminte la... hoţie 


Astăzi vă promisesem că facem Liturghia Sfântului lacob şi n-am putut să o 
facem, că nu mai avem textul. L-a furat cine l-o fi furat, că se fură foarte mult şi 
orice. Nu contează dacă foloseşte sau nu. Ce se găseşte se fură. Nu toţi, câţiva, 
dar se fură: morcovi, varză, cartofi... Unul munceşte, altul le scoate. Se fură 
lemne, iarbă, căpiţe de fân, pomi, mere, pere, tot, tot, tot... Haine de pe culme, 
spălate, rufe, tot... Şi acum careva o fi furat textul, că n-am avut de unde să 
facem Liturghia... 


Liturghia Sfântului lacob este prima Liturghie, e o Liturghie mai deosebită, 
puţin mai mare decât a Sfântului Vasile, aşa cum o făcea Sfântul Iacob. Şi 
pentru că în 23 octombrie e ziua lui, dar şi astăzi, vroiam să o facem. Om mai 
găsi-o, o traducem din nou şi tot o să facem, poate a fost ispită. 


Deci cu luare aminte să fim la capitolul hoţie. La Dumnezeu nu merge. Cine fură 
va fi furat, e o regulă. Dacă nu el, copiii lui. Şi toată lumea fură. Toţi furăm. Pe 
cine? Pe Dumnezeu. Unii furăm şi pe oameni. Dar care nu furăm de la om, sigur 
am furat sau furăm de la Dumnezeu. Lucrând Duminica, ai furat din ziua 


Domnului, L-ai furat pe Dumnezeu. Nevenind la biserică, L-ai furat pe 
Dumnezeu şi Dumnezeu nu Se lasă furat. Nu se lasă păcălit şi va trebui, într-un 
fel, să ai pagubă. Şi pagubele vin imediat, sau peste 20 de ani, sau peste 40 de 
ani. Zob! Zob se alege de tine şi de familia ta, dacă furi. 


Există nişte categorii de oameni de la care nu trebuie să furi, în nici un caz. Dacă 
tot trebuie să furi, vezi de unde furi, dar nu fura de la Biserică, nu fura de la 
văduvă şi nu fura de la orfani. Trei categorii. Dacă ai furat de la ăştia, gata. De 
ce? Pentru că de Biserică, de văduvă şi de orfani grijeşte Dumnezeu în chip 
deosebit. Hoţii ăştia mari ştiu acest lucru şi de aceea nu fură de la astea trei 
categorii. Ăştia mai proşti fură de oriunde. Dar ăştia specializaţi nu fură de la 
categoriile astea trei. 


Dumnezeu să ne ajute să înțelegem semnificaţia Crăciunului, sărbătoarea de 
astăzi. Sărbătoarea de mâine: Sfântul Ştefan. 


(Extras din cartea: Preot Nicolae Tănase - Predici si conferinţe - Să nu-L 
răstignim iarăşi pe Hristos) 





“Si astăzi există mulţi irozi. Fiecare dintre noi poate deveni un Irod pentru 
semenul lui sau faţă de propria sa nevinovăție... Prea mult rănim şi prea 
mult ucidem” 


II lăsăm pe Hristos să se întrupeze în noi sau [Il refuzăm şi îl ucidem? 


Predici audio la Mănăstirea Lupşa (2013), în ziua a doua de Crăciun, despre 
semnificaţiile actuale ale uciderii pruncilor de către Irod: 


Predica părintelui Petru Pantiş (Sibiu): Taina nevinovăţiei pierdute, 
bădărănia cu care ne ucidem unii pe alţii şi otrăvirea naturii de către irozii 
de astăzi 


Transcriere parţială: 


a] 


În Evanghelia care tocmai s-a citit am auzit că ceva a întunecat deja lumina, 
ceva a venit să ucidă viaţa care tocmai s-a născut. Dacă ieri ne bucurăm 
împreună cu îngerii, cu magii şi cu păstorii, astăzi trebuie să ne întristăm, dar nu 
fără de nădejde, pentru ceea ce vedem că se întâmplă în istorie - şi în Evanghelie 
tocmai am auzit despre uciderea pruncilor din Betleem şi din împrejurimi, la 
porunca împăratului Irod cel mare (Idumeul). 


Evanghelia de astăzi ne arată, dragii mei, într-o oarecare măsură, cam care este 
răspunsul unei părți din omenire şi din istorie la dragostea lui Dumnezeu. 
Vedeţi, e foarte interesant că şi Evanghelia, şi viaţa sunt alcătuite din 





contradicții, din antiteze [contraste] şi asta vădeşte inima fiecărui om - dacă este 
deschisă şi liberă sau nu primirii lui Dumnezeu. Omul are această libertate de a 
lăsa pe Dumnezeu să Se întrupeze în el, în viaţă şi în inima Lui sau de a-L 
refuza şi chiar de a-L ucide, de a-L prigoni. 


Îndrăznesc să cred că acesta este gândul cu care ar trebui să mergem astăzi acasă 
fiecare dintre noi: cum ÎL primim, cum Îi dăm voie lui Dumnezeu să lucreze, să 
Se întrupeze în viaţa, în inima noastră, în cuvintele noastre, în lucrul mâinilor 
noastre? Pentru că, de fapt, de taina aceasta [a Întrupării lui Hristos în noi] 
suntem chemaţi să ne împărtăşim în aceste zile. 


Să nu fim ispitiți peste măsură de frumuseţea omenească şi de creația omenească 
legată de Crăciun, de lumini orbitoare şi fascinante în felul lor, de cadouri - bune 
şi ele, dar de multe ori exagerate - de mâncăruri - folositoare şi ele, dar de cele 
mai multe ori obositoare şi bolnăvicioase. Ca şi creştini, trebuie să avem grijă 
ce ne împiedică [să primim pe Hristos] sau ce anume din noi reprezintă o 
piedică înaintea Întrupării şi lucrării iubirii lui Dumnezeu în inima fiecăruia 
dintre noi. 


Am văzut că şi înţelepţi, şi oamenii simpli vin şi se închină şi laudă venirea 
Mântuitorului Hristos în lume. Asta ar trebui să înveţe întreaga umanitate. Prea 
s-au repetat în istorie atâtea greşeli. Au murit, ca şi pruncii aceştia din Betleem 
şi din împrejurimi, atâția nevinovaţi în istorie. Şi evanghelia aceasta este şi 
numită “a uciderii inocenților“. Aceşti prunci nu au avut nici o vină. Și mulți, 
din această pricină, au interpretat ceea ce Dumnezeu a îngăduit ca [pe o dovadă 
că] Dumnezeu ar fi indiferent sau sadic faţă de suferința umană. Deşi taina 
iubirii lui Dumnezeu n-o putem judeca noi. Şi se vădeşte că inocența, 
nevinovăția, prin lucrarea Du-hului, este nu numai o taină, ci şi o mare 
binecuvântare în lucrarea mântuirii noastre. 


Irozi, dragii mei, sunt şi astăzi. Şi poate, fiecare dintre noi, în ne-smerenie fiind 
şi neluminat de Duhul Sfânt, poate deveni un lrod pentru semenul lui. 
Nevinovaţi, din păcate, mai mor şi astăzi. Dar aici este taina şi tâlcul pe care 
Dumnezeu ni le dă să înţelegem: că nu putem să ne mântuim, să ne desăvârşim, 
că nu putem să trăim viaţa noastră cu Dumnezeu, decât dacă aprofundăm taina 
nevinovăţiei şi a suferinţei - pe care, din păcate, Adamul cel vechi din fiecare 
dintre noi încă o trăieşte din plin. 


|] 
Aţi auzit că Dumnezeu îl vesteşte în vis pe Iosif să ia Pruncul şi să fugă. Să ştiţi 
că Dumnezeu - după cum Însuşi spune - putea trimite “legiuni de îngeri” şi la 
Naşterea Domnului - precum şi la Pătimirile Lui - ca să împiedice gândul lui 
Irod. Dar vedeţi, în acelaşi timp, Dumnezeu vrea să ne arate că, omul fiind 
extrem de vulnerabil, şi Hristos, că Fiu născut din veci din Tatăl, S-a golit pe 





Sine, a renunţat în Sine la toată puterea Sa dumnezeiască şi a sărăcit pentru noi, 
luând |şi EI] trupul nostru vulnerabil. 


Şi de aceea, vedeţi, noi nu trebuie să stăm singuri, prin noi înşine, cu această 
vulne-rabilitate, împotriva răufăcătorilor, ci trebuie să ne ferim şi să fugim de ei. 
Și aici se mai arată o taină, şi anume că Pruncul a fost Om adevărat, asemenea 
fiecăruia dintre noi, luând tocmai aceste slăbiciuni ale noastre, afară de păcat. 


Aş vrea să revin la această taină şi dar al nevinovăţiei pruncilor, pe care îi 
prăznuim astăzi. Cu toţii, ca şi creştini, după cuvântul Mântuitorului, [suntem 
chemaţi la această nevinovăție]: “De nu vă veţi întoarce şi nu veţi fi precum 
pruncii, nu veţi intra în Împărăţia Cerurilor”, 


Întoarcerea aceasta, prin pocăință, metanoia, care se face cu suspin, cu multă 
trudă, efort, este o întoarcere către gândul lui Dumnezeu, către voia lui 
Dumnezeu, pentru a nu face ceea ce vrea Adamul meu cel căzut, omul din mine 
îndepărtat de iubirea lui Dumnezeu. 


lubiţii mei, să fim cu luare aminte la taina şi la darul acesta care ni se face prin 
Hristos. Spuneam că fiecare creştin este chemat şi nu se poate mântui dacă nu 
trăieşte în inima lui darul acesta al nevinovăţiei copiilor. Pentru că, ştiţi, după ce 
creştem, începând din pubertate şi adolescenţă, începem să pierdem nevinovăția. 


Şi, atenţie, prin cuvântul acesta Dumnezeu nu ne cheamă la naivitatea pruncilor 
[...], dar aici Domnul vrea să ne arate că dacă nu vom avea curăţia, puritatea 
sufletească a copiilor, pe care noi o pierdem în special prin păcatele conştiente şi 
păcatele mari, nu vom putea moşteni Împărăţia lui Dumnezeu. 


Din nefericire, vedeţi că acest dar se pierde şi nu mai are căutare în lume şi nici 
măcar printre creştini. Cine îşi mai pune problema să trăiască cât mai curat 
înaintea lui Dumnezeu şi a oamenilor? Câţi dintre noi doresc cu adevărat 
nevi-novăţia? Şi atunci trebuie să fim cu luare aminte, că EI nu se poate întrupa 
în noi, deşi am primit toate darurile şi L-am primit la Botez, dar EI nu poate lua 
chip în noi, dacă nu există lucrarea şi efortul acesta, că, prin harul Sfântului Duh, 
să ne păstrăm [sau să ne redobândim] nevinovăția. 


Vedeţi dumneavoastră, [în zilele noastre] totul se denaturează, totul vrea să se 
strice, pentru că, aşa cum am spus, şi astăzi, ca şi în vremea aceea, din păcate, 
există mulți irozi, mulți oameni care, din diferite interese, de cele mai multe ori 
economice, financiare - din cauza acestui demon numit ban - mulţi oameni își 





pierd nevinovăția lor şi încearcă, fie cu ştiinţă, fie din neştiință, să ucidă 
nevinovăția celorlalți. 


Să avem grijă la ispita aceasta a veacului în care trăim! Pentru că, atât cât ţine de 
noi, nu trebuie să stricăm nimic din ceea ce ne-a dat Dumnezeu. 


Să ţinem la curăţia lumii, a naturii! Să avem grijă, dincolo de ceea ce se 
întâmplă în zona aceasta [Roşia Montana, n.n.]... Eu n-am venit să fac o 
dezbatere politică aici, dar Biserica este factor de pace socială. Bisericii îi este 
milă şi de cei care nu au de lucru, însă, în acelaşi timp, Biserica este datoare şi să 
avertizeze asupra otrăvirii naturii, prin creaţia aceasta a Adamului cel [vechi], a 
omului, a Adamului ispitit de o civilizaţie şi de o cultură fără Duh, fără smerenie 
şi fără pocăință... 


Şi, vedeţi dumneavoastră, tot ceea ce este creat fără Duh, fără smerenie şi fără 
pocăință, adică fără Hristos, lucrează, direct sau indirect, împotriva propriilor 
noastre vieţi - şi biologice, dar mai ales sufleteşti. 


De aceea, va trebui să ne gândim foarte bine, începând de azi: cum stăm cu 
nevinovăția? Ce lăsăm copiilor noştri, ce modele lăsăm: model de curăţie, model 
de nevinovăție sau le lăsăm otravă de toate felurile: şi chimică, şi fizică, şi 
duhov-nicească? Fiecare răspunde de cum ÎI primeşte pe Hristos şi fiecare va da 
seamă înaintea lui Dumnezeu de ceea ce a creat el, de ceea ce a sădit şi a lăsat în 
urmaşi. Toţi avem nevoie, şi tot neamul nostru are nevoie, începând cu mine, de 
creşterea şi de educaţia în această nevinovăție. 


Incepe asta de la felul cum creştem în familiile noastre şi la felul cum ne educăm 
între noi şi cum ne purtăm unii cu alții. 


Şi nu pot să nu spun, fiind aici într-un lăcaş închinat Sfântului Siluan, despre 
sensibilitatea [sfântului]... şi aseară s-a citit la trapeză, nu întâmplător, despre 
raportarea pe care Sfântul Siluan o avea la natură, la animale, la păsări, la 
oameni... Sensibilitatea extraordinară de a cultiva şi a respecta frumosul din 
natură şi frumuseţea dumnezeiască din om.... 

Vedeţi noi astăzi, am început din ce în ce mai mult, cu atâtea şcoli şi universităţi, 
totuşi ne purtăm destul de bădărani, destul de mitocani unii cu ceilalți... Şi 
aceasta arată şi o lipsă de educaţie [omenească], socială, dar şi duhovnicească. 
Pentru că, vedeţi, prea mult rănim şi prea mult ucidem nevinovăția fraților şi a 
semenilor noştri! 


Şi Sfântul Siluan chiar spune un cuvânt puternic: “Viaţa fratelui meu este 


p> 


viața mea!” Şi atunci este extraordinar de important să nu ucidem prin cuvânt şi 





să nu ucidem prin fapte ceea ce este frumos în jurul nostru şi, mai ales, chipul lui 
Dumnezeu şi iubirea lui Dumnezeu pe care a pus-o în fiecare suflet de Adam! 


Cred că aici ne găsim şi de aici trebuie să repornim lucrarea noastră de pocăință, 
lucrarea noastră de rugăciune şi abordarea unii cu alții a acestei iubiri 
dumnezeieşti care ne vine prin Fiul Întrupat. Altfel, Dumnezeu nu poate să Se 
întrupeze [în noi]. El ar vrea, dar vedeţi că ne lasă liberi, ne lasă pe fiecare [să 
alegem]: ÎL primim sau nu-L primim, Îl lăsăm să Se întrupeze sau nu ÎL lăsăm să 
Se întrupeze? Dar pentru aceasta, trebuie să ne redescoperim nevinovăția 
prunciei, dată tot prin Pruncul nevinovat, care este lisus Hristos, Căruia fie-l 
slava în vecii vecilor! Amin!” 


Cuvântul părintelui stareţ Melhisedec Ungureanu: Cum să ne păstrăm sau 
să ne redobândim nevinovăția pierdută, într-o lume tot mai viciată şi cum 
să nu fim irozii propriei noastre vieţi şi ai propiei nevinovăţii? 


Pildă şi ajutorul esenţial al Preacuratei Maici a Domnului: “ Nu suntem orfani. 
suntem ai Domnului şi Hristos nu ne trece cu vederea suferinţele şi greutăţile 
noastre.” 


Parcă Dumnezeu a revărsat mai mult har peste noi toţi în această a doua zi de la 
Naşterea lui Hristos. 


În cuvântul de învățătură pe care ni l-a pus la suflet Părintele Petru am văzut că, 
şi dacă ne dăm seama sau nu, într-o măsură noi suntem propriii noştri lrozi ai 
nevinovăţiei din noi. Şi părintele ne încuraja să păstrăm această nevinovăție, şi 
atunci în sufletul meu s-a întrebarea: Cum să păstrăm această nevinovăție care 
este de mare preţ înaintea lui Dumnezeu? Cum să păstrăm această nevinovăție 
când, aşa cum zicea I.P.S. Irineu, în pastorala citită ieri, mediul înconjurător în 
care noi trăim este atât de viciat, încât şi celor care vor să facă binele le e greu, 
nu mai pot să facă binele, sunt limitați, sunt strâmtoraţi? 


[ “Omenirea actuală aleargă cu stăruinţă şi încăpățânare pe calea egoismului şi a 
păcatului, refuzând să se întoarcă la Dumnezeu, „Cel ce voieşte ca toţi oamenii 
să se mântuiască şi la cunoştinţa adevărului să vină“ (| Tim. 2, 4). Chiar cei buni 
sunt lipsiți de energie spirituală şi fascinaţi de duhul lumii, din cauza mediului 
nesănătos şi corupt în care trăiesc. Privind în jur, ne îngrozim de lanţul nesfârşit 
al nelegiuirilor: relele nevindecabile ce se întind, violenţa şi ura care explodează, 





nenorocirile ce se succed şi războaiele şi amenințările care se extind. Dar să nu 
disperăm, fiindcă Cel născut din Fecioară Se numeşte lisus, adică Domnul „Care 
mântuieşte pe poporul Său de păcate“ (Mt. 1,21)7]. 


Cum să ne păstrăm această nevinovăție? Poate că sunt multe răspunsuri şi 
Dumne-zeu să ne dea fiecăruia, în inima noastră, cum noi să o păstrăm în inima 
noastră. Dar dacă nu mai avem această nevinovăție, dacă până astăzi nici nu am 
conştien-tizat, aşa cum zice Sfântul Grigorie Sinaitul, că până nu cunoaştem 
cum ne-a gândit şi ne-a plăsmuit Făcătorul nostru Dumnezeu, nu vom înţelege 
cum ne-a lucrat păcatul, cum a lucrat păcatul în noi, cum a mistuit în noi această 
frumuseţe dumnezeiască pe care Dumnezeu a gândit-o pentru fiecare dintre noi. 


Ce ne facem noi, cei care am pierdut nevinovăția şi am devenit întunecaţi, am 
devenit vicleni, ne minţim pe noi înşine şi suntem vicleni cu noi şi cu întreagă 
viaţa noastră înaintea lui Dumnezeu. Cum putem să ne întoarcem la darul lui 
Dumnezeu care s-a revărsat peste întreg pământul omenesc când S-a întrupat 
Hristos, şi care ne cheamă pe noi la această nevinovăție a copilăriei noastre? 


Iată, iubiţi fraţi şi surori, întrebări care sunt serioase, care sunt cu greutate pentru 
oamenii care vor cu adevărat să Îi urmeze lui Hristos, pentru oamenii care vor cu 
adevărat să se mântuiască în lumea aceasta. I.P.S. ne spunea în această pastorală 
citită ieri, şi ne încuraja cumva, deşi în veacul nostru trăim în acest mediu plin 


de ură şi de întuneric, I.P.S. ne încuraja să alergăm la Preasfânta Născătoare de 
Dumnezeu, că Fa s-a făcut “Maică a milostivirii” şi este cea care ne învaţă pe 
noi. 


Şi iată că, în această a doua zi a praznicului Naşterii Mântuitorului Hristos, 
prăznuim Soborul Preasfintei Născătoare de Dumnezeu. Şi această prăznuire ne 
dă nouă îndrăzneală, aşa cum îi dădea odinioară Sfântului Siluan îndrăzneala să 
îi ceară Maicii Domnului să[-l facă să] înţeleagă cum ÎL iubea ea pe Fiul ei Cel 
Preaiubit, ce simţea când L-a alăptat, ce simţea când L-a purtat în braţe, dar 
iarăşi, ce simţea când L-a văzut pe Fiul ei răstignit, şi care era bucuria ei când L- 
a cunoscut şi L-a întâlnit pe Fiul ei Cel Înviat? Toate întrebările acestea Sfântul 
Siluan a avut îndrăzneala să i le pună Născătoarei de Dumnezeu pentru că a 
iubit-o pe Maica Domnului, pentru că ea l-a iubit [mai dlînainte pe Sfântul 
Siluan, aşa cum dă el mărturie că Maica Domnului, atunci când el trăia o viaţă 
plină de păcate şi a văzut în vis că 1-a intrat un şarpe în gură şi a intrat în el şi s-a 
scârbit, a auzit glasul Născătoarei de Dumnezeu: “Tu te scârbeşti pentru că ai 
visat lucrurile acestea, dar cum îmi e mie când văd eu păcatele în care trăieşti 
tu?”, şi de atuncea Simeon s-a schimbat şi iată că a devenit Sfântul Siluan care 
este pentru noi o lumină şi un far care ne călăuzeşte la limanul mântuirii. 





Aşa şi noi, astăzi, când prăznuim Soborul Născătoarei de Dumnezeu, avem 
această îndrăzneală să o întrebăm pe Născătoarea de Dumnezeu cum a trăit ea, 
pentru că ştim din Evanghelie că ea a fost cea care a trăit din plin refuzul 
Betleemului, nu a avut loc unde să îşi plece capul, nu a avut loc unde să îşi plece 
trupul îngreuiat nu numai de povara sarcinii, dar şi de lungimea drumului, nu a 
avut loc decât în peşteră, şi acolo L-a născut pe Fiul ei Cel Unul Născut. 


Ce a trăit Născătoarea de Dumnezeu la refuzul când mergeau poate din casă în 
casă în casele de oaspeţi ale Betleemului, şi toate locurile erau ocupate, nicăieri 
nu era o uşă deschisă care să îi primească înăuntru, la căldură, să se încălzească, 
să primească această reacţie umană a omului care te odihneşte după ce vii după 
un drum lung şi eşti obosit. 


Cum a trăit Născătoarea de Dumnezeu potrivnicia lumii când a trebuit să fugă cu 
pruncul ei în Egipt şi, iată, după cum ne spune Evanghelia, după ce au murit 
prigonitorii încă se temeau să rămână acolo, în Betleem, şi s-au dus în Nazaret. 


Avem astăzi, iubiți fraţi şi surori, această îndrăzneală către Născătoarea de 
Dumnezeu, ca ea să ne arate cum şi-a păstrat nevinovăția ei, pentru că noi o 
mărturisim pe Născătoarea de Dumnezeu ca fiind fără de păcat, n-a avut nici un 
păcat, nici măcar cu gândul, nici o reacţie păcătoasă în inimă şi în mintea şi în 
sufletul ei cât timp a trăit pe faţa pământului. 


Care a fost reacția ei când a primit refuzul lumii acesteia, cum de nu s-a 
revoltat? Pentru că noi, de multe ori, privim din perspectiva dreptății şi ne 
revoltăm, ne întristăm - cum spunea părintele - că Irod a ucis cu sabia atâta amar 
de copii nevinovaţi, care şi-au vărsat sângele pentru că Irod a fost nebun, a fost 
nebun şi a crezut că aşa îşi păstrează stăpânirea tronului său. Şi de multe ori 
când privim din perspectiva dreptăţii, noi ne revoltăm şi simţim această revoltă 
în noi. Și iată că astăzi vine Născătoarea de Dumnezeu şi ne luminează cum 
un om poate Să trăiască nevinovat într-un mediu aşa de viciat, cum omul 
poate să rămână fără de păcat şi să nu aibe reacții negative în inima lui când 
este provocat din exterior, când este stârnit de aceste răutăţi ale lumii acesteia, 
răutăţi care izvorăsc din patimi, din patimile oamenilor. 


Maica Domnului astăzi vine să ne dea un răspuns concret şi ne arată că omul 
dacă se smereşte înaintea lui Dumnezeu, Dumnezeu îi dă un sens şi un înţeles 
mai adânc al vieţii cu care poate să vieţuiască, cu care poate să trăiască fără 
de păcat, cu care poate să trăiască această nevinovăție la măsura lui, cât timp 
trăieşte pe faţa pământului. 


Și care este deci sensul mai adânc care ne face pe noi nu să ne întristăm de 
nebunia lui Irod, ci să ne bucurăm pentru pruncii cei ucişi, pentru că Hristos 





vedem că pe aceştia nu 1-a trecut cu vederea, sângele lor şi jertfa lor nu a trecut- 
o cu vederea şi noi prăznuim pe cei 14.000 de prunci ucişi de Irod cu sabia, ca 
Sfinţi mucenici în Împărăţia lui Dumnezeu, ca sfinţi care au puterea să ne ajute, 
să ne lumineze să devenim şi noi curați şi fără de prihană înaintea lui 
Dumnezeu, aşa cum au fost ei când s-au jertfit pentru pruncul Iisus. Înţelesul 
acesta mai adânc stinge în noi revolta dreptății faţă de nedreptatea pe care a 
săvârşit-o Irod. 


Aşa ne învaţă Maica Domnului că, dacă omul se smereşte şi prinde gândul mai 
adânc al lui Dumnezeu, poate să nu mai răspundă la răutățile lumii acesteia şi să 
biruiască răul cu binele, aşa cum ne învaţă pe noi Sfântul apostol Pavel. 


Şi care este gândul mai adânc pe care ni-l împărtăşeşte Născătoarea de 
Dumnezeu? Sfântul Efrem Sirul spune într-un cuvânt de laudă pentru 
Născătoarea de Dumnezeu, în apropierea praznicului Naşterii Mântuitorului, că 
Maica Domnu-lui L-a purtat pe Pruncul Dumnezeiesc în pântecele ei şi această 
purtare a Pruncului Dumnezeiesc a luminat trupul Născătoarei de Dumnezeu şi 
l-a sfinţit, şi Maica Domnului ne împărtăşeşte nouă această sfințire. 


Aşa cum trupul lui Hristos a binecuvântat şi a sfințit repejunile Iordanului, aşa 
cum trupul lui Hristos a luminat peştera întunecată şi a transformat-o în loc de 
lumină, Mormântul Domnului, la care şi astăzi merg credincioşii şi se închină şi 


iau binecuvântare de la EI, aşa şi trupul Născătoarei de Dumnezeu, Hristos, 
Cuvântul Cel întrupat, Logosul Dumnezeiesc, l-a luminat din interior. 


ŞI pe noi, dacă noi primim cuvântul lui Dumnezeu în inimile noastre, luminează 
din interiorul nostru Hristos cu această lumină a înţelegerii mai adânci a realității 
vieţii noastre, înţelegere pe care El Insuşi ne-o împărtăşeşte nouă. 


Şi care este această înţelegere - am auzit-o astăzi la Sfântul apostol Pavel, că ne- 
a spus-o nouă, aşa cum a spus-o odinioară evreilor - că Hristos S-a smerit pe 
Sine şi S-a făcut asemănător nouă, S-a făcut frate cu noi împărtăşind cu noi toate 
ale noastre şi luând asupra Lui păcatul nostru. Şi spune apostolul Pavel: pe cei 
pe care frica morţii îi ţinea în robie toată viaţa, pe toți aceştia care sunt sub 
această frică a morţii, pe noi toţi, care ne vedem slabi şi neputincioşi şi ne 
temem pentru slăbiciunile şi pentru neputinţele noastre, Hristos S-a făcut întru 
toate asemănător nouă ca să înţeleagă ispitele noastre, ca să înţeleagă din interior 
greutățile firii noastre omeneşti, şi nu numai ca să le înţeleagă, dar şi ca să le 
tămăduiască şi să mântuiască firea noastră. 


ŞI atunci, dacă noi primim cuvântul acesta că Hristos S-a făcut asemănător nouă 
ca să ne vindece şi să ne ridice pe noi, şi să ne ridice şi să ne înfieze - spune 
apostolul Pavel - noi începem să trăim încet-încet cu conştiinţa că nu suntem 





orfani, că nu Suntem ai nimănui aici pe faţa pământului, ci vine Hristos să ne 
împărtăşească că şi noi suntem copiii Domnului, că EI atât de mult a dorit să 
ne împărtăşească aceste lucruri, încât S-a dezbrăcat de toată Slava 
Dumnezeiască şi a luat trupul nostru neputincios, trupul nostru care îngheaţă 
de frig, trupul nostru care flămânzeşte, care se oboseşte şi simte nevoia să se 
odihnească, a luat toate acestea asupra Sa ca să ne înțeleagă pe noi, să 
zdrobească despărţitura dintre noi şi Dumnezeu, şi să ne unească din nou cu 
Tatăl nostru Cel Ceresc şi să ne împărtăşească această conştiinţă că nu 
Suntem orfani, că Suntem copii ai Domnului şi că Hristos nu ne trece cu 
vederea nici Suferințele şi nici greutăţile noastre cât timp trăim pe faţa 
pământului. Şi EI este Cel care are în mâna Sa răsplata, şi răsplăteşte tuturor 
celor care s-au jertfit pentru EL, într-o măsură mai mică sau mai mare - 
această măsură mai mare o vedem la pruncii ucişi de Irod, dar vedem şi 
măsuri mai mici pe care le pot atinge oameni neputincioşi ca noi - şi EI 
împarte tuturor darurile Sale, împarte celor care au crezut în El mântuirea şi 
viaţa cea veşnică. 


Şi iată că Maica Domnului ne arată că dacă noi primim înlăuntrul inimii noastre 
acest cuvânt dumnezeiesc - Cuvântul S-a întrupat în Născătoarea de Dumnezeu, 
în pântece, dar cuvântul Domnului se întrupează şi în inimile celor care îl 
primesc cu adevărat, şi Acest Cuvânt a luminat trupul Fecioarei şi l-a sfințit şi |- 
a lăsat pururea feciorelnic, aşa şi viaţa noastră Cuvântul lui Dumnezeu o 


sfințeşte, o primeneşte, o luminează, o curăţeşte şi ne dă în dar această 
nevinovăție despre care părintele Petru ne-a vorbit şi a căutat să ne facă pe noi 
conştienţi de acest dar al lui Dumnezeu pe care îl pierdem odată cu creşterea şi 
ieşirea noastră din lumea copilăriei, neştiind ce pierdem, ce lepădăm. 


Credem că lucrurile care ni se par nouă mai “serioase” sunt mai vii şi 
adevărate, dar iată că Domnul vine să ne înveţe pe noi să rămânem în 
sufletele noastre copii nevinovaţi nu cu înţelegerea, cum zice apostolul Pavel, 
ci cu nerăutatea, adică uşor să trecem peste greşalele fratelui, uşor să ne 
îngăduim unii pe alţii, uşor să primim în Sufletul nostru bunăvoirea pe care 
Dumnezeu a revărsat-o pe faţa întregului pământ când S-a întrupat în 
Betleemul Iudeii, când S-a întrupat pentru noi şi S-a aşezat în ieslea 
dobitoacelor ca să ne ridice pe noi de la vieţuirea noastră dobito-cească, la o 
viețuire înţelegătoare, la o vieţuire luminată de Cuvântul dumnezeiesc, la o 
vieţuire plină de credinţă şi de sfinţenia vieţii. 


Să dea bunul Dumnezeu să ne smerim înaintea lui Dumnezeu să putem să 
purtăm greutăţile pe care Dumnezeu le lasă în viaţa noastră, fără să ne revoltăm 
căutând dreptate, ci să înţelegem mai adânc gândul şi tainele lui Dumnezeu! 





Să dea bunul Dumnezeu să vedem că noi suntem de multe ori Irozii propriei 
noastre vieţi, propriei noastre curăţii, propriei noastre nevinovăţii, şi să ne 
apropiem de Domnul şi să Îi cerem Lui să vindece în noi rana de moarte care 
mi-a produs-o păcatul meu şi să mă reîntoarcă la Tatăl Cel Ceresc, Amin!” 





Pr. dr. Dumitru Măcăilă: Predică la ziua a doua de Crăciun - Soborul 
Născătoarei de Dumnezeu (2011) 


26 decembrie 2011 


„După plecarea magilor, iată îngerul Domnului se arătă în vis lui Iosif, 
zicând: Scoală-te, ia Pruncul şi pe mama Lui și fugi în Egipt şi Stai acolo până 
ce-ţi voi spune, fiindcă Irod are să caute Pruncul ca să-L ucidă” (Matei 2:13) 


lubiţi frați şi surori în Hristos, astăzi, în a doua zi de Crăciun, sărbătorim şi 
Soborul Născătoarei de Dumnezeu. Așa că ne-am adunat astăzi pentru a venera 
pe cea de-a doua persoană, ca importanţă, din scena Nașterii Domnului - pe 
Fecioara Maria. Spunând aceasta, aş vrea să vă reamintesc că atunci când 
Mântuitorul lumii a venit pe pământ, El nu S-a născut într-un palat, nici măcar 
într-o baracă; EI S-a născut într-o iesle pentru animale, din Betleem. 


Se pune întrebarea: Ar fi o prea mare "întindere” a imaginaţiei, dacă citim în 
acest eveniment răscumpărător - care a avut loc într-o iesle pentru animale - o 
tragică subliniere a profundei înstrăinări faţă de Dumnezeu a omenirii? 





Când Fecioarei Maria i-a venit timpul să nască, nu s-a găsit nici o casă care să 
deschidă uşa pentru a o primi înăuntru. Toate uşile caselor, chiar și ale 
cocioabelor, erau închise, pentru că era un ger aspru. Aşa că oile, vacile şi asinii 
i-au ținut companie Pruncului din Betleem. Da, animalele I-au ţinut companie 
Pruncului Care stă deasupra tuturor pruncilor, Pruncul Care, sub forma Sa 
umană umilă Îşi ascundea Divinitatea. Misterul de neconceput era necunoscut 
multora - la arhierei, preoţi, la bogaţii și săracii din Israel. Ceea ce este destul de 
tragic însă este faptul că acest mister răscumpărător rămâne încă necunoscut 
pentru cei mai mulți dintre ei până astăzi, prin propria lor alegere! 


Doar câţiva păstori umili, care îşi păzeau turmele, au primit mesajul ceresc plin 
de bucurie şi au auzit imnul îngeresc: „Slavă întru cei de sus lui Dumnezeu și 
pe pământ pace, între oameni bunăvoire!” (Luca 2:14). Da, Hristos Se naşte 
pentru a aduce pace şi bunăvoire între oameni! El este iubirea înomenită a lui 
Dumnezeu, Cel care a venit să împace umanitatea cu Dumnezeu şi pe oameni 
unii cu alţii. Păstorii umili au devenit primii care au împărtășit mesajul mântuirii 
cu alţii. Hristos Se naște! Eternul Împărat al Universului, în faţa Căruia „regii şi 
guver-natorii acestei lumi sunt enorme zerouri”, Se naște! 


Iubiţi credincioşi, Hristos S-a născut într-un timp când în ludeea domnea unul 
din regii lumii, cei mai însetați de sânge regi ai lumii - Irod. A spune despre el 
că era inuman ar fi cel mai puţin lucru ce s-ar putea spune. Irod şi-a ucis propria 
soție, proprii lui frați și proprii lui copii! Când a ajuns aproape de bătrânețe, 
setea lui de violență a devenit şi mai diabolică! Așa că atunci când a auzit de 
Naşterea lui Hristos de la magi, el a pretins că vrea şi el să-L venereze pe Prunc. 
Dar adevărata lui intenţie era aceea de a afla locul unde S-a născut noul Împărat, 
pentru a merge sub chipul unui pelerin și să-L ucidă. Acesta a fost planul lui 
diabolic! Slavă Domnului pentru Providența Sa - nu toate planurile rele sunt 
realizate! 


Dumnezeu Tatăl L-a protejat pe Pruncul Divin şi pe mama Sa. Dreptul Iosif a 
fost informat la timp despre planul diabolic al lui Irod. EI a trezit-o pe Prea 
Sfânta Lui Mamă, care L-a luat pe Pruncul Divin în braţe și au plecat în Egipt. 
Ei au devenit primii refugiați. Și magii au fost avertizaţi, şi-au schimbat 
itinerariul şi s-au întors în ţara lor. 


Imediat ce a înțeles că magii l-au păcălit, Irod s-a umplut de mânie şi, în mânia 
lui infernală, a poruncit ca toţi pruncii de gen masculin până la vârsta de doi ani, 
din Betleem şi din localitățile din jur, să fie ucişi fără pic de milă! 


A fost o poruncă oribilă, demnă de un tiran însetat de sânge! Soldaţii lui, ca 
lupii, au asaltat casele, au smuls copii din mâinile mamelor lor, şi i-au ucis fără 
cruţare chiar în ochii celor care îi născuseră. Mare plângere şi tânguire s-a auzit 





în timp ce - aşa cum ne informează Tradiţia sacră - 14.000 de copii inocenți au 
fost mă-celăriți ca mieii. Ei au fost primii martiri ai creştinătăţii. La puţin timp 
după această crimă abominabilă, Irod a suferit o moarte groaznică, insuportabilă, 
de nedescris! 


„Scoală-te, ia Pruncul şi pe mama Lui şi fugi în Egipt!""i-a spus îngerul lui Iosif. 
Sfântul loan Gură de Aur teologhiseşte foarte frumos asupra acestui sfat angelic. 
EI întreabă: "De ce a fost Copilul Hristos trimis în Egipt?”. Şi tot el răspunde: 
"Babilonul şi Egiptul reprezintă întreaga lume. Chiar şi atunci când erau 
scufundaţi în necredință, Dumnezeu a arătat că EI are intenția să corecteze şi să 
îmbu-nătăţească atât Babilonul cât şi Egiptul. Dumnezeu voia ca umanitatea să 
aştepte darurile Sale oferite gratuit peste tot în lume. Aşa că EI i-a chemat pe 
magi din Babilon şi a trimis în Egipt sfânta Familie. 


„Pe lângă ceea ce am zis...noi suntem avertizați de la început să fim atenţi la 
ispite şi conspirații. Şi noi vedem aceasta chiar când EI a venit în scutece. Astfel, 
vedeţi chiar la Naşterea Lui un tiran mâniindu-se, o fugă desfăşurându-se şi o 
plecare peste frontiere; pentru că Familia Lui a fost exilată în pământul Egiptului 
fără să fi comis vreo crimă. În mod similar, nu e nevoie ca voi înşivă să fiţi 
tulburaţi dacă suferiți pericole nenumărate. Nu vă așteptați să fiți celebraţi sau 
încoronați prompt pentru necazurile voastre. În schimb, aţi putea să ţineţi în 
minte exemplul de suferință îndelungată al Mamei Copilului, purtând toate 
lucrurile în mod nobil... Voi vă împărtăşiți de acel fel de muncă de care s-a 
împărtăşit Maria însăşi!” 


Totuși, cineva poate încă să întrebe: De ce a fugit Copilul Hristos? PE 

răspunde pertinent: „Hristos a fugit aşa, ca EI să poată stabili adevărul 
Legii, credința în profeție și mărturia Psaltirii. Domnul Însuși spune, că 
trebuie să se împlinească toate cele scrise despre Mine în Legea lui Moise, în 
prooroci și în psalmi. Hristos a fugit pentru noi, nu pentru EL. Hristos a fugit 
așa ca la timpul potrivit să poată Sluji ca Administratorul Tainelor Divine. 
Hristos a fugit așa ca acordând iertarea, să poată îndepărta sursa abuzurilor 
care vor veni şi pentru ca El să poată oferi dovadă de credință celor care vor 
crede. ” 


Hristos a fugit pentru că diavolul a prevăzut viitorul Lui. De fapt nu Irod a fost 
cel care Îl căuta pe Prunc; a fost diavolul însuşi care lucra prin el! „Pentru 
Hristos,” scrie iarăşi Petru Hrisologul”, deşi înfăşurat în scutece, deşi era ocupat 
să Se hrănească la sânul Mamei Sale, deşi era liniştit, ascunzându-Și cuvintele, 
fără a putea să meargă, cu toate acestea i-a transformat pe magi, (care erau 
purtătorii de steag ai diavolului), în cei mai credincioşi slujitori. Într-o clipă, 
diavolul a realizat ce poate face Hristos când va atinge vârsta potrivită. 





„Aşa că el i-a îndemnat pe iudei împotriva Lui, şi l-a impulsionat pe Irod să 
creadă că el poate realiza săritura vieții sale împotriva lui Hristos în copilăria Sa. 
Diavolul a sperat să-L lipsească pe Hristos de viitoarea emblemă a virtuții Sale, 
Crucea, standardul celei mai mari victorii pentru noi. El a perceput că Hristos ar 
restaura în curând viața pentru întreaga lume cu învățătura Sa divină. Chiar 
atunci când încă scâncea ca un Prunc, lisus lua în posesie această lume de sus 
până Jos”. 


„Mariei, care niciodată nu trecuse nici măcar dincolo de pragul casei sale, i s-a 
poruncit să întreprindă acest lung calvar de adversitate de dragul minunatei 
Naşteri şi pentru propria ei dezvoltare și muncă spirituală”, așa cum 
teologhiseşte iarăşi Sfântul loan Gură de Aur. „Nu este acest lucru remarcabil?” 
întreabă el. „În timp ce Palestina urzeşte conspirații, Egiptul este cel care-L 
primeşte și-L păstrează pe Cel pentru Care conspiraţiile sunt desemnate!” 


Iarăşi, cineva poate întreba: De ce n-au stat magii cu Copilul, şi de ce n-a rămas 
Copilul în Betleem? De ce amândoi au trebuit să scape ca fugitivi la puţin timp 
după ce au fost primiţi cu bucurie? BEI III rispunde acestei 
întrebări în maniera sa unică. EI scrie: „Măreţia planului de mântuire a lui 
Dumnezeu n-ar fi fost crezută dacă EI nu S-ar fi întrupat. Dacă lisus ar fi 
căzut în mâinile lui Irod, viața Sa în trup putea fi retezată... În ceea ce-i 
priveşte pe magi - ei au fost expediaţi imediat, autorizaţi să învețe în pământul 
persanilor, după ce au evitat nebunia regelui. Lui Irod i S-a permis 
oportunitatea să înveţe că el încerca să facă lucruri imposibile, împotriva 
profeției, şi că mai era încă timp Să-și Stingă mânia şi Să renunțe la 
conspirația lui dementă!” 


Iubiţi credincioşi, de atunci au trecut douăzeci de secole. În mod tragic, crima lui 
Irod este comisă neîncetat astăzi. Mi se pare că societățile fără Dumnezeu de 
astăzi au inima lui Irod! Ele continuă să ucidă nenăscute şi inocente fiinţe umane 
care, ca şi Sfinţii Inocenți n-au făcut nici un rău. 


„lată, Domnul vine pe nor uşor şi ajunge în Egipt. Idolii Egiptului tremură 
înaintea feţei Lui, şi inima egiptenilor se topeşte în ei” (Isaia 19:1), a profețit 
Isaia. Comentând acest verset, Cromatius explică că Hristos "va veni într-un 
trup sfințit, un trup sfințit jos, fără nici un păcat și prin care El a acoperit lumina 
propriei Lui majestăţi cu învăluirea norului trupului Său”. 


Idolii Egiptului s-au mutat în prezența Pruncului Divin şi inima de gheaţă a 
Egiptului s-a topit în mijlocul lui. Totuşi, inimile a milioane, chiar miliarde de 
oameni astăzi - unii dintre ei pretinzând a fi următori ai Pruncului Hristos - sunt 
inimile lui Irod! Ei caută în mod fervent inocenţii tineri pentru a-i distruge. Irod- 
ul de astăzi nu este personificat numai de cei care ucid la întâmplare alte fiinţe 





umane! Ceea ce este destul de tragic e faptul că el este personificat şi de acele 
mame care, fiind eliberate” de acel fictiv şi, în acest caz, imoral „drept la 
singurătate”, sub tutela Leviatanului mondial anti-creştin, ucid în fiecare an, 
mili-oane şi milioane de fiinţe umane nenăscute şi inocente! 


Da, ele merg la „morile de avort” şi permit doctorilor care şi-au trădat de mult 
jurământul hipocratic să sfâşie fără milă proprii lor copii şi să-i arunce în 
canalele de scurgere ale cetăților, colorând cu sângele lor nevinovat râuri, lacuri 
şi mări! Cred că, crima de nedescris a lui Irod - comparată cu crima lor - rămâne 
un joc de copii, aşa abominabilă cum a fost! 


Iubiţii mei, adeseori după Crăciun auzim întrebarea: „Ce-ai primit de Crăciun?”. 
Ei bine, eu am o întrebare mai bună pentru voi: „Ce-ai primit tu de la Crăciun?”. 
Ai acceptat tu „Darul de negrăit” al lui Dumnezeu (II Cor. 9:15), al Fiului Său 
devenind unul dintre noi, fără păcat? Te-ai folosit de sfânta Taină a Mărturisiri, 
de însăşi „pecetea” mântuirii noastre? Aţi devenit voi cu adevărat fii sau fiicele 
lui Dumnezeu, adică moştenitori ai Împărăției? 


Vedeţi, Irozii de astăzi caută cu fervoare să distrugă Pruncul născut în inimile 
voastre. Toată această situaţie ne invită la o viaţă ascetică, plină de rugăciune! 
Amintiți-vă: Fecioara Maria și dreptul Iosif l-au păcălit pe Irod. Voi şi cu mine îl 
putem păcăli, de asemenea. Noi trebuie să ţinem și să păstrăm Pruncul Care S-a 
născut pentru a ne mântui! Trebuie să-L protejăm de numeroșii lrozi care caută 
să distrugă credința noastră în EI! El este viața noastră! Noi trebuie să-L ținem 
spre viața veşnică oferindu-l astăzi ospitalitatea inimilor noastre! El va veni şi va 
locui acolo nu doar doi ani, aşa cum a locuit în Egipt, ci pentru totdeauna! 
Pentru totdeauna! Amin. 





Pr. dr. Dumitru Măcăilă: Predică la ziua a doua de Crăciun - Soborul 
Născătoarei de Dumnezeu (2012) 


26 decembrie 2012 


„Glas în Rama s-a auzit, plângere și tânguire multă; Rahela îşi plânge copiii 
şi nu voiește să fie mângâiată, pentru că nu mai sunt” (Ieremia, 31:15; Matei, 
2:18) 


Iubiţi fraţi şi surori în Hristos, în pericopa evanghelică ascultată astăzi, a doua zi 
de Crăciun, când Biserica noastră prăznuiește şi Soborul Maicii Domnului, 
citând acest verset din Profeţia lui leremia, Sfântul apostol şi evanghelist Matei 
a vrut să sublinieze faptul că, tragedia de nedescris profețită de proorocul din 
vechime s-a adeverit la puţin timp după Naşterea Mântuitorului Hristos. 


În profeția sa, Ieremia și-a imaginat-o pe Rahela - care era moartă de multă 
vreme - plângând chiar în mormântul ei pentru ceea ce i s-a întâmplat poporului, 
copiilor ei. Acum mamele din Betleem plâng pentru uciderea extrem de violentă 
a copiilor lor, Sfinții Prunci, care sunt priviți de Biserica noastră ca primii 
Martiri al căror sânge nevinovat a fost vărsat pentru Hristos. A fost nevoie ca 





Pruncul Hristos să fugă în Egipt pentru a nu avea aceeaşi soartă. Aşa cum 1 s-a 
spus Rahelei, copiii ei se vor întoarce din exilul babilonian; tot aşa și Pruncul 
lisus Se va întoarce din exilul Său din Egipt. 


Ieri, în ziua sfântă a Crăciunului, inimile noastre au fost mişcate unic într-un 
mod tainic de muzica îngerilor, dar acum atât muzica cerească cât şi viziunea 
care se coboară pe pământ s-au dus. Suntem înapoi pe pământ. Experimentăm 
acea mică părere de rău, chiar dezamăgire, care vine după ce a trecut Crăciunul. 
Am aşteptat atât de mult Nașterea Domnului, dar ea a durat ca un foarte scurt 
moment în viața noastră! Atmosfera strălucitoare a Crăciunului începe să se 
stingă iar noi ne întoarcem la rutina monotonă, plictisitoare cu aceleași probleme 
vechi de sănătate, sărăcie și răutate. 


Dar suntem noi în această situație? Gândiţi-vă pentru un moment: Dacă asta este 
tot ceea ce înseamnă pentru noi Crăciunul, atunci aceasta este o deplorabilă 
bătaie de joc! Da, într-un fel noi nu suntem departe de Irod, care L-a căutat pe 
Pruncul nevinovat pentru a-L ucide! Dacă Crăciunul ne ridică spiritele pentru un 
„moment” de o zi, doar ca să le prăbuşească la puţin timp după aceea într-o 
totală disperare, atunci Crăciunul nu este pentru noi ceea ce el a fost pentru 
păstori, pentru Fecioara Maria şi pentru Craii de la Răsărit. Crăciunul este mai 
degrabă ceea ce a fost pentru Irod, care, extrem de mânios pentru că a fost 
înşelat de către Magi, a trecut prin sabia morții paisprezece mii de Prunci 


nevinovaţi - primii martiri ai Bisericii creştine! 


lubiţii mei, Biserica noastră Ortodoxă, de două ori milenară, ne provoacă astăzi 
să nu călcăm pe urmele paşilor lui Irod. Ea ne cheamă mai degrabă să privim 
îndeaproape la păstori, la Magi şi, în special, la Fecioara Maria, al cărei Sobor îl 
sărbătoreşte astăzi. 


Uitaţi-vă la păstori: Ei au mers la Betleem să-L vadă pe Pruncul Sfânt în iesle şi 
au privit uimiţi de scena pe care au văzut-o. În ziua următoare, ei s-au reîntors la 
pășune pentru a continua să-şi păstorească oile. Aceeaşi pășune, aceeaşi rutină, 
dar ce diferență! Pe drumul de întoarcere, ei cântau cântece îngereşti, de parcă 
măreţia unică a acelei nopţi sacre ar fi dorit să rămână cu ei pentru totdeauna! 


Ei L-au văzut pe Emanoil, Dumnezeu cu noi! Ei au prins o licărire de cer. Totul 
se schimbase. Radianţa firmamentului era mai strălucitoare, viața veche 
devenise nouă. Viaţa avea un nou sens, nu mai era blestemată de moarte. Viaţa 
lor urma să fie copleșită de bucurie - bucuria fulor şi fiicelor aduşi înapoi la 
Tatăl lor de către Pruncul născut în Betleem, pentru a deveni Unul dintre ei! 

Să privim mai atent la Magi. Imediat ce au aflat de intenţiile criminale ale lui 
Irod, ei nu au mai trecut prin Ierusalim, ci s-au întors la casa lor pe o altă cale. 
Ce înseamnă asta? Da, înseamnă că ei au luat o altă rută pentru a-i zădărnici 





planurile ucigaşe ale lui Irod. Da, dar înseamnă și ceva mai mult. Înseamnă că ei 
au luat o altă cale şi într-un sens duhovnicesc! Pruncul văzut de ei în iesle le-a 
schimbat complet vieţile. Pentru că nimeni care se întâlnește cu Hristos cu voie 
bună nu se va întoarce acasă aşa cum a venit. Valorile lui, atitudinea lui, 
motivele lui nu mai sunt aceleaşi. Vechiul mod de viaţă nu-l mai poate satisface. 
La Betleem, el găseşte o nouă, o mai bună cale de a trăi. Aşa cum, cu 
certitudine, au găsit Magii. 

Acum, s-o privim mai îndeaproape pe Fecioara Maria, a doua persoană ca 
importanță din icoana Naşterii Domnului. Sfântul evanghelist Luca scrie că în 
timp ce toţi cei care au auzit despre Naşterea lui Hristos s-au minunat despre 
toate lucrurile care le-au fost spuse lor de către păstori, „Maria păstra toate 
aceste cuvinte, punându-le în inima sa” (Luca, 2:19). 


Da, ea a ţinut tot ceea ce a văzut și a auzit la acest eveniment unic în Istoria 
Umană, zic, a ţinut toate acestea vii în inima sa prin meditaţie și rugăciune. Ele 
nu vor dispărea niciodată. Pentru Fecioara Maria, Maica Domnului, nu va fi nici 
un sentiment de dezamăgire în ziua de după Naştere şi niciodată după aceea, 
chiar dacă „prin sufletul [ei] va trece sabia, ca să se descopere gândurile din 
multe inimi” (Luca, 2:35). 


lubiţii mei, în cuvinte succinte am văzut ce a însemnat primul Crăciun pentru 
păstori, pentru Magi şi pentru Născătoarea de Dumnezeu. Întrebarea este: Ce 
înseamnă Crăciunul pentru voi? Aţi cântat cu îngerii precum au făcut păstorii? 
Sau, aţi venit la Betleem precum Magii pentru a-l aduce Pruncului nou născut 
daruri - aur, smirnă şi tămâie? Şi, ceea ce este cel mai important, ați cugetat în 
inimile voastre la ceea ce înseamnă într-adevăr Naşterea lui Hristos pentru voi? 


Ascultaţi ce ne spune Sfântul apostol şi evanghelist loan: „Și Cuvântul S-a făcut 
trup şi S-a sălăşluit între noi şi am văzut slava Lui, slavă ca a Unuia-Născut din 
Tatăl, plin de har și de adevăr” (loan, 1:14). Mă urmăriți încă? Da, Cuvântul a 
devenit Om fără a înceta să fie Dumnezeu desăvârşit! Aceasta este taina lui 
Dumnezeu Cel întrupat! El Şi-a asumat complet firea umană, atât un trup fizic 
cât şi un suflet raţional - tot ceea ce suntem noi - fără de păcat! Ca Dumnezeu și 
Om într-o Persoană, Hristos realizează răscumpărarea care vindecă deplin și 
mântuieşte umanitatea căzută - incluzându-ne şi pe noi, pe voi şi pe mine! 


EI „S-a sălăşluit între noi.” Prin Întrupare, Cuvântul lui Dumnezeu Cel veşnic în 
slava Sa divină a venit şi S-a sălăşluit în mijlocul nostru! Cu ce scop? Pentru ca 
să sfârșească prin a locui în minţile, inimile şi sufletele noastre! Acesta este 
însuşi scopul - scopul fundamental - al Întrupării: să facă trecerea de la Emanoil 
- Dumnezeu cu noi - la Dumnezeu în noi! 





Aşadar, vă întreb iarăşi: Ce înseamnă Crăciunul pentru voi? Într-o încercare de a 
prinde umilința de nedescris şi de neînțeles suferită de Dumnezeu când Şi-a 
asumat trup omenesc, C. S. Lewis, cel care e îndeobște recunoscut ca cel mai 
mare scriitor creştin din lume al secolului trecut, o asimilează cu asumarea 
noastră de a deveni viermi, în timp ce suntem fiinţe umane! Imaginaţi-vă, voi, 
fiinţe umane, create după chipul lui Dumnezeu, devenind viermi! În pofida 
insuficienţei acestei com-paraţii, consider că ea vă poate ajuta să înţelegeți puţin 
mai mult ce a făcut Dumnezeu pentru noi - pentru a ne face să înțelegem iubirea 
Lui infinită față de noi. Sfântul Pavel subliniază că, „Dumnezeu era în Hristos, 
împăcând lumea cu Sine Însuşi, nesocotindu-le greșelile lor...” (II Cor., 
5:19). 


Hristos, Fiul lui Dumnezeu întrupat, Și-a asumat voluntar consecințele păcatelor 
noastre - corupția și moartea - fără a păcătui. El S-a supus unei suferinţe nejuste 
din cauza pasiunilor păcătoase ale fiinţelor umane şi ale îngerilor căzuți. Asta 
înseamnă că mântuirea este cu mult mai mult decât iertarea păcatelor. Ea este o 
nouă viaţă cauzată de reconcilierea noastră cu Dumnezeu. 


Hristos S-a născut pentru ca noi să devenim creaturi noi - participanţi în însăși 
dreptatea lui Dumnezeu. Asta înseamnă că mântuirea noastră nu e doar juridică - 
precum este decizia legală, statică a unui judecător; ea este personală şi 
relațională - precum este iubirea sacrificială, dinamică a unui tată pentru copilul 


său! Așa precum Clarence Jordan s-a exprimat, “în Hristos, Dumnezeu Și-a 
întins mâinile pentru a îmbrăţişa universul şi pe fiecare din el.” 


Crăciunul înseamnă mai presus de orice altceva că Dumnezeu vine la noi în 
Persoană. El nu a trimis un înger sau un profet. A venit EI Însuși. 


Iată cum S-a rugat cineva în timpul Crăciunului: „Nu-l trimite pe Moise, 
Doamne, nu-l trimite pe Moise! EI a sfărâmat tablele Legii. Nu mi-l trimite pe 
Ilie, Doamne! Mi-e frică de Ilie - el a adus foc din cer. Nu mi-l trimite pe 
Pavel, Doamne! El este atât de învăţat, încât eu mă Simt ca un copil mic când 
îi citesc epistolele. Doamne lisuse, vino Tu Însuţi! Nu mi-e frică de Tine. Tu 
ai luat copiii ca pe nişte miei în Staulul Tău. Tu ai iertat femeia vinovată de 
adulter. Tu ai vindecat-o pe femeia timidă care s-a atins de haina Ta în 
mulțimea ce Te înconjura. Nouă nu ne este frică de Tine. Aşadar, vino Iisuse 
Doamne!”. Și EI a venit! 

lubiţii mei, întocmai ca Magii, noi am văzut steaua şi am urmat-o până la 
Pruncul nou născut în Betleem, adică, aici, în biserica noastră. Ca şi ei, noi ne- 
am închinat Copilului Hristos, I-am adus daruri şi L-am primit în ieslea inimilor 
noastre prin Sfânta Cuminecătură. A venit timpul ca noi să mergem acasă pe o 
altă cale, calea lui Dumnezeu. Să lăsăm, aşadar, în spatele nostru vechi păcate, 
vechi duşmănii, vechi dureri. Să păşim în viaţă cu Hristos, mereu conştienţi de 





prezenţa Lui ca Mântuitorul nostru născut în Betleem, mereu doritori ca EI să Se 
nască în Betleemul inimilor noastre. 


Și atunci când vom da jos decoraţiile de Crăciun, să fim foarte atenţi să nu-L 
dăm jos pe Hristos. EI nu vrea să stea în mansarde sau în beciuri; El vrea să stea 
în camera de zi a inimilor noastre de-a lungul anului. În fond, prezența Lui cu 
noi este ceea ce înseamnă Crăciunul! Dacă Hristos locuieşte în vieţile noastre, 
nu există dezamăgire în zilele de după Crăciun. Prezenţa Lui cu noi ne va face 
toate zilele de după Crăciun calde cu harul și iubirea Sa. 


Vizita noastră la Betleem s-a sfârșit şi, precum păstorii, ne vom întoarce la 
datoriile noastre obişnuite cântând cu credinţă reînnoită Mântuitorului nostru. 
Precum Magii, noi ne întoarcem acasă nu pe drumul pe care am venit, ci pe un 
alt drum, drumul lui Hristos - al păcii, al iubirii şi al bucuriei. Precum 
Născătoarea de Dumnezeu, noi vom cugeta la însemnătatea Naşterii lui Hristos 
în inimile noastre - aceea de a ne da o nouă viziune şi o bucurie negrăită pentru 
anul care ne așteaptă, pentru viaţa care urmează. 


Vă voi lăsa cu aceste cuvinte ale lui Meister Eckhart: „La ce-mi foloseşte dacă 
această eternă Naştere a Fiului divin are loc neîncetat, dar nu se întâmplă în 
inima mea? La ce îmi foloseşte că Maria este plină de har şi nu sunt și eu plin 
de har? La ce îmi foloseşte faptul că Creatorul ÎI naște pe Fiul Său, dacă nu-L 


nasc și eu în timpul meu şi în cultura mea? Aceasta este, deci, plinirea vremii: 
Când Fiul lui Dumnezeu Se naște în noi!” 


Întrebarea mea este: S-a născut Fiul lui Dumnezeu în Betleemul inimilor 
voastre la acest Crăciun? Aţi înţeles că EI a ales voluntar să Se împărtășească 
de întunericul nostru pentru ca noi Să devenim capabili a ne împărtăşi de 
Lumina Lui? Aţi înţeles? 

Amin. 





Irod şi antihrist. Puterea absolută care ucide, impunerea prin forţă a răului 
şi scăparea din mâinile satanei: “Salvarea de antihrist nu vine pe 
orizontală” 


Pr. Tudor Ciocan - Cuvânt în a doua zi de Crăciun, 26.12.2020 


Preacucernici părinți, iubiți frați creştini, ca de obicei la marile praznice, a doua 
zi după praznicul respectiv, serbăm pe sfinţii sau persoanele care au avut legă- 
tură directă cu praznicul. Pentru că în timp ce praznicul Naşterii, de pildă, reia 
momentul istoric al Naşterii lui Hristos pe pământ, Soborul Maicii Domnului ne 
pune în prezenţă actuală în Împărăţia Cerului. Deci Praznicul ne ajută să ne 
rememorăm un moment din viaţa Mântuitorului, este o rememorare, iar Soborul, 
pe care îl facem a doua zi, este o ridicare a noastră din prezentul concret la pre- 
zentul Împărăției Cerului. 


Acuma, ceea ce se citeşte, Evanghelia, se citeşte despre continuarea a ceea ce s-a 
întâmplat la Naştere şi aseară am ascultat şi eu Sinaxarul zilei nașterii şi am aflat 
şi eu pentru prima oară în atâţia ani că, din perspectiva Sfintei Tradiţii, aşa cum 
este cuprinsă ea în Vieţile Sfinţilor, magii au ajuns cam la un an după ce Hristos 
S-a născut. Au venit acolo, la Betleem, şi l-au găsit în casă. Deci nu la câteva 
zile, nu la câteva luni, ci la un an după aceea. Important acest termen de un an. 
Or fi fost nouă luni... 


Ştiţi că nu avea aşa mare [importanţă] precizia aceasta cu care noi ne mândrim şi 
la care ținem foarte mult, care nu e totdeauna edificatoare din punctul de vedre 





al mântuirii. Precizia aceasta nu se reflectă întotdeauna în textele biblice. Adică 
nu are importanţă din perspectiva mântuirii. N-o fi fost un an, or fi fost 9 luni, o 
fi apărut steaua în momentul în care s-a produs la Nazaret Buna Vestire şi 
Hristos S-a zămislit în pântecele Sfintei Fecioarei? Nu ştim. Fapt e că vreme de 
un an sau aproximativ un an au stat în Betleem, acolo, Hristos şi cu Sfânta 
Fecioară şi cu Iosif. 


Au trebuit să fugă de acolo, înştiințați de înger, pentru că odată ajunși în leru- 
salim cei trei Crai, Irod a crezut că puterea lui politică este pusă la încercare şi 
că îşi va pierde puterea. 


Aicea mi se par lucrurile cele mai importante pentru noi acum. Din păcate, deşi 
orice om poate să vadă duhovniceşte viaţa, pentru că în orice om există această 
cunoștință a vieții duhovnicești, din păcate, din diferite motive, avem tendința să 
pierdem vederea duhovnicească şi să dezvoltăm şi să avem o perspectivă asupra 
vieţii prin prisma valorilor proprii, care nu sunt duhovnicești. La Irod, valoarea 
cea mai importantă era puterea lui. Şi atunci, tot ceea ce făcea el, sau aproape 
tot, era determinat de această apărare a puterii politice. Bun, nici unul dintre noi 
nu avem o asemenea putere! 


Iarăşi, ne aducem aminte că Irod cel mare era mare raportat la Israel, nu la Impe- 
riul Roman sau la imperiile din lumea aceea, dar pentru ei, acolo, în Ierusalim, 
era un mare constructor şi avea ceva mai multă putere decât înaintașii săi, 
încredințată de către romani. Deci, nu avem o putere similară. Numai că trebuie 
să fim cu luare-aminte nu cumva valoarea noastră fundamentală sau valorile 
noastre fundamentale să obnubileze, să acopere în noi valoarea duhovnicească, 
perspectiva duhovnicească asupra vieţii. Pentru că omul cel vechi, în oricare 
dintre noi, încearcă mereu să se impună. Omul cel vechi nu se poate mântui. 
Singurul care se poate mântui este omul este omul cel nou. Şi în fiecare dintre 
noi, în momentul primirii Tainei Botezului, există o luptă între omul cel noi, 
care trebuie cultivat, şi omul cel vechi, care ca o buruiană răsare mereu, în 
fiecare dintre noi, începând cu mine. 


Dacă reuşim din când în când să avem perspectiva duhovnicească asupra vieţii, 
atunci ne va fi mult mai uşor să ne pregătim pentru Împărăţia Cerurilor. De fapt, 
nu numai cu această perspectiva duhovnicească ne putem pregăti pentru Împă- 
răția Cerurilor, dar această perspectivă duhovnicească trebuie cultivată, şi nu 
este uşor de dobândit şi nu este uşor de păstrat. E adevărat că ne ajută harul 
Sfântului Duh. Dumnezeu pentru aceasta s-a făcut Om, ca omul să se îndu- 
mnezeiască. De aceasta Sfântul Duh S-a pogorât peste apostoli, ca în Tainele 
Bisericii El, puterea Lui, lucrarea Lui simţitoare să se împrăștie, să se răspân- 
dească în lumea întreagă, deci peste fiecare dintre noi. Dar nici ispititorul, deși 
scos afară din adâncul sufletului nostru, nu a fost scos afară din lumea aceasta. 





Acela va fi momentul, la sfârşitul veacurilor. Până atunci, din afara sufletului 
nostru, dar din lumea aceasta încearcă mereu să arunce seminţele cele rele, buru- 
ienile, neghina, astfel încât omul cel vechi să stăpânească în noi şi prin inter- 
mediul omului cel vechi, el să stăpânească anume. 


Irod, şi el ar fi putut să fie omul cel nou, dacă 1 s-ar fi închinat lui Hristos, dacă 
ar fi vrut cu adevărat să-L adore pe Hristos, aşa cum au făcut-o magii. Ar fi 
venit, L-ar fi adorat şi ar fi fost primul rege creștin. Şi ca dovadă, a mai avut de- 
a lungul timpului chiar și împărați creștini, am avut conducători de Stat creştini 
practicanți, nu doar cu numele. Cu hibele lor, cu ispitele lor, cu încercările lor, 
dar în fond, încercând să trăiască în sufletele lor această prezenţă a lui Hristos. 
Nu a făcut Irod aceasta, după cum ştim. ŞI atunci, ca să-şi rezolve problema lui, 
a omorât toţi copiii din jurul Ierusalimului pe o rază de cam 20-30 km se spune, 
inclusiv până în Rama, care acum este Ramallah. Toţi copiii mai mici de doi ani, 
după timpul pe care îl aflase de la Magi. 


În Evanghelie nu se precizează timpul, de aceea şi oscilaţiile mele. Probabil că 
Magii au spus că au văzut steaua cu câteva luni înainte, cu 9 luni înainte, cu un 
an înainte, şi ca atare, Irod, ca să fie sigur că acest prinţ, acest împărat arătat 
chiar de semnele cerești - și iarăşi se spune în Sinaxarul zilei, pus pe seama 
Sfântului loan Damaschin - de foarte multe proorociri din alte părți decât din 
Israel, de tot felul de prooroci care altfel sunt mincinoşi, și totuşi aici, spre 
marea încurcătură a celor care ascultau, au vorbit pe larg despre Naşterea lui 
lisus, a unui mare Împărat dintr-o Fecioară. 


Irod ce-a făcut? I-a omorât pe toți pentru ca să fie sigur că nimeni nu-i va lua 
puterea. Un răspuns foarte tipic pentru dictator. Dacă ai puterea să faci rău sau 
să faci bine, îți vei manifesta acea putere, dar dictatorul îşi impune întotdeauna 
răul. Pentru că binele nu se dictează. Binele, dacă este prezentat, toată lume îl 
doreşte. Şi ca atare, dictatorul îşi impune răul, universal, pentru ca să-şi apere 
puterea. 


Foarte interesant ca imagine a lui antihrist, care la rândul lui, încearcă să pună 
mâna pe puterea absolută şi ca atare se manifestă ca şi cum ar avea puterea 
absolută. Puterea absolută înseamnă o imitație deformată a puterii pe care 
Dumnezeu o are asupra lumii. La un moment dat, Dumnezeu și în Vechiul 
Testament spune: „lată, îți pun înainte calea vieții și calea morții”. Apoi, într-o 
scriere imediat pusă în generația apostolică: „Ai în faţă lumina și întunericul. 
Alege viaţa, alege calea vieţii, alege lumina!”. Ca şi satana, care le pune în față 
lui Adam şi Evei posibilitatea de a mânca din fructul oprit şi înşelându-i că dacă 
vor mânca, vor dobândi cunoştinţa binelui și a răului, şi nu vor muri. 





Ce poate să facă puterea din lumea aceasta? Niciodată să dăruiască viaţa. 
Puterea dictatorială din lumea aceasta ameninţă cu moartea! Şi poate să omoare. 
Spune Mântuitorul la un moment dat: „Nu vă temeţi de cei care vă pot omori 
trupul, ci temeţi-vă de cei care vă pot duce şi sufletul în iad!”. De asta spun că 
este un bun tip [preînchipuire] sau o bună prevestire pentru antihrist. 


Irod era mare şi dictator absolut în Iudeea, o mică provincie din Țara Sfântă din 
Imperiul Roman, dintr-o margine a Imperiului Roman. Şi această putere abso- 
lută şi-a folosit-o ca să-i omoare pe toți pruncii pe această rază. Nu numai atât. 


Se ştie din istoria sfântă aş zice, că pruncul a scăpat cumva, şi-a pus echivalentul 
securităţii lui, agenţi, a trimis să încerce să-L omoare în Egipt, până când el, lrod 
a murit. Acolo, în Egipt, se păstrează foarte bine amintirea aceasta a locurilor 
unde a stat lisus cu Maica Sa Sfântă şi cu losif şi cu cei care mai erau în 
preajmă. (Pentru că Iosif n-a plecat doar el şi cu Maica Sfântă, sau cel puţin s-au 
reunit acolo cu familia lărgită şi Iacov, fratele Domnului era cu ei acolo). Deci a 
încercat să-i omoare, deşi pentru el ar fi trebuit să fie evident în momentul în 
care lisus a scăpat în chip minunat, că acolo este ajutor divin. 


Antihristul, având putere, ne va propune în față viața sau moartea, dar de fapt nu 
are decât puterea de a omorî. Niciodată nu are puterea vieţii. Mă interesează și 
un alt aspect: Hristos a fost scăpat, în chip minunat, de Dumnezeu-Tatăl, 
împreună cu cei care erau în preajma Sa. În chip nevăzut a putut pleca în Egipt. 
Egipt însemnând pentru ei unul dintre locurile blestemate din istoria poporului 
evreu, pentru că acolo au suferit robia cea mare, în care au fost omorâţi toți 
pruncii de parte bărbătească pentru câtăva vreme; un al doilea moment 
important şi al doilea loc blestemat, să-i spunem așa, din istoria poporului evreu, 
este robia babiloniană. Deci, lisus părăseşte în chip minunat Ţara Sfântă pentru 
o destinaţie pe care oamenii o credeau rea. Și în felul acesta scapă de persecuția 
lui Irod. 


Trebuie să păstrăm nădejdea aceasta. Dumnezeu ne dă întotdeauna posibiltatea 
să alegem, chiar dacă alegerea noastră poate să pară strâmbă pentru oameni. 
Poate să pară smintitoare pentru oameni. Ne dă posibilitatea cumva să stăm 
împreună cu El. Niciodată nu ne abandonează. 


Adevărat, au fost mulţi martiri, dintre care pe cel dintâi îl vom aminti mâine, 
Sfântul Ștefan, care au murit în timpul persecuțiilor lor. N-au fost scăpaţi în 
viața aceasta în chip minunat. N-au fost făcuți nevăzuţi de Dumnezeu şi duşi 
într-o insulă a fericiților sau în cine știe ce alt tărâm minunat sau într-o altă 
pustie sau în altă parte. Și pentru lumea care a văzut şi care a apreciat doar viaţa 
de aici, moartea lor a fost pilduitoare. Şi pentru cei care nu cred în Dumnezeu și 
în viaţa veşnică, moartea lor este pilduitoare şi smintitoare. Nu i-a ajutat 





Dumnezeu în nici un fel. Sfântul Ştefan a fost ucis cu pietre. Pietrele acelea n-au 
zburat în toate părțile când se aruncau după el, cum s-a întâmplat în alte cazuri. 
ȘI atâți şi atâţi, mii şi mii, că avem calendarul plin, sau milioane, cum spune 
părintele Cleopa, de martiri, au fost ucişi în fel şi chip. Deci, nu așa cum crede 
lumea au scăpat ei, ci sufletul lor le-a scăpat nevătămat, chiar dacă trupul lor a 
trebuit să piară. De ce a trebuit să piară trupul? Pentru că nu s-au supus stă- 
pânirilor lumii lor, stăpâniri care aveau o conducere aberantă și prin care sufletul 
se pierdea de fapt dacă ai fi ascultat de acea conducere. 


Am spune da, Hristos totuși a scăpat cu viață, n-a fost omorât atunci. Și dacă ar 
fi fost omorât atunci, ne-ar fi adus mântuirea. El, din momentul în care S-a 
întrupat în pântecele Fecioarei, din momentul respectiv firea omenească deja era 
pentru totdeauna legată, unită la loc, reunită cu firea dumnezeiască. Nu a fost 
omorât atunci, după cum explică mai mulți Sfinți părinți, pentru că să nu credem 
noi că a fost doar o înşelare, ci a apucat şi a vrut EI, cu puterea Lui şi cu puterea 
Tatălui, că este același lucru, să trăiască aceşti 33 de ani pentru ca oamenii să-L 
cunoască ca fiind Om, pentru ca să apuce să vestească Evanghelia, să apuce să 
ne întărească în credinţă şi în încredere. Ceilalţi, pruncii uciși, sunt numiţi primii 
martiri. Pentru că au fost ucişi din pricina lui Hristos. N-au fost întrebaţi dacă se 
leapădă sau nu se leapădă. 


Vedeţi, antihristul se poartă abuziv. S-a purtat abuziv, se poartă abuziv şi se va 


purta abuziv până la sfârșitul veacului. Având puterea să facă binele sau răul, va 
alege să facă răul, nu binele. Şi va alege să impună acest rău cu forța, pentru ca 
să domine, pentru ca să-şi păzească puterea. Va alege să îşi impună răul cu forţa 
fiecăruia dintre noi, prinzându-ne slăbiciunea noastră, a oricăruia dintre noi. 
Slăbiciunea aceasta o avem pentru că suntem oameni şi pentru că suntem 
integrați într-o societate. Nu trăim nici unul dintre noi pustie, în junglă, în munți. 


ŞI chiar dacă am trăi în pustie, în munţi și în junglă, la ţară, cum s-a spus, iată că 
Stalin, de pildă, a omorât toţi ţăranii ucraineni fără nici o problemă. lar la noi în 
țară ştiţi foarte bine că partizanii din munţi au fost urmăriți și decimaţi, omorâți 
cu toţii, practic, cam în 10 ani, cu o singură excepţie, [Ogoranu]. Deci toţi, 
practic, câteva grupuri, câteva sute de oameni au fost omorâţi. Deci salvarea de 
antihrist nu vine pe orizontală. Oricare dintre noi suntem prinşi într-un fel sau 
altul în societate. Și ca atare, acea legătură între noi şi societate va fi folosită de 
antihrist, pentru ca să ne spună, ca şi diavolul, că nu avem altă putere de a 
continua să trăim în această societate decât supunându-ne lui. 


Ce înseamnă „legătură cu societatea”? Poate eu nu, dar prin copii, prin părinţi, 
prin cei dragi ai mei. Cumva, există o legătură, există o integrare socială de care 
antihristul va profita. Ce pot eu să spun acum, vorbind despre acești prunci ucişi 
este că, deşi pare că nu avem nicio scăpare de această persecuție a antihristului, 





în mod sigur dacă ne așezăm în faţa lui Dumnezeu şi nu alegem calea cea 
uşoară, de a ne face frate cu dracul până trecem puntea - pentru că pe urmă 
rămâi în robia dracului, chiar dacă ţi se pare că poți să-l păcăleşti pe urmă - cu 
greu, cu greu poţi să te pocăieşti ca tâlharul cel de-a dreapta, este aproape cu 
neputinţă de fapt şi de drept - nu spun că e cu neputinţă până-n ultima clipă, dar 
e foarte greu. ŞI atunci prefer să aleg calea mai grea, pe care Dumnezeu mi-o va 
pune în faţă. Diavolul, când suntem într-o ispită, ne arată, încearcă să ne 
hipnotizeze, să ne arate că singura scăpare din ispită este păcătuirea, și atunci o 
vom duce bine, vom trăi bine mai departe, în viața aceasta. Dumnezeu, dacă 
vom căuta către el, ne va arăta că putem să păcătuim, da, sau putem să nu 
păcătuim, ceea ce este totdeauna mult mai greu, dar dacă nu vom păcătui, vom fi 
împreună cu El. Că vom fi împreună cu El în lumea aceasta, contează mai mult 
sau mai puţin. Ceea ce contează este să fim împreună cu El în veşnicie. Că 
soluția pe care o va da nu va fi niciodată la îndemâna oamenilor, omului celui 
vechi. De asemenea, poate va fi dispreţuită de omul cel vechi. Important este că 
vom fi cu Dumnezeu. 


De aceea, în momentul în care vorbim astăzi de această omorâre pruncilor, 
integral despre omorârea pruncilor și salvarea minunată a şui lisus Hristos şi a 
celor din preajma Lui, să fim cu luare-aminte şi să ne gândim că într-o 
paradigmă asemănătoare în care trăim, într-un fel sau altul, dacă vom căuta să 
fim cu Dumnezeu, vom fi scăpaţi de Dumnezeu. Fie că vom fi scăpaţi în lumea 
aceasta, dar nu acesta trebuie să fie scopul nostru, pentru care să cădem la 
Dumnezeu, fie că vom fi mântuiţi. 


De asemenea, și cu asta închei, vă aduc aminte că, deși Irod a poruncit să fie 
ucişi toți pruncii de [până la] doi ani din zona Ierusalimului, n-a reușit ca această 
poruncă să fie îndeplinită absolut şi perfect la capăt. Nu numai Hristos a scăpat. 
Şi loan Botezătorul a scăpat. Poate şi Natanael a scăpat. Antihristul are impresia 
şi-ţi dă impresia că nu e scăpare, că el poate să te urmărească oriunde, știe totul 
despre tine, face ce vrea cu tine. Trebuie doar să te supui, n-ai nici o scăpare. 
Niciodată nu este aşa. Indiferent de puterea pe care el crede că o are, indiferent 
de tehnologia pe care o foloseşte, totdeauna, antihristul, chiar în subordinea 
diavolului fiind, nu va avea puterea absolută. Vor fi unii care vor scăpa. Cum? 
Evident că nu supunându-se anithristului, ci aleşi de Dumnezeu. De ce aleşi 
aceia de Dumnezeu şi nu alţii? Pentru că aceia au avut un rol deosebit în istoria 
mântuirii. loan Botezătorul, poate şi Natanael. Hristos, evident. Iosif, Sfânta 
Fecioară, Iacov... au avut un rol important, deosebit în istoria mântuirii. Avem 
noi un rol în istoria mântuirii? Noi, de-aicea? Nu. Suntem prea mici ca să 
vorbim de istoria mântuirii lumii orizontale, dar avem un rol extraordinar în 
mântuirea noastră şi a celor din jurul nostru. De aceea, am toată încrederea că 
atâta timp cât vom sta şi vom încerca să fim cu inimă curată şi cu adâncă sme- 
renie în preajma lui Hristos Domnul, Dumnezeu ştie cum şi Maica Domnului 





Preasfântă și Sfântul Iosif, și loan Botezătorul şi ceilalți sfinți ştiu cum, ei ştiu 
cum, cu nu am nici cea mai mică idee, ne vor ajuta să trecem cu bine peste 
ispitele antihristului încât într-un fel sau altul să ajungem să ne mântuim noi şi 
toți cei dragi ai noştri. Amin! 





Părintele Stelian Costea despre Naşterea Domnului, “Soarele dreptăţii şi 
răsăritul mântuirii noastre” şi despre Maica Domnului, “cel mai frumos 
zâmbet al creaţiei lui Dumnezeu, surâsul care pe toţi ne împodobeşte”. Care 
e vocaţia unei femei? 


Preot Stelian Costea: Naşterea Soarelui dreptăţii. răsăritul mântuirii 
noastre - 20 decembrie 2020, Constanţa: 


(fragment) 


Noi am avut parte și de o pandemie, şi de un virus pe care nu le contestă nimeni, 
dar am avut parte şi de o pan-demonie de foarte multe ori, adică am avut biserici 
închise, am avut contestată taina Tainelor, cel mai frumos lucru pe care ni l-a 
lăsat Dumnezeu, cea mai înaltă Taină, Sfânta Euharistie, ne-a fost atacată cin- 
stirea sfintelor icoane, a cultului sfintelor moaște. 


Dar bucuria mea imensă este, şi mă simt reprezentat ca nevăzător cu ochii tru- 
peşti, dar care încearcă să vadă cu ochii sufleteşti, bucuria mea imensă este că 
cel care-mi este duhovnic şi care m-a susţinut în tot ceea ce am făcut până acum, 
care mi-a fost aproape în toate demersurile, Înaltpreasfinţitul episcop Teodosie a 
avut poziţia cea mai demnă, frumoasă, dulce, sublimă şi în duhul Ortodoxiei. 
Am simțit cu toţii că Biserica Ortodoxă la malul mării este cu adevărat prezentă 
în conştiinţa, în mintea şi-n inima noastră şi ne-am simțit cu toţii apăraţi. Pentru 





că suntem ortodocşi ca să trăim cu adevărat ceea ce am primit la botez, ceea ce 
am primit prin Sfânta Euharistie, ceea ce primim la slujbele Bisericii. Iar Înalt- 
preasfințitul, cu adevărat, a apărat cu demnitate credinţa noastră, reflectând 
nimic altceva decât Adevărul. 


Vreau să vă spun că am vorbit în perioadele cele mai grele, mai ales în starea de 
urgenţă în fiecare zi, şi eu fiind un temperament mai coleric, tot timpul îl între- 
bam: „vor să ne oprească din nu ştiu ce lucru?” şi spunea: „Stai liniştit, că nu se 
va opri nimic.” Şi nu s-a oprit nimic şi Înaltpreasfinţitul ne-a făcut în acest fel să 
ne zâmbească sufletul. 


Acum vreau să mă refer pe scurt la această temă atât de generoasă, de ce am 
intitulat-o „Naşterea Soarelui dreptăţii, răsăritul mântuirii noastre”. Hristos este 
Soarele dreptăţii. Este Soarele dreptăţii pentru că a adus în primul rând dra- 
gostea. A adus mila, a adus smerenia, dar toate la temelia unei justiţii dumne- 
zeieşti. În ce fel s-a făcut această dreptate? Această dreptate s-a făcut tot în 
folosul omului. Pentru că omul, Adam şi Eva, protopărinţii noştri, gustând din 
pomul cunoștinței binelui şi răului, s-au situat în neascultare. S-au situat în voie 
potrivnică lui Dumnezeu. Și-au făcut propria voie, combătând astfel planul lui 
Dumnezeu de mântuire, pronia Sfintei Treimi, purtarea de grijă a lui Dumnezeu. 
Și dacă s-a întâmplat această neascultare, cum se putea birui neascultarea, decât 
prin ascultarea supremă. De la cine să vină ascultarea supremă? De la Fiul lui 


Dumnezeu din veci, făcut Om pentru mântuirea sufletelor noastre. 


Ştim foarte bine din Cartea Facerii, când Dumnezeu a făcut toate, a spus „Să 
fie!” , inclusiv când s-a referit la lumină, la lumina izvorâtă din substanţa Sa; din 
esența Lui dumnezeiască a spus „Să fie!” când a creat lumea văzută, lumea 
nevăzută și aşa mai departe. Când a ajuns la om, a spus: „Să facem om după chi- 
pul şi asemănarea noastră”, a Tatălui, a Fiului, a Sfântului Duh. Chipul Fiului 
este prototipul după care a fost creat omul. De aceea, Fiul lui Dumnezeu Însuși, 
şi-a asumat neascultarea omului pe care s-o transforme în ascultare supremă. ŞI 
de aceea, Soarele dreptății a lucrat dreptatea în folosul mântuirii noastre. lată ce 
interpretare dulce au Sfinţii părinţi şi arată cum Mântuitorul îmbină extraordinar 
de frumos mila şi dreptatea. 


Şi de ce este Răsăritul mântuirii noastre? Noi aveam nevoie ca umanitate, oame- 
nii aveau nevoie, toți oamenii născuţi cu păcatul originar aveau nevoie de per- 
spectiva desăvârşirii. Aveau nevoie să ştie că se vor mântui. Dumnezeu este 
Preamilostiv. E Preabun. E prea dăruitor ca să rămână dator, spunea părintele 
Arsenie Papacioc. Este extrem de generos şi darnic ca să-l fi lăsat pe om să se 
chinuiască pe mai departe, ca să ne fi lăsat sufletele în iad, ca să nu fi contribuit 
la iertarea păcatelor noastre. De aceea, Dumnezeu a trebuit să pună în practică 
acest plan de rezidire a omului. 





Şi tot părintele Arsenie Papacioc spunea foarte frumos un lucru: „lată că pentru 
neascultare cât deranj s-a provocat!” Pentru neascultarea lui Adam și a Evei s-a 
răsturnat practic întreaga ordine, întregul determinism. Întreaga lume a suferit o 
inversiune a valorilor. Adică valorile s-au schimbat ca urmare a neascultării 
omului şi s-a ajuns ca păcatul să devină mod de viaţă. Şi ce a trebuit să se în- 
tâmple? Să vină Fiul lui Dumnezeu să prefacă întunericul în lumină. Să prefacă 
bezna în răsărit de soare, să prefacă noaptea minţii și a inimilor noastre în zori 
de zi. Aceasta a făcut Hristos. Şi aceasta o resimte deopotrivă şi un nevăzător și 
un altfel de neputincios, şi un om cu orice deficiență ar avea. Eu vă spun din 
experiență personală că dacă nu vezi din naștere și nu pune Dumnezeu mâna, nu 
se poate rezista. Nu ai cum fără acordul, fără contribuţia lui Dumnezeu. Şi 
Dumnezeu compensează atât de bine lucrurile, încât te îndreaptă pe calea de care 
ai nevoie şi îți transformă viaţa în ceva mai firesc decât firescul. Aceasta a făcut 
Hristos. Și vă dați seama ce perspectivă încerc şi eu la nivel sufletesc. 


Ştiu că Naşterea Domnului e Răsăritul mântuirii, a noastră, a tuturor, şi bine- 
înțeles, Răsăritul mântuirii ca perspectivă şi pentru mine ca om, aşa că mă gân- 
desc că merită să ai puţină suferință în această lume ca să dobândeşti Împărăţia 
Cerurilor dincolo. 


Atât de frumos a zis părintele Teofil Părăian un lucru. L-au întrebat: „Dacă nu 
veți vedea dincolo, ce părere veţi avea?”, fiind şi el nevăzător din naştere. Şi a 
zis: „Dacă Dumnezeu va hotărî să nu văd şi acolo, şi aceasta o voi accepta. Dar 
eu ştiu că acolo e lumină şi că Dumnezeu nu poate în nici un caz să hotărască 
ceva în defavoarea omului.” 


Așadar, vreau să spun că acest Răsărit al mântuirii a fost întrezărit și prevăzut şi 
proorocit de proorocii Vechiului Testament cu sute de ani înainte de naşterea 
Domnului. De proorocul Miheia, de proorocul Isaia, care a spus că Fecioara se 
va afla având în pântece de la Duhul Sfânt şi va naște Fiu care va mântui pe 
poporul Său, Israel. Deci iată că această Naştere a Domnului a fost proorocită și 
ea a venit ca o întregire a ceea ce s-a spus în Vechiul Testament. Legând practic 
Scriptura şi dând continuitate proniei lui Dumnezeu. 


Şi încă ceva, un lucru care m-a impresionat şi m-a marcat foarte mult. Nu numai 
Mântuitorul Hristos este - dacă îmi e permisă formularea - Cel care ocupă cen- 
trul inimii noastre în aceste zile, ci şi Maica Domnului. Maica Domnului este 
prototipul femeii smerite, este modelul femeii devotate şi loiale. Este asumarea 
delicateții feminine. Este cel mai frumos zâmbet al creației lui Dumnezeu. Este 
surâsul care pe toţi ne împodobește. Maica Domnului, la nunta din Cana 
Galileii, când s-a isprăvit vinul, ca familia de-acolo să nu se facă de râs în 
comunitate - pentru că bârfa era şi atunci şi din păcate acum e înmulțită - deci ca 





să nu se facă acea familie de râs, Maica Domnului a mijlocit la Fiul ei să se 
prefacă apa în vin. 


Deci care-i vocaţia unei femei adevărate? Să facă bine, să fie milostivă, să empa- 
tizeze cu ceilalți, să se pună în pielea tuturor, să fie aproape de oamenii în ne- 
voie. Aceasta a făcut Maica Domnului. Ce ne propune societatea în care trăim la 
nivel feminin? O masculinizare, de multe ori, a femeii, o atitudine mult prea 
dură pentru delicateţea feminină, o atitudine de concurenţă, de competiţie acer- 
bă, care nu-i una benefică. 


Deci trebuie să privim acest Răsărit al mântuirii noastre ca pe o lucrare a Mân- 
tuitorului Hristos, însă şi s-o vedem pe Maica Domnului lângă EI, acolo unde-i 
este locul şi unde a fost dintotdeauna. Pentru că Maica Domnului a pus la inimă 
toate cuvintele Domnului. E atât de frumos! 


ŞI trebuie să reținem că Maica Domnului S-a raportat altfel la nuanţa smereniei. 
A acceptat cele mai modeste condiţii, n-a avut la naştere nici doctori docenţi în 
medicină, nici asistente medicale, nici grijă din perspectivă sanitară, pentru că a 
avut... ce? Împodobirea... „Direcţiei de Sănătate Publică” venită din Cer. Aia-i 
adevărate Direcţie de Sănătate Publică, cea care vine din bolta nemuririi. Şi 
Doctorul sufletelor şi al trupurilor noastre este numai Dumnezeu. 


Deci Maica Domnului unde a născut? În iesle. Care-i cel mai curat loc? Ieslea. 
Pentru că acolo dacă paiele nu sunt curate, animalele nu mănâncă. lată ce se- 
lecţie ştiu să facă vieţuitoarele! Şi Maica Domnului acolo a ales să nască. Și asta 
m-a impresionat foarte mult, pentru că se spune că în casă de poposire, adică la 
han sau la oameni, n-a găsit loc, nu şi-a găsit sălaşul. Și să ne întrebăm și noi cu 
toții dacă pe Maica Domnului o primim cum ar trebui, dacă este în sfera preo- 
cupărilor noastre, dacă pe Hristos Îl avem cu adevărat în suflet, dacă noi ne-am 
deschis Betleemul sufletelor să Se nască Mântuitorul Hristos? 


Cineva mă întreba la un post de radio la o emisiune: „Oare nu sunt clișee 
lingvistice? Nu-s vorbe mari? Cum putem spune noi că se naște Hristos în inima 
noastră?!” Nu sunt deloc vorbe mari, ci sunt realități mai palpabile decât 
oricând. 


De exemplu, dacă-i dai braţul unui nevăzător să treacă strada, ÎL ajuţi pe Hristos 
să Se nască în inima ta. Dacă mergi la un azil de bătrâni şi susții persoanele în 
nevoie, Îl ajuţi pe Hristos să Se nască în inima ta. Dacă purtăm grijă de copiii 
din centrele de plasament, ÎL ajutăm pe Hristos să Se nască în inima noastră. 
Dacă ştim să ne apărăm Biserica în comuniune, cu toţii, nu să-i lăsăm singuri pe 
cei care o apără, să fim solidari, atunci Se naște Hristos în inima tuturor. 





Pentru că stăteam şi mă gândeam cu un gând pozitiv, dacă-mi e permisă for- 
mularea între ghilimele, cu o „invidie pozitivă”, mă gândeam cum Înalt- 
preasfințitul își lucrează mântuirea apărând și mărturisind credinţa și mă gân- 
deam la mine că poate nu o fac atât de convingător. lată cum trebuie să ne 
cercetăm, să vedem dacă noi ne speriem mai mult, dacă avem lipsuri, dacă 
încercăm teamă sau frică. Pentru că n-ar trebui să ne fie frică. Mă gândeam: ne-a 
fost frică într-adevăr de un virus existent, repet, necontestat, dar nu atât de grav 
pe cât s-a exagerat. Ne-a fost teamă. Dar mă întrebam dacă cei care vorbeau 
despre asta n-ar fi văzut câteva zile sau ar fi avut o deficiență din acest punct de 
vedere, cum ar fi întâmpinat lucrurile? Adică e bine să avem dreaptă măsură şi 
socoteală în toate. 


Maica Domnului, când a născut, nu S-a temut nici de drumul lung, că a mers ca 
să Se înscrie, că era recensământul vremii la Betleem, nu S-a temut nici de con- 
diții igienice sau mai puțin igienice, nu S-a temut de nici un obstacol. Ocrotită 
de bătrânul întru înțelepciune Iosif şi ocrotită, mai presus de toate, de Sfânta 
Treime, Maica Domnului a fost culmea devotamentului şi L-a adus pe lume pe 
Fiul lui Dumnezeu din veci, făcut și Fiu al omului. Așa că noi ar trebui să avem 
această rațiune izvorâtă din rațiunea lui Dumnezeu. Să avem gândul lui 
Dumnezeu. Să știm că Mântuitorul Hristos S-a născut pentru fiecare dintre noi, 
că e Răsăritul mântuirii noastre pentru fiecare. [...]” 





“Scoală-te, ia Pruncul şi pe Mama Lui și fugi!” - Părintele Dumitru 
Cobzaru ne arată cum se poate împlini această Evanghelie şi în vremurile 
noastre. Și despre “Slăbiciunea ” lui Dumnezeu și puterea Maicii Domnului 


Arhim. Dumitru Cobzaru - Predică la Soborul Maicii Domnului, 
Mănăstirea Nicula, Cluj, 26 decembrie 2020 (fragment): 


[...] Evanghelia care s-a citit astăzi la Sfânta Liturghie pomeneşte de mai multe 
ori, cel puţin de trei ori, „Pruncul şi mama Lur”: la Pruncul şi mama Lui şi fugi 
în Egipt, la Pruncul şi pe mama Lui şi te întoarce în Israel... Nu cred că mi se 
pare mie, dar în lumea în care trăim astăzi cred că aceste cuvinte au o rezonanţă 
extraordinară, căci se spune în Evanghelie: la Pruncul şi pe mama Lui cred că 
înseamnă să-L iei pe Dumnezeu şi pe Maica Lui şi să fugi, să te refugiezi! Nu vi 
se pare că sunt valabile aceste cuvinte în lumea în care trăim astăzi, când 
Biserica şi Dumnezeu sunt loviți din plin? Şi atunci ne dăm seama că aceste 
cuvinte trebuie să ne pună pe gânduri şi să facem efectiv cum a făcut dreptul 
Iosif: I-a luat efectiv pe Pruncul Hristos şi pe Maica Domnului şi s-au refugiat. 
Să ne refugiem aşa cum ne-am refugiat noi astăzi în mănăstirea de la Nicula. Să 
ne refugiem în cămara sufletelor noastre ca nu cumva cineva să reuşească să-L 
ucidă pe Dumnezeu - gândul lui Irod care dorea cu orice preţ ca nu cumva 
Acesta să-i ia locul. 


De aceea este luptă împotriva lui Dumnezeu şi a Bisericii, ca nu cumva puter- 
nicii lumii să-şi piardă locul, să-şi piardă credibilitatea, să-şi piardă puterea. Or, 
noi ştim cât de „puternic” este omul, mai ales atunci când intrăm în cimitir... 


De aceea, dragii mei, primul meu gând duhovnicesc din această zi este acesta: să 
luăm pe Dumnezeu Prunc şi pe Maica Domnului şi să ne refugiem în taina sufle- 
telor noastre, de unde nimeni şi nimic să nu ne poată despărţi de ei. 





Și al doilea gând duhovnicesc este tot legat de Maica Domnului, bineînţeles, 
pentru că ziua de astăzi este închinată ei. Maica Domnului, dragii mei, a deter- 
minat plinirea vremii. Adică momentul în care să se nască Fiul lui Dumnezeu pe 
pământ. Ea l-a determinat! Şi gândul meu duhovnicesc este acesta: că şi noi, 
fiecare, aşteptăm de multe ori şi timp îndelungat ca unele dorinţe ale noastre să 
se împlinească sau pentru copiii noştri să vină plinirea vremii. Şi descoperim la 
această mare sărbătoare a Crăciunului că Maica Domnului poate determina 
plinirea vremii. A determinat plinirea vremii pentru lumea întreagă. 


Cum nu poate determina un anumit eveniment pentru fiecare dintre noi? Maica 
Domnului poate! Dar dvs ştiţi aceste lucruri. Câte minuni nu s-au întâmplat la 
icoana ei! Şi nu vorbim doar de lucruri trecătoare sau de moment, cum ar fi un 
examen, ci de lucruri esenţiale, chiar de viaţa noastră. Ea a determinat viaţa 
noastră, o determină pe mai departe. Şi săraci sunt cei care n-o au în viaţa lor, 
pentru că întârzie în orice demers pe care îl doresc. Or, noi ştim ca ajutorul ei e 
cel care poate determina viața noastră. 


SR o e 


Arhim. Dumitru Cobzaru - Duminică după Naşterea Domnului, Catedrala 
Mitropolitană Cluj Napoca, 27 decembrie 2020: 


Tocmai am aflat din Evanghelie că Dumnezeul nostru este foarte firav, slab, fra- 
gil, că poate fi omorât. Oare aşa este Dumnezeu? Acesta este Dumnezeul no- 
stru? În Apostol am aflat că Dumnezeu are ca tron cerurile şi aşternutul picioa- 
relor Lui este pământul. Şi dacă Acesta este Dumnezeul nostru, de ce S-a lăsat 
batjocorit, umilit, smerit, astfel încât, de când S-a născut, a trebuit să rabde sufe- 
rinţa, să fugă de moarte, să scape de vrăjmaşi şi, totuşi, în cele din urmă, S-a 
lăsat răstignit pe lemnul Crucii şi omorât, aşezat în mormânt? Oare de unde 
această logică, care nici până astăzi n-a putut fi pătrunsă pe deplin de cei mai 
mari teologi ai lumii? Pentru că Dumnezeu toate le lucrează în felul Său, dar cu 
siguranţă în favoarea noastră. 


Singura „slăbiciune” a lui Dumnezeu, dragii mei, este faptul că ne iubeşte pe 
noi, oamenii. Dumnezeu a sacrificat slava Lui cerească şi a coborât printre 
oameni din dragoste față de noi. Aceasta este singura slăbiciune a lui Dumnezeu. 
Și mai are Dumnezeu un “defect”, o „neputinţă”, şi anume că nu ne poate mân- 
tui cu forţa, că ne-a făcut liberi şi noi alegem să fim slujitorii Lui, să-l răs- 
pundem iubirii Sale cu iubire sau să-L renegăm. Mai mult: să-L urâm. Mai mult: 
să-L omorâm. 


Aceasta aflăm din Evanghelia de astăzi şi în duminica pe care ne-au pus-o 
Sfinţii părinţi la îndemână, de după Naşterea Domnului. In lumea în care trăim 
noi astăzi, dragii mei, cuvântul Evangheliei se plineşte aproape ad litteram. 1 se 





porunceşte dreptului Iosif: Scoală-te, ia Pruncul şi pe Mama Lui și fugi! Refu- 
giază-te, pentru că au de gând să ia viaţa Pruncului. Or, această imagine este 
foarte prezentă în lumea în care trăim noi astăzi. Suntem agresaţi noi, creştinii, 
din ce în ce mai mult. Şi trebuie să luăm Pruncul, să-L luăm pe Dumnezeu, s-o 
luăm pe Maica Domnului, să ne refugiem, să nu ne vadă nimeni. Şi o facem. Îl 
luăm pe Dumnezeu şi o luăm pe Maica Domnului şi îi ascundem în inimile şi în 
sufletele noastre, în casele noastre, dar nu Îl vrem scos nici din biserică, nici din 
şcoală, nici din comunitate, pentru că, dacă se va întâmpla acest lucru, va fi greu 
să-L păstrăm şi în sufletele noastre. De ce? Pentru că urmaşii noştri şi urmaşii 
urmaşilor noştri vor trăi o credință deformată, nedeplină. Fără Biserică, fără 
Sfintele Taine, credinţa nu este o credință adevărată, nu este o credinţă lucră- 
toare. 


Spunea odată vlădica Irineu: “În atmosferă sunt valuri de apă, dar noi, totuşi, 
însetăm. Trebuie să mergem la sursă şi să bem apă ca să nu riscăm să murim.” 
Aceasta este Biserica şi lucrarea ei. Trebuie să mergem la sursă, acolo este 
Dumnezeu. Şi în Biserică lucrează harul, lucrează Duhul Sfânt. În Biserică ne 
împărtăşim cu Trupul şi Sângele Domnului nostru lisus Hristos. De aceea, noi, 
cei responsabili şi conştienţi, trebuie să păstrăm credința noastră întreagă, 
nealterată, deplină, lucrătoare. lar credinţa noastră a fost păstrată în felul acesta 
în şi prin Biserică. Aşadar, dragii mei, să nu ne lăsăm intimidaţi. Să ne păstrăm 
credinţa noastră şi să lucrăm pentru ea cu orice risc. Până la urmă, ce riscăm? 
Câţiva ani pământeşti, dar dobândim veşnicia lui Dumnezeu. 


Acestea fiind zise, Îi mulţumim lui Dumnezeu pentru toate darurile Sale pe care 
ni le-a dat. Şi cel mai preţios, cel mai sfânt şi cel mai gingaş - pe Unicul Său Fiu, 
pe care L-am văzut zilele acestea. Şi ce imagine deosebită să vezi Prunc la sânul 
Mamei Sale, imagine care trebuie să ne urmărească şi care să fie însăşi viaţa 
noastră. Aşa să fie. Amin. 





Pr. dr. Dorin Octavian Picioruş - Soborul Maicii Domnului 


Soboerul'MâieiniBDoninului 


decembrie 26, 2019 


Iubiţii mei, fiziologia vorbeşte despre zămislirea omului ca despre o luptă a 
spermatozoizilor între ei pentru a fecunda ovulul. Luptă pe care o câştigă sper- 
matozoidul cel mai puternic. Unul din...aproape 100 de milioane de sper- 
matozoizi. 


Prezentările tridimensionale ale acestei călătorii spre viață sunt spectaculoase și 
ne umplu de admiraţie. Pentru că ne uimesc realitățile care se petrec în noi și 
modul cum ia ființă o nouă persoană umană. 


Insă din aceste prezentări tridimensionale ale biologiei lipseşte partea cea mai 
importantă din om şi anume inițiatorul vieţii omului: sufletul lui, creat de 
Dumnezeu pentru fiecare om în parte. 


Despre sufletul noului prunc nu se vorbeşte în filmul „ştiinţific” al naşterii 
omului. Insă sufletul este cel care ghidează, susține și dezvoltă toată minunea 
zămislirii şi a constituirii omului. Fără suflet nu există nici o minune umană de 
arătat. 


Dar pentru că el e nevăzut, pentru că e spiritual, nu înseamnă că lipsește...din 
ecuația zămislirii şi a nașterii. Ci el doar depăşeşte puterea de „a vedea” a 
tehnologiei medicale. 


Și poate că, peste ceva ani, nu prea mulți, vom vedea, în astfel de filme ştiin- 
țifice, cum oamenii de ştiinţă vor ajunge la conştiinţa că fundamentul omului nu 
e biologic, nu e material, ci spiritual. 





Că omul nu e în primul rând o fiinţă vie, antologabilă biologic, ci o fiinţă vie 
care are un suflet viu, conştient şi nemuritor. 


Căci dacă omul nu are suflet rațional şi nemuritor, atunci el este un animal 
oarecare, care are suflare de viață şi din care, odată cu moartea lui, nu mai 
rămâne nimic din el. 


Însă, dacă nu există „un rai” pentru animale și pentru păsări şi pentru copaci, 
există un Rai pentru oameni. Pentru toţi aceia care au crezut, cred şi vor crede în 
Dumnezeu, făcând voia Lui. Şi oamenii au suflet şi trup, sufletul fiind cel care 
îşi creează trupul pe măsura lui şi nu suntem fiinţe umane pur materiale. 


Și am început predica de azi vorbind despre perspectiva reducționistă a 
fiziologiei şi a medicine seculare, pentru a preciza faptul că vorbim incomplet 
despre naşterea omului. Și că, dacă vorbim incomplet despre naşterea omului, 
negând prezenţa sufletului în om începând din prima clipă a vieţii lui...în faţa 
nașterii Domnului suntem cu totul depăşiţi, bulversaţi, pentru că zămislirea Lui 
în uterul prea curatei Fecioare s-a făcut...fără spermă bărbătească. 


Toate cântările ortodoxe mărturisesc aceste două mari adevăruri ale teologiei 
Bisericii: că Domnul S-a născut din Fecioară fără împreunare sexuală şi că 
Maica lui Dumnezeu a fost Fecioară şi înainte și în timpul nașterii și după naş- 
tere, fiind pururea Fecioară. 


Pentru că naşterea Lui din Fecioară a fost suprafirească, EL Însuşi, împreună cu 
Tatăl şi cu Duhul Sfânt, construindu-Şi trupul în uterul Maicii Sale, pentru că Şi- 
a asumat sufletul şi trupul omului. Şi cu toate că naşterea Lui a fost reală, iar EI 
S-a născut ca un Prunc în peştera din Bitleem, cu toate acestea, nașterea Lui a 
fost mai presus de fire, pentru că Fecioara a rămas Fecioară născându-L pe 
Domnul. 


Și am pus în fața predicii mele această dumnezeiască Icoană, care este subțiată 
la maximum, transfigurată, descărcată de surplusul de istoricitate, pentru ca să 
subliniez relația unică şi irepetabilă a Maicii cu Fiul ei. Căci, în îmbrăţişarea ei 
prea duioasă, Născătoarea de Dumnezeu se face una cu Pruncul ei, ca și când L- 
ar purta încă în pântece. E o îmbrăţișare ca în pântece: plină de intimitate și de 
dragoste. Pentru că niciodată Maica lui Dumnezeu nu a fost, nu este şi nu va fi 
despărțită de Fiul şi de Domnul ei. După cum nici sufletul nostru nu e despărțit 
niciodată de trup, ci îşi ajută şi îşi înduhovniceşte trupul, dacă sufletul şi trupul 
sunt una în slujirea Domnului. 


lar îmbrățișarea Maicii Domnului e cât peştera, dar şi cât cerul. Sau, mai bine 
Zis, ea este mai mare decât tot pământul şi decât toate cerurile. 





Pentru că ea este mai încăpătoare decât cerurile. Pentru că Maica lui Dumnezeu 
s-a făcut locaș conştient al Stăpânului, iubitor, care L-a cuprins cu îmbrăţişare 
sfântă, cerurile şi pământul fund o icoană palidă a îmbrățișării ei. 


Tocmai de aceea azi, de praznicul nașterii Domnului, noi prăznuim adevărata și 
singura întrupare a lui Dumnezeu Cuvântul dar, totodată, și adevărata îmbră- 
țișare cu care EI a fost îmbrăţişat. Pentru că Născătoarea de Dumnezeu a fost 
aceea care L-a îmbrăţişat cu adevărat pe Dumnezeu şi Dumnezeu doar în ea a 
binevoit şi din ea Şi-a luat trup, făcându-Se om cu adevărat, aidoma noastră, dar 
fără păcat. 


George Coşbuc subliniază, în poemul În seara de Crăciun, frigul peşterii: 
„Cum S-a născut Hristos în frig,/ 
În ieslea cea săracă,/ 
Cum boul peste EI sufla/ 
Căldură ca să-l facă”. 


Frig fizic, care trimite la cel spiritual, din sufletele oamenilor. Căci până azi, 
cine nu gătește loc pentru Domnul în inima lui, se face un suflet indiferent sau 
vrăjmașş față de EI. 


In cântările noastre ortodoxe auzim vorbindu-se despre faptul că „peștera şi 


ieslea L-au primit” şi că peştera a devenit cer, pentru că Fecioara s-a făcut 
aidoma scaunului de Heruvimi pe care şade Domnul. 


Căci noi, cu toții, suntem chemaţi să devenim cerul în care Se coboară Dumne- 
zeu şi să fim, în inima noastră, asemenea Maicii lui Dumnezeu: o încăpere 
duhovnicească, iubitoare, frumoasă pentru EI. 


Să-L vestim ca Dumnezeu întrupat, ca Dumnezeu şi om pentru toți vecii. Pentru 
că Şi-a asumat din prea curata Fecioară trupul nostru şi sufletul creat de EI pen- 
tru a fi şi om. ȘI s-a făcut om pentru noi, rămânând ceea ce era: Dumnezeu. 


ȘI prin umanitatea Lui, care are suflet rațional şi nemuritor, El a pătimit pentru 
noi moarte de ocară, moarte pe Cruce, moarte pentru păcatele noastre, fără ca 
dumnezeirea Lui să pătimească ceva. 


Însă, pătimind Dumnezeu Cuvântul întrupat pentru noi şi pentru mântuirea 
noastră, El Şi-a îndumnezeit umanitatea Lui şi a umplut-o de slavă şi a tran- 
sfigurat-o. Căci umanitatea Lui, în mormânt, nu a suferit stricăciune, iar Domnul 
a înviat a treia zi din morţi ca un biruitor, cu umanitatea Sa îndumnezeită, pentru 
că niciun păcat nu s-a găsit în ea. 





De aceea, primim de la El putere ca să ne facem şi noi asemenea Lui. Să ne 
îndumnezeim şi noi ca şi El. Pentru că Domnul ne cheamă pe fiecare dintre noi 
să [i retrăim viaţa, atât cu bucuriile, cât şi cu durerile ei. 


Dar ne cheamă să le retrăim nu în afara noastră, ci în noi înşine, prin aceea că ne 
răstignim patimile și poftele, pentru ca să ne umplem de slava și de adevărul 
Lui. 


Numai prezentul ne aparține, acest prezent care devine mereu trecut. lar dacă 
Dumnezeu ne dă să trăim acum, atunci acum să Îl slăvim pe EL, pe Dumnezeul 
nostru treimic, și Lui să îi mulțumim pentru toate şi de la EI să aşteptăm toate 
cele care ne mântuiesc pe noi! 


Să ne bucurăm aşadar de praznic! Să ne bucurăm şi să petrecem creștinește! La 
mulți ani tuturor, multă sănătate şi pace, şi vă binecuvintez cu binecuvântare 


sfântă, îmbrățişându-vă duhovniceşte pe toți! Amin. 


Pr. dr. Dorin Octavian Picioruș - Praedicationes vol- 10 





IPS Sebastian, episcop al Slatinei şi Romanaţilor - Hristos Se naşte! 


Hristos Se naşte în lume în fiecare decembrie, umplând unora inimile de bucuria 
sfântă a păstorilor aflați pe câmpul Betleemului, altora de prudenţa discretă a 
magilor, iar altora chiar de circumspecţia, cu totul nejustificată atunci, a lui Irod. 


În ceea ce ne priveşte, însufleţiţi de entuziasmul păstorilor, dar luând aminte şi 


la îndreptățita îngrijorare a magilor, dorim a face, la acest ceas de sărbătoare, cu 
durere dar şi cu realism, câteva consideraţii asupra stării societăţii şi a lumii 
noastre din ce în ce mai puţin creştine. Aceasta, întrucât am ajuns să întâlnim 
astăzi tot mai mulţi creştini fără Dumnezeu, oameni lipsiţi de morală şi credin- 
cioşi fără Biserică. 


Iubiţi fraţi şi surori în Domnul, 

1. Din punct de vedere doctrinar, nu putem să nu constatăm lipsa tot mai acută a 
lui Dumnezeu şi a învăţăturii Sale din societatea în care trăim. Astfel, dacă până 
nu demult EI era Cel care îi alegea pe conducători şi îi ungea cu „ungere sfântă”, 
urmând ca aceştia să călăuzească poporul pe căile Sale, acum alegerea se face 
zice-se de popor, de către un popor care neglijează tot mai mult căile Lui. Aşa 
au putut ajunge la cârma unor ţări monştri gen Hitler ori Stalin, care s-au întors 
apoi împotriva propriilor „alegători”, prin instaurarea dictaturii!... 


Cât priveşte învăţătura mântuitoare a Domnului, aceasta a fost transformată tot 
mai mult în simplu obiect de studiu, variantă de lucru ori chiar element de 
vitrină, prea puţini fiind aceia care au înţeles că poruncile Lui trebuiesc iubite şi 
trăite, nu doar admirate şi interpretate sau, şi mai rău, ignorate ori chiar sfidate. 


2. Sub aspect moral, nu putem să nu recunoaştem că lumea devine, pe zi ce tre- 
ce, tot mai necreştină, preceptele sfinte de altădată fiind considerate acum hilare, 





retrograde ori demodate. Astfel, desfrâul, concubinajul şi păcatele împotriva firii 
au ajuns să fie considerate fireşti; avortul, „călcarea pe cadavre” şi uciderea bu- 
nului nume al aproapelui au devenit căi „juste” şi aproape unanim utilizate; iar 
lăcomia, pizma şi ipocrizia au ajuns „virtuţi” la modă şi indispensabile unei lumi 
din ce în ce mai nesincere. 


Câţi dintre tineri mai preţuiesc astăzi fecioria? Câţi dintre cei căsătoriți mai acor- 
dă cuvenita valoare fidelității conjugale? Câţi dintre bărbaţi nu cad astăzi pradă 
alcoolului? Câte dintre femei nu săvârşesc avort? Câţi dintre noi nu alergăm 
disperaţi după bogății, în timp ce Hristos a fericit sărăcia (Lc. 6, 20)? Câţi nu ne 
punem nădejdea numai în noi înşine, deşi Domnul ne-a arătat că „fără de El nu 
putem face nimic” (In. 15, 5)? Ei bine, toate acestea ne arată nouă cât de creştini 
sau, mai bine zis, de necreştini suntem!... 


3. Sub aspect practic, societatea noastră tinde astăzi să rămână doar declarativ 
creştină. Bisericile, dacă pentru cei mai mulți au rămas doar simple instituţii de 
încreştinat, cununat şi înmormântat oameni, pentru alții reprezintă vechi „mu- 
zee”, iar slujitorii lor inutili angajaţi ai statului, ce oficiază ceremonii ancestrale 
cu iz medieval. Deşi, în mod public, dar ipocrit, se face uz de creştinism şi de 
valorile sale, prin viaţa personală cei mai mulți semeni de-ai noştri se dezic de 
el, ori îl tratează ca pe un bun al celorlalţi, în timp ce alții - de-a dreptul inamici 
ai lui - nu se sfiesc să îl atace pe faţă în fel şi chip, proclamându-l păgubos, 


retrograd şi, pentru aceasta, chiar periculos. 


Dragii mei, nu spun toate acestea ca să ne întristăm ori să ne demobilizăm la un 
ceas de sărbătoare ca acesta! Nu trebuie să disperăm! Dacă pe Hristos au căutat 
să-L ucidă contemporanii Săi încă din leagăn, şi pe urmaşii Săi îi vor prigoni, 
ne-a prevenit EI (In. 15, 20)! E necesar, însă, să conştientizăm felul în care ne 
folosim libertatea şi în ce fel de lume am ajuns să trăim, căci dacă în comunism 
lupta se ducea pe faţă, acum “lupii” ce vor a sfâşia creştinismul au îmbrăcat piei 
de oi!... Să învăţăm a-i cunoaşte pe aceştia! Să ne deprindem a-i demasca şi a le 
zădărnici planurile perfide de descreştinare a unei lumi pentru care Hristos S-a 
întrupat în istorie! Să cerem ajutorul Pruncului Sfânt, născut pe pământ pentru a 
aduce pace şi bunăvoire (Lc. 2, 14), şi atunci lupta noastră se va putea dovedi 
biruitoare! 


Să sărbătorim Crăciunul cu Hristos, făcând învăţătura Sa crez de nezdruncinat al 
vieţii noastre, iar exemplul Său model demn al petrecerii noastre, nelăsându-ne 
nicicum derutaţi de curentele ce caută a ne înstrăina de adevăratul şi mântuitorul 
creştinism adus în lume încă de acum 2000 de ani de Pruncul Sfânt născut în 
ieslea Betleemului! 


1 Sebastian, 





cu darul lui Dumnezeu episcop al Slatinei şi Romanaţilor 





Predica mitropolitului Neofit de Morfou cheamă la curățirea inimilor prin 
pocăință: “Problema nu sunt ceilalţi, problema suntem noi, pentru că ne-a 
slăbit credinţa, dragostea dintre noi şi către Hristos... Toţi vom fi smeriţi, şi 
laicii şi clericii, şi politicienii, şi oamenii simpli. Pentru că trebuie să se 
întâmple planul lui Dumnezeu şi nu al oamenilor” 


Evenimentele despre care auziţi vor avea implicaţii imense 


Cuvânt de învăţătură al mitropolitului Neofit de Morfou ţinut în localitatea 
ocupată Katokopia (26.12.2018 - Soborul Maicii Domnului) 


Vă urez tuturor să aveţi ani mulţi, binecuvântaţi! Fie ca anii voştri să-L aibă în 
centru mereu pe Hristos şi să fie luminaţi, aşa cum această sărbătoare a 
Soborului Maicii Domnului - pe care primii locuitorii, ai Katokopiei, au ales-o 
să le fie hram, apărătoare şi izvor de putere pentru comunitatea lor - se găseşte 
între două mari sărbători Împărăteşti: cea a Crăciunului şi cea a Botezului 
Domnului. 


Crăciunul are un sens pe care, din păcate, Ciprul european caută să-l găsească 
acum, de parcă l-am fi pierdut între timp, într-un colţ undeva, într-o vitrină. 
Unul este sensul Crăciunului: Dumnezeu S-a făcut Om astfel ca şi omul să poată 
deveni dumnezeu, adică sfânt. 





Şi aceşti sfinți contemporani despre care auzim mai întâi în zilelele noastre, şi 
mai apoi sunt canonizaţi, sunt un exemplu viu al acestei mari minuni a Cră- 
ciunului. Aşa cum Maica Domnului, Fecioara Maria, a fost martoră întrupării 
prin Duhul Sfânt, a Celei de a doua Persoane a Sfintei Treimi şi, care, din 
Dumnezeu a devenit Dumnezeu-Om. 


Era nevoie de această minune pentru ca noi să putem să învingem păcatul 
nostru, să învingem moartea noastră prin El. Trebuia să moară Dumnezeu-Omul. 
Gândiţi-vă în ce hal ajunsese firea umană ca să fie nevoie să moară Dumnezeu 
pentru noi. Dar Dumnezeu nu poate să rămână în moarte, pentru că este 
nemuritor, aşa cum frumos au cântat înainte psalții noştri: “Sfinte Dumnezeule, 
Sfinte Tare, Sfinte fără de moarte, miluieşte-ne pe noi!” 


Aşadar, pe Acest Dumnezeu fără de moarte, fiecare creştin Îl caută şi vrea să se 
unească cu El în tot timpul, prin rugăciunea minţii, iar în Sfânta Liturghie prin 
cel mai material mod cu putinţă: "Luaţi, mâncaţi, Acesta este Trupul Meu...” 
Un Dumnezeu să Se micşoreze atât de mult încât să încapă în gura noastră, să-L 
putem mânca şi bea. Aceasta este credinţa noastră, credinţă pe care nu o au cei 
din afara acestei biserici (n.tr.: vorbeşte despre cei ce se găsesc în teritoriile 
ocupate ale Ciprului, musulmani), au avut-o, dar au pierdut-o. 


Noi, copii ai martirilor şi eroilor, am păstrat-o; au păstrat-o înaintaşii noştrii ca 
să o aveţi şi voi şi noi. Această credință care a învins moartea, păcatul şi 
diavolul. Aceasta este puterea comunităţii, dragii mei. 


Cum de acum locuiesc străini în Katokopia? lată că s-au mai întâmplat şi din 
acestea. Dar acolo unde se ţine slujba Naşterii Domnului, cea a Răstignirii şi 
Învierii Sale, unde se ţin aceste Liturghii, toate accidentele istoriei pot fi învinse 
(depăşite). Problema nu sunt ceilalți, problema suntem noi, pentru că ne-a slăbit 
credinţa, şi dragostea dintre noi şi dragostea către Hristos. 


Aici, la final, aş vrea să adaug, să vă rog să încercaţi fiecare să faceţi un loc în 
inima voastră pentru Hristos. 


Şi dacă mă întrebaţi ce am înţeles de la Dumnezeul pe care Îl slujesc în cei 20 de 
ani de arhierie pe care i-am împlinit anul ăsta cu harul Lui - pentru mine 
Dumnezeu nu este o tradiţie, ci este o Persoană, este lisus Hristos, Dumnezeu 
întrupat, Cuvântul, Dumnezeu Cel Viu - ce am înţeles eu este cum reuşeşte 
totuşi Hristos să găsească un colț în inima mea, în care să locuiască? Vă 
mărturisesc personal, ca unor prieteni, chiar dacă sunteţi câteodată căldicei la 
Liturghie, (...), că Hristos Se naşte în inima mea păcătoasă, şi în orice inimă 
păcătoasă. Ajunge să ne pocăim de păcate imediat ce le-am săvârşit. Orice se 
întâmplă rău în inima mea: un gând urât, o dorinţă rea, un gând ce nu se 





potriveşte unui creştin şi nu e în voia Domnului, imediat să zicem: “lartă-mă, 
Hristoase, că l-am rănit pe K., că l-am judecat pe F., că nu l-am băgat în seamă 
pe N. şi că l-am întristat. Pe cât de repede înțelegem că am păcătuit şi ne 
pocăim, pe atât de bine am înţeles sensul credinţei ortodoxe. Şi inima noastră se 
curăţă pentru a-L primi pe Hristos. 


Şi să ştiţi că fără Maica Domnului nu L-am fi putut primi. Asta e adevărul. De 
aceea, vă rog, dacă doriţi să vă întoarceţi în locurile natale (aflate sub ocupaţie), 
curăţaţi-vă repede inimile imediat ce se murdăresc. Şi cine nu se murdăreşte? 
Nimeni nu e fără de păcat! Dar trebuie să învăţăm ce înseamnă pocăinţa. Şi 
astfel, când aceasta devine o lucrare zilnică, permanentă, şi ajungem să avem 
minte luminată şi inimă curată, feciorelnică, când vom vorbi copiilor şi nepoților 
noştri, nu ţinându-le multe predici, ei vor simţi curăţia noastră şi se vor schimba 
şi ei. 


De aceea, vă rog, dacă vă iubiţi copiii, cu adevărat, nu doar sentimental, ci într- 
un mod duhovnicesc, dacă vă iubiţi locurile, să ştiţi că evenimentele din Siria şi 
Ucraina lucrează în favoarea noastră, nu politicienii noştri. Aceste evenimente 
despre care auziţi vor avea implicaţii şi dimensiuni imense şi Ciprul are partea 
lui în aceste evenimente, o parte favorabilă. 


Dar întrebarea este: ce facem noi? Urmărim ştirile de la televizor şi aşteptăm să 


ne întoarcem în locurile natale? Nu, nu aşa se vor întâmpla lucrurile. Toţi vom fi 
smeriţi, şi laici şi clericii, şi politicienii, şi oamenii simpli. Pentru că trebuie să 
se întâmple planul lui Dumnezeu şi nu al oamenilor. 


Şi noi ce facem? Noi să ne curăţim inimile. Azi Ciprul are nevoie de familii 
unite, nu dezbinare şi divorțuri cu una, cu două. Cum se vor uni familiile, cum 
se va înnoi credinţa noastră ortodoxă, cum vom avea parte de o ţară liberă, dacă 
nu ne vom curăţi inima şi nu ne vom sfinți? Cu ajutorul Europei atee? Sau 
datorită americanilor care au falimentat şi din cauza asta pleacă [se retrag din 
Siria]? Şi nu recunosc acest lucru...? Aceasta este realitatea de acum. Sau cu 
aceşti frați ai noştri din locurile ocupate, care nici măcar nu mai au la cine să 
spere, sărmanii. Pentru că înţeleg că şi sultanii i-au părăsit... 


Aşadar, să înţelegem bogăţia credinţei noastre, aceasta nu este o speranță 
deşartă, ci este credinţa cea adevărată a sfinților noştri şi putem să o facem 
lucrătoare. 


Vă doresc să ne curăţim inimile şi să facem lucrător Duhul Sfânt, care Se 
găseşte din ora botezului nostru şi a mirungerii noastre în inima noastră şi Maica 
Domnului va ajuta să ne împărtăşim şi noi de Hristos şi să-L naştem în inimile 





noastre, pe Dumnezeul Cel Adevărat şi Omul desăvârşit! Vă urez ani 
binecuvântaţi şi liberi! 


(traducere de E.P, exclusiv pentru Cuvântul Ortodox) 





Soborul Maicii Domnului, alinătoarea durerilor, mângâietoarea şi 
hrănitoarea noastră 


Vu Atenel stie $ Ari aeua 

Maica Domnului Alăptătoarea (icoană de Mihai Coman) 


“Dacă ne este greu, să nu ezităm de a ne-o lua sprijinitoare pe Măicuţa Domnu- 
lui... Fecioara Preacurată, devine nu doar Maică a Cuvântului întrupat, ci mama 
noastră a tuturor, la care alergăm după milă, ajutor şi întărire... Maica Domnului 
preferă să stea mai degrabă între cei neajutoraţi, decât între Puterile Cereşţi. 
Maica Domnului este hrănitoarea tuturor“. 

Preasfinţitul Macarie Drăgoi, episcopul românilor din Europa de nord, în cadrul 
celei de-a treia seri duhovniceşți - ASCOR Cluj - s-a întâlnit cu tinerii la 
Amfiteatrul Facultăţii de Chimie în 3.12.2015, după ce a susţinut o cuvântare la 
Catedrală cu tema “Maica Domnului - Alinătoarea durerilor” (prima înregistrare 
— cuvântarea fiind inclusă în pastorala Naşterii Domnului pentru anul trecut a PS 
Macarie, pe care o şi reluăm mai Jos): 





Biserica ne cheamă spre o viaţă nouă izvorâtă din lIntruparea Fiului lui 
Dumnezeu 


Macarie, Din harul lui Dumnezeu 
Episcop al românilor ortodocşi din Europa de nord, 


[..] 


Iubiţi fraţi şi surori împreună rugători, acum, de Crăciun, simțind adânc iubirea 
nemărginită a lui Dumnezeu pentru lumea în care trăim, ne oprim cu inimile 
pline de sfială, înaintea chipului iubirii materne al Fecioarei Maria, care a primit 
a se face „Biserică sfințiță” şi „Rai cuvântător”, purtând în pântecele ei pe „Cel 
neîncăput”, pe Fiul și Cuvântul lui Dumnezeu, pe care L-a născut, L-a hrănit cu 


lapte la sânul său prea curat şi L-a crescut pentru mântuirea noastră. 


La Naşterea Domnului lisus Hristos din peștera Betleemului, Maica Domnului 
ocupă locul central şi ne transmite starea de linişte şi ocrotire pentru Pruncul 
abia născut, dar şi pentru cei care vin să 1 se închine. Fecioara Preacurată, devine 
nu doar Maică a Cuvântului întrupat, ci mama noastră a tuturor, la care alergăm 
după milă, ajutor și întărire. Ce lucru tainic să ne știm cu toţii sub grija și 
rugăciunea Fecioarei Maici, care mijloceşte către Fiul său pentru toți 
pământenii! Toate mamele își încredințează pruncii înaintea icoanei Maicii 


Domnului, pentru că ochii ei protectori şi milostivi sunt pururea aplecaţi spre cei 
fără de ajutor. 

Cu emoție îmi aduc aminte de Părintele arhimandrit Cleopa Ilie de la Mănăstirea 
Sihăstria Neamţului, care, în primele două luni după naștere, era tot timpul 
bolnav. Nu mai mânca aproape nimic şi plângea continuu. Toţi ai casei erau 
îngrijoraţi pentru viața lui, iar mama sa Ana era foarte marcată de starea 
copilaşului, mai cu seamă că îi mai muriseră doi copii din pruncie. Neștiind ce 
să mai facă, mama sa l-a dus la părintele Conon Georgescu de la Schitul 
Cozancea, din apropirea satului lor botoşănean, care, ascultându-i îngrijorarea 
pentru viața copilului, a sfătuit-o să îl dăruiască Maicii Domnului. 


- Cum să-l dăruiesc Maicii Domnului? a întrebat ea cu nedumerire. 

- lată cum - a zis el - aşază pruncul înaintea icoanei Maicii Domnului din 
biserica Schitului Cozancea şi zi așa: Maica Domnului, îți dăruiesc ţie copilul 
acesta care este bolnav! Fă ce şţii tu cu el! 

Evlavioasa mamă s-a închinat cu umilință la icoana Mamei noastre cereșţi. 
Făcând trei metanii, a căzut în genunchi, spunând cu lacrimi: - Maica Domnului, 
îți dăruiesc ție copilul acesta al meu, că este bolnav şi plânge mereu. Fă ce șţii tu 





cu el! De atunci pruncul s-a făcut bine, ajungând la maturitate unul dintre cei 
mai iscusiți povățuitori pe calea mântuirii, adânc recunoscător celor două mame. 

Prea iubiții mei, un alt părinte duhovnicesc al românilor, arhimandritul 
Paulin Lecca, ne mărturiseşte vindecarea minunată a unui tânăr care se afla 
pe patul de moarte, suferind de tuberculoză. Scuipa sânge și totuşi Îi cerea cu 
stăruință Mântuitorului lisus Hristos să-i prelungească viaţa. 


1 S-a arătat Mântuitorul lisus Hristos, aievea, nu în vis. S -a așezat alături de 
el, i-a mângâiat fruntea şi l-a întrebat: - Copilul Meu, vrei să te faci sănătos? 


- Da, Doamne - I-a răspuns tânărul - aş dori să mai rămân printre cei dragi. 
Nu vreau Să mor. 


- Bine, atunci ridică-te din pat și îndreaptă-te spre icoana Mea din răsăritul 
odăii tale. Cu aceste cuvinte, Domnul S-a făcut nevăzut. 


Tânărul a chemat-o degrabă pe măicuţa sa şi a rugat-o să-l ajute să se ridice 
spre a se îndrepta spre icoana Mântuitorului lisus Hristos. 


- Vai, dragul meu, eșţi prea Slăbit, tu nu te mai poți scula, îi zise mama cu 
compătimire. Dacă te ridici, poţi să mori într-o clipă. Eşţi prea Slăbit, este prea 
mare acest efort! 


- Nu, mamă - insista băiatul - Mântuitorul lisus Hristos m-a chemat spre 
icoana Sa. Sprijinește-mă, te rog! 


Copilul s-a ridicat, ajutat de mama sa iubitoare, încet-încet, s-a îndreptat spre 
icoană, a sărutat cu lacrimi chipul Preaiubitorului lisus şi s-a vindecat în chip 
minunat. 

Este mărturia unui părinte duhovnicesc, martor la această minune, însă şi noi 
suntem părtaşi, duminică de duminică şi sărbătoare de sărbătoare, la marea 
minune a Tainei Liturghiei. Hristos, Izvorul Vieţii şi al vindecărilor ne cheamă 
să ne îndreptăm spre icoana Sa de pe tâmpla altarului, iar în chip deplin spre 
icoana Potirului euharistic de pe dumnezeiescul prestol. Precum l-a chemat pe 
tânărul suferind să se îndrepte spre icoana Sa, ne cheamă şi pe noi cei bolnavi, 
care purtăm ranele păcatelor, pentru a ne vindeca înaintea catapetesmei, de 
rănile cele netămăduite, prin Taina Pocăinţei, iar apoi, cuminecându-ne cu Cel 
care este dincolo de catapeteasmă, în Sfânta Sfintelor, cu Trupul şi Sângele 





Sfântului Sfinţilor și Domnului Domnilor, să ne umplem de sfințenie, devenind 
plini de Dumnezeu. 


Dacă ne este greu, să nu ezităm de a ne-o lua sprijinitoare pe Măicuţa Domnului, 
aşa cum acel tânăr suferind, de care v-am pomenit, şi-a luat-o în ajutor pe mama 
sa iubitoare. Nu întâmplător, pe catapeteasma fiecărei biserici, lângă icoana 
împără-tească a Mântuitorului Hristos, este icoana împărătească a Maicii 
Domnului. 


Pe braţele sale călduroase, se odihneşte, cu gingăşie şi bucurie, Pruncul Hristos 
Emanuel, Cel „întâi-născut între mulți frați” (Romani 8, 29) prin care Maica 
Domnului ne asumă pe toţi cei ce-L primim drept Mântuitor. Maica Domnului îl 
ține în dreptul inimii sale pe Copilul Hristos, însă ne ţine la inima sa maternă, 
încălzindu-ne, şi pe noi toţi care suntem copiii săi. În mod deosebit, acum de 
Crăciun, la Slujba Sfântă a Liturghiei, mijlocește să-L primim pe Hristos din 
ieslea rece şi întunecoasă a Betleemului istoric, în ieslea caldă și luminoasă a 
Betleemului inimii noastre. 


Şi la această prăznuire, vă împartăşesc un colind din satul meu natal transilvan, 
de la poalele Munţilor Țibleș, pe care l-am învăţat şi l-am colindat cu mare drag 
în copilăria mea. Vi-l colind acum, rugându-vă să deschideţi larg porțile inimilor 
voastre: 


Colo-n josu, mai în Jos, 
Florile dalbe de măr, 
Este-on rit mândru, frumos. 
La mijlocul ritului, 

Este-o dalbă mănăstire 

Cu pereţii de făclie, 

Cu uşile de tămâie; 

Cu ferestrele de ceară, 

Zori de ziuă revărsară. 
Popii-n slujbă când intrară: 
Nouă popi, nouă dieci 

Şi pe-atâţia patrierci; 
Slujba sfântă cine-o ascultă? 
O ascultă Maica Sfântă, 
C-on Fiuţ micuţ în braţe. 
Fiul plânge şi nu tace, 
Maică-sa n-are ce face: 
-Taci, Fiule, taci dragule, 
Că Ţie Maica ţi-a da: 

Două mere roşioare, 





Rupte de la Sfântul Soare. 
Fiul plânge şi nu tace, 
Maică-sa n-are ce face: 
-Taci, Fiule, taci, dragule, 
Că Ţie Maica ţi-a da: 
Două mere, două pere, 
Două ţâţe dalbe-a mele. 
Nici cu acelea nu tăcea, 
Maica Sfântă iar zicea: 
-Taci, Fiule, taci, dragule, 
Că Ţie Maica ţi-a da: 
Ţi-a da cheia Raiului, 
Scaonul judeţului, 
Șuşţarul Botezului; 

Cu şuștaru-i boteza, 

Cu scaonu-i judeca, 

Pe tat omul li-i chema; 
Pe tat omul să-l slobozi, 
Să faci dreptate la toți; 
Tu Raiul li-i descuia, 

Pe Dumnezo Li-i vedea. 
Apoi Fiul Sfânt tăcea 

ȘI din gură așă grăia: 
-Lată-i puntea Raiului, 
Cum îi firul părului; 
Care om îi păcătos 

Pică de pe punte-n jos; 
Care-i păcătos mai tare 
Pică de pe punte-n vale 
ŞI se face stean de piatră, 
Lumea lui atunci se gată. 


lubiţi frați şi surori împreună colindători, darurile de la sfânta slujbă, oferite, în 
acest colind, de Maica Fecioară Pruncului lisus, sunt darurile Bisericii pe care o 
întruchipează deplin Preasfânta Născătoare de Dumnezeu. Cea care L-a hrănit pe 
Hrănitorul făpturii este hrănitoarea tuturor celor aflați în nevoi. De aceea, în 
bisericile noastre, inclusiv în cele de la Sfântul Munte Athos, între icoanele 
Maicii Domnului, se află şi icoana Maicii Domnului Alăptătoarea care hrăneşte 
la pieptul său feciorelnic pe Hristos, Dătătorul laptelui. 

Anul acesta, târnosind noua biserică românească Sfinții martiri şi mărturisitori 
Năsăudeni din oraşul SSlvesborg, din sud-estul Suediei, am aşezat în acest sfânt 
lăcaş, cu toată credinţa şi cu toată evlavia, această icoană a Maicii Domnului, 
minunat pictată în urma unei trăiri din satul meu natal Spermezeu, din judeţul 
Bistriţa-Năsăud, acolo unde s-a zămislit, din moşi strămoşi, colindul pe care vi l- 
am transmis adineauri, în care Maica Domnului îi oferă, cu gingășie, dalbul său 
piept, Dumnezeiescului Prunc. 


Anul trecut am ajuns acasă în zilele toride de la sfârşiţul lunii iulie, iar tocmai 
atunci tânăra fiică a cântăreţului bisericesc trecuse năprasnic din această viaţă, în 
timp ce-şi alăpta primul copilaş la sânul ei matern. Durerea era atât de mare 
încât nici preoţii slujitori nu mai găseau cuvintele potrivite de mângâiere. Nici 
eu nu le-am găsit, am început să plâng împreună cu ei, însă aveam pe piept 
engolpionul cu icoana Maicii Domnului Alăptătoarea. La slujba prohodirii, care 
a fost foarte dureroasă - mai mult s-au auzit suspinele părinţilor, ale soţului şi ale 
comunităţii îndurerate, decât psalmodierile slujitorilor - am putut spune doar 
atât: 


„lată, iubiții mei, port pe piept icoana Maicii Domnului Alăptătoarea. Plângeţi 
pentru această mamă care a plecat năprasnic dintre noi și mai ales plângeţi 
pentru acest copil orfan care, fiindu-i foame, încălzit la pieptul bunicii sale şi al 
tuturor mamelor care-l mângâie acum, caută un piept pentru a fi alăptat - era un 
copil sugar, aşa cum sunt toţi copiii mici, neînțărcaţi - însă pe acest copil, de azi 
înainte, îl va hrăni Maica Domnului, care ne hrănește pe toţi cei care îi cerem 
ajutorul în nevoi. L-a alăptat şi pe Hrănitorul făpturii, ne alăptează pe fiecare în 
parte şi mai ales pe cei care sunt fără de mamă şi fără de ajutor. Deoarece Maica 





Domnului preferă să stea mai degrabă între cei neajutoraţi, decât între Puterile 
Cereșţi. Maica Domnului este hrănitoarea tuturor. Precum L-a hrănit odinioară 
pe lisus Hristos Emanuel, Cel întrupat de dragul nostru și spre folosul nostru, ne 
hrăneşte, împreună cu EI, şi pe noi cei care, prin harul înfierii, am devenit fraţii 
lui lisus şi copiii Maicii Domnului”. 


Am simțit în acele clipe ocrotirea blândă a Maicii Domnului, o simţim cu 
prisosinţă şi acum. În urma acestei întâmplări tragice, am aşezat în satul meu 
natal, chiar la casa mea părintească, o icoană foarte frumoasă a Maicii Domnului 
Alăptătoarea. Părintele paroh şi enoriașii de la S6lvesborg au văzut icoana şi m- 
au rugat să aşez acest odor și în noul lor lăcaş de închinare. 


În cele din urmă, am reuşit să realizăm o frumoasă icoană a Maicii Domnului 
Hrănitoarea cu lapte, pe care am aşezat-o în biserica noastră românească din 
Slvesborg, ca să fie izvor de binecuvântare și mângâiere pentru copiii Maicii 
Domnului răspândiți în aceste ținuturi mai umbroase, mai reci - şi la propriu, şi 
la figurat - din Europa de nord. 


Iubiţii mei fu şi fuce duhovniceşti, anul 2016 a fost proclamat de Sfântul Sinod 
al Bisericii Ortodoxe Române drept Anul Omagial al educaţiei religioase a 
tineretului creşțin ortodox. Această lucrare stă în strânsă legătură cu creșterea şi 
desăvârşirea credinței noastre într-o lume aflată într-o permanentă mișcare. 
Gândurile pe care vi le-am împărtăşit adineauri sunt în strânsă legătură cu 
aceasta, pentru că în actul formării credinţei, un rol foarte important revine 
mamelor creștine care transmit, în sufletele pruncilor, dragostea de Dumnezeu și 
de semeni, fără discriminare. 


Pacea inimilor și lumina credinţei vin atunci când o mamă iubitoare şi dăruitoare 
le aşază, spre binele umanităţii, în inima pruncului ei. De aceea, permanenta 
rugă-ciune către Maica Domnului se transformă într-o permanentă grijă pentru 
formarea copiilor noştri, pentru a construi o lume a bucuriei și a luminii 
dumnezeieșți. 


După chipul Maicii Domnului, Biserica este mamă pentru cei ce o asumă şi-L 
primesc pe Hristos. O mamă iubitoare este alături de fiui ei în toate împrejurările 
vieţii, se bucură de împliniri şi este îndurerată în suferinţe, dar în toate este ocro- 
titoare. 


PER 


AI vostru fierbinte rugător către Domnul și de tot binele voitor, 
Părintele episcop Macarie 





Ţie, Măicuţă dulce a inimilor noastre ... “Tu eşti lumina cea sfântă, 
Precistă blagoslovită... Tu eşti izvor de viaţă, Adăpi bine cu dulceaţă” 


La cei smeriţi, ce sufăr în tăcere, 
Şi s-au făcut ca boul răbdător, 
La ei să vii cu mâini de mângâiere, 
Şi să le naşti lor Prunc Mântuitor. 

Zorica Laţcu (Monahia Teodosia): Închinarea magilor 





Trei înţelepţi bătrâni, albiţi de zile, 
Venit-au călărind pe trei cămile. 
Cu mult alai, cu fală-mbelşugată, 
Călăuziţi de steaua luminată. 


Leiţi în fir de aur şi mătasă, 

Cei trei bătrâni pătrund încet în casă, 
Şi-n colţul ei cel mai ferit găsesc, 

Pe Maica Pruncului dumnezeiesc. 


Ea toarce firul neted din fuior 

Şi mişcă leagănul cu un picior. 
Cât e de simplă-n port Aceea care 
Primeşte de la îngeri închinare. 


Pe haină lungă fără strălucire, 
Pogoară văl marama Ei subțire. 
Doar străluceşte lin în părul Ei, 
Cunună măiestrită din scântei. 


Nu ştiu: e leagănul acoperit, 
Mişcându-se în colţul lui ferit, 

E cântecul Măicuţei lui lisus, 
Sau poate cântecul cântat de sus? 


Sau jocul de lumini cu umbre dese? 
Ceva ce-aduce vrăji neînţelese 
Incât bătrânii cei cărunţi se-nchină, 





În faţa leagănului de Lumină. 


ŞI noi cu magii-n gând călătorim, 
Şi Pruncului şi noi îi dăruim, 
Tămâia rugăciunilor fierbinţi, 

Și aurul simţirilor cuminţi. 


Și dacă n-avem smirnă de iubire, 
Noi Te rugăm, Stăpână, cu smerire, 
Tot Tu să ne trimiţi din cer de sus 
Vreun bob; să I-l aprindem lui lisus 


Ca-n fum de smirnă-nmiresmat să dea 
Lăcaşul Tău cu străluciri de nea. 

În staul 


Te-am urmărit cu inima, Fecioară, 
Cum urci din Nazaret spre Vitleim, 
Nu vede nimeni cum în cale zboară 
Cu aripi argintii un heruvim. 


Te văd apoi cum treci, ca o străină 
Pe străzile micuţului oraş... 

Nu vede nimeni nimbul de lumină 
Ce-nvăluie tot chipul drăgălaş. 





Ticsită până-n vârf e orice casă, 
Zadarnic baţi la poartă, e-ncuiat... 
Nu vede nimeni cuta dureroasă 
Ce-n fruntea Ta senină s-a tăiat. 


Îţi simt durerea, Maică Prea Curată, 
Pentru cei ce trufaşi Te-au gonit, 
Ți-aud departe vocea-ndurerată: 

„De ce cu Fiul Meu nu m-ai primit?” 


Ci haide, intră-n staul. Te aşteaptă 
Smeriţii boi şi viţeluşii blânzi. 
Spre Tine oile grăbit se-ndreaptă, 
Spre Tine cată mieii cei plăpânzi. 


La cei smeriţi, ce sufăr în tăcere, 
Şi s-au făcut ca boul răbdător, 

La ei să vii cu mâini de mângâiere, 
Şi să le naşti lor Prunc Mântuitor. 


Și la cei blânzi, ca micii fără vină, 
Cei ce ca oi plăpânde s-au făcut, 
La ei să vii, Fecioară de lumină, 
Şi Pruncul dă-li-L să le fie scut. 


O, vino, paşii lini Tu Ți-i coboară 

Adânc în taina duhului smerit 

Şi-n staul, între oi şi boi, Fecioară, 

Să naşti Prunc mic, pe Domnul Prea Slăvit. 


Strălucind Tu în Egipt 


Flori minunate cresc pe lângă casă 
Sunt lotuşi mari de aur şi iacinţi, 
lasminul alb cu floarea de mătasă, 
Şi tufe mari de negri terebinţi. 





Încremenit în vraja idolească, 
Neputincios, aşteaptă Ham din veac 
O rază-n întuneric să lucească, 

ŞI iată: vrăţile se şi desfac. 


Ca-ntr-o căsuţă-n margini de oraş, 
Au poposit ast-noapte trei fugari: 
O mamă, un bătrân şi-un copilaş 
Şi-atunci căzură idolii cei mari. 


Smerita Mama mătură prin casă; 
Iar Pruncul doarme-n leagănul de lemn. 


Arhanghelul zorit în zbor se lasă, 
ŞI cade în genunchi ca la un semn. 
Căci Maica mătură cu mâna lină, 
Fărâme de icoane idoleşti, 
Care-au căzut rănite de lumină, 
Sub focul ochilor dumnezeieşti. 


Ci şi-n pământul inimii, Stăpână, 
Să-mi vii să mături idolii sfărmaţi 
Să-mi vii cu mătura cea sfântă-n mână 
Să-l cureţi tot cu paşii Tăi curaţi. 

Şi înflorind în flori nenumărate, 

Să simtă şi pământu-nţelenit 

Din inimile noastre-nvârtoşate, 

Că-n EI cu Pruncul Tău au poposit. 


Şi să tresalte inima plăpândă 

Precum Egiptul lhpsit de ploi 

Când Tu cu Pruncul Tău, Stăpână blândă, 
Vei poposi la noi şi... întru noi. 


(din: Zorica Laţcu Teodosia, Poezii, Editura Sophia, 2008) 





Tu eşţi lumina cea sfântă (Colind basarabean) 


Grupul Psaltic Byzantion: https://www.youtube.com/watch?v=ugENbZhxb7k 


Corul Maicilor de la Mănăstirea Diaconești: 
https://www.youtube.com/watch ?v=i AngJ]JR ANg-4 


Colind basarabean 

Tu eşti lumina cea sfântă 
Precistă blagoslovită 

Că ai născut pre Fiul Sfânt 
Oamenilor pre pământu”. 


Tu eşti cinstea îngerească 
Şi slava apostolească 
Biruinţa sihăstrească, 
Nădejdea călugărească. 


La toţi sfinţii eşti cunună 
Cu Cocon Fiu împreună 
Toţi se satură cu tine 

De Dumnezeiasca pâine 


Tu eşti izvor de viaţă 
Adăpi bine cu dulceaţă 

Şi eşti Maică adevărată 
C-ai născut Fiu făr'de tată. 





Mai întâi şi mai cinstită 
Decât soarele mai sfântă 
Întru totul eşti sfinţită 
De David eşti proroocită 


De-nţeleptul Solomon 
Şi de Sfântul Ghedeon 
Eşti ieslea sălăşluită 
Şi cartea pecetluită 


Cartea ne scrie cu drepții 
Unde doresc înţelepții 
Şi de-acum până-n vecie 
Mila Domnului să fie. 


— Mle p Analia 
y v 


„A Dea. e 


(sursă desen iconografic: Gabriela David, albastru de... ) 





Minunea Naşterii Domnului 


În seara de Crăciun, un tânăr l-a întrebat pe tatăl său: 

- Tată, nu înţeleg cum de L-a născut Maica Domnului pe Mântuitorul fără strică- 
ciune, fără durere? Duminică, la predică, părintele a spus că trupul Maicii 
Domnului a rămas neatins de păcat, în mod miraculos, atât înainte de Naştere, 
cât şi în timpul Naşterii şi după aceea. 


- Băiete - i-a răspuns tatăl - pentru Dumnezeu totul este cu putință. Naşterea 
Mântuitorului este ceva miraculos, o minune unică. Mintea omului nu poate 
cuprinde totul, dar ceea ce spui nu-i greu de crezut. 


Uită-te la lumina soarelui, care ajunge la noi prin fereastra închisă. Lumina trece 
prin geam, dar strică ea geamul cu ceva? Tot aşa, Domnul lisus, lumina Vieţii, 
S-a întrupat pentru noi, trecând prin trupul sfânt al Născătoarei de Dumnezeu, 
fără stricăciune. 


Iar noi, la rândul nostru, ÎL putem primi pe lisus, în sufletele noastre. Chiar dacă 
puterile trupului omenesc nu sunt prea mari, chiar dacă ascuţimea minţii noastre 
nu este nici ea infinită, în schimb dragostea din sufletele noastre poate cuprinde 
totul. Poate, chiar, schimba totul. 


„Maica Domnului nu L-ar fi putut purta pe Cuvântul lui Dumnezeu în trup, dacă 
nu ar fi primit mai întâi Cuvântul lui Dumnezeu în inimă.” 





Soborul Maicii Domnului 


(26 decembrie / 8 ianuarie) 


Există în tradiția Bisericii noastre rânduiala ca, în ziua următoare marilor praz- 


nice, să cinstim persoanele a căror slujire este legată de praznicele respective. 


Dacă încă trăim bucuria Naşterii în ieslea din Betleem a Pruncului lisus, cu 
siguranţă că avem în noi şi icoana celei care a fost aleasă de Dumnezeu să fie 
vas şi chivot cu totul sfânt pentru Fiul Omului - Preasfânta Născătoare de 
Dumnezeu şi Pururea Fecioara Maria. 


„Sobor în limbajul bisericesc înseamnă „adunare de oameni", iar sărbătoarea de 
astăzi are o dublă semnificaţie: 


— pe de o parte, suntem chemaţi toți creştinii să o cinstim după cuviinţă pe 
Maica Domnului, aici, pe pământ, 

— pe de altă parte, să ne amintim că nu numai noi, oamenii, o cinstim ci - 
mai mult decât noi - o cinstesc îngerii din ceruri şi toți sfinţii. 


Suntem chemaţi, aşadar, la o împreună prăznuire a Maicii Domnului, vocile 
noastre unindu-se cu glasurile îngerilor şi ale sfinților, cu binecuvântarea lui 
Dumnezeu. Nu cinstim o pământeancă oarecare, ci aducem cuvenita închinare 
celei care este „mai cinstită decât heruvimii şi mai mărită, fără de asemănare, 
decât serafimii", celei căreia Arhanghelul Gavriil i-a spus: „Bucură-te, ceea ce 





eşti plină de har, Domnul este cu tine. Binecuvântată eşti tu intre femei!" 
(Luca 1,29). 


Hristos S-a născut din Sfânta Fecioara Maria, a trăit printre noi, ne-a învăţat ca 
nimeni altul, S-a răstignit, a murit pentru păcatele noastre, a înviat, biruind 
moartea, şi S-a înălţat la ceruri, de unde iarăşi va veni cu slavă să judece viii şi 
morții. 


Acolo, la ceruri, a luat-o şi pe Maica Sa, pe tron de împărăteasă. De acolo ea 
mijloceşte pentru fiecare dintre noi: şi pentru cei ce o cinstesc, şi pentru cei ce o 
batjocoresc. 


Plânge pentru păcatele noastre şi pentru durerile noastre, plânge când vede că nu 
răscumpărăm vremea, ci o irosim zadarnic, nelucrând aproape deloc pentru 
suflet. 


Ne apără de primejdii, ca Maică a tuturor şi se bucură, împreună cu toţi sfinţii, 
când vreunul dintre pământeni intră în ceata drepţilor. 





Cand simt ca deznădejdea mă apucă, 


N-am cui să plâng, 

nici mama nu-mi mai este... 
Și caut brate care să-mi aducă 
0 alinare, ca o ascultare de poveste. 


Și o găsesc pe EA, mereu acolo, 
Cu inima deschisă către mine, 
E Mama noastră de dincolo, 
jar 
Care mereu e gata să ne-aline. 

Soborul Maicii Domnului, sfârşitul sec. XIX. 

